ro 


SNP 


ah ja 
DU I Lesa 


PR 





ACO FRALHAUORIVL 


op HERO 


CANTARI 
DYHOVEIGEST| 


VOL. | 


Ths 





i pitied 
| ee 





Arhimandritul Sofronie 


CUVÂNTĂRI DUHOVNICEŞTI 


Volumul întâi 


Traducere din limba rusă de 
lerom. Rafail (Noica) 


Tipărită cu binecuvântarea Înalt Preasfinţitului 
ANDREI 
Arhiepiscop al Alba Iuliei 


Editura Reîntregirea 
Alba Iulia, 2004 


© 2004 World copyright of Arhimandrite Sophrony’s text 
« [lyxoBnbire Becegpi. Tom Ilepspiit » 

ISBN for the complete set: 1 874679 26 6 

ISBN for this volume 1 874679 27 4 

STAVROPEGIC MONASTERY OF ST. JOHN THE 
BAPTIST, ESSEX, G.B. 

No translations to be made from the original or transla- 
tions of the original without written permission from the 
Monastery. 


© 2004 pentru editia de fata 
Editura Reintregirea, Alba Iulia, Romania. 


Traducere de Ieromonahul Rafail Noica 


© 2004 pentru prezenta traducere 

STAVROPEGIC MONASTERY OF ST. JOHN THE 
BAPTIST, TOLLESHUNT KNIGHTS, by MALDON 
ESSEX, CM9 8EZ G.B. 


Descrierea CIP a Bibliotecii Naţionale a României 
Arhimandritul Sofronie 
Cuvântări Duhovniceşti/Arhimandritul Sofronie; 


trad. Ierom. Rafail Noica — Alba Iulia; Editura 
Reîntregirea, 2004. 
ISBN 973-8252-68-7 


Noica, lerom. Rafail (trad.) 


252.28 1.95 


PREDOSLOVII:: 


Aduceţi-vă aminte de mai-marii voşiri, carii au grăit 
vouă cuvântul lui Dumnezeu, cărora privind săvâr- 
şirea petrecerii, urmaţi-le credința. (Evr. 13:7) 


Arhimandritul Sofronie Saharov (1896-1993) este 
astăzi unul dintre cei mai cunoscuţi şi citiți scriitori- 
asceţi ai veacului trecut. Cărțile lui — Cuviosul Siluan 
Athonitul, Despre rugăciune şi celelalte, au intrat deja 
statornic în vistieria predaniei dreptslăvitoare. 

În volumul de față înfățişăm cuvântările Stareţului 
Sofronie pe care le-a ținut frăției şi închinătorilor Mă- 
năstirii Sfântului loan Botezătorul, între anii 1989- 
:1993. Ele răsfrâng experienţa duhovnicească a Stare- 
tului, câştigată în cei peste cincizeci de ani de nevoinţă 
monahală, pe care năzuia să o transmită tinerilor săi 
frati-monahi. 


Părintele Sofronie a început călătoria vieţii sale la 
Moscova. Din anii copilăriei, el s'a dăruit picturii. În 
1922, viitorul nevoitor a scăpat în Apus, pentru a-şi 


! Publicată în româneşte în două părți: Între iadul deznădejdii şi iadul 
smereniei, şi Viața şi învățătura Starețului Siluan Athonitul, arhân- 
două la Editura Deisis din Sibiu. 

continua îndeletnicirile artei departe de tulburările 
anilor de după Revoluţie. Anii tinereţelor lui au 
cunoscut o încordată căutare lăuntrică: Cum poate 
omul dobândi Vecinicia? La Paris 1-a fost dat să 
trăiască o dumnezeiască cercetare, care mai apoi i-a 
schimbat toată viaţa: Părăsind pictura, în 1925 el s'a 
dus la Muntele Athos să devină monah. Şase ani mai 
târziu s'a întâlnit cu Cuviosul Siluan Athonitul. 
Întâlnirea lor a devenit un eveniment istoric ce avea să 
influențeze întreaga noastră epocă. Prin Cuviosul 
Siluan lumea creştină a primit cuvântul de Dumnezeu 
descoperit, al mântuirii: ,,Tine-ti mintea în iad, şi nu 
deznădăjdui.”" Învățătura şi experiența Cuviosului s'au 
făcut temeiul duhovnicesc în devenirea însuşi Părin- 
telui Sofronie. 


De la marele său povăţuitor, Părintele Sofronie a 
moştenit şi marea învățătură despre cum se naşte cu- 
vântul duhovnicesc. Odată, la Athos, într'o discuţie în 
legătură cu felul cum vorbesc cei desăvârşiți, Starețul 
Siluan a spus: „Ei de la sine nimic nu spun. (...) Vor- 
besc numai ceea ce le dă Duhul.”? Urmând acestei 
vechi tradiții dreptslăvitoare, Părintele Sofronie trăia o 
sfântă teamă faţă de fiecare cuvânt al său, fie el rostit, 
fie scris. Pentru că Însuşi Domnul ne-a descoperit deo- 
sebita însemnătate a tot cuvântul rostit: pentru tot 
graiul deşert carele vor grăi oamenii, da-vor samă de 


! Cf. Viaţa şi învăţătura Starețului Siluan Athonitul, Ed. Deisis, 
Sibiu, 1999, p. 36. 
? Ibid., pp. 50-51. 

dânsul în ziua judecății. El Însuşi ne-a dat „pildă”?: 
Niciodată nu a rostit cuvinte deşarte. Mai mult, Fiul 
fund Cuvântul, Logosul Tatălui, de la Sine nimic nu a 
grăit. Graiurile carile Eu zic vouă, nu dela Mine le 
grăiesc, ci numai cele câte am auzit dela Tatăl meu? 
Tocmai prin micşorarea de sine a „Eului” Propriu, lisus 
Hristos S'a arătat a fi strălucirea slavei şi chipul 
ipostasului Tatălui” — dragostea niciodată nu caută ale 
sale.° 

Simţul de răspundere pentru fiecare cuvânt al său, 
Părintele Sofrome l-a trăit şi mai adânc făcându-se 
duhovnic la Muntele Athos de către Mănăstirea Sf. 
Pavel. „Duhovnicul este nevoit să simtă ritmul lumii 
lăuntrice al fiecărui om ce vine către el. Spre aceasta se 
roagă el, pentru ca Duhul lui Dumnezeu să-l 
povăţuiască, dând cuvântul cel de trebuinţă fiecăruia.” 
Starețul îşi amintea mai târziu: ,,Constietizandu-mi 
starea ca fiind departe de desăvârşirea de cuviință, 
îndelung şi cu durere în inimă cerşeam Domnului să 
nu-mi îngăduie a greşi, să mă păzească în căile 
adevăratei voii Sale, să-mi însufle cuvintele folositoare 
frațilof. Iar în însuşi ceasul convorbirii cu celălalt, eu 
încercam să-mi țin auzul minții către inimă, pentru a 


Mt, 12:36. 

2 Cf. lo. 13:15. 

> Cf. Io. 14:10. 

* Cf Io. 15:15. 

> Evr. 1:3. 

6 1 Cor. 13:5. 

l Despre rugăciune, trad. de Theoctist Caia, Schitul Laku, 2001, 
p. 80. 

prinde gândul lui Dumnezeu, şi adesea chiar cuvintele 
ce trebuie spuse.”! Monahii au iubit cuvântul lui, şi 
veneau către el din multe mănăstiri, pentru sfat 
duhovnicesc şi sprijin. Cândva el a zis: „Dacă omul 
merge timp de şapte ceasuri pentru a auzi un cuvânt, 
cum este cu putință să fii cu el nepăsător?” Cu fiecare 
din cei ce veneau la el se purta cu cea mai mare luare 
aminte şi grijă, iar ei îi răsplăteau acestea cu adâncă 
recunoştinţă. Adesea, în obştile mari ale mănăstirilor 
athonite, grija de căpetenie a mai-marilor mănăstirilor 
era organizarea practică a vieţii. Povăţuitorilor du- 
hovniceşti le era greu uneori să dea atenţia necesară 
fiecăruia. Hrana cuvântătoare a fraților se limita adesea 
la citirea în trapeză, spovedanie şi dumnezeiasca 
slujire. Convorbirile pe teme duhovniceşti între frați 
erau rare, şi acestea numai între foarte puţini dintre ei. 
De aceea Starețul ştia din experiență ce neapărată 
trebuințţă aveau tinerii monahi de cuvânt duhovnicesc şi 
cât de important era să-i înveţe lupta cu patimile. 


Când Părintele Sofrome s'a întors în Europa 
Apuseană, Dumnezeu i-a încredinţat slujirea cuvântă- 
“toare a mântuirii multor oameni. De acum însă nu mai 
simţea acea libertate în cuvânt. Mai târziu Starețul 
scria: „Psihologia monahilor, răbdarea lor şi puterea de 
a îndura depăşea tot şi pe toţi cei întâlniți în Europa în 
aşa măsură, încât pur şi simplu nu găseam nici cuvinte, 
nici forme exterioare de comunicare. Ceea ce monahii 


' Tbid., p. 81. 

primeau cu recunoştinţă, în Europa zdrobea pe 
oameni”! 


Prin rugăciune, Starețul cunoştea nevoile duhovni- 
ceşti ale oamenilor chiar şi fără ca ei să vorbească 
despre ele. Se întâmpla că Starețul vorbea cu cineva 
dar, din rugăciune, cuvântul i se îndrepta nu direct către 
cel cu care vorbea, ci indirect, către altcineva dintre cei 
ce ascultau. Astfel, cândva l-a cercetat o doamnă din 
România. S'a întâmplat ca ea să fie de fata la o 
conversație din trapeză, între Părintele Sofronie şi alţii. 
Și dintr'o dată şi-a dat seama că tot ce spunea el era 
tocmai răspunsul la cele mai tainice întrebări ale ei. La 
sfârşitul mesei, impresionată, s'a apropiat de el, şi 
înainte de a putea spune ceva, Starețul a întrebat-o cu 
dragoste: „Have I not answered all your questions?” 


Încă din anii când slujea în Franta, la Sainte- 
Genevicve-des-Bois, în jurul său a început să se adune 
o obşte monahală. Starețul dădea mult timp cuvân- 
tărilor cu fraţii. La început acestea erau povăţuiri per- 
sonale către frati, dictate de împrejurările vietii, de una 
sau alta din nevoile vreunei situatii concrete. Starețul, 


| Ibid., p. 83. 

? „Oare nu v’am răspuns la la toate întrebările?” (în lb. engleză). La 
această întâmplare traducătorul cărții a fost de față. Era prin anii 
1960. Întâmplător o cunoscusem pe acea doamnă, care venea vara la 
Câmpulung-Muscel pentru a asculta cuvântările filosofului Con- 
stantin Noica. Cunoscând personal problemele din România, de unde 
plecasem nu demult, îmi era limpede că tot ce vorbea Părintele Sofronie 
cu o grecoaică se adresa în realitate doamnei în cauză. (N. tr.) 

cu teamă, a conştientizat puterea cuvântului Dumne- 
zeiesc — care este mai ascuțit decăt toată sabia ascuțită 
de amândouă părțile, şi străbate până la despărțitura 
sufletului şi a duhului, şi a încheiturilor şi a măduvei, 
şi este judecător cugetelor şi gândurilor inimii. Unii 
dintre frați, din neputinţă, nu au fost în stare de a purta 
o astfel de „greutate”” a cuvântului Dumnezeiesc, căci 
după firea sa, el nu este omenesc, depăşind măsura firii 
de după cădere. Cu toate acestea Starețul, din adâncă 
dragoste către fiecare dintre fraţi, dorind mântuirea 
tuturor, a recurs la următoarea metodă: Uneori dădea 
poveţe aspre cuiva dintre cei „tari, atunci când 
cuvântul, în esenţă, era adresat cuiva dintre cei „slabi” 
care erau de faţă la conversație. 

Uneori la trapeză, în vremea citirii scrierilor 
duhovniceşti, Starețul atrăgea atenția fraților la câte un 
gând al Sfinţilor Părinţi. Oprind citirea, el lămurea cele 
auzite. În clipe de deosebită însuflare, conversațiile se 
prelungeau ceasuri întregi, până la masa următoare. 
Asemenea lucruri se întâmplau nu arareori şi la Sainte- 
Geneviéve-des-Bois, şi în Marea Britanie, unde s'a 
mutat obştea în 1959. Aşa s'a înfiripat Mănăstirea 
Sfântului loan Botezătorul, în ţinutul Essex din Anglia. 
În ultimii ani ai vieţii Stareţului cuvântările luaseră un 
caracter mai regulat: frăția se aduna în biroul unde 
Starețul lucra şi vorbea cu oamenii. Când însă obştea a 
crescut în număr, cuvântările au început să aibă loc în 
noua biserică a mănăstirii, închinată Cuviosului Siluan 


l Evr. 4:12. 
2 Cf. lo. 6:60. 

Athonitul. Atmosfera bisericii era mai prielnică cu- 
vântărilor lui. Unui preot, închinător la mănăstire, 
Starețul 1-a propus să slujească Liturghia. După ce se 
împărtăşise, la sfârşitul slujbei Starețul i-a spus: „Eu 
am fost de față la Liturghia dumneavoastră; acum 
veniți şi dumneavoastră la a mea.”! Avea în vedere 
cuvântarea pe care Părintele Sofronie urma să o ţină 
fraților în acea zi. Cuvintele „liturghia după Liturghie” 
exprimă cât se poate de bine adevăratul caracter al 
cuvântărilor Starețului: cuvântul rostit de el devenea un 
har povăţuitor în cele ale tainelor, un fel de prelungire a 
stării liturgice înaintea Feţei Domnului. În aceste cu- 
vântări se poate simţi cu deosebită putere cât de strâns 
era legată viziunea lui dogmatică cu întregul proces al 
vieții duhovniceşti lăuntrice. Dogmele Bisericii aveau o 
legătură reală şi directă cu cele de zi cu zi ale 
mănăstirii, cu ultimele mărunţişuri ale. vieții zilnice a 
fiecărui monah. Într'o astfel de atmosferă, prin cu- 
vântul Stareţului viaţa chinoviei se sfintea, $i orice 
lucrare cât de mică dobândea o însemnătate de dimen- 
Ssiuni cosmice. Astfel, în viaţa de obşte Starețul vedea 
mai presus de toate chipul ființării Dumnezeieşti — 
după asemănarea Sfintei Treimi.? „Acolo” dragostea 
reciprocă este cuprinsul vieții Fiecăruia dintre Cele 
Trei Ipostasuri Dumnezeieşti. Prin urmare, dragostea şi 
unimea frățimii deveniseră tema de căpetenie a 
cuvântărilor sale: „Astfel, în viața noastră monastică, 


! Cf. Episcopul Ilarion (Alfeev), Theologia dreprslăvitoare la hotarul 
veacului, Moscova, 1999 (în lb. rusă). 
2 Vezi în continuare „Testament.” 

de nu ne vom învăţa a iubi, nu ştiu ce îndreptăţire s'ar 
putea găsi în favoarea monahismului.”! 

O astfel de viziune dogmatică nu era o născocire 
intelectuală. Din cuvântări se vădeşte că theologia 
devenise deja starea lui. Acea stare, Starețul înseta să o 
împărtăşească celorlalți: „Mă rog lui Dumnezeu ca să 
se întărească în voi anume această stare. lar aceasta 
este „gnoseologia? noastră în calea Dumnezeiască. 
Este calea către adevărata cunoaştere a adevăratului 
Dumnezeu — theologia ca stare a duhului nostru care 
trăieşte necontenit în Dumnezeu-Duhul Sfânt.” 


Cuvântările ce urmează sânt de o deosebită impor- 
tanta, prin faptul ca ele cuprind perioada ultimilor patru 
ani din viata Staretului. In pragul mortii, Dumnezeu i-a 
dat îndrăznire să vorbească despre sine lucruri ce până 
atunci rămăseseră taina sufletului său înaintea lui 
Dumnezeu. În acei ani Părintele Sofronie scria: „Apro- 
piindu-mă de ieşirea mea, în vârsta bătrâneții, zdrobit zi 
şi noapte de neputintele trupesti, mai putin ma pot rani 
de către judecatile oamenilor in privința mea. În 
vârtutea acestui fapt, m'am hotărât spre o şi mai mare 
dezvăluire, acum deja în fața multora, a ceea ce până 
acum păzeam cu osârdie de ochi străini.”** Aceasta nu a 
fost nicidecum rodul vreunei ieftine iubiri de sine sau 


! Cuvântarea nr. 19, 2 Decembrie, 1991. 

„Ştiinţa cunoaşterii,” în lb. greacă. 

3 Cuvântarea nr. 12, 6 Mai, 1991. 

+ Predoslovie la cartea Vom vedea pe Dumnezeu precum este (în 1b. 
rusă). 

pătimaşe plecări asupră-şi. Starețul prea bine ştia cât de 
repede părăseşte harul lui Dumnezeu pe om pentru 
astfel de mișcări ale sufletului. În el ardea dorul de a-şi 
vedea fraţii, precum şi pe toți oamenii, părtaşi acelorași 
dăruiri duhovniceşti de care îl învrednicise Dumnezeu: 
înaintea morţii sale se grăbea să le transmită totul, până 
la capăt. Pentru aceasta, cuvântul Stareţului, trecut prin 
topitoarea pocăinței, umplea atât de lucrător pe frații 
cei de față cu energia sfințitoare dumnezeiască — putere 
lucrătoare ce preschimba inimile oamenilor. 


În cuvântarea de rămas bun cu ucenicii Săi, 
Domnul le-a spus: De acum voi curati santeti, pentru 
cuvântul carele am grăit vouă.! În tradiţia Bisericii, nu 
rare sânt cazurile când cuvântul sfinților a făcut să se 
pogoare har asupra celor ce ascultau, împărtăşind 
sufletelor lor starea sfinţenie. Destul este să pomenim 
că prin cuvântul rugăciunii Apostolilor s'a clătit locul 
unde erau adunați, şi s'au umplut toți de Duhul Sfânt. 
Alte. pilde: Convorbirea lui Motovilov cu Sf. Serafim 
din Sarov, când Motovilov a gustat dulceața duhului 
dumnezeiesc şi a văzut pe Sfântul Serafim în Lumina 
Nefăcută; sau întâlmrea Cuviosului Siluan cu Părintele 
Sofronie, când în vremea convorbirii, Părintele So- 
fronie a trăit starea despre care vorbea Sfântul Siluan.” 
O asemenea cercetare a harului a trăit în 1932 şi David 
Balfour, în timp ce vorbea cu Părintele Sofronie în 


‘To. 15:3. 
2 Fap. 4:31. 
3 Cf. Cf. Viaţa şi învăţătura..., op. cit. p. 51. 

biblioteca Mănăstirii Sf. Panteleimon. Starețul, care îşi 
petrecuse zilele în plâns înfocat, în acel moment, prin 
cuvintele simple ale conversatiei, a împărtăşit lui 
Balfour starea sa. Balfour a trăit-o ca pe o atingere a 
suflului nemuririi. Un simțământ cucernic a umplut 
întreg sufletul lui, încât nu mai putea nimic să grăiască, 
ba chiar se temea să se mişte. Toate cele vremelnice au 
pălit şi şi-au pierdut tot interesul. În acea uimire a 
neturburării, Balfour a zăbovit aproximativ douăzeci de 
minute. 


Cuvântările Stareţului cu frații s'au dovedit a fi un 
făgaş al stări de har în care însuşi Starețul petrecea 
după nevoinţa sa monahală de mulți ani: „Trebuie să ne 
concentrăm toată atenția numai la faptul de a nu greşi, 
nici înaintea lui Dumnezeu, nici înaintea omului, nici 
față de lucruri,” spunea el. „Şi din această viaţă simplă, 
dar concentrată pe acea poruncă, se naşte starea omului 
când el, ființial de acum, se trăieşte în Dumnezeu." 
Greu de găsit cuvinte pentru a exprima acea stare care 
depăşeşte tot ce este pământesc. „A o exprima cu cu- 
vântul nu putem,” zicea el într'una din cuvântările sale, 
„noi trebuie să «nimerim» în aceasta stare. Si 
«nimerim» în ea dacă Însuşi Dumnezeu vine si 
sălăşluieşte întru noi — nespus de măreț si de puternic, 
şi nespus de smerit.” 


! Arhim. Sofronie, Corespondenţa cu David Balfour, p. 59 (în lb. 
rusă). 

2 Cuvântarea nr. 17, 30 Septembrie, 1991. 

3 Ibid. 

Nici o structură exterioară, nici o pravilă, nici O 
rânduială administrativă, ci anume cuvântul încredințat 
lui de Dumnezeu prin Cuviosul Siluan, el l-a pus la 
temeiul mănăstirii. Căci cuvântul Domnului este anume 
ceea ce rămâne în veac,l chiar atunci când cerul şi 
pământul vor trece. Cuvântul de Dumnezeu dat este 
cea mai puternică armă în iconomia mântuirii. Puterea 
lui, cea vecinic lucrătoare, ne-a fost prevestită de către 
prorocul Isaia: Cuvântul Meu, carele va ieşi din gura 
Mea, nu se va întoarce către Mine deşert, pănă când va 
plini toate câte am voit, şi voiu spori căile tale şi 
poruncile Mele. 


Domnul a poruncit martorilor cuvântului Său: Nu 
vă grijiți mai nainte ce veţi grăi, nici vă învățați; ci 
ceea ce se va da vouă întru acel ceas, aceea grăiți: ca 
nu sânteţi voi cei ce grăiți, ci Duhul Sfânt.” Drept aceea 
Starețul aproape niciodată nu se pregătea pentru a 
vorbi: nu alcătuia însemnări, nu studia cărți de 
theologie. De fiecare dată mergea să întâmpine frăția 
cu teamă şi cu credinţă, cu mintea stând în rugăciune 
înaintea Scaunului lui Dumnezeu — în nădejdea că 
Dumnezeu nu îi va trece cu vederea rugăciunile, şi că 
Duhul Sfânt va învăţa (...) întru acel ceas ce trebuie să 


' | Pt. 1:25. 
? Mce. 13:31. 
3 Isaia 55:11. 
t Mce. 13:11. 

zică.! Îl aduceau pe jumătate bolnav, pe jumătate orb, 
gârbovit de bătrâneţe. În biserică îl aştepta deja obştea, 
uneori şi oaspeții închinători, în atmosfera unei 
deosebite însemnătăți a unei întâlniri în numele lui 
Hristos. Starețul începea cu rugăciuni, cerând lui 
Dumnezeu să dea lui cuvânt mântuitor sufletului 
tuturor celor de față. În cântarea rugăciunii toţi chemau 
pe Cel ce „pretutindenea este, şi toate plineşte.” Apoi 
Starețul de obicei se ruga Maicii Domnului cu cuvinte 
precum: 

„Preasfântă Stăpână de Dumnezeu Născătoare, 
carea ai născut pre Cuvântul cel mai sfânt decât toți 
Sfinţii, dă nouă acum cuvânt bineplăcut Domnului.” 

„Sfinte Ioane cel mare, Înaintemergătorul Dom- 
nului, şi al lui Hristos-Dumnezeu prieten, caută milos- 
tiv preste cei care ţi-am încredinţat viața noastră şi 
mântuirea, şi ne păzeşte de toată primejdia duhov- 
nicească, pentru ca şi noi să moştenim Împărăţia lui 
Hristos Dumnezeul nostru.” 

„Cuvioase Părintele nostru Siluan, primeşte pre 
noi, fiii tăi, şi roagă pre Dumnezeu ca şi noi să primim 
învăţătura ta, carea este învăţătura lui Dumnezeu Duhul 
Sfânt Însuşi.” 

Urma o lungă pauză: Starețul se aduna lăuntric cu 
toată fiinţa sa, şi încordat, căuta cuvânt prin rugăciune. 
Inima Staretului, subtiata de multi ani de plâns şi 
suferinte, ca un radar foarte sensibil, era in stare sa 
prindă cele mai subțiri mișcări ale duhului care „unde 


! Le. 12:12. 

voieşte suflă.”! Şi parcă intrând în acel şuvoi al 
Veciniciei, începea să vorbească, schimbându-și înfă- 
țişarea feței şi dezvăluindu-se în măreția împărătească a 
cuvântului său. El vorbea rar, ca din inimă. Cu toate 
acestea, Starețul se purta totdeauna în chip cât se poate 
de firesc şi simplu. Nu era la el nimic pretentios, 
neadevărat, ceva care să aducă cu un oracol pronunțând 
o profeție. Nu. Doar avântul rugăciunii fierbinți către 
Dumnezeu, prin cuvântul lui cuprindea pe cei de faţă şi 
le înălța cugetul în acea lume unde realitățile dumne- 
zeieşti se contemplează ca ceva vădit. 


El însuşi cândva s'a mărturisit frăției, într'una din 
cuvântări, când nu erau oaspeţi de față: „Eu tot mereu 
am încercat să vă explic cum se naşte cuvântul lui 
Dumnezeu în inima omului. Acest proces nu este atât 
de simplu, şi totuşi el este foarte limpede şi definit. În 
ce chip să auzim, în locul glasului nostru pătimaş, 
glasul Dumnezeului nostru în inima noastră? În ciuda 
sarcinii nespus de mărețe ce ne stă înainte, viața noastră 
rămâne totuşi cât se poate de simplă în manifestările ei 
exterioare. Atunci când cuvântările noastre erau în 
prezența oaspeţilor, deşi cuvântul meu se adresa noilor- 
începători, am observat că, în chip curios, rugăciunea 
mea pentru a primi cuvânt îi includea şi pe ei. lar a 
include şi pe ei — înseamnă a schimba cuprinsul 
cuvântării. Astfel încât, când sântem singuri, mă simt 
mai liber, în ciuda reacțiilor şi stărilor diferite ale celor 


! Io. 3:8. 

prezenți aci. Şi totuşi, nici în acest caz nu ne simţim 
total liberi, si nu dobândim unimea cuvântului, 
deoarece cuvântarea noastră nu se poate adresa unui 
nivel comun tuturor, căci fiecare se află la un alt 
nivel.” 


Mare era setea Staretului de a vedea pe cei pe care- 
1 duhovnicise, bucurându-se de „toată plinirea Dum- 
nezeirii.”? Drept aceea, mereu era muncit de întrebarea: 
Cum să împărtăşeşti generațiilor ce vin această 
experiență lăuntrică? Este oare cu putinţă a cultiva în 
ceilalți dorul cuvântului? Astfel, de o deosebită nădejde 
îl umpleau cuvintele Vechiului Legământ, unde se 
vorbea de „şcoli de proroci.” El spunea frăţiei: „Nouă 
tuturor ne este de neapărată trebuinţă să ne dezvoltăm 
până la a auzi fără greş glasul Domnului — nevoinţă 
care cere necontenit, zi şi noapte, atenția lăuntrică. 
Astfel viaţa simplă, în cele din afară, devine o 
necontenită împărtăşire cu Dumnezeu.” El credea că 
uşile către cele mai înalte măsuri ale desăvârşirii nu 
sânt închise nimănui, ci, prin adâncă pocăință, foc care 
mistuie tot ce este necurat în om, prin necontenită 
petrecere cu mintea în Dumnezeu, Domnul, în a Sa 
milă, poate veni şi săvârşi Însuşi toate. 


! Cuvântarea nr. 15, 1 Iulie, 1991. 
2 Cf. Col, 2:9. 

3 Cf. 1 Împ. 19:20; 4 Împ. 2:3. 

+ Cuvântarea nr. 15, 1 Iulie, 1991. 

Cuvântul Starețului avea un anume „gust.” Precum 
tot cuvântul duhovnicesc născut în Dumnezeu, el purta 
aceeaşi calitate: Omul recunoştea intuitiv în el Ade- 
vărul. Este cu neputinţă a-l imita, înlocuind adevărul cu 
erudiția exterioară sau cu masca buneicinstiri. Omul 
aude glasul veciniciei cu inima, nu pe calea dovezilor 
logice, ci printr'o mărturie lăuntrică ce nu se supune 
nici unei analize. Având trecută o îndelungă nevoință a 
minții, dureroasă şi cu multă trudă, Starețul de acum 
petrecea nedezlipit cu gândul în Dumnezeu, şi nevăzut 
Îi contempla măreţia şi înțelepciunea vărsându-se în 
suvoiul voii Sale celei vecinice. Pomenirea lui 
Dumnezeu îi sfințea toată lucrarea şi cuvântul, şi de 
acum îi era cu neputinţă a nu iubi pre EI din toată 
inima şi din toată înțelegerea şi din tot sufletul şi din 
toată tăria sa. 


O veche predanie athonită poruncește tinerilor 
monahi să trăiască gândul că „toţi duhovnicu sânt 
sfinți, dar duhovnicul meu e mai sfânt.” Nu le era greu 
a păzi această pravilă celor ce erau cu Părintele Sofro- 
nie. Cu toate acestea, faptul că el era atât de simplu și 
de accesibil, ascundea de ochiul mintii contemporanilor 
adevăratele lui dimensiuni, al căror înteles, treptat, se 
dezvăluie de abia acum, când el nu mai este cu noi. 

În exemplarul personal al ultimei sale cărți, Vom 
vedea pe Dumnezeu precum este, abia după moarte am 


| Mc. 12:33. 

aflat, îngrijit aşezat în ea, un răvaş tuturor celor pe care 
atât de mult îi iubise sufletul lui: 


Nu imi este uşor să vă părăsesc, însă cerc o 
oarecare nădejde că, prin această carte, împreună 
cu celelalte ale mele, veţi putea vedea inima mea 
cea „adâncă, ” şi gândul meu pe care am încercat 
să-l exprim prin cuvântul meu, născut din rugă- 
ciune fierbinte cu lacrimi. De fiecare dată, când 
veți voi, veți putea, citind, să fiți cu mine în planul 
Duhului, mai cu seamă dacă acest chip al 
împărtăşirii îl veţi susține în acelaşi timp cu 
rugăciunea. 

Ierom. Nicolai Saharov 


1 
PENTRU DESAVARSIREA MONAHISMULUI SI 
RENASTEREA BISERICII RUSE’ 


Problema desăvârşirii, în legătură cu Biserica Rusă. 
Pilda lui Hristos: El S'a rugat pentru întregul Adam 
şi a murit pentru toţi. Monahismul — a-şi da viața 
celorlalți şi a primi moartea. Telul monahismului — 
asemănarea cu Hristos în smerenia Lui. O viziune 
mărginită a desăvârşirii. Monahul — purtător al 
întregului Adam. De la cele neînsemnate până la a 
cuprinde întregul Adam. Monahismul şi mucenicia — 
viața după poruncile lui Hristos. Calea renaşterii în 
Rusia — unitatea în jurul Patriarhului. Propovă- 
duirea desăvârşirii este cu neputinţă în lumea 
căzută. 


Întrunirea noastră de astăzi va avea un caracter 
deosebit, în vârtutea faptului că iubitul nostru oaspete 
din Rusia,? acum la sfârşitul vizitei sale, m'a rugat să-i 
spun un ultim cuvânt despre monahism. 

Pronia lui Dumnezeu, de nepătruns omului, pentru 
adâncul ei, a dat Bisericii Ruse experienţa mărturisirii 
şi a muceniciei. Umanismul de tip marxist a fost 
neînduplecat în lupta sa cu credinţa în Dumnezeu, şi 
nici O jertfă, nici o dragoste nu a putut să cucerească 


Nr. C-43 (31 Aug. 1992), după numerotarea MY. 
2 Este vorba de un tânăr care a stat cu noi câteva săptămâni; astăzi 
monah într'una din mănăstirile ruseşti (n. tr.) 

sălbăticia prigoanei din partea bolşevicilor. Biserica 
Rusă a trăit o deosebită deşertare în suferințele ei 
pentru numele lui Hristos. Şi aceasta duce la faptul că 
acum înaintea Bisericii Ruse se pune problema 
desăvârşirii, care purcede din legea duhovnicească cea 
din veci: „Deplinătatea deşertării premerge deplinătățiu 
desăvârşirii.”! 

Când mă aflu înaintea îndatoririi de a vorbi despre 
desăvârşirea pe care o urmăreşte monahismul, sânt 
nevoit să-mi amintesc ce zice despre aceasta apostolul 
Pavel: Și eu, fraților, nu am putut grăi vouă ca celor 
duhovniceşti, ci ca celor trupeşti, ca unor prunci întru 
Hristos. Cu lapte pre voi am hrănit, iar nu cu bucate, 
că încă nu puteţi; ci încă nici acum puteți. Că tot cel 
ce are parte de lapte neispitit este pentru cuvântul 
dreptăţii, căci prunc este. lar celor des ăvârșiți este cea 
vârtoasă hrană, celor ce prin multa obişnuință au 
simțirile deprinse spre osebirea binelui şi răului.” lar 
înțelepciune grăim între cei desăvârşiţi.” Se vede că, 
deşi vorbind despre o învăţătură măreaţă şi înaltă, 
Apostolul o socoteşte încă a fi lapte. Atunci unde este 
desăvârşirea? — Cuvântul despre aceasta este între cei 
desăvârşiţi. Dacă „cea vârtoasă hrană” a celor desă- 
varsiti nu a fost data Corinthenilor, nici celorlalți, nici 


! Vezi Arhim. Sofronie, Budems Boea xax Ox ecmp. Cf. traducerea 
românească, Mistica vederii lui Dumnezeu, Ed. Adonai, Bucuresti, 
1995, p. 206. (n. tr.) 

2 1 Cor. 3:1-2. 

3? Evr. 5:13-14. 

* 1 Cor. 2:6. 


Cuvântarea întâi 23 


chiar Evreilor, atunci ce putem spune despre noi, 
despre vremea noastră? Însuşi Hristos a spus: Foc am 
venit să arunc pre pământ, şi ce voiu dacă sa şi 
aprins.! Dacă Însuşi Domnul pentru învățătura Lui 
vorbeşte ca „despre un foc trimis de la cer la pământ,” 
atunci îndrăzni-vom noi a vorbi despre desăvârşire? 
Oare nu ne va reține teama acestui foc atotmistuitor? 

Aşa cum înţeleg situația la care s'a ajuns în lume 
în ultimii câţiva zeci de ani, nu ne mai rămâne altă cale 
decât să pătrundem în taina învățăturii lui Hristos, să 
cunoaştem pe Hristos în deplina desăvârşire cu putință 
omului. 

În veacul trecut [al nouăsprezecelea, n. tr.] se afla 
în Kiev un însemnat nevoitor, Parthenie, prieten 
Mitropolitului Filaret al Kievului. Când a primit shima 
[cea mare, n. tr.], el s'a rugat Maicii Domnului să-i 
descopere înțelesul acestei shime. Și arătându-i-se Mai- 
ca Domnului, i-a spus: „Shimnicul este un rugător pen- 
tru lumea întreagă.” Purcezând de la această desco- 
perire, vom vorbi mai departe despre căile către această 
desăvârşire. 

Însuşi Domnul, la Cina cea de Taină, a spus uce- 
nicilor: Pildă am dat vouă, ca precum Eu am făcut 
vou, şi voi sa faceţi. Și ce vedem în Hristos? Nu ştiu 
pentru alții; pe mine însă mă cucereşte şi mă atrage acel 
anume chip al lui Hristos care urcă pe Golgotha: cum 
El, singurul dintre toți carii au fost pe pământ, a voit să 
a asupră-şi păcatele întregii lumi, să-şi dea viaţa în 


Le. 12:49 
? Io. 13:15. 

nesfârşite suferințe, pentru ca noi toți să ne slobozim 
din „blestemul legii,” din blestemul ce era asupra 
omenirii după păcatul celui întâi născut în Rai. 
Purtând în Sine întregul Adam, toate noroadele tuturor 
veacurilor, Domnul a murit pentru toți. Nimenea 
dintre oameni, bineînţeles, nu a putut să-i vie în ajutor, 
şi în descrierea Evangheliei vedem că gândul Lui era în 
întregime îndreptat numai către Tatăl. Ce înţeles 
putem trage, văzând noi pe Hristos urcând pe Golgotha 
ca să-şi dea viaţa şi să primească moartea care 
năpăstuise pe oameni, şi dându-le Viaţa Dumnezeiască, 
după cuvintele Sale: Poruncă nouă dau vouă, ca să vă 
iubiți unul pre altul, precum Eu am iubit pre voi.* (...) 
Mai mare dragoste decât aceasta nimenea are, ca 
cineva Sufletul său să-şi puie pentru prietenii săi. Voi 
prietenii Mei sânteţi, de veţi face câte Eu poruncesc 
vouă. De acum nu mai zic vouă robi, că robul nu ştie 
ce face Domnul său, ci Eu am zis vouă prieteni, că 
toate câte am auzit de la Tatăl Meu cunoscute am făcut 
vouă. Vedem că înainte de a ieşi la moartea pe 
Golgotha, Domnul S'a hotărât să vorbească ucenicilor 
Săi despre desăvârşire. 

Și în ce constă îndatorirea noastră de acum? — 
Întru a explica cum anume s'a ajuns la acest chip al 


' Cf. Gal. 3:13. 

2 Fac. 3:17. 

3 Cf. 2 Cor. 5:14-15, Evr. 2:9 ș.a. 

* Cf. Mt. 26:39 si 42; Mc. 14:36; Le. 23:34 ş.a. 
lo. 13:34. | 

6 Io. 15:13-15. 

vieții — monahismul. Monahismul nu este invenția 
omului: el se arată ca un imperativ categoric al duhului 
nostru, după ce a fost atins de Duhul Sfânt, după ce a 
fost atins de focul iubirii lui Hristos — Iubire ce îşi dă 
propria Viaţă, pentru ca ceilalți să trăiască, şi primeşte 
de la ei moartea. Acesta este cu adevărat monahismul 
în adâncul său cel mai desăvârşit, înțeles aşa cum 
prăieşte despre el Însuşi Hristos: Oricine vine către 
mine şi nu urăşte pre tatăl său şi pre mumă şi pre 
muiere şi pre copii şi pre fraţi şi pre surori, încă şi 
sufletul său, nu poate ucenicul Meu să fie. Cine va voi 
să-şi mântuiască sufletul pierde-va pre el; iar cine îşi 
va pierde sufletul pentru Mine, acela îl va mântui. 

Aşadar acea dragoste pe care ne-a arătat-o Însuşi 
Hristos? este desăvârşirea. Noi însă nu sântem în stare 
de o astfel de dragoste, din pricina mândriei noastre. Şi 
până în zilele noastre rămâne între. creştini o ne- 
cunoaştere a ceea ce a poruncit Hristos. Domnul aş- 
teaptă ca noi să „repetăm” viața Lui pe pământ. $i 
totuşi, câți oameni se împotrivesc acestui fapt! Dar, ca 
să o spunem până la capăt, atunci în realitate mântuirea 
lumii S'ar face dacă întreaga lume, dintr'o dată, s'ar 
pune pe calea urmării lui Hristos — „a-şi da viaţa ca 
ceilalți să trăiască.” 

De obicei în lume este vorba de lupta pentru a 
stăpâni asupra celor mai slabi. Prin omor, adesea în 
massă, oamenii îşi dobândesc stăpânirea asupra lumii, 


! Le. 14:26; 9:24. 
2 Cf. Io. 13:1. 
3 Cf. Mt. 20:28: Mc. 10:45. 

şi aceasta a fost calea lumii în toate veacurile, aceasta 
este istoria vieţii noastre omeneşti. Însă dominaţia prin 
puterea fizică asupra fratelui, nicidecum nu este 
manifestarea măreției omului. Măreţia omului se arată 
anume în acea înclinare a creştinului despre care 
vorbeşte Domnul: Mai mare dragoste decât aceasta 
nimenea are, ca cineva sufletul său să-şi puie pentru 
prietenii săi.! Şi acesta este țelul final al monahismului 
— asemănarea cât mai deplină cu Hristos. 

Hristos, cu adevărat Dumnezeu fără de început, în 
Firea Sa cuprinde tot ce există, tot ce a făcut Tatăl prin 
EI şi prin Duhul Sfânt. În vârtutea acestui fapt, întreaga 
viață cosmică, în toate formele manifestărilor et, 
constituie o singură fiinţare de obşte, dar în diferite 
trepte de desăvârşire. Şi precum observăm în ființarea 
cosmică nesfârşite rânduri de nivele, de la atomul 
nevăzut până la minunatele sisteme galactice, astfel şi 
în monahism — care în menirea sa finală are întreaga 
asemănare cu Hristos „prin Carele toate s'au făcut” — 
se găsesc diferite trepte de desăvârşire în feluritele lui 
manifestări. Şi ceea ce poartă monahul în mintea sa 
arată măsura receptivitățiu sale față de Descoperirea ce 
purcede de la Dumnezeu. În monahism pot veni oa- 
meni din toate straturile sociale, şi se observă diferenţe 
între monahi, în măsura în care diferă capacitatea lor de 
a pătrunde în tainele cereşti. 

Domnul, câtă vreme a petrecut cu noi pe pământ, 
vorbea cu poporul intr’o limbă simplă, plină de chipuri 


! Io. 15:13. 

luate din viaţa de zi cu zi, pentru ca şi cei mai simpli să 
Îl poată înţelege. Astfel, explica apostolilor: Vouă este 
dat a cunoaşte tainele împărăției lui Dumnezeu, dară 
celorlalți în pilde.! Dar cu multă suferință trăim acea 
dureroasă manifestare în viața Bisericii, că cei ce se 
află pe o treaptă mai joasă a înţelegerii nu pot înțelege 
nici gândurile, nici rugăciunile, nici puterile, nici 
contemplările, nici dragostea, pe care le posedă cei ce 
sânt mai în stare de a primi Descoperirea ce purcede de 
sus. $i apostolul Pavel trăia foarte acut acest moment în 
slujirea sa apostolească: este vorba de cei ce pătrun- 
deau mai puţin adânc în cunoaşterea celor dumne- 
zeieşti, şi totuşi socoteau viziunea lor ca fiind culmea 
desăvârşirii, şi se luptau să întemeieze pe viziunea lor 
întreaga structură a Bisericii. lată pentru ce spunea el 
că „adăpa oamenii cu lapte duhovnicesc.” Iar ceea ce îi 
depăşea, ceea ce era accesibil doar înțelegerii celor 
desăvârşiți — despre aceea vorbea numai în cercul celor 
desăvârşiți. Şi adaogă acestora că foți cari voiesc cu 
bund-cinstire a vietui (...), prigoni-se-vor’ chiar în 
sanul Bisericii, deoarece sant unii care nu numai ca 
resping desăvârşirea, dar se şi luptă împotriva ei. De 
aicea teama noastră de a vorbi despre desăvârşire. 

Firea noastră stricată nu ne dă puterea de a urma 
pilda lui Hristos. Pentru aceasta se naşte monahismul, 
ca un chip aparte al vieţuirii în lumea aceasta, ca 
năzuință de a se asemăna cu Hristos, Cela ce a murit 
pe Golgotha pentru toti, ca pre cei risipiţi să adune 


! Le. 8:10. 
22 Tim. 3:12. 

întru una. Astfel omul, prin paza poruncilor lui 
Hristos, ajunge treptat până la a se conştientiza pe sine 
ca Adam. Purtând în suflet ani de zile, zi de zi, ceas de 
ceas, acest gând, puţin câte puțin ne pregătim spre a 
deveni în stare cu adevărat a purta în el porunca lui 
Hristos în adevărata sa ființă. Prin această poruncă noi 
ne facem purtători universali ai întregii fiinţări cosmice 
şi ai vieții Dumnezeieşti. 

Ceea ce aşteaptă de la noi Domnul este nesfârşit de 
înalt, nesfârşit de mare. Şi religia noastră ar trebui să se 
caracterizeze ca religie în sensul absolut. Din ceruri S'a 
pogorât Hristos, Dumnezeu desăvârşit, făcător a tot ce 
există. Și creştinul, prin ascultarea lui față de Hristos, 
se face primitor a tot ce se întâmplă în sfera omeneas- 
că. Este curios, dar se întâmplă că, citind Descoperirea 
despre căderea omului, dintr'o dată simte că poartă în 
el acest păcat, şi în acest sens devine cu adevărat copil 
al lui Adam cel căzut. Monahismul începe cu lucruri 
foarte mici, dar se sfârşeşte prin aceea că omul se roagă 
pentru întreg Adamul ca însuşi pentru sine. Astfel 
Domnul la Înfricoşata Judecată va zice despre cel mai 
de pe urmă şi mic dintre oameni că acesta este El 
Însuşi, osândind pe cei ce nu I-au slujit atunci când El 
fusese în nevoi. 

Cele despre care vorbim acum întrec măsura 
înțelegerii de rând. Ele par cu desăvârşire de neajuns, 
cu desăvârşire în afara putinței omului. Aceasta însă nu 
este decât consecinţa faptului că nu dorim cu adevărat a 


! Io. 11:52. 
2 Mt. 25:31-46. 


Cuvântarea întâi 29 


păşi pe urmele lui Hristos neluând în seamă necazurile 
căii. Mulţi în vremea revoluţiei comuniste au murit de 
moarte mucenicească. Dar când nu este prigoană, 
atunci în locul muceniciei vine monahismul. Aşa a fost 
când a biruit Împăratul Constantin, iar creştinismul a 
devenit religie de stat: când, după primele trei veacuri 
de mucenicie pentru Hristos, s'a aşternut pacea, atunci 
cele mai alese elemente ale creştinismului au luat-o 
către pustie. Şi dacă vom privi lucrurile din punct de 
vedere al unei posibile analogii sau repetiţii în istorie, 
ar trebui ca acum, anume cei mai aleşi să intre în 
monahism. 

Sântem aci un mic grup de monahi, şi mărturisim 
tocmai acestea despre care vorbesc; dar noi nu atingem 
desăvârşirea. Însuşi părintele nostru duhovnicesc Silu- 
an scrie: „Doar în rare minute mă ridic la porunca lui 
Dumnezeu.” Şi totuşi, sânt clipe când ne apropiem de 
această desăvârşire, pentru o vreme. Monahismul este 
mai întâi de toate viață duhovnicească, aşa cum ne-a 
descris-o Domnul. Dacă în bătrâneţea mea îmi îngădui 
să merg până la astfel de limite, nu este pentru ca eu 
însumi le-am atins, ci pentru că aşa înţeleg lucrurile 
acum, adică faptul că nu este altă cale pentru mântuirea 
omenirii — decât numai Evanghelia! Nu este alt 
Mântuitor pentru omenire — decât Hristos! 

Mulţi zic: „Dar dacă toţi vor deveni monahi, atunci 
ce, lumea va muri?” — Nu, nu va muri, ci va fi o înviere 
de obşte; ar istoria lumii se va termina nu în catastrofă, 


! Cuviosul Siluan Athonitul, Între iadul deznădejdii şi iadul 


smereniei, Ed. Deisis, Sibiu, 2000, p. 183. 

ci printr'o biruinţă plină de bucurie şi printr'o trecere 
nedureroasă la viaţa cea nemuritoare. 

Acum, la sfârşitul cuvântului meu, având în vedere 
toate cele spuse mai sus, cu mai puţină frică și 
cutremur îmi voiu îngădui să-mi exprim părerea despre 
cum va putea Biserica Rusă să se ridice din cenuşă cu o 
mai mare măreție duhovnicească decât la sfârşitul peri- 
oadei sinodale. Renașterea întregii bogății a Bisericii 
Ruse se primejduieste acum din pricina faptului că 
mulți nicicum nu înţeleg cum se zideşte viaţa Bisericii 
lui Hristos, şi lucrează în absenţa adevăratei experiențe 
a harului Dumnezeiesc. Mai nainte de toate, neapărat 
trebuie ca toți să conştientizeze că, după proma cu 
adevărat bună a lui Dumnezeu pentru Biserica Rusă, în 
prezent ocârmuirea ei este încredințată Preafericitului 
Patriarh Alexei al II-lea. Personal, socotesc că un om 
mai potrivit decât Patriarhul Alexei al II-lea nu se află 
în momentul de față. Acest om modest a petrecut zeci 
de ani ca unul din cei mai apropiaţi colaboratori ai 
marelui Patriarh Alexei I, şi a slujit în toată vremea 
patriarhatului marelui rugător Pimen. Astfel, colabo- 
rând cu el în toate întreprinderile lui, vom da de-Dum- 
nezeu-datului Patriarh putinţa de a realiza restaurarea 
Bisericii în toată puterea ei. Fie ca fiecare biserică, 
fiecare mănăstire, fiecare şcoală — tot ce aparținuse 
Bisericii Ruse şi i-a fost furat — tot ce acum a fost 
înapoiat Bisericii de către Stat, să se unească cu staulul 
întregii Rusii conduse astăzi de Patriarhul Alexei, şi să 
se unească în jurul lui. După aceea, dacă cu ajutorul lui 
Dumnezeu vom fi reuşit să adunăm toată bogăția 

materială care a rămas nenăruită, ne vom ruga 
osârduitor lu Dumnezeu să dea ierarhilor noştri ajutor 
pentru cea mai bună organizare a seminariilor şi 
academiilor theologice. Iar după ce se va atinge în acest 
plan unirea tuturor, va fi cu putinţă să se adune marele 
Sobor al Bisericii Dreptslavitoare Ruse şi să se 
indrepteze tot ce trebuie indreptat. 

Neînţeleasă îmi este proma lui Dumnezeu care mi- 
a dat sarcina de a sluji marelui nevoitor, Cuviosul 
Siluan Athonitul. Şezând la picioarele lui, mi-a fost dat 
să aud cuvintele duhovniceşti ale acestui ales al lui 
Dumnezeu. Povăţuit de el, am putut să îi scriu viata. 
Cartea mea a fost primită cu dragoste de către o 
covârşitoare majoritate a nevoitorilor Sfântului Munte, 
şi de către multe mii de oameni. Mai departe a urmat 
activitatea mea ca întemeietor al mănăstirii în care 
idealul a fost învățătura Cuviosului Siluan Athonitul. Şi 
iată că, în ciuda tuturor bolilor şi neputinţelor mele 
fizice, Domnul m'a păzit până la adânci bătrâneți. Dacă: 
vom avea în vedere vârsta mea (96 de ani), şi lunga 
„mea slujire în monahism (67 de ani), mă aflu acum, ca 
simplu fapt, unul dintre duhovnicii cei mai în vârstă ai 
Bisericii Ortodoxe. În vârtutea acestui fapt, trecând cu 
vederea ruşinea de mine însumi, voiu spune totuşi ceea 
ce ar trebui să rămână numai între Dumnezeu şi mine. 
Mai mult de jumătate de veac, şi la Muntele Athos, şi 
în Apus, eu mam rugat cu adânc plâns pentru 
mântuirea Bisericii Ruse, precum şi acum mă rog 
pentru întreaga Biserică Dreptslăvitoare, orişiunde s'ar 
afla ea. Vorbesc despre aceasta, pentru ca şi cei ce vor 

auzi cuvintele mele să fie îngăduitori în judecata lor 
față de mine. Şi încă o ultimă îndrăznire a mea: afirm 
că Duhul lui Dumnezeu mă întăreşte pentru adevărul 
cuvintelor mele în legătură cu Biserica Rusă şi cu de- 
Dumnezeu-datul Patriarhul ei. Rogu-vă pe toți: Ascul- 
taţi cuvântul pe care mi l-a dat Dumnezeu, şi pentru 
care toată răspunderea atârnă asupra mea!! Căci numai 
în felul acesta poate fi mântuită Biserica Ortodoxă 
Rusă. 

Ceea ce spun astăzi poate că va ajuta, fie si in cea 
mal mică măsură, la renașterea Bisericii Ruse. Eu v'am 
cerut să vă rugați pentru mine, ca să-mi împlinesc 
această sarcină fără poticneală. Dar, bineînţeles, rela- 
tiile mele cu voi sânt altele.” 

În scrierile lui, Sf. Siluan vorbeşte despre ade- 
văratul monahism ca fiind inaccesibil celor mai mulţi.” 
El o exprimă astfel: „Dar aceasta nu este pentru toţi”; şi 
adaugă că atunci când monahismul slujeşte în plan 
exterior oamenilor, „şi aceasta este primită, dar este 
departe de monahism.” 

Vă spun că în cuvântul pe care vi l-am dat astăzi 
îndrăznesc să vorbesc despre „taina cea mare” a 
apostolului Pavel.” El nu ne-a vorbit de cuvântările lui 
cu cei desăvârşiți. Şi, în realitate, cuvântul meu către 


! Vezi „Mărturia Duhului: Părintele Sofronie şi Biserica Rusă,” p. 373 
Cu acest paragraf şi cele ce urmează Părintele Sofronie reia 
cuvântul către obşte (n. tr.) 

Cuviosul Siluan Athonitul, Între iadul deznădejdii şi iadul 
smereniei, op. cit., pp. 156-166. 
4 Ibid., p. 157. 
> 1 Tim. 3:16. 

vol este, bineînțeles, o îndrăzneală care întrece orice 
măsură. Însă ne întemeiem pe însuşi cuvântul lui 
Hristos, că „El ne-a dat pildă ca şi noi să facem precum 
El a facut,” şi să „urmăm Lui.” Dar în ce constă 
această „facere”? — În aceea că El „Și-a dat Propria 
viață” pentru a mântui viaţa lumii.” Să propovăduieşti 
un astfel de creştinism desăvârşit în lumea noastră 
sălbăticită — este cu neputinţă. Până şi în mănăstiri, 
doar putinora le este accesibilă aceasta. 

În cartea mea este descris cum m'a cercetat în chilie 
un pustnic, atunci când eram în mănăstire. Şi mi-a 
dezvăluit cuvântul lui Hristos: „Voiu milui pre tot omul 
care, fie o dată, a chemat numele lui Dumnezeu. Dară ce: 
care păzesc poruncile Mele, în Împărăţie vor fi prietenii 
Mei. lar pre ceilalți doar voiu milui.””* Eu mi-am 
exprimat în carte judecata privitor la cuvintele lui, dar 
într'un sens, aş zice că s'ar putea chiar ca aceasta să fi 
fost o adevărată arătare a lui Hristos. 

Și aşa, rugați-vă pentru întreaga Biserică Drept- 
slăvitoare: fie ea în Iugoslavia, în Bulgaria, în Româ- 
nia, fie in Rusia, in Grecia, in America. Pretutindenea 
unde se află Biserica Dreptslăvitoare, prin duhul ei, ea 
tulbură lumea, şi împotriva ei se duce un război 
încrâncenat, deşi un cuvânt mai bun decât ce propune 
Biserica Ortodoxă, nimeni altcineva nu grăieşte. 


' Cf. Io. 13:15. 

2 Cf. Mt. 16:24. 

* Cf. Io. 6:51. 

* Arhim. Sofronie, Viaţa şi învățătura Stareţului Siluan Athonitul, op. 
cit., p. 184. 

ȘI deci, înțelegeţi care este îndrăznirea mea astăzi? 
Fiecare dintre noi îşi poate pune întrebarea: „În- 
tr'adevăr, unde este desăvârşirea?” Dacă citim scrierile 
Stareţului! [Siluan], scrise curând după Primul Război 
Mondial, vom afla cuvinte despre această desăvârşire: 
„A te ruga pentru lume înseamnă a-ţi vărsa sângele.”? 
Ori despre ce ar scrie, aproape pretutindenea la sfârşit 
vorbeşte despre rugăciunea pentru întregul Adam, 
cunoscând starea duhovnicească în care, după cuvântul 
Sfântului Simeon Noul Theolog, fiecare dintre noi 
trebuie să se conştientizeze ca un Adam, şi ca un 
purtător al păcatului celui întâi născut.” 

În general, ideea mea am spus-o. Şi a purta în sine 
această idee, tăcând cu sfinţenie despre ea (pentru că 
oamenilor le este nesuferită), este deja lucru mare. 
Orişiunde s'ar pomeni cuvântul ei, spuie-se el cumva, 
undeva în afara căilor lumii acesteia — dar el trebuie 
spus. lar dacă acest cuget pe care-l vedem în 
Dumnezeu lisus Hristos se face gândirea noastră,“ 
înseamnă că ni s'a împărtășit viaţa cea nezidită a lui 


' Cuvântul „Stareț” (în rusă „bătrân”) se întrebuințează ca şi în 
greacă, în scopul de a cinsti pe un monah mai în vârstă, ca fiind 
mai îmbunătăţit. În română termenul are în vedere pe mai-marele 
unei mănăstiri, acolo unde rusa şi greaca folosesc titlul de 
„igumen.” Deoarece în limba noastră nu s'a obişnuit încă să 
cinstim cu „Bătrâne!” pe cei mai în vârstă, am socotit ca pentru 
ediţia de faţă să întrebuinţăm termenii ca în rusă, „Stareţ,” ca 
adresare celor mai în vârstă, şi „igumen” când este vorba de întâi- 
stătătorul mănăstirii. (N. tr.) 

? Ibid., p. 225. 

3 Cf. Sf. Simeon Noul Theolog, Cuvântul 38. 

t Fip. 2:5; 1 Cor. 2:16. 

Dumnezeu Însuşi. Şi în aceasta stă mântuirea omului. 
Vorbim de mântuirea deplină. 

Poate că acest cuvânt se va publica în vreo revistă. 
Eu nu îl vreau în ziare, chiar în cele ale Patriarhiei. 
Ziarul, orişicum, are numai un caracter de „informaţie.” 
Dar cuvântul acesta, în realitate este mărturisirea 
înțelegerii noastre, a vieții în Hristos, şi a monahis- 
mului îndeosebi. Şi această mărturisire a tainei lui 
Dumnezeu, pentru noi este sfântă... 

Este curios cum se petrec lucrurile şi cum decurge 
viața în lume. La drept vorbind, este destul să observi 
duhul de care se lasă mişcat omul. lată, în cursul a două 
mii de ani, a fost Duhul Care ne-a vorbit despre 
Dumnezeirea lui Hristos, şi aceasta era limpede 
tuturora. lar acum, dintr'o dată refuzul de a înţelege pe 
Hristos ca Dumnezeu, deşi cuvintele pe care le-a grăit 
El vădesc limpede că a fost cu noi Dumnezeu, şi nu 
vreun fantezist nebun. 

Mulţumesc vouă că m'ați ascultat. Mulţumesc 
pentru rugăciuni... Pentru astăzi mi-am terminat 
cuvântul, şi să fie binecuvântarea Domnului peste voi 
toți. | 
Aşadar, noi începem viaţa călugărească nu cu 
rugăciuni pentru întreaga Biserică Dreptslăvitoare, 
orişiunde s'ar afla ea, ci începem numai cu pocăință 
pentru ignoranta noastră, pentru că nu cunoaştem legea 
vieții dumnezeieşti. Facem câte o mică lucrare de zi cu 
Zi: sădim, sau scoatem cartofi, ne împlinim ascultările, 
zidim o casă ş.a.m.d. — aşa începem. Dar acesta este 
unul din aspectele vieții. lar celălalt — aşa cum este 

scris în Viaţa Sfântului Siluan: „Şi merge omul cu 
picioarele pe acest pământ, şi cu mâinile lui lucrează, 


dar nimenea nu ştie că în duh el trăieşte în 
Dumnezeu.”! Şi aşa, acesta este monahismul nostru. 


dh 


Arhim. Sofronie, Viața şi învățătura..., op. cit., p. 224. 


2 
PENTRU RISCUL ÎN VIAȚA 
DUHOVNICEASCĂ. NAȚIONALISMUL 
ŞI ÎNTREAGA OMENIRE! 


Riscul mântuirii de sine. Pentru Dumnezeul „cel 
cunoscut.” Despre titlul cărții Vom vedea pe 
Dumnezeu precum este.” Toată viața în Hristos este 
marcată de primejdii. Pentru frica de a greşi. 
Dumnezeiască Arătarea Sfântului Siluan şi urmările 
ei. Primejdia naționalismului. Harul şi părăsirea de 
Dumnezeu. Monahismul favorizează „trăirea între- 
gii omeniri.” Pentru creşterea duhovnicească cea 
neobservată. 


(...) Starețul Siluan scrie despre un monah care i-a 
spus: „Eu toată viaţa mea pe nimenea nu am scârbit,”> 
şi despre altul care i-a spus: „Toți mă iubesc, pentru că 
tuturor le fac ascultare.” 

Se naşte întrebarea: Oare nu este primejdios să 
vorbeşti aşa despre sine însuți, oare nu-ţi atragi prin 
aceasta ispite mari? — Da, bineînţeles că le atragi! Si 
este cu neputinţă de ocolit. Însă dintru bun începutul 


Nr. A-13 (4 Dec. 1989), după numerotarea MY. 
2 Cartea apărută la Editura Adonai, Bucureşti, 1995, sub titlul Mistica 
vederii lui Dumnezeu, se numeşte în original Buemv Boza kak On 
ecmv, Vom vedea pe Dumnezeu precum este. (n. tr.) 
? Cf. Starețul Siluan Athonitul, Între iadul deznădejdii..., op. cit., 
. 222. 
Ibid., p. 221. 

credinței noastre, apostolii au fost nevoiţi în propo- 
văduirea lor să vorbească despre faptul că fuseseră cu 
Însuşi Dumnezeu! atât de multă vreme! Şi, desigur, 
tuturor monahilor li se recomandă să nu vorbească 
despre astfel de lucruri, ca să nu atragă inutil asupra lor 
atacuri de la vrăjmaş. Partea negativă a acestora este 
că, atunci când toată viața în Hristos trebuie să o 
ascunzi, cum vei învăţa pe copil şi noua generaţie ce se 
va naște, învățăturile lui Hristos? 

Eu însumi am luat asupră-mi un mare risc (pentru 
care am şi suferit multe cuvinte foarte aspre împotriva 
mea), scriind cele două cărți: cea despre Starețul Siluan 
ŞI, încă şi mai rău, cea despre mine însumi — cartea 
Vom vedea pe Dumnezeu precum este. Dar eu am luat 
această hotărâre înaintea morţii însăşi: de mulți an îi 
aştept venirea.? Însă nu a fost şi nu este altă cale pe 
pământ — unde are prea multă putere vrăymaşul lui 
Hristos, şi nu este cu putință să-i ocoleşti lucrarea — 
decât a „povesti.” Când am luat asupră-mi răspunderea 
de a întemeia o mică obşte călugărească, în sufletul 
meu era dorirea de a preda mai departe ceea ce mi-a dat 
Dumnezeu să văd în Sfântul Munte Athos — şi mai cu 
seamă ce am primit prin bineplăcutul Lui, Siluan. Am 
scris în cărțile mele că mă sfiesc a vorbi despre darurile 
lui Dumnezeu, dar că nu este altă cale, fără numai 
aceasta. Mă vedeți toți; și din toate înfăţişările vieții 
mele, voi, de bună seamă v'aţi convins că eu nicicum 
nu pretind la postura de Stareţ (Bătrân), ci m'am socotit 


! Vezi Ho. 1:1. 
2 În Predoslovia cărții de față este scris despre aceasta. 

întotdeauna ca nefiind un Stareţ, ci doar un frate al 
vostru. Și cine este bine intenţionat, a putut să o 
observe la mine. Eu nu m'am socotit îndreptățit să spun 
cuvânt cu autoritate „stărețească” nimănuia dintre voi, 
ci pur şi simplu am povestit despre viața mea, şi mai 
ales despre viaţa Starețului Siluan. 


Tot aşa ca şi voi toți, ca fiecare dintre voi, şi eu 
vreau să mă închin Dumnezeului pe Care Îl cunosc, şi 
nu celui pe care nu-l cunosc. În Lavra Sfintei Treimi a 
Sfântului Serghie, pe una din biserici este scris: „Cu- 
noscutului Dumnezeu,” în precumpănire cuvintelor 
Sfintei Scripturi, unde se pomenește un altar în Athena 
cu titlul „Necunoscutului Dumnezeu.” Întrebarea a- 
ceasta: „Putem noi să cunoaştem pe Dumnezeu precum 
El Este, sau precum EL NU ESTE?”, pentru mine nu 
există, în sensul că eu sânt creştin. lar aceasta înseamnă 
că pe lisus Hristos îl primesc ca pe Făcătorul a tot ce 
există în Cosmos, ca pe Dumnezeul nostru. Dacă El a 
fost cu noi, în chipul fiinţării noastre, şi a vorbit pe 
limba noastră, nu cumva țelul Lui să fi fost a ne păcăli 
şi a ne arăta pe Dumnezeu așa cum NU ESTE? El ne-a 
dat porunca: Fericifți cei curați cu inima, Că aceia vor 
vedea pre Dumnezeu.” Dacă voiu adăoga cuvintele „aşa 
cum EI nu este,” atunci Îl fac pe Hristos înşelător. Cu 
alte cuvinte, fericiți cei curați cu inima, că aceia vor 
vedea pre Dumnezeu aşa cum este în Sine Însuşi. 


! Vezi Fap. 17:23. 
2 Mt. 5:8. 

lar când prietenul şi împreună-nevoitorul nostru, 
părintele N., a dat ca titlu cărții mele Vom vedea pe 
Dumnezeu precum este, prima mea reacție a fost să 
cumpănesc: Se îndreptăţeşte oare din punct de vedere 
teologic?! Şi, de bună seamă, părintele N nu este un 
sălbatec: el a spus un lucru perfect îndreptățit din punct 
de vedere teologic. Însăşi forma, „Vom vedea...” — 
prăieşte cu simplitate despre dorirea noastră de a 
cunoaşte pe Dumnezeu precum Este. Nicăieri nu am 
scris: „Eu am văzut pe Dumnezeu aşa cum este! Veniti 
la mine!” (aşa cum unii, la Paris, au vrut să înțeleagă 
cartea mea), ci am scris despre ce mi-a fost dat să 
trăiesc; cu alte cuvinte, eu mi-am trăit pocăinţa înaintea 
lui Dumnezeu în acele limite pe care El mi le-a dat. 
Pocăinţa — mare dar! Iar când eu vă vorbesc ca un frate, 
şi nu ca un învăţător ce şade la catedră, voi evident 
sânteți liberi: sau să-mi primiți cuvântul, ca nefiind al 
meu, ci predanie a Bisericii;? sau să lepadati marturia 
mea, pentru că mă vedeţi „pe viu,” aşa cum sânt. 


! Această „cumpănire” a durat o lună de zile, timp în care ne-a 
întrebat pe toți ce alt titlu am putea găsi! (n. tr.) 

? 1 Io. 3:2. 

3 Părintele Sofronie are în vedere tradiția părinților isihaşti „de 
Dumnezeu văzători,” şi mai cu seamă pe Cuviosul Simeon Noul 
Theolog (949-1022). Acest mare sfânt, dezvăluindu-şi experiența 
vederii lui Dumnezeu, nu o dată a suferit osândire din partea celor 
care, citând pe lo. 1:18: Pre Dumnezeu nimenea a văzul niciodini- 
oară, îl învinuiau de rătăcire. Vezi răspunsul lui, că „nouă ne este cu 
putință a vedea pe Dumnezeu,” şi că „tot cel cu inima curată, încă din 
această viață va vedea pe Dumnezeu,” în Cuvântul 63 şi în Imnul 1], 
unde „Părintele povesteşte, lovit de uimire, cum i s'a arătat 


Cuvântarea a doua 4] 


Și totuşi, cum aş putea eu să împlinesc cele despre 
care vorbesc în cartea mea? Aşa mi-a scris cineva, 
purtător al unui înalt cin: „Mărturisiți pe sine-vă, deci 
mărturia dumneavoastră nu este dreaptă.” Si aşa, 
răspunzând la întrebarea: „Oare primejdios este să 
vorbeşti, sau neprimejdios?” — voiu zice: „Bineînţeles 
că este primejdios!” Dar toată viaţa în Hristos, în toată 
vremea este însoțită de primejdie. Prima şi cea mai 
însemnată primejdie inevitabilă este să greşeşti, fie 
doar în gând. 

Starețul Siluan m'a chemat la el după ce mă cer- 
cetase pustnicul, părintele Vladimir. Şi am venit la 
Staret cu multă cucernicie. Eu în gând sărutam 
pământul pe care păşea acest om, şi poate că de aceea 
niciunul din cuvintele lui nu stârnea în mine îm- 
potrivire, ci le primeam cu adâncă recunoştinţă şi 
cucernicie. Şi deci am hotărât să scriu că, în astfel de 
condiții, duhovnicul sau starețul se descoperă poate 
până la capăt.! 

Asa şi eu, iertați-mă, multe am scris în cartea Vom 
vedea pe Dumnezeu precum este. Gândul meu fusese să 
o numesc Experiența unui monah ortodox, dar 
Părintele N. a insistat pe Vom vedea pre Dumnezeu 
precum este. Desigur, Părintele XN. întotdeauna 
năzuieşte către aceasta — a vedea pe Dumnezeu precum 
Este. Şi el, şi noi ne dăm seama de asta... Asupra mea 
este îndatorirea a vă vorbi despre ceea ce mi s'a dat, 


Dumnezeu...” (Cf. Sf. Simeon Noul Theolog, Imne, Epistole şi 
Capitole, Ed. Deisis, Sibiu, 2001, pp. 76-78) 
! Cf. Arhim. Sofronie, Viața şi învățătura..., op. cit., pp. 75-77. 

fără a ține seama dacă şi voi veţi primi cuvântul meu 
aşa cum eu l-am primit pe al Sfântului Siluan, sau nu. 
Eu m'am predat judecății tuturor. Și acum, nu fără 
cutremur vă spun, că până în ceasul acesta sânt plin de 
teamă, oare nu cumva am scris ceva greşit în carte. Eu 
însumi sânt mai curând tipul pocăinţei, decât al celui 
care ar afirma ceva, şi nu cred în infailibilitatea omului; 
şi pentru aceea, fireşte, caut în cartea mea unde aş fi 
gresit.' 

Şi iată aşa, vouă, ca moştenitorii mei, vă propun o 
sarcină: După plecarea mea, aflați cale spre a lămuri că 
în nici un cuvânt de al meu nu se află vreo înclinare 
mincinoasă. Cu alte cuvinte, chiar dacă forma este total 
nouă, nicăieri de aflat în trecut, cartea mea este plină de 
predania orthodoxă. Eu presupun că terminologia şi 
toate lămuririle mele sânt corecte din punct de vedere 
al theologiei ortodoxe. 

Unul din cele mai importante aspecte a ceea ce am 
auzit de la Sf. Siluan este descrierea rugăciunii lui, în 
care a primit de la Hristos răspunsul: „[ine-ţi mintea în 
iad, şi nu deznădăjdui.”? Două lucruri m'au impre- 
sionat dintru bun început atunci când vorbea despre 
clhpa arătării Domnului. Vedenia a durat o singură 
clipă, dar în această clipă i s'a descoperit vecinicia. 
Pentru ce eu am crezut că Hristos cel Preacurat i s'a 
arătat şi 1-a vorbit, şi nu vreun alt duh? — Pentru că el, 


' Si, într'adevăr, până la sfârşitul vieţii avea cartea la căpătâi, citindu- 
O şi recitindu-o necontenit! (n. tr.). 

2 Vezi îndeosebi Viața şi invățătura..., op. cit., cap. III, „Asceza 
monahală.” 

fund un ţăran rus cât se poate de simplu şi aproape 
analfabet, dintr'o dată a primit duhul rugăciunii pentru 
întregul Adam — lucru pe care nu-l pot cuprinde cei mai 
renumiţi theologi. Mie mi-a fost limpede că Însuşi 
Domnul i s'a arătat, pentru că i-a împărtăşit starea Lui 
Proprie, cea despre care spune Siluan în scrierile sale: 
„Domnului îi este milă de toţi...”! Şi de aceea, cred, 
scrie mai departe: „Am început să fac aşa cum m'a 
învățat Domnul (...), şi mintea mi s'a curățit (...), şi 
Duhul a mărturisit mântuirea.” 

Cineva l-a întrebat pe cel între sfinți Filaret al 
Moscovei, genialul ierarh rus: „Când este vorba de 
cărți sau învățături, cum înţelegeți dacă sânt orthodoxe 
sau nu?” Şi el răspunde: „După duhul celor scrise.” 
Când citim scrierile Stareţului, la fiecare pas întâlnim 
conştiinţa unui om „primitiv,” şi în acelaşi timp, cea 
mai înaltă cunoaştere ascunsă sau tăinuită în acest 
„primitivism.” Când îl auzeam pe Stareţ, eu în chip 
firesc primeam cuvintele lui, percepând conţinutul lor 
dogmatic. lar mărturia lui a fost pentru mine mai 
importantă decât toate cele pe care le primisem din anii 
copilăriei de la învățători, profesori, şi de la tot omul, 
orişicine ar fi fost el. 

Am încercat să vă vorbesc despre viaţa aceasta, 
bineînţeles în nădejdea care îmi umple inima, că voi 


| Cf. Arhim. Sofronie, Viaţa şi învățătura..., op. cit., pp. 55, 93, 181; 
Starețul Siluan Athonitul, /ntre iadu/ deznădejaii..., op. cit., pp. 46, 
113 ş.a. 
2 Cf. Starețul Siluan Athonitul, Între iadul deznădejdii..., op. cit., 
p. 177. 

veți continua învățătura şi influența lui. lar în ce mă 
priveşte pe mine, pentru cuvântul pe care vi-l las cu 
limbă de moarte, voi să încercaţi să găsiți cuvinte mai 
potrivite şi mai exacte pentru a exprima experienţa ce a 
urmat din întâlnirea mea cu Starețul. Ce am observat în 
el, ce nu am aflat în niciunul din profesorii ce mi-a fost 
dat să-i întâlnesc ca student? — Niciunul din ei nu 
vorbea cu atâta simplitate şi cu o asemenea încredere în 
Adevăr. 

Dorinţa mea a fost să întemeiez o mănăstire în 
duhul Cuviosului Siluan. Dar, până astăzi, aud că tenta- 
tiva mea are un caracter curat utopic. Îmi spun unii: 
„A-ţi birui în sine naționalismul este cu neputinţă.” — 
„Dar atunci,” gândesc, „mântuirea este cu neputinţă.” 
Dacă eu sânt naționalist şi creştin după credinţă, atunci 
îngustez pe Hristos până la conceptul acesta — „națio- 
nalitatea”! Înţelegeţi pentru ce îmi este cu neputinţă să 
primesc această îngustare, şi de ce îmi este o mare 
mângâiere faptul că, deşi noi sântem un mic grup — 
sântem unsprezece naţionalităţi. În rugăciunea lui Si- 
luan, care tot timpul cheamă a ne ruga pentru întreaga 
omenire de la început până la sfârşit — bineînțeles că nu 
se află nici un naționalism. Toate aceste dezbinări 
naționaliste nu au fost decât urmarea căderii în păcat. 
Noi nicăieri nu vedem o propovăduire creştină a urii. 
Înseamnă că în credinţa creştină este vorba nu de 
lepădarea altor naționalități, ci de a birui această limi- 
tare printr'o suire către rugăciunea cea din Ghethsi- 
mani. 

O altă problemă: Când pronia ne ridică harul, noi 
trebuie să trăim ca şi cum el continuă să fie cu noi, 
chiar dacă în chip simţit ne-a părăsit. Însuşi Siluan spu- 
nea aşa: „ot ce ne-a învăţat harul, noi trebuie să păzim 
până în sfârşit.”! lar când ne vom arăta credincioşia în 
acest chip, atunci harul ni se va da ca propria noastră 
moştenire, nestrămutată întru toți vecii. Astfel, când în 
prima perioadă harul ne învaţă ceva, totul merge uşor, 
„ca pe unt”: Omul iubeşte pe toți, se smereşte înaintea 
tuturor, pe nimeni nu încearcă să exploateze, nimănui 
face rău, ci se comportă ca acel monah care pe nimenea 
nu a supărat în toată viața lui. Însă acel monah era încă 
tânăr — avea numai treizeci de ani. Eu însumi l-am 
cunoscut, ca şi pe celălalt monah, care spunea că toți îl 
iubeau pentru că tuturor le făcea ascultare. Bineînţeles, 
eu nu sânt un scriitor, ci doar un monah ce se pocăiește, 
dar acum, amintindu-mi de aceia şi de alții, aş putea să 
scriu o carte uriaşă cu titlul „Măreţia duhului omenesc 
în Hristos.” Şi astfel, dacă harul te învaţă dintru bun 
început să iubeşti şi să faci bine fiecăruia mai mult 
decât sieți, aşa cum scrie Siluan,” atunci când el se 
depărtează. de la noi, sântem datori să păzim această 
învățătură ca şi chip al vieţii noastre, ca şi cum harul ar 
fi cu noi. Şi prin această pază noi ne vom arăta 
credincioşia, chiar atunci când totul devine „dureros.” 
Și atunci vom înţelege cuvintele lui Hristos: Tot cel ce 


! Cf. Arhim. Sofronie, Viața şi invafatura..., op. cit., p. 225. 
? Cf. Starețul Siluan Athonitul, Între iadul deznădejdii..., op. cit., 
p. 70. 

voiește să vie dupre Mine, să se lepede de sine şi să-şi 
ia crucea şi să urmeze Mie.’ 

Crucea lui Hristos — ascunde multe înţelesuri. 
Creştinul nu poate să nu sufere în această lume. A 
observa acel duh ce împărăţeşte în viața lumii este deja 
o mare suferință pentru creştin. Lumea trăieşte având 
propriile țeluri, care nicicum nu se aseamănă cu ţelurile 
lui Hristos pentru ea. lar noi sântem nevoiţi să trăim în 
astă lume, ca totuşi să ne săvârşim într'un fel sau altul 
calea noastră creştină. În viaţa de obşte aceasta se poate 
mult mai mult decât în pustie. Când ne învăţăm să 
trăim cu celălalt, ne învăţăm să trăim cu milioane de 
oameni asemenea lui. Când am cunoscut zece sau 
cincisprezece oameni care trăiesc aici, atunci am 
cunoscut milioane de oameni, din negura veacurilor 
trecute şi contemporani: viața lor trece prin mine. [ar 
aceasta harul o învaţă; iată ceea ce trebuie să păzim 
noi, precum zicea Siluan, până la sfârşitul viețu. Și 
atunci ne va fi dată mântuirea. 

A doua perioadă se numeşte „luarea harului în 
forma lu: simțită” — când omului toată lucrarea creştină 
îi devine grea, perioadă deosebit de dureroasă şi grea, 
dar de neaparata trebuinta fiecăruia dintre noi în căile 
mântuirii. Căci în credincioşia față de predaniile lui 
Hristos se manifestă caracterul nostru, hotărârea 
noastră, credința noastră. Şi, cum zice Domnul, la 
început harul se dă omului fără ca el să fi făcut ceva. 
Apoi el se ia, pentru a lăsa omului putinţa să-şi arate 


! Mt. 16:24. 

credincioşia. lară mai apoi, când şi-a arătat credinţa 
întru puţin, i se dă ca propria lui mare bogăţie — 
vecinicia.’ 

În formele sale exterioare monahismul păstrează o 
oarecare simplitate, „fără nici o pretenție,” dar în esenţa 
lui este neînchipuit de măreț. Aceasta trebuie să rămână 
în sufletul fiecăruia dintre noi. Dacă voim în mănăstire 
să ne zidim mântuirea — mănăstirea ne dă un avantaj 
nespus de mare, prin faptul că putem cu încredere să ne 
trăim viaţa creştinească. În lume este mai primejdios, 
pentru că omul numaidecât se face obiectul exploatări 
ŞI robiei. 

Neapărat trebuie să păstrăm în sine felul de a 
vedea al lui Hristos: Toată omenirea este un singur 
pom, iar noi toţi — sau ramuri, sau frunze, sau roade pe 
acest pom. Firesc este fiecărui creştin să devină 
purtător în sine al întregului Adam. Fiecare dintre noi 
trebuie să năzuiască să trăiască întreaga istorie a 
omenirii, de la întemeierea lumi până la ultimele ei 
destine. Şi atunci vom fi devenit creştini. Vorbesc 
despre aceasta cu îndrăzneală, riscând, ca de obicei, să 
mă primejduiesc când este vorba de acest aspect — 
universalismul vieții creştine. lată că din nou am ajuns 
la țărmurile acestui ocean... 

Creşterea inimii noastre înaintea lui Dumnezeu se 
face pe neştiute. Nu ne putem logic explica în ce chip 
ea se dezvoltă, începe să se conştientizeze şi să „ÎŞI 


! Cf. Le. 16:10. 
2 Cf. Le. 17:20. 

iubească aproapele ca însuşi pre sine,” aşa cum spune 
Cuviosul Siluan: „Fratele este viaţa noastră.”? Noi nu 
înțelegem cum se întâmplă aceasta, dar, treptat, inima 
se învață. Nu ne putem urmări pe noi înşine. Nu prin 
logică, ci numai prin starea inimii noastre noi judecăm 
când şi în ce măsură am greşit. Când pierdem harul, 
simţim pierderea ca pe o urmare a actelor noastre 
premergătoare. lar cum să ne luptăm cu păcatul — iată 
sarcina noastră! 


' Cf. Mt. 22:39. 
2 Cf. Arhim. Sofronie, Viata si invdfdtura..., op. cit., p. 41. 


3 
DEŞERTAREA! 


Pentru prigoana în Rusia şi cinstea de a suferi 
pentru Hristos. Deşertarea — semnul alegerii lui 
Dumnezeu. 


Dintru bun începutul acestui veac [al XX-lea, n. 
tr.], când eram în şcoala primară, starea întregii lumi 
era alta. Şi în Rusia simțeam o adâncă pace. În ciuda 
acestora, atunci când un preot tânăr, dar însuflat, 
vorbea copiilor despre mucenicii primelor veacuri, 
Dumnezeu a binevoit să-mi dea să trăiesc ceva curios şi 
neaşteptat: Îmi părea rău că trăiesc într'o asemenea 
epocă, în care nu era cazul să suferi pentru Hristos. Şi 
această trăire era foarte puternică, deşi eram foarte mic. 
Şi au trecut zece-cincisprezece ani, şi în Rusia s'a 
pornit o prigoană mai cumplită decât toate prigoanele 
istoriei creştinismului. Ce curioasă este lucrarea ha- 
rului! Apostolul Pavel spune că el însuşi ar fi poftit a fi 
anathema de la Hristos, doară de s'ar mântui frații lui. 
Și eu, când trăiam ca băiat mic în această stare a părerii 
de rău, bineînțeles, o trăiam în Duhul Sfânt. Hristos 


! Textul de față reprezintă un fragment al cuvântării A-41 (7 Aug. 
1990) după numerotarea M"!, în care Păr. Sofronie se adresa unor 
fete bisericeşti din Liban ce sufereau în vremea aceea prigoane 
pentru Hristos, fiind creştini ortodocşi. 

Rm. 9:3. 

spunea despre vremile de pe urmă, că mulți dintre voi 
veţi fi daţi dregătorilor! spre a fi munciţi şi ca să vă 
omoare, dar nici păr din capul vostru nu va cădea fără 
voia lui Dumnezeu.” Şi aşa, acest eveniment istoric — 
şaptezeci de ani de lungă prigoană — pentru mine a fost 
pronia lui Dumnezeu. Şi Rusia, cu multele ei milioane, 
cu un popor adânc binecinstitor, a primit acea cinste 
pentru care apostolul zice: Pentru Hristos s'a dăruit 
vouă nu numai în El a crede, ci şi pentru dânsul a 
pătimi.” 

Vă vorbesc acum, în răspuns cuvântului dumnea- 
voastră, pentru că noi vă înţelegem: Voi trăiţi aceeaşi 
deşertare, „kenoză,” ca şi Biserica Rusă. Apostolul Pa- 
vel spune despre deşertarea lui Hristos că atunci când a 
atins nivele neajunse nouă, atunci a primit un Nume 
mai presus de toate numele, în veacul acesta şi în cel ce 
va să fie.” În Rusia am asistat la deplina nimicire — totul 
a fost năruit, ars. Patruzeci de milioane de creştini au 
fost supuşi caznelor, ucişi în chip sălbatec. Şi ca 
Biserică, şi pe voi vă vedem duşi în deşertarea voastră 
până la ultimul strop de sânge. Dar tocmai aici este 
vorba, că în viaţa voastră creştină aceasta trebuie să se 
înțeleagă ca alegerea voastră de către Dumnezeu. 
Simvolul Credinței noastre se sfârşeşte astfel: „Aştept 
învierea morților, şi viaţa veacului ce va sa fie.” Ceea 


Mc. 13:9. 
2 Mt. 24:9. 
3 CF. Le. 12:7. 
“ Flp. 1:29. 
5 Cf. Flp. 2:9. 

ce s'a semănat în necinstiri şi în înjosiri, se va întoarce 
în slavă vecinică.! Ştiu că nu sânt proroc, dar am un 
simţ că epoca noastră este alta: Cu schimbarea situației 
Bisericii şi a creştinismului în Rusia, s'a produs o 
schimbare radicală şi pe restul globului pământesc. Şi 
chiar dacă situația voastră va continua multă vreme cu 
greutăţi, totuşi aceasta este deja o renaştere! 

Suferințele pe cruce, celor răstigniţi li se prefac în 
cuvântare de Dumnezeu şi în izvor de daruri neajunse 
pentru alții. Noul sfânt, Episcopul Ignatie Brianciani- 
Nov, pe vremea lui spunea: „Crucea este catedra celei 
mai înalte de-Dumnezeu-cuvântări.”? 

Astfel, cu această conştiinţă vă întâmpinăm, şi vă 
avem ca parte din familia noastră, şi ne rugăm pentru 
voi în acelaşi duh ca şi pentru Rusia, Iugoslavia, 
România, Bulgaria, şi toate celelalte țări care au suferit 
catastrofe bisericeşti. Şi acum, că ați fost cu noi şi vă 
întoarceți îndărăt, sânt plin de nădejde că nici un singur 
ceas al suferințelor voastre nu va trece în zadar, ci că 
tocmai de acum va începe să se rezidească din cenuşă 
Biserica noastră, cu şi mai mare slavă duhovnicească 
decât în veacurile trecute. Şi cu acest gând, şi cu 
această rugăciune vă slobozim. Din nou vom fi 
despărțiți geografic, însă unirea în duh nu atârnă de 
aceste neînsemnate distanţe. 


' Cf. 1 Cor. 15:43. 

2 Sf. Ignatie Briancianinov, „Crucea proprie şi Crucea lui Hristos,” în 
vol. Cuvinte către cei care vor să se mântuiască (Experienţe ascetice 
— vol. II), Ed. Sophia, Bucuresti, 2002, pp. 68-71. 

Și aşa, să vă păzească Dumnezeu şi să dea vouă să 
slujiti.' Domnul a zis: Care dintre voi va vrea să fie 
întâiu, să fie vouă rob? Astfel este caracterul slujirii 
noastre, şi în acest sens religia creştină se distinge de 
oricare alta. Cu cât ne vom smeri noi mai mult, cu atât 
mai aproape vom fi de Cel ce S'au smerit pre Sine (...) 
până la moarte, iar moarte de cruce." Și Dumnezeu să 
vă binecuvinteze. Lacrimile voastre nu vor fi în zadar. 





| Cf. Mc. 10:45. 
2? Mt. 20:27. 
3 Flp. 2:8. 


4 
DESPRE STRUCTURA MĂNĂSTIRII! 


Naționalismul şi Hristosul universal. Limitarea lui 
Hristos ca o cădere în întuneric. Weprimirea 
mănăstirii noastre din pricina naţionalismului. 
Manifestarea conştientizării „întregului Adam” în 
viața monastică. Universalismul creştin şi cel ne- 
creştin. Duhul vieții, iară nu disciplina: „„neorân- 
duiala” nu este atât de importantă. Conştiinţa lui 
Hristos ca temeiul structurii. Rugăciunea curată 
răpeşte mintea de la cele neînsemnate. Nevoinţa 
exterioară — este prea puţin. 


Cel ce a văzut Lumina Nezidită, şi în această 
Lumină a cunoscut pe Hristos Dumnezeu, nu va mai 
putea niciodată să nege cunoaşterea că Hristos este 
Dumnezeul cel adevărat, Ziditorul acestei lumi. Dacă 
El este Ziditorul acestei lumi, „prin Carele toate s'au 
făcut,” atunci cum coboară gândirea noastră despre 
Hristos până la ideea naţionalismului, locul naşterii, 
vremea, epoca ş.a.m.d.? Toate veacurile au fost făcute 
de E]. Cine a citit scrierile părintelui nostru Siluan, va 
şti că Hristos i s'a arătat. Căci în conştiinţa lui 
întotdeauna se cuprindea întreaga omenire: el nu putea 
mărgini pe Hristos, nu putea să-L facă nici american, 
nici asiatic, nici european, nici african. Întreaga lume, 

întregul cosmos — iată suflul Lui, mintea Lui cea 
ziditoare. Rugăciunea mea este pentru ca vouă tuturor 
celor cari ați venit aci, să vi se descopere această 
viziune a lui Hristos. Şi atunci vor înceta toate patimile 
meschine, atunci fiecare dintre voi, în duhul său, va 
purta întreaga omenire, ca şi părintele nostru Siluan: 
întâlnindu-se cu păcatul, în orice împrejurare el se ruga 
pentru mântuirea lumii întregi. ŞI noi trăim pe Hristos 
ca Dumnezeu Ziditorul şi ca Dumnezeu Mântuitorul 
Lumii. 

Am venit să vă vorbesc astăzi despre structura 
mănăstirii noastre. În toate încerc să am ca temei pe 
fericitul Staret Siluan, marele theolog. După vederea 
lui Hristos, lui 1 s'a dat rugăciunea pentru lumea 
întreagă ca însuşi pentru sine.! Noi, cei zdrobiţi şi 
reduşi la zero printr'o conştiinţă individualistă, nu 
putem să înțelegem aceasta: noi ne luptăm pentru 
lucruri neînsemnate. Dar trebuie să dobândim pe Hris- 
tos-Dumnezeu, Care este una cu Tatăl, Care singur ne 
duce la Tatăl, şi altă cale nu este, fără numai prin- 
tr'Însul şi intr’Insul.° 

Deşi vorbesc pe rusește — pentru că îmi este mai 
uşor, şi mintea mea nu se poticneşte în căutarea 
cuvintelor — în orice caz, trebuie făcută o traducere. 
Greutatea mănăstirii noastre constă în faptul că noi 
vrem să păstrăm o viziune atotcuprinzătoare, „Cos- 
mica.” $i pe ce limba am putea vorbi despre aceasta?! 


! Cf. Arhim. Sofronie, Viaţa şi invafdtura..., op. cit., p. 42. 
* Cf. Io. 10:30. 
* Cf. Io. 14:6. 

Vorbind mai grosolan, eu acum nu cunosc un Hristos 
Nici grec, nici rus, nici englez, nici arab, „nici..., nici..., 
nici...” Hristos pentru mine înseamnă toate — ființare şi 
cosmică, şi mai presus de cosmos. Înaintea morţii mele, 
cu stăruință vă rog: Părăsiţi toate cele neînsemnate, 
întoarceţi-vă mintea numai către acest Hristos. Si 
atunci mănăstirea va fi ceea ce voim să o vedem a fi: 
loc şi şcoață pentru mântuirea vecinică, unde ne 
învăţăm a fi asemenea Lui. 

Sfânta Scriptură adesea vorbeşte despre faptul că 
Domnul a murit pentru lumea întreagă, pentru păcatele 
lumii întregi.! Iară când noi adăogim o mărginire 
acestui Hristos, atuncea pierdem absolut tot, şi cădem 
în întuneric. Începe întunericul urii între naţionalităţi, 
vrajba între păturile sociale ş.a.m.d. 

Citiţi pe Sfântul Siluan, acolo unde zice că în 
lumea aceasta fiecare îşi are ascultarea lui: unul este 
împărat, altul patriarh, al treilea învăţător sau profesor, 
al patrulea muncitor.” „Şi aceasta nu este important”: a 
fi împărat sau a fi muncitor, pentru Stareţ nu era nici o 
diferență. Important este cine mai mult iubeşte pe 
Hristos, cine Îl „asimilează,” după cuvântul apostolu- 
lui: Aceasta să se cugete întru voi, carea şi în Hristos 
lisus.” Cu alte cuvinte, noi înşine trebuie să purtăm 
adânc în sine conştiinţa pe care o vedem în Hristos, şi 


! Cf. Jo. 1:29. j 

? Cf. Starețul Siluan Athonitul, Între iadul deznădejdii..., op. cit., p. 
63. 

3 Ibid., pp. 102-103. 

* Fip. 2:5. 

să trăim lumea ca pe un singur Adam, şi să ne rugăm 
pentru întregul Adam. lată adevăratul creştinism 
dreptslăvitor! ŞI, rogu-vă cu stăruință, pentru nimeni să 
nu lepădaţi pe acest adevărat Hristos, Făcătorul întregii 
lumi şi Mântuitorul Dumnezeu! Dacă voi veţi reduce 
pe Hristos la nivelul naționalități, atunci să ştiţi că 
sânteți în întuneric. Poţi vedea realitățile vieţii care ne 
despart, însă aceste realități se pot depăşi printr'o 
silință omenească; dar conştiinţa lui Hristos Dumnezeu 
se dă prin Duhul Sfânt. 

Pentru ce vorbesc despre acestea astăzi, când am în 
vedere structura mănăstirii noastre? — Voi vedeţi din 
experiență cât de puțini sânt cei ce ne primesc... Pentru 
ce această lepădare? Pentru că Hristosul nostru este 
Dumnezeu Cel nemărginit? Pentru că El S'a răstignit 
nu numai pentru cei credincioşi, ci şi pentru toţi cei de 
la Adam şi până la cel mai de pe urmă ce va din femeie 
să se nască? Pentru aceasta să ne lepede? Dar să o ştiţi 
şi pe aceasta: Cu cât mai aproape ne aflăm de paşii lui 
Hristos Care mergea pe Golgotha să-şi dea viaţa pentru 
întreaga lume, cu atât mai puţini vor fi în jurul nostru. 

Și când vă văd pe voi, câţiva, care aţi venit aici 
atraşi de duhul Fericitului Siluan, eu mă bucur cu 
adâncă bucurie, dar mă voiu bucura cu o şi mai adâncă 
bucurie, ŞI chiar cu o bucurie nemuritoare, dacă vă veţi 
însuşi ceea ce i-a fost dat Fericitului Siluan, cu arăta- 
rea lui Hristos. Eu am înţeles sarcina mănăstirii noastre 
ca fiind un ajutor celor ce citesc orbește pe „Starețul 
Siluan,” neintelegand nicidecum faptul că acest om 
primise darul rugăciunii ipostatice, şi întotdeauna se 

ruga pentru întreaga lume. Astfel, această învățătură a 
Starețului şade ca temei mănăstirii noastre. Pe cei care 
vin aicea, cu stăruință rog: Însuşiţi-vă duhul părintelui 
nostru Siluan! Atunci Lumina cea Nezidită vă va 
umbri, şi în această Lumină veți vedea Dumnezeiasca 
nemărginire şi imposibilitatea de a reduce pe Hristos la 
orice altă formă decât cea a Dumnezeului Absolut, 
Făcătorul lumii, al Cerului şi Pământului. 

Când ne aflăm în fața sarcinii de a zidi o astfel de 
mănăstire, unde vin oameni născuți în diferite tari, 
vorbind diferite limbi, atunci bineînțeles că din punct 
de vedere practic întâmpinăm multe greutăţi. Dar vo! 
toți, şi fiecare, ajutaţi-mi să construiesc o mănăstire cu 
o astfel de conștiință! Citiţi pe Sfântul loan de 
Dumnezeu Cuvântătorul, care zice că Hristos a murit 
pentru lumea întreagă, pentru păcatele a toată lumea! 
În Evanghelie, Samarinenii ziceau: Noi înşine am auzit 
şi ştim, că acesta este cu adevărat Hristos, Mântuitorul 
lumii? Aceeaşi vedeţi şi la apostolul Pavel, care 
vorbeşte despre faptul că nu este ludeu nici Ellin (...), 
nu este parte bărbătească nici femeiască-, dar de este 
cineva în Hristos, zidire nouă este.” Acest ţel stă 
înaintea noastră. 

Dacă vom pune acest gând ca temei mănăstirii 
noastre, se va naşte un şir nesfârșit de neînsemnate 
neînțelegeri în cei ce refuză acest principiu — credința 


1 10.2:2. 

2 10. 4:42. 

3 Gal. 3:28; cf. Col. 3:11. 
*2 Cor. 5:17. 

noastră. De câte ori nu am auzit că cineva dintre fraţi 
sau surori este nemulțumit că slujba se face în limba 
asta sau ailaltă, în loc de a-şi da silința să înțeleagă 
Liturghia în general şi să învețe limbile. Atunci vor 
dispărea toate cele neînsemnate — şi meschinăriile. 
Atuncea va putea să se facă unirea noastră în Hristos. 
Căci altfel nu vom putea înțelege pe acest Hristos 
precum El Însuşi voieşte: Cela ce M'a văzut, a văzut 
pre Tatăl. Când „vedem pre Tatăl în Hristos,” vedem 
în El pe Ziditorul lumii acesteia, al cosmosului, şi 
gândirea noastră se va schimba radical. 

Eu nu am văzut pe cineva să obiecteze Sfântului 
Simeon Noul Theolog când zice că, prin pocăință, 
treptat ni se deschid uşile cunoaşterii Dumnezeieşti.? 
Astfel calea către cunoaşterea acestei lumi Dumne- 
zeleşti trece mai presus de toate prin credința şi 
dragostea pentru Hristos şi prin pocăință. Când vedem 
pe Hristos aşa cum este, atunci începem a vedea pe noi 
înşine, cât sântem de reduşi, păcătoşi, de nimic, si 
începem a ne tângui pentru sine. Şi, în măsura tânguirii 
noastre, se naşte dragostea pentru lumea întreagă, 
dispar dezbinările, şi totul se face una în Hristos. Şi 
aşa, din însăşi experiența noastră, am văzut că trebuie 
să purtăm în sine, mai presus de toate, anume această 
conştiinţă, şi de abia atunci să vorbim despre alte 
subiecte. Altfel, chiar dacă vom păzi toată disciplina şi 
rânduiala exterioară, conştiinţa noastră va rămânea 
„ludaică.” Adică: ludeii nu au intrat în divan, ca să nu 


! Io. 14:9. 
2 Sf. Simeon Noul Theolog, Cuvântul 63. 

se spurce, ci să mănânce Paştile!; iară ei au lepădat pe 
Hristos ca Messia şi ca Mântuitor al lumii, pentru ca El 
venise pentru întreaga lume, şi nu numai pentru ei — 
pentru Evrei. Cum s'au rupt ei de Hristos? — Ei ÎL voiau 
pe Hristos numai pentru sine. 

Vorbesc acum cu durere în inimă, dar eu nu vreau 
ca pe voi să vă doară inima aşa ca pe mine, ci doresc să 
vă bucurați că ați găsit un loc unde putem slobod să 
vorbim despre marele nostru Dumnezeu — Hristos. 

Există aşa-numita „viziune universală,” care bagă 
„într'o singură coşniţă” şi pe Hristos, şi pe Buddha, şi 
pe Mahomed, şi pe Confucius, şi pe ceilalți, ca pe 
„învățători a omenirii,” mai mici sau mai mari. Cândva 
şi eu am fost atras de această idee. Dară mie mult- 
dorită îmi este conştiinţa lui Hristos”, Care poartă în 
Sine întreagă această lume. Şi în aceasta constă uni- 
versalismul persoanei creştine. 

Astfel, în structura vieţii noastre, încercați să pu- 
neți ca temei ceea ce am spus acum. Cuvântul pentru 
Hristos nu are sfârşit, nu are hotare”, iar astăzi am vrut 
să spun câteva cuvinte simple şi pe înțeles, pentru ca 
noi să trăim creştineşte. 

Viaţa de obşte te învaţă că, prin ascultare, începi să 
pătrunzi în psihologia altora. Şi aşa, învăţându-te să 
trăieşti cu o singură maică N, sau cu maica NN, 
înseamnă să fi. învăţat a trăi cu milioane de persoane 
asemănătoare lor, pentru că între muliardele de oameni 


! lo. 18:28. 
2 Cf. 1 Cor. 2:16. 
3 Cf. Io. 21:25. 

de pe pământ sânt mulți asemenea lor. Şi aşa, în viata 
de obşte se pot depăşi toate elementele neînsemnate: 
împărat sau tâmplar — nu asta este important. Important 
este conştiinţa că Hristos este Dumnezeu; şi cine ÎI 
lubeşte, acela în vecinicie va fi lângă El, „acolo unde 
este El.” 

Când cineva vine în mănăstirea noastră având 
experienţa altor mănăstiri, îi poate veni ideea că la noi 
este neorânduială şi nu avem disciplină. lar eu nicicum 
nu mă laud că la noi nu este disciplină — sau că la noi 
este disciplină: acesta este un lucru mic. Ci cum să 
păstrăm duhul vieții — iată problema ce stă înaintea 
noastră... 

Toate zilele şi toate nopțile mi le petrec în 
aşteptarea plecării mele. Nu ştiu ce mă reține, dar cred 
că voi nu sânteţi încă destul creştini dreptslăvitori, şi că 
între voi există încă dezbinări, ură, certuri. Apostolul 
Pavel spune că şi dacă există certuri, unde unii se 
impun şi asupresc, dar mai bine este să rabzi ocara, 
decât să ocărăşti.? lar dacă vom avea îndrăznirea de a 
purta neputințele fratelui nostru,” atunci, în acest duh, 
bineînţeles, se va păstra unirea. Şi aşa, oricui dintre noi 
i-ar veni gândul că la noi este multă neorânduială, 
amintiti-va ca nu asta este important! — Important este 
să domnească între noi deplina conștiință ca santem în 
Duhul lui Hristos Dumnezeu. Şi atunci, cum spune Sf. 
Ioan de Dumnezeu Cuvântătorul, între noi rămâne 


! Cf. Io. 12:26. 
2 Cf. 1 Cor. 6:7. 
3 Cf, Gal. 6:2. 


Cuvântarea a patra 61 


unirea în împărtăşire duhovnicească.! Altfel va fi între 
noi ceea ce se întâmplă în lume, şi cu precădere în 
cercurile intelectuale, unde imparateste o cumplită 
singurătate. Acolo fiecare persoană crede că a dobândit 
propria viziune a vieţii, şi o îndrăgeşte. Iar când viziu- 
nea lui nu coincide cu a altora, ei nu pot trăi împreună. 
Dară voi „fiţi ca pruncii,” pe care-i poţi aduna, şi 
îndată se armonizează. 

Astfel încât, adevărata structură lăuntrică se 
clădeşte în felul următor: Noi credem în Hristos Cel 
răstignit pentru păcatele întregii lumi, ca Fiul Tatălui 
Cel Întrupat, ca Cel ce a primit chipul ființării noastre, 
şi Îl iubim. Şi atunci când dorim să păzim poruncile 
Lui, vom fi plângând în fiecare noapte, cerându-i să 
urmăm Lui, şi nu acestei lumi. Noi ne-am îndepărtat de 
lumea aceasta, pentru că ea trăieşte în vrăjmăşie, în 
întuneric... | 

Principalul l-am spus: care trebuie să fie dispoziţia 
voastră duhovnicească. Şi atunci, chiar şi viața noastră 
neorganizată va fi totuşi prielnică rugăciunii şi plân- 
sului. Dar dacă vom introduce o oarecare disciplină, 
dacă vom începe să ne dezbinăm unul de altul, fiindcă 
cuiva nu-i place caracterul altcuiva, atunci mănăstirea 
noastră nu va avea nici o valoare. Şi eu nicicum nu 
doresc să zidesc sau să întemeiez aici o astfel de 
mănăstire, unde să se ivească certuri şi socoteli 
omeneşti meschine. 


! Cf. Io. 17:23. 
? Mt. 18, 3. 

Atunci când v'am propus să-mi puneţi vreo 
întrebare, din tăcerea răspunsului vostru înțeleg sensul 
cuvântului lui Hristos Care a zis: Întru acea zi nu Mă 
veți întreba nimica.! Când mintea noastră întreagă este 
îndreptată către Dumnezeu, dispar toate întrebările. 
Rămâne o singură întrebare: „Cum să cuprindem în 
sine acest duh, şi să îl purtăm?” 

Îndreptând duhul nostru către Singur Dumnezeu, 
putem dobândi starea rugăciunii Curate. lar când 
rugăciunea devine curată, atunci se naşte în om o 
viziune de alt ordin: tot ceea ce primise în această lume 
— fie din experienţa proprie, fie din învăţătura în şcoală 
— totul rămâne îndărăt, totul se „depăşeşte.” În starea de 
rugăciune curată omul nu-şi mai cunoaşte nici vârsta, 
nici starea lui socială, ba chiar şi ierarhică; ci el se 
roagă ca minte vecinică înaintea Celei dintâi Minti 
Vecinice. Şi toate lucrurile astea de nimic — sânt 
depăşite... Când sântem duşi într'alt chip de fiinţare, 
atuncea trăim în el, şi cunoaştem acestea prin însăşi 
viaţa. 

Siluan a văzut pe Hristos când era doar un tânăr 
soldat agramat. Și în ce stare s'a aflat ca urmare? — O 
jumătate de veac de rugăciuni, pentru întreaga lume: 
„Doamne, dă întregii lumi să Te cunoască în Duhul 
Tău cel Sfânt.” Dar nu putem ajunge la rugăciunea 
curată pe altă cale, fără numai prin pocăință. Toată 
fapta prin care am lepădat pe Hristos, prin care ne-am 
îndepărtat de El, se face pentru noi pricină de adânc 


' Io. 16:23. 
? Cf. Arhim. Sofronie, Viața și învățătura..., op. cit., p. 41. 

plâns de pocăință. Şi prin această cale a pocăinţei, care 
ne curățeşte de toată patima păcătoasă, dintr'o dată ne 
aflăm în stare a pătrunde în tărâmul Dumnezeieştii 
Lumini. Şi atunci, dintr-o dată ni se înfăţişează un alt 
tablou. Nicicum nu gândesc ca într'un scurt ceas să vă 
fac cunoscute toate. Sant multi nevoitori in sfera 
theologica, de care am putea vorbi. Dar mai presus de 
toate, voi toţi, cei care aţi venit aci, să aveţi în mintea şi 
în inima voastră tânjirea către Hristos, Cel ce urcă pe 
Golgotha ca să piardă blestemul lui Adam cel căzut — 
blestemul întregului Adam, iar nu numai al Evreilor, şi 
nu numai al Ruşilor, sau al Francezilor, sau al altui 
neam, ci al întregii lumi. Și atunci, nimic altceva nu va 
mai putea să vă atragă... 

Și să vă dea Dumnezeu, vouă tuturor şi fiecăruia, 
să păstraţi această adevărată credință. Nu lăsați pe 
nimeni să vă răpească această conştiinţă! Ea ne-a fost 
dată de Duhul Sfânt. A se ruga pentru întreaga lume şi 
a îşi iubi vrăjmaşii — nu este nicidecum o erezie, aşa 
cum adeseori auzi de la cei a căror bunăcinstire îi duce 
la păzirea posturilor sau a altor manifestări exterioare 
ale ascezei: aceasta este puţin lucru, şi de departe 
neîndestulător. Trebuie să renaştem din însăşi rădăcina 
noastră. 





5 
CHIPUL LUI IISUS HRISTOS! 


Pentru însemnarea chipului în inimi. Nevointa- 
gândul lui Hristos — a şterge blestemul lui Adam. 
Lărgirea inimii prin poruncile lui Hristos. A urma şi 
a se asemăna lui Hristos înseamnă a-şi înnoi 
conştiinţa. Experienţa Sfântului Siluan: o însuflare 
nesecată ce depăşeşte tipicele. Însuflarea atârnă nu 
numai de Dumnezeu, ci şi de înclinația noastră. 
Experienţa asemănătoare lui Hristos, a Sfântului 
Siluan. Duhovnicia şi percepția inimii. Petrecerea 
minţii împreună cu Hristos. Cum trebuie a se lupta 
cu gândul. 


lată acum, înaintea mea fiind de față destul de 
mulți, dar cuvântul meu, după gândul meu cel dintru 
început, se adresează celor nou veniţi, tineri, care au 
venit la noi şi vor să împărtăşească cu noi greutatea căii 
monahale. Rogu-vă, aveţi în vedere că astăzi cuvântul 
meu se îndreptează către monahii începători, şi nu către 
cei ce deja au trecut prin multe, şi ştiu mai bine decât 
mine. Pentru astăzi gândul meu este: a însemna în 
mintea voastră şi în inimile voastre chipul lui Iisus 
Hristos. 

O, fără de minte Galateni, cine pre voi a zavistuit 
ca adevărului să nu vă plecați, cărora mai nainte vă 
era scris lisus Hristos înaintea ochilor, întru voi 


Nr. B-7 (26 Sept. 1990), după numerotarea M"!. 

răstignit? Aceasta voiesc numai să ştiu dela voi: din 
faptele legii ați luat Duhul, sau din auzul credinţei?" 
Cu aceste cuvinte apostolul Pavel aminteşte de intenția 
lui de a însemna chipul lui Hristos în mințile şi în 
inimile Galatenilor.? Bineînţeles, mi-aş dori să fi fost 
de față atunci când însuflatul Apostol Pavel vorbea 
despre Hristos. În Epistola sa, el nu repetă ceea ce le 
spusese mai nainte, dar se înțelege că aprinsese inimile 
Galatenilor cu foc ceresc, astfel încât Biserica Gala- 
tenilor devenise una din pietrele importante în zidirea 
Bisericii Creştine. 

lar acum aş dori, înainte de moartea mea, să 
însemnez în inimile şi în minţile tinerilor mei frați și 
surori chipul lui Hristos aşa cum mi-a dat mie 
Dumnezeu. Ştiţi expresia Psalmustului: Cu foc lămurit 
este cuvântul tău foarte. Mă vedeţi în viaţa de zi cu zi 
hodorogit, dar eu trebuie totuşi să întrebuințez cu- 
vintele Scripturii, iar cuvintele Scripturii sânt ca me- 
talul înroşit în foc. Nu fără frică vă vorbesc despre ce 
vreau să fac, cu gândul la Dumnezeu Tatăl Care, după 
cuvintele lui lisus Hristos Însuşi, ne cheamă către Fiul 
Său. Precum zice Însuşi Hristos: Nimenea poate să vie 
către Mine, de nu va trage pre el Tatăl cel ce Mau 
trimis, şi Eu voiu învia pre el în ziua cea de apoi.” Şi 
aşa, în aceleaşi limite în care Domnul Dumnezeu, Tatăl 
nostru, a însemnat şi în mine chipul lui Hristos, şi eu 


' Gal. 3:1-2. 

2 Cf. Gal. 4:19. 
* Ps. 118:140. 
+ o. 6:44. 

îndrăznesc să vă vorbesc. Ca întotdeauna, înaintea mea 
se află greutatea de nepăşit de a vorbi despre Dum- 
nezeu — căci este un ocean nețărmurit. Sânt nevoit să 
aleg numai câteva momente din sfânta viaţă pe care ne- 
a dat-o Duhul Sfânt în Biserica lui Hristos. $i iată că 
acum mă văd sub înrâurirea cuvintelor pe care Biserica 
le spune despre Hristos: „Cela ce în ziua şi în ceasul al 
şaselea, pre Cruce ai pironit păcatul cel îndrăznit de 
Adam în Rai.”! Aşa descriu cuvintele Bisericii pe 
„Omul Iisus Hristos,”? urcând pe Golgotha. 


Unul din sfinții dragi inimii noastre, Episcopul 
Ignatie Briancianinov, subliniază un lucru minunat, şi 
anume, că Domnul, săvârşind această cale a Sa pe 
Golgotha, avea înaintea Lui numai pe Tatăl. Iar când se 
ruga pentru pahar,” El nu avea în gând pe cei ce I-au 
pregătit această durere, mâhnire, batjocură, suferinţă, 
răstignire, moarte de ocară — ci toate acestea EI le-a 
numit paharul pe care I-l dă Tatăl. Închipuiţi-vă că 
Domnul în acele zile, cele mai măreţe din istoria lumii, 
gândea numai la Tatăl, şi întregul Lui dialog era cu 
Tatăl; însă nevoinţa Lui era pentru întregul Adam. 
Acum îl putem gândi ca pe singurul „Om” de pe tot 
pământul. 


! Ceasul al Şaselea, Troparul Glas 2 de la Alliluia. 

? Cf. 1 Tim. 2:5. 

3 Cf. Mt. 26:39; Mc. 14:36; Lc. 22:42 ş.a. 

+ Cf. Sf. Ignatie Briancianinov, „Paharul lui Hristos,” în vol. Cuvinte 
către cei care vor să se mântuiască (Experienţe ascetice — vol. II), 
Ed. Sophia, Bucureşti, 2002, pp. 273-281. 

Pe mine m'au izbit cuvintele acestea când le-am 
auzit în biserică. Deşi nevăzut în acel moment, Îl ve- 
deam totuşi pe Hristos ca om, urcând pe Golgotha cu 
acest gând. Care gând? De a şterge blestemul adus 
peste tot pământul de păcatul lui Adam.! Pe Adam îl 
gândim ca pe începutul întregului neam omenesc.” Şi 
dacă apostolul spune că trebuie să avem acelaşi cuget 
pe care-l vedem în Hristos lisus,” atunci si nol vom 
vedea cu ochii lui Hristos întreaga lume, în timp şi in 
spaţiu, de la Adam până la ultimul om ce va să se nască 
din femeie în lumea aceasta.” 

Să trecem la alt aspect. Şi „pilda” lui Hristos,” ŞI 
poruncile Lui, şi mai cu seamă iubiți pre vrăjmaşii 
voştri” — lărgesc inima şi mintea noastră, şi de acum 
vedem întreaga omenire ca o singură istorie, cu care 
este strâns legată şi viața noastră personală. lar dacă 
Domnul ne ajută astfel să ne lărgim inima, încât să 
purtăm în sine întreaga omenire, atunci se va întâmpla 
că noi vom trece în starea omului celui de Dumnezeu 
făcut. Aşa cum Domnul zice în Scriptură: Să facem om 
dupre chipul nostru şi dupre asemănarea.! 

În vremea lui, apostolul Pavel, vorbind despre un 
astfel de Hristos care ia asupra Sa păcatele întregii 
lumi, prin aceasta a înflăcărat inimile Gealatenilor 


! Cf. Rm. 5:18; 1 Cor. 15:21-22. 
2 1 Cor. 15:45. 

* Rip. 2:5. 

* Cf. Gal. 4:4. 

> Cf. Io. 13:15. 

6 Mt. 5:44; Lc. 6:27-28. 

7 Fac. 1:26. 

pentru tot restul vieţii lor, şi chiar după moarte. Prin 
aceasta el a pus o piatră de temelie şi vieții noastre — şi 
în inimile noastre trebuie să se răsfrângă, prin puterea 
Duhului Sfânt, chemarea Tatălui, după cuvântul lui 
Hristos: Nimenea poate sa vie catre Mine, de nu va 
trage pre el Tatal.' Cu alte-cuvinte, ca si dobandim o 
conştiinţă adevărat creştină noi, bineînţeles, trebuie să 
urmăm lui Hristos, să-l urmăm cu rugăciune la 
Dumnezeu, la Duhul Sfânt, Împăratul Ceresc: „Vino şi 
sălăşluieşte întru noi, povatuieste pre noi întru tot 
adevărul, trage inimile noastre 'către iubirea cea de sus, 
şi mântuieşte, Bunule, sufletele noastre.” 

Înainte de Hristos şi în afara lui Hristos, de-a 
lungul întregii istorii a lumi, nimeni altcineva nu ne 
învață aceasta. Vreau să vă spun că a fost un astfel de 
moment când aceste cuvinte au pătruns în inima mea 
„altfel, purcezând de la Însuşi Dumnezeu... O, de aş 
putea, în starea mea jalnică de acum, pe care voi o ştiţi 
şi o vedeți, să vă ajut să primiţi adânc în inimă acel 
Chip, pentru ca viaţa voastră monahicească să se 
umple pe totdeauna de însuflarea cea de sus! Toată 
viața noastră devine alta: Nu după chipul ei exterior — 
în exterior nu se vede nimic! — ci numai pe planul 
conştiinţei noastre lăuntrice, care ni se dă după harul 
Duhului Sfânt. A trăi întregul Adam — foarte multora li 
se pare ca un fel de fantezie filosofică; dar, bineînţeles, 
nu despre filosofia aceasta este vorba în Evanghelie. 
Este vorba de starea lui Hristos, Care Însuşi fiind şi 


! Lo. 6:44. 

Făcătorul omului, şi îmbrăcându-Se în chipul de rob al 
ființării noastre, proceda uneori ca Om...! Şi când 
privim asupra unui „astfel” de Om, atunci fireşte şi în 
noi se naşte dorirea de a ne asemăna Lui; tot aşa, atunci 
înțelegem şi cuvintele Sfântului loan Gură de Aur: 
„Iadul a luat un trup, şi de Dumnezeu s'a lovit; pământ 
a luat, şi s'a întâmpinat cu cerul.”? 

Viaţa aceasta eu am numit-o „însuflare de sus.” 
Cuvântarea noastră pe aceste subiecte coincide cu 
zilele când pomenim îndeosebi pe părintele nostru 
duhovnicesc, pe Sf. Siluan.* Dumnezeu i-a dat dintru 
începutul vieţii sale monastice rugăciunea pentru 
întreaga lume, pentru întregul Adam — cu adânc plâns: 
mai mult decât pentru sine însuşi. Şi iarăşi subliniez: 
am în vedere „starea” duhului nostru, ceea ce este cu 
putință numai prin lucrarea harului lui Dumnezeu, şi în 
aceasta constă deosebirea ei calitativă de orice 
filosofie; şi chiar — voiu spune un cuvânt îndrăzneţ — de 
toată teologia intelectuală. 

Dacă o astfel de însuflare se va atinge de inima 
noastră, iubiții mei frați şi surori, atunci, repet, această 
însuflare este de nesecătuit, căci ea cuprinde principiul 
vieții vecinice; şi chiar dacă alcătuirea noastră 
trupească se va destrăma, însuflarea aceasta va trăi în 
noi în chip puternic, cu nesfârşită putere. Atunci va fi 


' Fip. 2:5-7. 

s Cuvânt de învățătură al Sfântului Ioan Gură de Aur pentru luminata 
zi a Invierii lui Hristos. 

3 24 Septemvrie. (n. tr.) 


Cuvântarea a cincea 7] 


greu celei ce se numeşte „grija de multe” să se atingă 
de noi, oricât am avea de suferit. Bineînţeles că, trăind 
în obşte, vom avea multe restricții exterioare, ca 
„programul” zilei, un oarecare „tipic,” vreo „pravilă” 
oarecare, şi altele asemenea lor; dar duhul care purcede 
de la Dumnezeu Tatăl va depăşi toate aceste forme şi 
pravile. Din punct de vedere exterior sântem nevoiți să 
păstrăm toate acestea, căci ele ne întăresc — am în 
vedere ascultarea şi toate celelalte metode de a forma 
monahul. Ele ne sânt de ncocolit, pentru ca treptat să ne 
introducă în starea duhovnicească în care se afla Însuşi 
Hristos. Atunci vom vedea că în viaţă nu există nimic 
banal, meschin, neînsemnat. Fericitul Siluan, in 
cuvintele lui cât se poate de simple şi mişcătoare, zice 
despre monah: „Merge un astfel de om cu picioarele pe 
pământ, şi munceşte cu mâinile, şi nimenea nu ştie şi 
nu vede că el, cu duhul, petrece în Dumnezeul cel 
vecinic."? Şi dacă lucrul cel mai important este a 
petrece cu duhul în Dumnezeu, atuncea va fi uşor să 
păzim toate legile, toate  pravilele exterioare, 
nemaifiind rob nici unei restricții, oricare ar fi ea. 

O, cum as dori sa va dau sa intelegeti prin 
cuvintele mele ceea ce gândesc eu în adâncul sufletului 
când vorbesc de „însuflare de sus.” Bineînţeles, am în 
vedere însuflarea de la Duhul Sfânt; dar ea nu depinde 
numai de Dumnezeu. Voi poate veți spune: „Ce este 
acest cuvânt straniu?” Dar sensul lui este următorul: 


Cf. Rugăciunea Sf. Efrem Sirul din Postul Mare (n. tr.) 
2 Cf. Între iadul deznădejdii..., op. cit., p. 237. 
Cf. lo. 6:60. 

Dumnezeu nu face nimic omului cu sila. El ne 
descoperă chipul lui Hristos, după care ne lasă slobozi 
— să urmăm Lui, sau să nu urmăm. Eu am scris în carte: 
„În Hristos, Logosul cel întrupat al Tatălui, ne este dat 
să vedem ideca cea mai nainte de veci a lui Dumnezeu 
pentru om.”! Când ne este dat de la Dumnezeu a zări 
chipul omului precum l-a gândit Dumnezeu, atunci se 
Iveşte în noi setea de a ne asemăna cu Hristos; atunci se 
face loc lui Dumnezeu în noi. Şi în acest sens spunem 
noi că revărsarea harului peste noi atârnă nu numai de 
Dumnezeu, desi in El Singur este aceasta viata,” ci in 
parte si de dispozitia noastra — a primi sau a nu primi. 

Şi deci, iubiții mei frați şi surori, mai ales cei ce ați 
venit de curând, iată ce aş dori să vă transmit: 
Deschideţi-vă minţile şi inimile, pentru ca Duhul Sfânt 
să însemneze chipul lui Hristos în voi, şi atunci toată 
viața voastră monastică va fi ceva cu totul de nedescris 
în cuvinte omeneşti. 

Hristos, şi în Ghethsimani şi pe Golgotha, trăia 
continuu cu gândul la Tatăl; aşa şi noi vom trăi — noi 
însă vom trăi mai degrabă cu Hristos, iar nu cu Tatăl. 
Ei sânt nedespărțiți, dar cu noi Hristos este încă în 
„lucrare? — cum să ne mântuiască, iar noi numai prin 
El vom veni la Tatăl.” Pe Duhul Sfânt îl vom recu- 
noaşte pentru că El ne vorbeşte — El vorbeşte aceleaşi 
ce a grăit Hristos. lar dacă El vorbeşte contrariul, 


| Cf. Mistica vederii lui Dumnezeu, op. cit., pp. 143-144. 
? Cf. Io. 1:4. 

3 Cf. Io. 17:4. 

t Cf. Io. 14:6. 

atunci acesta deja nu este Duhul, Persoana a treia a 
Sfintei Treimi. Din punct de vedere practic viața 
noastră se clădeşte în chip hristocentric, adică pe 
primul plan stă înaintea noastră, mai presus de toate, 
Faţa lui Hristos. 

Și aşa, să binecuvinteze Domnul venirea voastră, 
tinerii mei fraţi şi surori. Eu sânt gata să slujesc vouă 
până la ultima mea suflare. 





l 1 Io. 2:22; 4:1-3; 1 Cor. 12:3. 


6 
DESPRE RATACIRE! 


Întâlnirea cu conceptul „rătăcire." Ce anume este 
rătăcirea şi „steaua nerătăcită. ” Criteriul vieţii ne- 
rătăcite. „Învredniceşte-ne, Doamne, în ziua a- 
ceasta... ” În theologia abstractă mai curând sânt cu 
putință greşelile. felul nostru — „Cela ce simplu va 
trăi...” Sf. Siluan — un caz aparte: nu trebuie a se 
compara cu el. Dumnezeu ne vede pe noi, iar nu noi 
pe Dumnezeu. Pentru neînțelegerea a ceea ce este 
păcatul — învinuirea lui Dumnezeu. Pentru smerirea 


de sine şi de-Dumnezeu-părăsirea. 


lată, eu mă bucur, fireşte, când mă întâlnesc cu 
voi. Cum mi-a prelungit Dumnezeu zilele, El singur o 
ştie. Şi până acum eu trăiesc în fiecare zi o stare 
neînțeleasă: Cum trăiesc, de ce trăiesc, pentru ce? Dar 
pentru mine sensul se cuprinde în faptul că aş dori să 
vă împărtăşesc întreaga mea experiență. Mai cu seamă 
experiența pozitivă, iar nu cea negativă. Ea a început 
mai nainte ca oricine dintre voi să fi văzut lumina. 
Când, întorcându-mă la Hristos, mi-am început calea, 
atunci mi-am trăit starea minţii, a inimii şi a trupului în 
care mă adusese Dumnezeu prin rugăciune — adică 
starea întregii mele ființe. În vremea aceea nu aveam 
încă înțelegerea faptului că omul poate să greşască, şi 


' Nr. B-10 (8 Oct.. 1990), după numerotarea M". 

că aceste greşeli pot fi cât se poate de tragice şi de 
serioase. Astfel, întreagă istoria omenirii este greşala 
lui Adam. Dar ele pot fi şi mici, de-abia sesizabile, de- 
abia răsfrângându-se cât de cât asupra ființăru noastre 
pământeşti. 

Am întâlnit conceptul „rătăcire” (în greacă nA&vn, 
în franceză égarement sau illumination)’ la Institutul 
Sfântul Serghie, atunci când eram unul dintre primii 
studenți ai acestuia. Prima oară am auzit cuvântul din 
gura Mitropolitului Antonie Hrapoviţki. El a fost un 
remarcabil ierarh, şi poate primul candidat la scaunul 
patriarhal de curând restaurat în Rusia, însă nu lui 1-au 
căzut sorții să devină Patriarh, şi a plecat în Iugoslavia, 
devenind întâi-stătătorul Bisericii din Afara Graniţelor. 
Mitropolitul Antonie Hrapoviţki spunea că până şi la 
Athos unii bătrâni se află în stare de rătăcire. 

Aceasta se întâmpla când în mine se 1vise deja 
dorirea să părăsesc Institutul şi să intru în mănăstire: 
sau la Valaam, sau la Athos. În acea vreme cuvântul 
purta o oarecare aură mistică. Credincioşii foarte mult 
se temeau, nu cumva să cadă în rătăcire, iar frica 
aceasta multora le-a fost pricina îndepărtării de la 
dreapta gândire. Oamenii sânt liniştiți când cineva bea 
de se îmbată şi face prostii — asta nu înseamnă că acela 
este „în rătăcire”; dar dacă spui că Lumina cea Nezidita 


| Sau înşelare. În rusă, ca şi în greacă, este un termen „tehnic,” 
consacrat, al vieţuirii ascetice, care implică o abatere de la calea 
dumnezeiască, o iluzie meşteşugită de viclenia diavolească, ce poate 
duce până la o deplină îndrăcire. Francezul „illumination” se 
întrebuinţează, bineînțeles, în sens ironic. (n. tr.) 

te-a cercetat, imediat răspund: „A, asta este rătăcire!” 
lar acesta a fost un moment foarte important în viaţa 
mea pariziană, şi nu numai pentru mine, ci pentru 
multi. 

In ciuda a ceea ce spusese acel remarcabil ierarh, 
Antonie Hrapovitki, ajungand la Athos am sărutat pă- 
mantul si am zis: „Tot ce mă vor învăța Părinții, voiu 
primi. Îmi voiu lăsa mintea în starea celui ce primeşte, 
şi nu a celui ce judecă.” Şi la Athos dăinuia frica de a 
nu cădea în rătăcire. Astfel încât îmi devenise de primă 
importanță să lămuresc ce anume este „rătăcirea,” şi 
cum să o înțeleg. 

Vietuind la Athos, ma simţeam subt acoperirea 
rugăciunilor Părinților, şi ale Maicii Domnului, şi ale 
Sfinţilor, de aceea puteam liniştit să cuget cum să 
înțeleg cuvântul „rătăcire.” Cuvântul rusesc prelesti! 
are o cu totul altă etimologie decât grecescul rin, 
însă este vorba de aceeaşi experiență. Diferenţa este că 
mintea grecească este filosofică şi naşte concepte 
theologice asemenea celor filosofice. De pildă, 
pocainta (în gr. uer&voro) — semnifică „schimbarea 
vederii minţii,” iar rătăcirea (rAGvn) — „abatere.” Ruşiu 
vorbeau despre pocăință ca despre un simțământ 
psihologic, adică „durere pentru cele făcute” — pentru 


! În româna veche avem „împreleştire” sau „prilăstire,” de la 


cuvântul slavon. Aceasta s'ar reda mai bine prin „înşelare,” şi se 
înțelege ca o ademenire care ne abate de la calea cea dreaptă. 
Neavând în ascetica noastră un termen consacrat, am ales „rătăcire,” 
a cărui trăire este mai apropiată de grecescul plani (rA&vn), şi care 
face ecou la „stea nerătăcită” și la Epistola Apostolului luda, stihul 
13. (n. tr.) 

cele ce am spus sau am făcut — când cerem lui Dum- 
nezeu: „lartă-mă!” 

Cuvântul „rătăcire”! semnifică ceea ce nu purcede 
de la Singur Adevăratul Dumnezeu, dar dintr'o dată ni 
se pare măreț şi sfânt, şi ne deschidem inima acestei 
greşeli. Când Sfinții Părinți vorbesc despre rătăcire, ei 
au în vedere totodată şi propria lor experienţă. Şi a 
ocoli rătăcirea ne este cu neputinţă: nu vorbesc despre 
întreagă viaţa noastră, ci de anumite întâmplări aparte. 

Eu am înţeles cuvântul „rătăcire” astfel: când vreo 
experiență duhovnicească oarecare mă atrage la sine, şi 
cu îmi deschid inima către ea. După aceea pot să aflu 
dacă am greşit, sau nu şi, prin pocăință, să mă întorc la 
adevăr... 

De fiecare dată când săvârşim sau cădem în vreun 
păcat de orice fel, şi în orice plan — al minţi, al inimu, 
al trupului — înseamnă că ne aflăm victime rătăcirii, 
înşelării: săvârşim păcatul pentru că ne atrage. 

În troparul mucenicilor? găsim expresia „stea 
nerătăcită.”” Cuvântul a luat pentru mine o mare 
însemnătate. În acea stare în care mucenicii îşi dau 
întreaga ființă lui Dumnezeu, ei se află ca o „stea 
nerătăcită,” adică deplin adevărată, „în care nu este 
urmă de neadevăr.” 


! În trăirea ascetică. (n. tr.) 

2 Propriu zis, Condacul de obşte la un Mucenic. Cf şi Condacul 
Sfântului loan Scărarul (Duminica a IV-a a Marelui Post, după 
cântarea a Vl-a a Canonului): „Întru înălțimea înfrânării, pusu-te-au 
Domnul ca pre o adevărată stea nerătăcită, luminând marginile, 
dascăle Ioane, părintele nostru.” (N. tr.) 

* Cf. si Iuda 13. 

Vă vorbesc despre aceasta pentru că şi până astăzi 
rătăcirea este cu putinţă orişiunde — şi la Sfântul Munte, 
şi în Grecia, şi în Franța, şi la noi în Tolleshunt 
Knights. Dar cum să fim siguri, pentru orice întrece 
măsura înţelegerii noastre, că se poate primi ca fiind 
adevărul deplin? Unde este criteriul după care putem 
determina dacă sântem în rătăcire sau pe calea 
adevărului? Astfel, în Rugăciunea către Îngerul Păzitor, 
zicem: „Îngere al lui Dumnezeu, păzitorul meu cel 
sfânt, viața mea în frica lui Dumnezeu păzeşte, mintea 
îmi întăreşte în calea cea adevărată.” Şi iată ieşirea din 
situație — rugăciunea: „Mintea îmi întăreşte în calea cea 
adevărată,” sau, cum zice psalmul, Duhul tău cel bun 
mă va povățui la pământul cel drept. Spune mie, 
Doamne, calea în carea voiu merge, că la tine am 
ridicat sufletul meu.? 

Multe se pot spune despre aceasta. Voliu trece 
direct la ceea ce pentru noi trebuie să fie îngrădire de la 
cădere şi de la abatere pe căi străine duhului lui 
Hristos. Pentru aceasta ne rugăm în fiecare zi de mai 
multe ori: „Învredniceşte-ne, Doamne, în ziua aceasta, 
în seara aceasta, în noaptea aceasta, fără de păcat a ne 
păzi noi.” Ori de câte ori cădem în păcat, este pentru că 
fuseserăm atraşi de vreun oarecare aspect al păcatului, 
şi că l-am săvârşit în gânduri, în mişcările inimii 
noastre, în facerile noastre trupeşti; a înțelege aceasta 
înseamnă a fi cu luare aminte de-a lungul întregii zile, 


! Canon către Îngerul păzitor — din limba slavonă. (n. tr.) 
2 Ps. 142, 10 şi 8. 

ŞI de-a lungul întregii nopţi, spre a nu săvârşi păcat. lar 
cele spuse sânt caracteristice căii monastice... 

În Epistolele pe care apostolul Pavel le-a trimis 
creştinilor de curând ieşiţi dintre păgâni şi închinători 
la idoli, el a dezvăluit un tablou nespus de măreț al 
înțelegerii creştine în ce priveşte fiinţa şi Dumnezeu, şi 
în acelaşi timp vorbea şi de viaţa omenească de zi cu 
ZI... ȘI deci, trebuie să avem în vedere amândouă as- 
pectele în viziunea minţii noastre, atunci când 
contemplam fiirea cosmică şi Firea Dumnezeiască, 
adică cea zidită şi cea Nezidită. 

Cum să trăiască monahul începător, sau creştinul 
începător în general? Cum să-şi treacă ziua? — Unora 
mintea le înclină către theologia abstractă, iar acolo 
sânt cu putință greşeli. De aceea, toată luarea aminte 
trebuie să fie îndreptată spre a nu scârbi harul Sfântului 
Duh cu vreun gând rău oarecare sau cu vreo mişcare a 
inimii; ŞI în acelaşi timp, cum să ocolim tot păcatul de 
fiecare dată când avem de-a face cu vreun frate sau 
soră — mal presus de toate spre a nu mâhni pe cineva. 
Când Dumnezeu  împreună-lucrează cu noi, în 
„suferinţele” noastre de a ne petrece ziua fără de păcat, 
atunci vine harul Sfântului Duh: No. zidim viata 
noastră fără de păcat ca pe un tărâm înlăuntrul nostru, 
unde Sfântul Duh poate veni nestingherit cu harul Său. 
Iar când vine Acela, El ne împărtăşeşte o înțelegere vie 
a ceea ce ne învață. Și deci, cum spunea Starețul 
Siluan, „tot ceea ce ne-a învăţat harul dintru bun 

început, noi trebuie să păzim până la sfârşitul vieţii.” 
De neocolit este perioada când Dumnezeu ne părăseşte. 
Atunci, într'o încordare plină de suferințe, noi în- 
cercăm să fim ca şi cum Dumnezeu ar fi cu noi, chiar 
dacă EI şi-a retras ajutorul simţit... 

Monahul la început nu se ocupă de nimic altceva 
decât cum să-şi treacă ziua fără de păcat. Şi atunci vine 
Duhul Sfânt şi ne descoperă tainele Fiirui Dumne- 
zeieşti, cea ce nu poate dobândi omul pe căile theo- 
logiei abstracte. Când vorbesc despre această şcoală cu 
precădere monastică, nu înseamnă că atitudinea mea 
față de ştiinţa theologică este întrutot negativă. Nu, nu 
zic asta; iar în condiţiile istorice ale căderii noastre, ea 
este de neapărată trebuință. Mă mâhneşte doar faptul că 
multora dintre cei ce cheltuiesc o uriaşă energie spre a 
învăța predania theologică a Bisericii, cunoaşterea lor 
intelectuală le apare ca şi cum ar fi atins deja 
desăvârşirea. Cu theologia abstractă este cu neputinţă a 
atinge desăvârşirea. În viaţa istorică puterea în Biserică 
este dată nu sfinților, ci cărturarilor, şi în aceasta constă 
tragedia lumii şi a Bisericii. 

Viața monahului începe aşa cum ne-a învăţat 
cuviosul Staret Amvrosie al Optinei. El zicea: ,,Cela ce 
simplu va trai, sute de ingeri cu el vor fi; dar pe cel ce 
intelepteste — pana $i ultimul il pardseste.” Aşa şi eu, aş 
vrea să vă zic că viața noastră este cât se poate de 
simplă. Lucrul acesta este foarte important: Noi 
niciodată nu trebuie să căutăm a dobândi vreun semn 


! Viaţa şi învățătura..., op. cit., p. 225. 

vădit al dumnezeieştii bunăvoiri — facere de minuni sau 
altceva asemănător. Acestea niciodată nu fac parte din 
planul nostru! Ci planul nostru se exprimă doar în 
„cum să nu săvârşim vreun păcat.” Eu încerc uneori să 
vă vorbesc despre măreţul tablou pe care ni l-a 
dezvăluit Dumnezeu în facerea cosmosului, în facerea 
omului „dupre chipul Său şi dupre asemănare.” Aceas- 
ta o fac pentru ca voi să aveți în vedere nu viața noastră 
neînsemnată, ci trăirea cu Dumnezeu şi dobândirea 
vieții în întregul ei cuprins: şi cosmic, şi dumnezeiesc. 
Dar vorbesc şi despre faptul că nu trebuie să ne 
închipuim ca şi cum am fi ajuns deja acolo, şi nu asta 
trebuie să avem ca ţel înaintea noastră. Ţelul nostru 
este: „Cela ce simplu va trăi, sute de îngeri cu el vor 
fi.” 

De ce vorbesc astăzi ca şi cum aş fi îngrijorat? Da, 
sânt îngrijorat, pentru că gândindu-mă câte arătări ale 
bunăvoirii lui Dumnezeu ni s'au făcut deja, s'ar putea 
trezi în noi vreo dorință nefolositoare, neadevărată, 
mincinoasă, pierzătoare — de a ajunge la daruri 
asemenea Stareţului Siluan. Înţelegeţi care este teama 
mea: Noi ne aflăm în primejdie, pentru că avem un 
Părinte neînchipuit de mare — Cuviosul Siluan. Ceea ce 
s'a petrecut cu el este un fenomen dintre cele mai rare 
în toată storia omenirii. lar dacă noi ne vom strădui a 
dobândi aceleaşi daruri pe care el le-a avut, vom face o 
mare greşală. Niciodată nu trebuie să ne comparăm cu 
nimeni altul.” Oricât de mic sau de mare ar fi înaintea 


! Cf. Fac. 1:26. 
2 Cf. 2 Cor. 10:12-14. 


Cuvântarea a şasea 83 


lui Dumnezeu fiecare dintre noi, Dumnezeu ,,se in- 
grijeste” de fiecare om aparte, comunicând inimii lui. 
Calea obişnuită nu este cea pe care o observăm la Sf. 
Siluan. El, ca şi Sfântul Serafim din Sarov, dintru bun 
început a trăit arătarea lui Hristos. Noi însă trebuie să 
avem un alt obiectiv: Creştinul de obicei trebuie să 
gândească cum, murind, să se fi curățit prin pocăință. 
ȘI atunci se va arăta Hristos omului în vecinicie... 

Una din cele mai mari primejdii constă în putinta 
noastră de a închipui. În viețuirea noastră nu trebuie să 
ne închipuim că Dumnezeu este cu noi, şi că noi Îl 
vedem: trebuie să conştientizăm că Dumnezeu ne vede. 
Acest fel de a vedea lucrurile ne îngrădeşte de la 
alunecarea în închipuire: „Sânt proroc,” „Sânt apostol,” 
„Sânt sfânt,” „Sânt aşa şi pe dincolo.” Slobozi de orice 
închipuire despre sine, noi ne nevoim, şi ce vrea 
Dumnezeu, El va săvârşi fără noi, prin noi. Vă vorbesc 
despre cum trebuie să trăim pentru a ocoli rătăcirea. Şi 
când petrecem intr’o stare de suferință a întregii noastre 
funţe — şi a duhului, şi a minţii, și a inimii, şi a trupului, 
când suferim din toată făptura noastră, nevoindu-ne a 
nu păcătui — noi înşine nu gândim că ne facem părtaş 
suferințelor lui Hristos, dar Dumnezeu poate să recu- 
noască acestea ca părtăşie în suferințele lui Hristos! şi 
poate să ni le atribuie, după judecata Sa, iar nu după a 
noastră. Calea noastră este totdeauna a ne smeri; iar a 
ridica şi a proslăvi aparţine lui Dumnezeu.” Aşa că nu 
trebuie a ne îngriji să ne ridicăm pe noi înşine undeva, 


'Cf. 1 Pt. 4:13; 2 Cor. 1:5. 
2 Cf. Mt. 23:12. 

de perii capului. Trebuie să trăim cu un cuget cât se 
poate de smerit. lar dacă Dumnezeu dăruieşte ceva, 
aceasta se întâmplă în forme exterioare care te lasă 
uimit. Aceasta însă este de la Dumnezeu, iar nu de la 
noi. 

Calea cea mai grea este atunci când dintru bun 
început i se dă omului vederea lui Dumnezeu în lumină 
mare. Un astfel de om primeşte, cum ar fi, o „injecţie” 
care îl aseamănă cu Hristos în însăşi gândirea lui, în 
însuşi felul cum înţelege viaţa. El, Hristos, a urcat pe 
Golgotha în cele mai adânci suferințe, ca să săvâr- 
şească o faptă contrară celei săvârşite de Adam. Iar 
precum prin greşala lui Adam Dumnezeu a blestemat 
această lume,” aşa Hristos, prin înălțarea Sa pe crucea 
Golgothei, a pierdut blestemul şi a făcut slobodă 
intrarea în Împărăţia lui Dumnezeu Tatăl. Astfel noi 
trebuie să purtăm în sine şi această imagine a 
răscumpărării noastre prin suferinţa pe Golgotha şi prin 
Înviere, şi în acelaşi timp să conştientizăm nevoia 
absolută de a merge pe calea contrară a ceea ce a 
săvârşit Adam în Rai. Atunci viata noastră va fi 
asemenea cuvântului Sfântului Amvrosie al Optinei: 
simplu vom trăi, dar sute de îngeri cu noi vor fi. lar 
cine trăieşte în închipuiri, că ar fi proroc, că sfânt — pe 
acela până şi ultimul îl părăseşte. 

lată un moment foarte important, pentru că de 
obicei în lume abia dacă vei găsi vreun om care să 
înțeleagă că acesta este un păcat. Domnul a spus 


! Cf. 1 Cor. 2:16: Flp. 2:5. 
2 Fac. 3:17 


Cuvântarea a şasea 85 


ludeilor: De nu veți crede că Eu Sânt — Cel Care M’am 
descoperit lui Moisi in Sinai ca EU SANT — muri-veti 
în păcatele voastre. Oamenii nu pot înțelege când 
păcătuiesc şi când nu păcătuiesc — singur Domnul 
Însuşi ne-o arată prin Duhul Sfânt. Iată pricina pentru 
care în lumea întreagă se întâmplă tot mereu ceea ce s'a 
întâmplat cu Adam în Rai, când a vorbit cu el Domnul 
lisus Hristos; Adam nu a vrut să se vadă învinuit: „Tu 
mi-ai dat pe femeia asta, şi ea mi-a dat, şi eu am 
mâncat." Noi însă vom încerca să nu învinuim pe 
Dumnezeu şi să-l zicem: „De la faţa Ta soarta mea 
iese? — Tu ce vrei de la mine?” Dumnezeu voieşte ca 
noi să ne asemănăm Lui în iubirea Lui. Iar dragostea 
lui Dumnezeu este o dragoste smerită. 

Și aşa, rogu-vă, iubiții mei frați şi surori, întipăriţi- 
vă şi amintiți-vă până în sfârşitul vieții voastre: Sarcina 
noastră este — în toată vremea a ne smeri. Pentru 
aceasta Domnul a spus: Ce/ ce se smereste pre sine 
înălța-se-va.* Dar a ridica, Singur Dumnezeu poate să 
facă.” Căci altfel, se va întâmpla contrar închipuirilor 
noastre: Atunci când vom crede că zburăm către 
Dumnezeu, în realitate rămânem pe loc... lar dacă nu 
vom trăi în închipuire, atunci Domnul Însuşi va veni la 
noi. Sarcina mea este grea şi plină de răspundere, si eu 
aş dori să-mi împlinesc datoria față de voi cu adevărat 


! Jo. 8:24. 

2 Cf. Fac. 3:12. 
3 Cf. Ps. 16:2. 
tLe. 14:11. 

ô Cf. Evr. 4:6. 

fara de păcat. Iar cele despre care v’am vorbit astazi, 
rogu-va, inscrieti-le in inimile şi în minţile voastre, şi 
atunci vă veţi săvârşi calea în mare smerenie $i in mare 
tărie. Negreşit, vor fi ceasuri, săptămâni, ani, când ne 
vom petrece vremea fără simțământul viu că în noi 
lucrează Duhul. Această perioadă este importantă. 
Atunci ne vom putea arăta credincioşia în dragoste 
către Dumnezeu: fără a avea simțământul harului 
lucrător în noi, trăim aşa ca şi cum el ar fi cu noi. În 
cartea despre Starețul Siluan eu scriu cum gândea el: 
„Dacă vom păzi cu credință poruncile lui Dumnezeu, 
veni-va vremea când harul va veni, şi de acum va 
rămânea pururea cu noi.” 

Și deci, nu trebuie să ne grăbim. Unu părinți la 
Athos, după patruzeci de ani sau mai mult au primit har 
mare, şi numai atunci. Şi această cale este cea mai 
sigură. Cu alte cuvinte, se întâmplă aşa: Sau dintru bun 
început se dă harul desăvârşirii, sau la mijloc, sau la 
sfârşit. lar cea mai trainică situaţie este când se dă la 
sfârşit. Şi ne vom trăi toată viața? ca şi cum de abia 
începem. 


| Cf. Viaţa şi învățătura..., op. cit., p. 40. 
2 Cf. Mt. 24:13; 1 Pt. 5:6-7. 


7 
DESPRE VECINICIE? 


Telul — a dobândi Dumnezeiasca vecinicie. Pome- 
nirea morții şi cele vremelnice. Pregătire către 
vecinicie. Vecinicia ca prisosul de viață în Hristos. 
Cum se trăieşte în vecinicie. Vecinica fiire se va 
cunoaşte deplin numai după moarte. Despre viata 
după moarte. 


Când trebuie să vorbim despre Dumnezeu — despre 
Dumnezeul cel vecinic şi mai nainte de toți vecu — tot 
cuvântul nostru pare că nu îşi atinge țelul dorit. Aici (in 
mănăstire) noi trăim şi purtăm toate poverile acestei 
vieți pentru a dobândi dumnezeiasca vecinicie. 

Acum mai mult de şaptezeci de ani, când eram 
încă neînțelepțit, am avut experienţa cercetării de Sus. 
Era un dar aparte al lui Dumnezeu: pomenirea morții. 
Caracteristica pomenirii morţii este că orice lucru sau 
orice trăire îşi pierde valoarea dacă este supus morții. 
Orice suferință a omului — şi a noastră, şi a fraților 
noştri, şi a surorilor noastre — îşi pierde orice valoare 
dacă toate vor fi înghițite de moarte. Și aceasta devine 
atât de limpede, cu atâta putere lucrează asupra 
sufletului, încât trăieşti cu adevărat absenţa oricărui 
sens al vieţii, din pricina morţii. Dacă totul trebuie să se 
sfârşească într'un oarecare hău al uitării, atunci pentru 


Nr. B-15 (5 Noiem. 1990), după numerotarea M"!. 

ce să mai suferim? — Şi aşa mi s'a dat să trăiesc mulți 
ani. Eu mă luptam — nu întotdeauna, doar uneori — 
împotriva acestui har care, cum ar fi, mă „împiedica” 
să trăiesc, făcând ca tot efortul meu în domeniul artei, 
toate relațiile cu oamenii să-şi piardă valoarea, pentru 
că toate acestea pier, dispar. Şi atuncea îmi era atât de 
deslusit: Tot ce nu veciniceste, nu are nici o valoare! 
Însă Hristos şi toată descoperirea Noului Legământ 
ne vorbeşte cu precădere despre vecinicie şi despre 
căile către ea. Nouă, celor zidiți dintru nimic, ne este 
greu să gândim despre cele vecinice; dar ne întâlnim cu 
vecinicia, pentru că trăim în Biserică, iar Biserica este 
pregătirea către vecinicie. De ce? Pentru că sânt pro- 
rocii şi mai-nainte-grăiri despre vremea noastră, care au 
spus acum două mii de ani că aşa va fi. Cu alte cuvinte, 
toată „ființarea” noastră se săvârşeşte după un plan gata 
făcut, după un anume program. Şi în aceste înainte- 
grăiri sânt multe soroace a cărora împlinire s'a văzut 
de-a lungul istoriei. Înseamnă că cele vecinice există. 
Dacă rugăciunea la Dumnezeu, la Maica Domnului, la 
Sfinţi, îşi află un ecou venind de la ei, atunci e limpede 
că sânt vii. Dar cum trăiesc ei, nu putem acum înțelege. 
Când eram chinuit de pomenirea morții îmi veneau 
gânduri despre vecinicie: Cum să gândeşti vecinicia? 
Ca un fel de mişcare treptată care niciodată nu se 
sfârşeşte? Aşa gândesc mulți, chiar theologi. Ei vorbesc 
de vecinica noastră mântuire ca despre o necontenită 
înălțare către Dumnezeul cel nemărginit, cel nesfârşit. 
Dar nu aşa ne vorbeşte Sfânta Scriptură. Scriptura 
spune că este cu putinţă trecerea de la dimensiunea 

vremelnică la vecinicie (însă conceptul „dimensiune” 
nu se mai poate aplica veciniciei). lar când noi numim 
pe Acela Care este din veci şi mai nainte de toți vecii 
„Tatăl nostru,” aceasta nu rămâne fără răspuns. Şi dacă 
cuiva i se dă a trăi cuvintele „Tatăl nostru,” a simți că 
noi sântem copiii vecinicului Tată, acela va înţelege că 
nu putem să nu trăim de fiecare dată acest „impact” al 
Veciniciei în ființa noastră. 

Pe vremuri, când eram încă sub înrâurirea pome- 
nirii mortii, încercam uneori naiv să scriu despre 
vecinicie. Şi iată, vreau să vă citesc acea gândire a mea 
naivă despre cele vecinice: 

„În Hristos noi avem pe Purtătorul culmei suferin- 
telor şi, de asemenea, al celei mai înalte sfințenii şi 
fericiri. ŞI în aceasta se află trăsătura distinctivă a creş- 
tinismului. În inima celui ce crede viețuiesc împreună 
principiul nostru zidit şi puterea nezidită a lui Dumne- 
zeu, deşertarea noastră de zi cu zi şi putere, defăimare 
ŞI slavă, vreme şi vecinicie, durere şi bucurie, intr’o 
încordare până la limita pe care o poate atinge firea 
noastră.” Acestea au fost scrise într'o stare de deplină 
energie, departe de deznădejdea în care n'ai chef să 
gândeşti la nimic. „Vecinicia eu mi-o închipui ca pe un 
Act fără întindere, al cuprinsului de o bogăţie de 
nedescris al Fiintei, intr’o plinătate care niciodată nu se 
imputineaza. Vecinicia — este prisosul vieţii. Ceea ce 
noi trăim aci ca suferință şi chiar ca moarte, în 
Împărăţia lui Dumnezeu se va dovedi a fi iubire de- 


! Arhim. Sofronie, Wașterea întru împărăţia cea neclătită, Ed. 
Reintregirea, Alba Iulia, 2003, p. 132. 

sine-deşertătoare -— iubire desăvârşită, fără întoarcere 
asuprăşi, iubire ce îmbrățișează lumea întreagă, şi pe 
Dumnezeu, şi Soborul Sfinților. Iubire ce prăznuieşte 
ca pe o izbândă a vedea toate acestea ca pe propria 
bogăţie: ea trăieşte ca pe propria bucurie a-i vedea pe 
ceilalţi în slavă, strălucind ca soarele (Mt. 13:43).” 

Și despre această vecinicie noi am primit o 
descoperire care zice că Dumnezeu Dragoste este.” În 
viaţa noastră pământească dragostea este cea mai 
prețioasă împlinire şi fericire. Dar „iubirii lui Dum- 
nezeu îi este propriu nesaţiul.”” De multe ori am 
întâlnit gândul că dacă dragostea poate fi săturată, 
atunci va veni momentul sațiului. lar nesațiul indică 
faptul că această încordare limită nu slăbeşte nici pen- 
tru o clipită. În dragostea de Dumnezeu nu este şi nu 
poate fi săturare. „Iubirea lui Dumnezeu nu cunoaşte şi 
nu poate cunoaşte săturarea. Nu îşi are loc nici 
împuţinarea, nici orice fel de clătire în energia Vieţii 
nestrămutate. Si tocmai aceasta nestramutare este 
esența fericirii. Ba chiar şi pe Pământ, chinul nostru 
constă nu atât în aceea că suferim, sau că împreună- 
pătimim, ci în faptul că, din pricina acestor manifestări 
ale iubirii — noi murim. 

În Împărăţia ce vine, a lui Hristos, elementul de 
bază va fi flacăra nestinsă a recunoştinței către Domnul 


! Ibid. p. 133. (Textul din Naşterea... puțin modificat, reprezintă 
redactarea mai târzie a inspirației din tinereţe a Părintelui Sofronie. — 
N. tr.) 

1 Io. 4:8. 

3 Ibid., p. 133. 

Iisus, Care ne-a mântuit prin suferințele Sale... 
Încântarea noastră față de El va trece în vecinicie. 
Acolo pogorământul Lui, deşertarea, moartea Sa cea 
tragică, dintr'o dată se vor arăta a fi răsfrângerea 
nețărmuritei iubiri a lui Dumnezeu. lar în vecinicie noi 
vom trăi prin această iubire a lui Hristos. Acolo vecinic 
vom petrece în răpire, la contemplarea tuturor 
„lucrurilor” lui Hristos: întruparea, fuga în Eghipet, 
vestirea cea bună a mântuirii, Ihavorul, Cina cea de 
Taină, rugăciunea din Ghethsimani, setea pe Cruce şi 
moartea. Toate într'o nedespărțită legătură cu minunile 
Lui, cu nemărginita înțelepciune a propovăduirui Lui — 
cu tot ce a săvârşit.”! 

Când vorbeam despre vecinicie, unui întrebau: „Şi 
ce o să facem în vecinicie? Care este sensul 
veciniciei?” Atunci mi s'a ivit foarte ascuţit întrebarea: 
„De unde vine viata?” Noi ştim, ca pe un dat, ca 
Dumnezeu este. Putem constata ca Fitrea-Viata este cu 
adevarat. Noi petrecem in aceasta Fure-Viata. Dar cum 
este ea cu putință nu înţelegem, şi o gândim ca pe un 
fapt indiscutabil. Tot ce am spus acum depăşeşte 
experiența noastră, pentru că nouă ne rămâne încă să 
trecem în acea altă formă a vieţii, cea de după 
mormânt. lar atunci vom şti, însă fără putinţa de a 
comunica celor rămaşi, cum şi ce se petrece în 
vecinicie. Părăsind pântecele maicii şi venind în lumea 
aceasta, ne însuşim gândurile, simţirile şi toate celelalte 
de la cei ce au fost în această viață înaintea noastră — ne 


' Ibid., pp. 133-134. 

învăţăm a trăi. Aşa şi îti vecinicie. Când vom muri, ne 
vom afla în obştea uiioi fiitițe ce nu cunosc moartea şi 
pentru care ea nu este. Şi cum să lămureşti acestea 
celorlalți, celor ce trăiesc pe pământ, şi care se luptă cu 
toate bolile şi sânt chinuiti la fiece pas dë äm 

morții? Şi rămâne numai uimirea în fata faptului că 
Fiitea este o realitate — dar de unde vine, noi nu putem 
şti. 

Şi deci vorbesc aciiiri despre acestea în mare 
măsură pentru că eu însumi, săptămână de săptămână, 
simt împuținarea vieţii în mine. Mă uit la voi, şi numai 
în anumite împrejurări ghicesc după față cine este; în 
altele, nici să ghicesc nu pot. Orbesc, asurzesc, şi tot 
mereii, puțin câte puţin, mă izolez oarecum de viaţă. 
Dar după un răstimp acest „treptat” mă înfricoşează. Și 
iată, trăind acum experiență procesului treptat al morții, 
voiesc şi să vorbesc cu voi. Dacă Dumnezeu îmi va 
priimi sufletul, aşa cum a priimit milioane şi milioane 
de alte suflete, şi dacă voiu fi într'Însul ființă vie, 
atunci legătura mea cu voi nu se va întrerupe, iar voi 
veţi fi în inima mea, cuprinsul rugăciunii mele. 

Am primit deja atâtea mărturii pentru viața de 
dincolo de mormânt. Şi cu Siluan au fost atâtea semne 
vădite că el aude rugăciunile şi că vede. Mulți s'au 
minunat la Sfântul Munte cât de repede şi cât de exact 
vede el de mai nainte până şi gândul nostru. El este 
mult mai sever cu mine, şi mai „îngăduitor” cu ceilalți. 

Mama mea a murit în vremea celui de-al Doilea 
Război Mondial, prin anii patruzeci. Sora mea Ecate- 
rina a murit în anii şasezeci, de cancer. Cealaltă soră, 


Cuvântarea a şaptea 93 


Maria, era în spital lângă ea atunci când Ecaterina se 
afla în stare de comă din pricina durerilor foarte acute. 
Şi dintr'o dată Ecaterina se ridică de pe pernă şi, cât se 
poate de limpede, zice: „Acum am văzut-o pe mama, și 
a spus că vrea ca noi toți să murim credincioși.” 
Ecaterina nu a fost un om de-al Bisericii. Nu ştiu, 
credea ea sau nu credea; fapt este că a spus cuvintele 
astea. Şi când a sfârşit şi s'a lăsat iarăși pe pernă, 
murise deja. Cu alte cuvinte, comunicarea cu cei morţi 
este cu putință. Nu este simplu, nu este uşor, dar 
desigur lucrătoare. 

Și câte cazuri n'au fost, când rugăciunea pentru 
morți le-a schimbat starea de după moarte! Mi s'a 
întâmplat odată să slujesc un parastas la mormântul 
unei doamne românce, apropiată a curții regale. Asta se 
întâmpla în Italia, când eram oaspete în familia ei. Noi 
ne rugam pentru ea, şi ea era cu noi în rugăciune. 
Mormântul ei era în faţa noastră. În vremea rugăciunii 
era prezentă doamna N. (o englezoaică n. tr.). Mai 
târziu, în Anglia, o cunoştinţă româncă a venit la doam- 
na N. şi i-a spus: „Am văzut-o pe doamna aceea pentru 
care v'ați rugat. A venit bucuroasă, veselă, şi totul s'a 
schimbat complet.” Şi a pomenit ziua şi ceasul în care 
ne rugam. la gândiți-vă: Femeia moartă a putut să 
vestească prietenei ei acestea în acelaşi ceas! Cât de 
neînțeles sânt împletite toate legăturile acestea! Şi viaţa 
noastră este legată cu a lui Siluan. O, ce Părinte ne-a 
dat nouă Dumnezeul... 


' Cf. Ne vorbeşte Părintele Sofronie — Scrisori, Ed. Bunavestire, 
Galaţi, 2003, p. 8. 

“Toate acestea sânt aşa de vii. Deşi eu acum încet- 
încet mor, însă nu ştiu când se va întâmpla, dar de 
acum am obosit de viață. Şi vă rog, rugaţi-vă pentru 
mine, ca Domnul să-mi dea sfârşit cu pace, creştinesc 
fără de durere. Şi atunci poate că voiu fi şi mai legat de 
voi decât acum. 

În vremea vieții mele cercam o uimire înaintea 
faptului cum vecinicul Dumnezeu a putut să se îmbrace 
în chipul vremelnic al ființăru: vorbesc despre 
întruparea lui Dumnezeu. Cum de sânt toate acestea cu 
putință? Dar iată că este un fapt, şi a-l micşora nu se 
poate nicicum. Şi aşa, rogu-vă, rugați-vă pentru mine, 
iar eu mă voiu ruga pentru voi, dacă îmi va fi dat, căci 
mântuirea este ceva atât de măreț! Ia ganditi-va, daca 
omul-persoană va petrece vecinic în Dumnezeu — este 
un lucru atât de măreț, că noi cu adevărat nu putem 
decât să ne minunăm de înţelepciunea lui Dumnezeu. 

Și Domnul să vă păzească! 

Cântați Dumnezeului nostru, cântați! 
Cântaţi Împăratului nostru, cântați!! 


l Ps. 46:6-7. 


8 
DESPRE PRINCIPIILE VIEŢII MONAHALE! 


Vederea adevăratului criteriu. Cunoaşterea in 
unirea dragostei. Calea Starețului Iosif şi a Sfân- 
tului Siluan. Pentru smerita cugetare prin cunoaş- 
terea lui Dumnezeu. „Noi începem cu abecedarul. ” 
Ideea unirii la Cuviosul Siluan: cum să o concre- 
tizam în „familia noastră. Cum să înțelegem 
principiul vietii şi însuflarea. Fiţi „artişti. ” 
Dumnezeul nostru — Dumnezeu Viu, Ipostatic. 


Ca de obicei, înaintea mea se află oceanul 
nețărmurit al lui Dumnezeu ce ni se deschide! Ca de 
obicei, eu înțeleg lumea Lui ca pe o sferă, căci sfera ca 
ŞI cercul nu are început, nu are sfârşit: oricare punct are 
aceeaşi însemnătate. De aceea, să nu aşteptaţi de la 
mine un cuvânt bine alcătuit. Astăzi voiu încerca să 
găsesc un mijloc de a lămuri câteva aspecte practice ale 
căilor vieții monastice. 

Eu nu doresc să fiu original. Eu doresc să urmez 
pilda de netăgăduit a Sfinţilor, a reprezentanților 
învățăturii noastre. Deci de este vreo mângâiere în 
Hristos, de este vreo alinare a dragostei, de este vreo 
impărtăşire a Duhului, de sânt miloserdii şi îndurări, 
Dliniți bucuria mea, ca aceeaşi să cugetați, aceeaşi 
dragoste având, un suflet fiind, una cugetând, nimic cu 


' Nr. B-20 (23 Ian. 1991), după numerotarea MY. 

pricire făcând, au cu slavă deşartă, ci în cuget smerit 
unul pre altul socotind a fi mai de cinste decât pre 
sine; nu ale sale fiestecaruia căutați, ci fieştecare şi ale 
altora. Aceasta să se cugete întru voi, carea şi în 
Hristos lisus. Aceste cuvinte ale apostolului Pavel sânt 
gata, cuvânt cu cuvânt, să vi le repet astăzi. Astfel veți 
putea observa că eu nimic nou sau extravagant nu îmi 
îngădui. Metoda mea este precum urmează. La 
începutul monahismului meu la Athos am cerut unui 
pustnic să-mi vorbească despre rugăciune, şi iată ce 
scriu despre aceasta. Nevoitorul, „observând în 
rugămintea mea dorința de a auzi despre rugăciunea 
cea înaltă, mi-a răspuns: «Vom vorbi despre cele ce 
sânt în limitele măsurii noastre. A vorbi despre ceea ce 
este mai presus de noi se poate preschimba în grăire în 
deşert.» M'am ruşinat de cuvintele lui, dar totuşi am 
îndrăznit să spun: «E drept, eu doresc să aflu despre 
ceva mai desăvârşit, despre ceea ce mă depăşeşte, 
depăşeşte măsura mea, dar nu pentru că pretind la ceea 
ce este mai presus de mine, nu; ci pentru că mi se pare 
a fi o nevoie absolută de a avea o stea călăuzitoare, 
pentru a mă cerca pre sine-mi dacă sânt pe calea cea 
dreaptă. Pe vremuri marinarii se orientau după o stea 
nespus de îndepărtată; aşa şi eu, aş dori să am în duhul 
meu viziunea adevăratului criteriu, fie el nespus de 
înalt, ca să nu mă împac cu acel puțin pe care l-am 
cunoscut până astăzi.» lar sfântul bărbat s'a învoit cu 


! Flp. 2:1-5. 

mine că a gândi astfel este nu numai îngăduit, dar că 
aşa si trebuieste.’”” 

Voi ştiţi cum înclină omul: De-abia 1 s'a descoperit 
ceva, şi deja începe să se mândrească şi, cu toată 
ignoranța lui, devine mândru. Aşa, având înainte un 
principiu cât se poate de înalt, oricâte am şti, vom 
rămânea smeriți. Şi aceasta ni se impune pentru 
porunca cea dintâi a lui Hristos: Fericiți cei săraci cu 
duhul.” În Testamentul meu? am ales ceea ce personal 
socotesc a fi mai înalt, mai de taină în dorinta inimii lui 
Hristos. La Cina cea de Taină, El a zis: Acestea 
poruncesc vouă, ca să vă iubiţi unul pre altul. (..Y Şi 
întru aceasta vor cunoaşte toți că ai mei ucenici 
sânteți, de veți avea dragoste între voi.” În Testamentul 
meu eu, bineînțeles, doar am făcut aluzie la ceea ce 
poate fi cu noi mai înalt, după credința noastră: unirea 
după chipul Sfintei Treimi. Domnul nu neża lăsat-o sub 
chipul unei porunci. Însă ceea ce a spus El în 
rugăciunea către Tatăl, înaintea însăşi morţii Sale pe 
Golgotha, a fost, precum gândesc, cu adevărat lucrul 
cel mai de pe urmă — cel mai înalt: Ca roți una să fie, 
precum Tu, Părinte, întru Mine şi Eu întru Line, ca şi 


Arhim. Sofronie, Vom vedea pe Dumnezeu precum este (Budeme 
Boea ka On ecmb). (Vezi şi traducerea românească, Mistica vederii 
lui Dumnezeu, Ed. Adonai, Bucureşti, 1995, p. 206. — n. tr.) 

2 Mt. 5:3. 

3 Vezi ediţia de față, „Testament.” Cf. şi Naşterea întru împărăția 
cea neclătită, op. cit., pp. 257-260. 

*To. 15:17. 

` Io. 13:35. 

ei întru Noi, una să fie.! Dar cunoscând cât de neajunsă 
ne este, după căderea lui Adam, această ultimă culme şi 
plinătate a Dumnezeirii, eu v'am propus-o ca pe un 
criteriu, pentru ca voi să judecaţi înşivă unde aţi ajuns: 
Aţi devenit oare cu adevărat ucenici ai lui Hristos, sau 
ați rămas undeva la mijlocul căii? 

Nu demult a fost la noi un Stareţ, un ucenic al 
vestitului isihast Iosif de la Sfântul Munte. Eu l-am 
rugat să ne spună un cuvânt despre înalta rugăciune, iar 
el ne-a vorbit despre metodele lu de a povăţu pe 
monahi — despre disciplina rugăciunii, despre posturi, 
despre ascultare, despre diferite nevoinţe şi alte faceri 
ale monahilor, care pot duce pe fiecare monah la a 
deveni cumva o rugăciune înaintea lui Dumnezeu. Şi 
acesta este un lucru mare. Eu însă, cerând pustnicului 
să ne vorbească, aveam în gând ce ar trebui să fie 
prezent în mintea şi în duhul nostru ca vedere a telului 
ultim. 

Având experienţa vieții monastice la Athos, eu am 
trecut prin acea şcolire, aşa cum vorbea despre ea acel 
Stareţ. Cu toate acestea, întâlnindu-mă cu Părintele 
Siluan, eu atunci am aflat adevăratul răspuns la căuta- 
rea mea despre rugăciunea desăvârşită. De la Părintele 
Siluan am auzit: „Dar eu aş dori numai smerenia lui 
Hristos, şi să mă rog pentru întregul Adam ca pentru 
mine însumi."? Cei ce cunosc calea urmării paşilor lui 
Hristos pe Golgotha sânt în starea de a putea prețui 
acest cuvânt. Noi, ca fii ai lui Adam, trebuie să purtăm 


Io. 17:21. 
2 Viaţa şi învățătura..., op. cit., p. 244. 


Cuvântarea a opta 99 


în sine conștiința atot-omenirii. Adam însă a căzut, şi 
noi am devenit incapabili să primim această înaltă viaţă 
dumnezeiască vecinică, în armonie cu legea pe care o 
vedem în Dumnezeu: „În nașterea cea mai nainte de 
veci a Fiului, Tatăl a revărsat în El toată plinătatea 
fiinţei Sale.” 

Dragu noştri frați şi surori, pe care i-am agonisit 
prin darul lui Dumnezeu, încă au trebuinta a-şi dobândi 
în minte viziunea — unde este sfârşitul căii noastre. 
Pentru ce ne este de trebuinţă a avea viziunea ţelului 
final? — Dacă avem înaintea noastră această „Stea 
Polară,” axa lumii, incredibil de îndepărtată, vom 
cunoaşte direcția, şi vom cunoaşte cât de îndepărtați 
sântem încă de țelul nostru. Atunci vom ocoli urâciu- 
nea care pierde pe mulți din oamenii cei mari: Oricare 
ar fi cunoştinţele noastre, oricât de adâncă ar fi 
experiența noastră, niciodată nu ne vom înălța în 
gândurile noastre, niciodată nu vom cerca mulțumirea 
de sine, care este paralizie duhovnicească, ba chiar 
moartea. 

De ce mă grăbesc, aflându-mă în preajma morții 
mele, să vă spun aceste cuvinte? — Trăim într'o mare 
epocă a istoriei omenirii. Nu ştiu exact, dar avem multe 
temeiuri să gândim că istoria omului pe Pământ se 
găseşte în fața primejdiei sfârşitului ei. Astfel de 
înclinări eshatologice sânt astăzi caracteristice lumii 
întregi. Aşadar, cu voi, cei ce aţi primit educația acestei 
lumi, se cade să vorbim serios despre calea aceasta. 


! Arhim. Sofronie, Vom vedea pe Dumnezeu precum este. (Cf. trad. 
rom., Mistica vederii lui Dumnezeu, op. cit., p. 246.) 

Calea noastră este, pe de-o parte, ultima şi cea mai 
înaltă viziune: „Să fim unul, precum Tatăl şi Fiul;” pe 
de altă parte, conştiinţa extremei noastre neputințe, 
atunci când nu putem păzi nici cele mai mici porunci 
ale lui Hristos. Cum vom îndrăzni noi să vorbim despre 
o astfel de înălțime? Eu personal ma vad in fata 
fenomenului următor: Deşi viziunea aceasta este şi 
nesfârşit de înaltă, şi de departe îmi depăşeşte orice 
gând, pentru mine ea a fost un principiu restrictiv, şi tot 
mereu năştea în mine simțul nimicniciei mele. Pe de 
altă parte, nu putem să ne lepădăm de credinţa în faptul 
că Dumnezeu, dacă ne-a făcut după chipul Său pentru 
deplina asemănare cu El, ne va da această asemănare. 
Însăşi viaţa trupească purcede de la Făcătorul 
nostru; cu atât mai mult viața cea mai nainte de veci a 
Dumnezeirii purcede numai de la El,’ iar noi înşine 
nimic nu putem face. Deci de aici reiese că in 
monahism începem cu abecedarul, asemenea învățăturii 
şcolăreşti tradiţionale în lumea întreagă. Începem cu 
nevoințele cele mai primitive: cu ascultarea (tăierea 
voii individuale, care nu poate avea caracterul 
şuvolului vieții vecinice în noi), cu rugăciuni (ca 
singura şi cea mai bună cale a unirii cu Dumnezeu), şi 
cu altele — înfrânarea, postul privegherea ş.a.m.d. Totul 
este îndreptat spre a birui în noi patimile păcătoase ca 
moştenire de la Adam, şi spre a deveni în stare să 
primim viața lui Dumnezeu Însuşi. Astfel, cunoscând 
înălțimea cea de pe urmă, nu vom uita că sântem 


! Cf. lo. 10:28; 10. 14:6 ş.a. 
? Cf. Io. 15:5. 

începători în şcoală. lar când vom păzi toate poveţele 
monahiceşti şi vom încerca să introducem în viaţa 
noastră, în inima noastră, această experienţă — a iubi fie 
măcar „famuilia” noastră ca pe propria viaţă — se va zidi 
atunci în noi dispoziția de a primi de acum harul cel 
nețărmurit al lui Dumnezeu. 

De unde ideea aceasta la mine? — Dintru acel izvor 
despre care voi toţi ştiţi: de la Cuviosul Siluan. În carte 
eu descriu viaţa aproape agramatului soldat Siluan, în 
care Domnul a zărit posibilitatea să-i încredințeze cele 
„de pe urmă” ale Sale. lar în acea clipita cand lui 
Siluan i s'a descoperit vecinicia, i s'a împărtăşit o 
neobişnuit de înaltă stare a duhului. EI a început să se 
roage pentru întregul Adam ca însuşi pentru sine. Noi 
toți sântem mici celule ale marelui trup al întregii 
omeniri. Prin noi trece viața cosmică, ba chiar cea mai 
presus de cosmos, cea dumnezeiască. lar noi sântem 
datori să ne pregătim a înţelege aceasta, căci atunci ne 
vom face, în parte, asemănători lui Adam înainte de 
cădere, şi vom începe a purta în sine întreaga omenire, 
întregul Adam, ca pe ceva unitar, zidit de Dumnezeu. 

Acum aş dori să vorbesc despre ceva mai 
„modest.” Dacă nouă ne este de neajuns, sau nu ne-a 
fost dat ceea ce a primit Siluan, Părintele nostru atât de 
apropiat, ce să facem? Și iată, eu m'am hotărât să vă 
propun viaţa noastră „familală.” Noi sântem puţini: 
douăzeci şi ceva de persoane. Ştiind că fiecare dintre 
noi are unul şi acelaşi țel, haideţi să încercăm, noi toți, 
să conştientizăm viaţa noastră ca o singură familie a 
unui singur om. Domnul a spus Tatălui, în ultima Sa 

rugăciune: Ca toți una să fie, precum noi. Şi aceasta 
este starea noastră: a trăi „familia” noastră aşa încât 
fiecare să fie fratele nostru; iar atunci ne vom simți in 
Dumnezeu în aşa chip, încât toate şi toți vor fi fiecăruia 
dintre voi. Şi precum în Sfânta Treime nu există nici 
mai mare nici mai mic, aşa trebuie sa fie si cu noi. 

Poate că se potriveşte o pildă psihologică spre a 
explica ce vreau să spun — pilda mamei. Mama îşi 
iubeşte copiii şi munceşte pentru ei, devenind ca o 
roabă. Măcar că experienţa vieţii ei depăşeşte cea a 
copiilor, ea întru nimic nu îi înjoseşte. Dacă copil o 
depăşesc în dăruirile lor, ea simte acestea ca pe propria 
sa vrednicie şi împlimre. Aşa ar trebui să fim şi noi în 
privinţa fraților noştri. 

Neapărat trebuie ca noi toți să ne facem o pravilă a 
vieţii în felul următor: Atunci când primim pe cineva 
ca mădular al frăției noastre, luăm asupră-ne îndato- 
rirea să ne grijim de el de-a lungul întregii sale vieți 
până la moarte. Adică nu „doar să-l luăm, şi după aceea 
să-l gonim.” Nu! Este un act prin care devenim înrudiţi, 
mădulare ale uneia şi aceleiaşi familii. Într'o mare 
măsură, aceasta se înfăptuieşte în rugăciune: fiecare 
pentru întreaga frăţie, şi întreaga frăție pentru fiecare. 
Pentru ce sânt eu recunoscător lui Dumnezeu, văzându- 
vă aici în mănăstire de diferite naționalități şi back- 
groud/-uri? Pentru că aceasta corespunde ideii mele: 
„Cum pot eu să iubesc întregul Adam? Iată cum: Mă 


! Io. 17:21. 
? În limba engleză, „proveniență” sau mediul în care omul se naşte şi 
creşte. 

țin de o lucrare mică — să iubesc pe oamenii aceştia, 
douăzeci şi ceva de suflete, ca pe frații şi surorile 
mele.” 

Ceea ce v'am propus ca Testament al meu a fost 
foarte scurt. Acum vi-l explic mai pe larg, pentru ca, 
amintindu-vă de viziunea cea mai înaltă a ţelului 
nostru, să vă păstraţi smerema, şi dacă nu dragostea, 
măcar buna dispoziţie a inimii față de tot cel ce vine 
către noi. Şi astfel nevoința noastră ar deveni cu 
adevărat înfelegătoare şi plină de folos. V'am exprimat 
gândul meu aşa cum mi s'a turnat în cuvinte, şi aceasta 
nu totdeauna în acelaşi fel... 

Vă mărturisesc că totdeauna mă stânjenesc a vă 
vorbi: Citiţi cartea despre Stareţ, şi scrierile lui! Și 
chiar ce am scris eu în cartea a doua [Vom vedea pe 
Dumnezeu precum este — n. tr.]. Plictisitor: căci tot 
mereu ne depăşeşte înțelegerea, aşa cum am fi citind 
cărți de matematici superioare înainte să o cunoaştem 
până şi pe cea mijlocie. Totuşi citiți! Atunci treptat, 
vreo expresie oarecare privind însuşi principiul vieţii 
noastre va pătrunde conştiinţa voastră, aşa cum 
pătrunde limba maternă în cugetul pruncului, devenind 
propria lui limbă. Scriptura Noului Legământ ne-a fost 
dată de Însuşi Hristos, dar ea devine limba noastră, 
gândirea noastră. De aceea putem zice că dacă gândim 
la fel cum gândeşte Hristos în Evanghelie,' formu- 
lându-Şi poruncile,  dobândim cunoaştere prin 


12. Cf. Flp. 2:5; 1 Cor. 2:16. 

împărtăşirea, în înțelepciunea acestor porunci, cu 
înțelepciunea lui Dumnezeu Însuşi. 

Ce este foarte important pentru noi? În carte eu am 
scris că Domnul, Tatăl cel bun, mi-a descoperit pe Fiul 
Său, şi eu l-am iubit din toată fiinţa mea.! Iar dragostea 
aceasta s'a prefăcut în mine într'o ÎNSUFLARE care 
niciodată nu m'a părăsit (până şi în slăbiciunile şi 
bolile mele). Cum aş dori ca voi toți să primiţi această 
însuflare! Când în mâna ucenicilor cade o carte care nu 
e pentru vârsta lor, foarte repede ei se plictisesc şi 
obosesc. Dar continuaţi! Prin repetiţia şi înmulţirea 
experienţei vieţii de zi cu zi, o să vi le insusiti; $i, in 
plus, ceea ce este caracteristic, în viață nu ne putem 
grăbi. Dumnezeu lucrează în diferite feluri cu fiecare 
dintre noi. Chipul cel mai rar al nevoitorilor este cel 
căruia Dumnezeu dintru bun început îi arată 
desăvârşirea. Toată viaţa lui în continuare îi devine o 
grea mucenicie. Omul care a gustat dragostea lui 
Dumnezeu, negreşit şi greu va suferi în această lume, 
unde împărăţeşte ura, fratricidul, egoismul, înclinarea 
de a zdrobi pe fratele pentru a mânca mai gras, mai 
bogat. Toate acestea, pe care din păcate mulţi, din 
neştiinţă, le trăiesc, ne pricinuiesc suferințe. Dar să nu 
fugiţi de suferințele acestea. 

Cei dintre voi care v’ati prepătit să deveniți 
muzicanți ştiţi că arta cere omul întreg. Când eram 
pictor, dacă dormeam fără visuri, dimineaţa nu ştiam ce 
să fac, pentru că eu aveam nevoie să continui să pictez 


! Cf. Arhim. Sofronie, Vom vedea pe Dumnezeu precum este. (Cf. 
Mistica vederii lui Dumnezeu, op. cit., p. 56.) 

şi în timpul somnului. lar când noaptea lucrez în vis, 
dimineața mă scol şi merg cu puteri împrospătate şi 
pictez ce am eu nevoie. Astfel, de multe ori am spus că 
e bine să ai caracter de artist, pentru ca viaţa noastră 
totdeauna să fie plină de însuflare: Putem suferi, poate 
că nu mai avem putere, dar însuflarea, undeva, ca un 
şuvoi de energie, curge neîncetat. Şi atunci viata 
noastră nu va cunoaşte negrijanie (&xn51a). Aşa că voi 
toți să fiți artişti în viaţa voastră şi să vă păstraţi 
însuflarea, pentru că nimic în toată zidirea nu este mai 
mare decât Hristos şi învățătura Lui! Tot restul, toate 
cele cu care omenirea se făleşte, pălesc în comparaţie 
cu ceea ce ne-a dat nouă Hristos. El a spus ucenicilor 
Lui: Fericiți ochii cari văd cele ce voi vedeți, că zic 
vouă, că mulţi proroci şi împărați au vrut să vază cele 
ce vedeți voi, şi nu au văzut, şi să auză cele ce voi 
auziți, şi nu au auzit.! lar acum, fiind deja o ruină — eu 
cu adevărat niciodată nu am fost un om bogat, sânt un 
sărac, un pământ păcătos — totuşi Dumnezeu a binevoit 
să-mi dea un loc la picioarele marelui Siluan. Și ceea 
ce spun eu, deşi a devenit propria mea cunoaştere (şi 
deci este cumva „propria mea cunoaştere”), totuşi 
izvorăşte din experienţa lui. 

Pentru ca să înțelegeți mai bine cuvintele mele 
despre vecinicia personală, ipostatică, citiți articolul 
meu despre „Principiul persoanei în Ființa Dumne- 
zeiască şi în fiinţa omenească." Persoana, sau mai bine 


! Le. 10:23-24. 
2 Cf. Arhim. Sofronie, Vom vedea pe Dumnezeu precum este. (Cf. 
trad. rom., Mistica vederii lui Dumnezeu, op. cit., pp. 136-182). 

ZIS, ca în greacă, „ipostasul,” poartă în sine întreaga 
ființă. Și pentru a o exprima, eu am numit-o „starea 
ipostatică,” după chipul ipostasului Celui Unuia-născut 
Fiul lui Dumnezeu. Când veţi întâlni această termino- 
logie, să ştiţi despre ce este vorba. Este conceptul 
Dumnezeului celui Viu — adică Dumnezeul personal, 
ipostatic. La multi filosofi Dumnezeirea devine ceva 
doar gândit, iar nu existând cu adevărat. Atunci când 
Dumnezeu a zis lui Moisi: „Fiinţa sânt Eu. Tu vrei să 
ştii ce este aceea funța? Sânt Eu, şi în afara Mea nimic 
nu există. Iară Eu, toate le-am zidit.”! Iar acesta este 
Dumnezeul cel Viu, Dumnezeul iubirii, iar nu o 
dumnezeire abstractă, „dincolo” de principiul personal, 
şi care este „Dumnezeul filosofilor."? Iară noi sluji- 
vom Dumnezeului celui Viu până ce vom deveni noi 
înşine ipostasuri, persoane, feţe, ca şi Hristos. Iar viața 
vecinică este făgăduită acestei feţe, acestui ipostas.” 
Dumnezeu să vă păzească! 


Cf. leş. 3:14. 
2 Cf. Blaise Pascal, Cugetări. (N. tr.) 
3 Cf. Io. 14:19. 


9 
ORGANIZAREA VIEŢII MONASTICE DUPĂ 
PRINCIPIUL PERSOANEI! 


Tipicul şi persoana. Rugăciunea în biserică, în chilie 
şi pentru lume. Pentru viețuirea împreună. Despre 
lupta zilnică cu păcatul, pe calea mântuirii. De 
neocolit sânt frecuşurile în viața de obşte. Pilda lui 
Hristos, în viziunea țelului final. „Familia ” noastră 
este de la Dumnezeu. Cuviosul Siluan şi Sfinţii sânt 
„acolo unde este Hristos.” 


(...) Dacă citeşti cuvântul după însemnări mai 
nainte redactate, el încetează de a fi viu. Aşa că, dacă 
eu vă vorbesc fără însemnări, răbdați-mi neajunsurile, 
căci înaintea mea sânt două teme cât se poate de grele 
şi foarte importante pentru întreaga viață a frăției 
noastre. Nu arareori, şi înainte, şi acum, mi se suge- 
rează de către frați şi surori neajunsurile organizării 
noastre. Şi aş vrea să explic una din problemele cele 
mai importante: anume, că la temeiul oricărei orga- 
nizații se află o anumită idee. Mie însumi mi s'a dat sa 
trăiesc la Athos şi să păzesc o disciplină rânduită de 
veacuri. Şi trebuie să spun că eu cu adâncă cucernicie 
mă raportez la tradiţiile Sfântului Munte. Însă dacă 
tradiția Sfântului Munte este importantă, se poate zice 
că legea lui Moisi a avut totuşi o mai mare însemnătate 


' Nr. B-22 (1 Feb. 1991), dupa numerotarea M". 

decât disciplina vieții monastice, chiar şi la Athos. Cu 
toate acestea, despre legea lui Moisi, sfântul apostol 
Pavel spune că nici o lege nu duce la desăvârşire. 
Legea, tipicele, pravila, pot ajuta la început, dar mai 
târziu ele opresc înaintarea. Toată legea are un sfârşit. 
Însă sarcina ce se află înaintea omului, chipului lui 
Dumnezeu, depăşeşte orice mărginire. 

Îmi amintesc că acum treizeci de ani mi s'a 
întâmplat să fiu într'o mănăstire lângă Oxford, şi acolo 
duhovnicul şi stareța mau întrebat despre organizarea 
obştii noastre. Eu le-am spus că cel mai greu în orga- 
nizarea vieţii unei obşti monahale este faptul de a 
păstra o unitate prin disciplină şi în acelaşi timp a lăsa 
libertate pentru manifestarea caracterului personal al 
fiecărma dintre frați. Vorbesc despre acest personalism 
pentru că Dumnezeu mi-a dat să întâlnesc în calea mea 
pe fericitul şi sfântul Părinte Siluan, a cărui viață 
depăşea legile şi traditiile Sfântului Munte. Şi aşa, 
amintindu-mi de apostolul Pavel, care în chip genial a 
înțeles neputinţa oricărei legi scrise în ce priveşte duhul 
omului, şi pe de altă parte, pilda Cuviosului Siluan, pe 
care mi-a dat Dumnezeu să-l urmăresc opt ani (desele 
contacte şi conversații cu el mi-au lăsat această pecete), 
eu nu m'am preocupat de reguli în organizarea vieții 
noastre. Există un oarecare minimum: să zicem că 
trebuie să ne rugăm în acelaşi timp, este mai bine să ne 
hrănim în acelaşi timp, tot aşa şi cu ascultările. Altfel 


! Cf. Rm. 3:20. Vezi şi Gal. 3:11. 

va fi o totală năruire, căci în orice caz este foarte greu 
de a organiza viaţa fiziologică a omului. 

Am hotărât să mă întemeiez pe datele expe- 
riențelor marilor noştri Părinți, că două ceasuri de 
rugăciune atentă — aceasta este măsura celor desă- 
vârşiţi. lată pentru ce am propus fraților această rugă- 
ciune, de două ori câte două ceasuri pe zi. Eu nicicum 
n'am presupus că fiecare dintre voi ar fi fost în stare 
de-a lungul acestor două ceasuri să petreacă în 
rugăciune fără ca mintea să se abată nici pentru o 
clipită de la trăirea prezenței lui Dumnezeu. Aşa încât, 
deşi în exterior s'a înfiripat propunerea pravilei mele — 
două ceasuri de rugăciune a minţii — eu nu am aşteptat 
desăvârşita ei împlinire. Însă nădăjduiesc că treptat voi 
toți, fraţii şi surorile mele, veți atinge cu adevărat 
măsura desăvârşită cu putință omului. Pe lângă cele 
patru ceasuri de rugăciune a minţii, fiecare dintre vol, 
în măsura puterilor lui, poate şi trebuie să se roage în 
însingurare în chilie. Și, pe lângă aceasta, toată lucrarea 
în cursul zilei se însoţeşte de gândul la Dumnezeu. 

lată — nu un desăvârşit, dar un sfânt chip al vieții 
de zi cu zi: când pentru fiecare lucrare se cere bine- 
cuvântarea lui Dumnezeu. Toată facerea se însoţeşte de 
rugăciune. De pildă, când ieşi din odaie, deschizând 
uşa poți să zici: „Uşile pocăinţei deschide mie, Dătă- 
torule de viaţă, căci mânecă duhul meu către lăcaşul cel 
sfânt al Tău.” Şi iată, această simplă soluţie, lucrare 


' Rugăciunea noastră de obşte, când nu avem Liturghie sau 
Praznic, este Rugăciunea lui lisus, două ceasuri dimineaţa şi două 
seara. (n. tr.) 

simplă — dar este plină de amintirea lui Dumnezeu. Aşa 
se poate desăvârşi întreaga noastră viață. Ridicându-te 
din pat la rugăciune, după scurta odihnă monahicească, 
poţi să te rogi: „Doamne, ridică-mă pe mine, lenesul, 
din aşternutul meu şi din somn, şi dăruieşte-mi să trec 
ziua în amintirea Ta” ş.a.m.d. 

Oricât am organiza rugăciunea noastră, atunci când 
este vorba de împreuna-trăire a câtorva oameni nu se 
poate să nu fie diferenţe între ei; neapărat se vor ivi 
oarecari dificultăți pentru unul sau pentru altul, sau 
pentru amândoi. Neapărat vor fi frecuşuri. Dar învă- 
țătura cum să putem depăşi aceste neajunsuri o vom 
afla în scrierile Stareţului Siluan: 

„Toţi voiesc să aibă pace, dar nu ştiu cum se 
dobândeşte. Paisie cel Mare s'a mâniat, şi a rugat pe 
Domnul să-l izbăvească de mânie. Domnul i s'a arătat 
ŞI i-a spus: «Paisie, dacă voieşti a nu te mânia, atuncea 
nimica să doreşti, pe nimenea să osândeşti şi să urăşti — 
Si nu te vel mania.» Aşa şi tot omul, dacă îşi va tăia 
voia înaintea lui Dumnezeu şi oamenilor, totdeauna va 
fi cu sufletul în pace; dară cel ce iubește voia sa, acela 
niciodată va fi împăciulit. 

Sufletul carele s'a dat voii lui Dumnezeu, uşor 
poartă toată scârba şi toată boala, căci şi în boală el se 
roagă şi vede pe Dumnezeu: «Doamne, Tu vezi boala 
mea; Tu ştii cât sânt eu de păcătos şi de neputincios; 
ajută mie să rabd şi să mulțămesc bunătăţii Tale.» 
Domnul uşurează boala, iar sufletul simte ajutorul lui 
Dumnezeu şi se face vesel înaintea lui Dumnezeu şi 
multamitor. 

Dacă te ajunge vreo nesosință, tu să gândeşti: 
«Domnul îmi vede inima, şi dacă Îi este bineplacut, 
atuncea îmi va fi bine şi mie, şi altora», şi aşa sufletul 
tău pururea va petrece în pace. Dar dacă cineva va 
cârti: «Asta nu-i cum trebuie, asta nu-i bine» — atuncea 
niciodată nu va fi pace în suflet, chiar de ar păzi şi 
postul, şi mult s'ar ruga. 

Apostolii aveau multă dăruire de sine voi lui 
Dumnezeu; prin aceasta se păstrează pacea. Aşa şi toți 
marii oameni sfinți, au răbdat toate scârbele, dăruindu- 
se voii lui Dumnezeu. 

Domnul ne iubeşte, şi de aceea putem de nimica să 
ne temem, afară de păcat, căci din pricina păcatului se 
pierde harul, iar fără harul lui Dumnezeu, vrăjmaşul 
mână sufletul aşa cum vântul goneşte frunza uscată sau 
fumul. 

Trebuie cu tărie a ne aminti că vrăjmaşii înşişi au 
căzut din mândrie, şi că în toată vremea cearcă şi pe noi 
să ne mâne pe aceeaşi cale, şi pe mulţi i-au înşelat. 
Domnul a zis: «Invatati de la Mine blandetea şi 
smerenia, si veți afla odihnă sufletelor voastre.» 

O, milostive Doamne, dăruieşte nouă pacea Ta, 
precum ai dat pace Sfinților Apostoli: Pacea Mea dau 
voud.” 

Doamne, dă nouă a ne îndulci de pacea Ta. Sfinţii 
Apostol au primit pacea Ta, şi asupra întregii lumi o 
au revărsat, şi mântuind norodul, nu au pierdut pacea, 
şi ea întru dânşii nu se împuțina. 


' Cf Mt. 11:29. 
2 10. 14:27. 

Slavă Domnului şi milosârdiei Lui, căci El mult ne 
iubeşte şi ne dă pacea Sa şi harul Sfântului Duh. 

Cum să păstrezi pacea sufletească în mijlocul 
smintelilor zilelor noastre? 

Judecând după Scriptură şi după caracterul 
norodului de astăzi, noi trăim vremile de pe urmă, şi 
totuşi trebuie păstrată pacea sufletească fără de care nu 
ne putem mântui, precum zicea marele rugător al 
pământului rusesc, Cuviosul Serafim. În vremea vieţii 
Cuviosului Serafim, pentru rugăciunile lui, Domnul 
păzea Rusia;! iar după dânsul a fost un alt stâlp, care 
ajungea de la pământ până la cer — Părintele Ioan din 
Kronstadt. Ne vom opri asupra lui: el este din vremile 
noastre, şi noi l-am văzut rugându-se, atunci când pe 
alții nu am văzut. 

Ne amintim că după Liturghie, când i-au adus 
calul (echipajul) şi el se aşeza, norodul l-a înconjurat, 
voind binecuvântare; şi într'aşa o îmbulzeală, sufletul 
lui neîntrerupt petrecea în Dumnezeu, într'aşa o 
îmbulzeală el nu se risipea şi nu îşi pierdea pacea 
sufletească. Cum a ajuns el la aceasta? Iată întrebarea 
noastră. 

El a ajuns la aceasta, şi nu se risipea, pentru că el 
iubea norodul şi nu înceta a se ruga pentru el 
Domnului: 

«Doamne, dăruieşte pacea Ta lumii Tale. 


! Părintele Sofronie observase „coincidența” faptului că atunci când 
armatele lui Napoleon înaintau către Sarov — atunci au fost biruite. 
(n. tr.) 

Doamne, dăruieşte robilor Tă Duhul Tău cel 
Sfânt, pentru ca El să încălzească inima lor cu iubirea 
Ta, şi să povăţuiască pe ei întru tot adevărul şi binele. 

Doamne, voiesc ca pacea Ta să fie preste tot 
norodul Tău, pe carele Tu ai iubit până în sfârşit, şi ai 
dat pe Fiul Tău cel Unul-născut, spre a mântui lumea. 

Doamne, dăruieşte lor harul Tău, pentru ca ei în 
pace şi în dragoste să cunoască pe Tine şi să Te 
iubească, şi să zică asemenea Apostolilor pe Thavor: 
Bine este nouă, Doamne, a fi cu Tine.!» 

Astfel, necontenit rugându-se pentru norod, el îşi 
păstra pacea sufletească; noi însă o pierdem, pentru că 
nu avem întru noi dragoste către norod. Sfinții 
Apostoli, şi toți Sfinţii, doreau norodului mântuirea, şi 
petrecând în mijlocul oamenilor, înflăcărat se rugau 
pentru ei. Duhul Sfânt dădea lor putere a iubi norodul; 
şi noi, de nu ne vom iubi fratele, nu vom putea avea 
pacea. 

Să cugete fieştecare la acestea. 

Slavă Domnului, că El nu ne-au lăsat sirimani 
[orfani, n. 7r.], ci ne-au dat pre pământ Duhul Sfânt. 
Duhul Sfânt învață sufletul negrăita dragoste către 
norod, şi jalea pentru toți cei ce rătăcesc. Domnului 1-a 
fost jale de cei ce rătăceau, şi a trimis pe Fiul Său cel 
Unul-născut ca să-i mântuiască. Și Duhul Sfânt învață 
aceeaşi jale pentru cei ce rătăcesc, care merg la iad. 
Dară cine nu a dobândit Duhul Sfânt, acela nu voieşte a 
se ruga pentru vrăjmaşi. 


! Cf. Mt. 17:4. 

Cuviosul Paisie cel Mare se ruga pentru ucenicul 
său carele se lepădase de Hristos, şi când se ruga 1 S'a 
arătat Domnul şi i-a zis: «Paisie, pentru cine te rogi? 
Doară el s'a lepădat de Mine.» Dar Cuviosul continua 
să-şi plângă ucenicul, şi atunci Domnul i-a zis: «Paisie, 
tu cu Mine te-ai asemănat în dragoste.» 

Iar mai departe fericitul nostru Părinte va să 
vorbească despre faptul că trebuie să iubim şi să ne 
doară pentru vrăjmaşi, şi să ne rugăm pentru lumea 
întreagă, pentru întregul Adam. Iată anume pentru ce şi 
eu voiesc să vă vorbesc, înainte să-mi sfârşesc zilele. 
Aceasta este cea ce scriu în cuvinte stângace despre 
principiul persoanei în om. Şi este ceea ce mă 
întrebaseră în acea mănăstire de lângă Oxford: Cum să 
îmbini disciplina vieții monastice, truda de zi cu zi, 
ascultarea și toate celelalte nevoi? 

Pilda aceasta pe care mi-a dat-o Domnul, să 
urmăresc înaintea ochilor mei un om care a atins o 
asemenea măsură, o am întotdeauna înaintea mea, ca 
țel pentru toți şi pentru fiecare dintre noi. Dar calea 
către el trece printr'o luptă răbdătoare şi încrâncenată 
cu toate manifestările păcatului înlăuntrul nostru. În 
pravila rugăciunii noastre auzim de mai multe ori în 
slujbele bisericeşti cuvintele: „Învredniceşte-ne, Doam- 
ne, în ziua aceasta, în seara aceasta, în noaptea aceasta, 
fără de păcat a ne păzi noi.” Astfel, toată grija noastră 


! Arhimandritul Sofronie, Stareț Siluan, Paris, 1952 (în lb. rusă). 
(Cf. ed. rom., Între iadul deznădejdii şi iadul smereniei, op. cit., 
pp. 76-78.) | 

2 Are în vedere pe Cuviosul Siluan Athonitul. 

trebuie îndreptată spre a savarsi cat mai putine greşeli 
cu putință. Oricum am trăi, rămâne în noi o oarecare 
umbră de nedesăvârşire, dar totuşi, viata petrecută 
într'o astfel de grijă ne pregăteşte spre a primi har de la 
Dumnezeu, când omul se va ruga pentru întreaga ome- 
nire ca pentru sine însuşi. lar aceasta este măsura dum- 
nezeieştii desăvârşiri. Noi o putem observa în scrierile 
Părintelui Siluan. Trebuie să ne organizăm viaţa astfel 
încât să asigurăm înaintarea duhovnicească, până când 
va fi venit de la Dumnezeu înştiinţare, ca mărturie a 
duhului pentru mântuirea noastră. 

Și iată, atunci când veţi vedea oarecari neajunsuri 
în organizarea vieții noastre, să nu credeți că igumenul 
sau duhovnicii mănăstirii nu ştiu de ele. Ei ştiu, dar nu 
le este cu putință, în organizarea vieții împreună, a 
îndepărta toate frecuşurile. Însă ce să faci ca totuşi să 
împuținezi aceste frecuşuri? lată ce: Trebuie să închizi 
ochii la multe stângăcii şi greutăți ale vieţii de zi cu zi, 
şi să te gândeşti zi şi noapte la țelul nostru cel de pe 
urmă — la mântuire. Şi aşa, să avem tot timpul înaintea 
noastră chipul lui Hristos, care se înalță pe Golgotha 
pentru a rupe cătuşele de oţel ale blestemului asupra 
omenirii pentru păcatul lui Adam. 

Bineînţeles că toate acestea întrec puterile noastre; 
dar dacă îmi permit astăzi să vă vorbesc despre ele, ca 
şi în alte zile, ce mă împinge către aceasta? Nu fiți aspri 
cu mine, dar eu doresc ca totdeauna şi în toate să aflu 
„pildă” în Domnul şi Dumnezeul nostru lisus Hristos. 
În Evanghelia după Marcu se pomeneşte o împrejurare 
unde un tată şi-a adus fiul apostolilor — un băiețandru 

stăpânit de drac. Dar apostolii nu au putut să-i ajute, -ŞI 
băiatul îndrăcit a rămas bolnav ca mai nainte. “Atunci 
tatăl acela a îndrăznit să vină către Însuşi Hristos şi să-i 
spună: „lată năpasta mea -— fiul meu boleşte. Vindecă-l 
Tu. Eu l-am adus la ucenicii Tăi, dar ei n'au putut să o 
facă.” lar Domnul atunci a zis: O, neam necredincios, 
până când voiu fi cu voi? Până când vă voiu suferi?! 
Din aceste cuvinte se vede că Domnul Dumnezeu se 
mâhnea că ucenicii Lui nu putuseră să săvârşească 
această lucrare. El se grăbea să ajungă la Golgotha, şi 
de aceea zice: „Până când volu fi cu voi? — Eu trebuie 
să fac o lucrare mai importantă.” Aşadar, fiecare dintre 
noi să poarte în sine conștiința că înaintea noastră se 
află o lucrare mai importantă decât toate chițibuşurile 
vieții de zi cu zi. Şi iată unul din chipurile luptei pentru 
desăvârşire. 

În fiecare zi, în fiecare noapte, în fiecare dum- 
nezeiască slujbă în biserică, repetați rugăciunea voastră 
pentru toți şi pentru fieştecare dintre membrii frăției 
noastre. lar atunci duhul vostru va creşte şi toți vom 
viețui ca o singură familie de fraţi şi surori. În locul 
regulei scrise trebuie ca inima noastră să se lărgească 
până la acele dimensiuni unde ne vom griji de fiecare 
dintre frați şi surorile noastre. Nouă înşine ne este cu 
neputinţă să ajungem la Dumnezeu, dar Dumnezeu 
poate să ajungă la noi, atunci când ne pregătim în 
aceste restrânse limite ale mănăstirii. Noi zăcem pe 
pământ, păcătoşi, sluțiți, dar El poate să se pogoare 


! Cf. Mc. 9:17-19. 

până la noi şi să ne sfinteasca. A se asemana cu Hristos 
în toate — în gândire, în reacţii, în purtare — iată 
desăvârşirea pentru om. Dacă s'a întrupat Fiul Tatălui, 
atunci este limpede că viaţa lui Hristos, toată 
înfăţişarea Lui, este pentru noi o descoperire a gândului 
cel mai nainte de veci al lui Dumnezeu pentru om. Şi 
atunci viaţa noastră va fi plină de tâlc, plină de binecu- 
vântarea lui Dumnezeu. 

Cuvântarea noastră se sfârşeşte, dar nădăjduiesc că 
veți lua aminte la acest cuvânt, pentru că noi ne-am 
adunat aci din cele mai diferite țări ale lumii, şi fiecare 
înțelege viaţa într'alt fel. Şi cum putem noi, purcezând 
de la starea noastră păcătoasă, să ajungem la Hristos? 
Vă voiu spune: Fiecare dintre noi trebuie să poarte 
gândul că familia noastră nu este o adunare întâm- 
plătoare, ci că ne este dată de la Dumnezeu. Şi această 
familie, noi trebuie să o iubim. Noi toți, atâția ani ne 
împărtăşim din acelaşi Pahar, ne rugăm cu aceleaşi 
cuvinte, având înaintea noastră chipul lui Hristos şi 
poruncile Lui! Desigur, noi trebuie să ne desăvârşim şi 
să ajungem (cât de înfricoşat îmi este să vorbesc despre 
aceasta!) la starea pe care o vedem în Siluan. 

Și mulțămiți lui Dumnezeu că ne-a dat Domnul un 
Părinte atât de mare. Citiţi mai adesea cuvintele lui! 
Îmi amintesc că primisem mai multe scrisori de la 
Sfântul Munte Athos şi din alte părți, de la oameni care 
îmi scriau despre cartea Stareţului Siluan că o aveau în 
rând cu Evanghelia şi că o citeau în fiecare zi. Dacă ei 
aveau numai scrierile Stareţului şi aşa gândeau, dară 
noi, care acum avem icoana lui pe catapeteasmă lângă 

Hristos — după cuvântul Domnului: Unde sânt eu, 
acolo şi slujitorul meu va fil’ Si iată pe catapeteasmă şi 
în fresce — Dumnezeu şi toți care s'au făcut asemenea 
Lui: şi Maica lui cea Sfântă, şi Botezătorul, şi Apos- 
tolii, şi toți Părinții noştri. 

Și încă o dată vă propun cuvântul meu stângaci, 
pentru ca noi să fim împreună şi să trăim o singură 
idee. 

ȘI să vă binecuvinteze Domnul! 





' To. 12:26. 


10 
CUM SĂ TRECEM MARELE POST! 


Cum să trecem postul, în viziunea ţelului final. 
Pentru biruința lui Hristos pe Golgotha. Despre 
textele slujbelor Postului Mare. Predania vie a Bi- 
sericii. Pentru felurita putere de a îndura a fie- 
căruia. Bucuria nu ține multă vreme. Pentru anumite 
amănunte ale Postului. Pentru Duminica lertării: 
cum se prea biruiesc ispitele. Lemnul cunoaşterii şi 
dezbinarea între oameni. A se micşora este lucru 
mare înaintea lui Dumnezeu — cum se atrage harul. 
Aşteptări apocaliptice. Unirea în Fiinţă, ca îndum- 
nezeire. Despre rugăciunea Sfântului Efrem Sirul. 


leri şi azi m'a durut inima, şi doare în mod 
curios... Şi m'am rugat lui Dumnezeu: „Nu acum. Dă- 
mi să săvârşesc lucrul vieții mele.” Și iată, spre a-mi 
săvârşi lucrul vieții, încep prin a vorbi cu voi despre 
cum să trecem Marele Post. 

V'am vorbit deja despre metoda mea, pe care vă 
sfătuiesc să v'o însuşiți. Metoda mea este precum 
urmează: A ne vedea țelul de pe urmă şi a merge către 
el, începând cu abc-ul. În ce priveşte Postul, trebuie 
avut acelaşi principiu, dar pe o scară redusă. Trebuie 
înțeles că cele cincizeci de zile ale Postului ne sânt 
puse la dispoziţie ca pregătire spre a primi Învierea cea 
din morți. lar viziunea noastră ne-o întocmim astfel: 


! Nr. B-25 (11 Feb. 1991), după numerotarea MY. 

Acum începe nevoința. Însuflarea noastră creşte la 
gândul că sute de milioane de creştini vor tine acest 
Post. Calea către Înviere, pentru Însuşi Dumnezeul 
întrupat, trecea prin suferință. Taina suferinţei o 
înţelegem de-abia mai târziu. La început o primim ca 
pe o condiţie a creşterii noastre în Dumnezeu, ca o 
condiție a dezvoltării noastre, spre a-L putea primi pe 
Cuvântul lui Dumnezeu şi spre a ne însuşi căile Sale în 
viaţa practică. 

Astfel ne vom alcătui nouă înşine acest tablou 
pentru Marele Post, şi vom vedea cum un Om pe 
pământ a hotărât în Sine să urce pe Golgotha şi să rupă 
cătuşele de fier ale blestemului pentru păcatul lui 
Adam, să rabde absolut tot ceea ce nimeni pe întreg 
Pământul nu a înţeles, nimeni nu a putut cu adevărat 
pătrunde. lar când a săvârşit „lucrul” Lui, a zis: 
Îndrăzniţi, Eu am biruit lumea.” 

„Printr'un om păcatul a intrat în lume” ra spune 
apostolul Pavel — „şi printr'un Om vine mântuirea.” 
Dacă înaintea noastră vom avea un astfel de ţel, atunci 
vom întâmpina Postul Mare ca pe un sfânt răstimp în 
viaţa întregului an. Şi atunci când cu bucurie vom purta 
nevointa trupeasca a înfrânării de la mâncare, ea nu ne 
va dăuna, ci ne va ajuta în toate planurile: şi în cel 
duhovnicesc, şi în cel trupesc. 

E drept, mie acum, la bătrâneţe, pot spune că mi 
s'a luat această îndulcire a Postului Mare. La Sfântul 


' Cf. Io. 4:34; 17:4. 
2? Io. 16:33. 
3 Rm. 5:12. 

Munte, când trăiam într'o mănăstire unde trecerea 
postului era cea mai săracă şi mai anevoioasă, eu 
suportam Postul cel Mare cu bucurie şi uşor. Acum nu 
o mai pot face. Sânt lipsit de această binecuvântare şi 
fericire. 

În arhitectura genială a ciclului anual al dum- 
nezeieştilor slujbe, Postul ocupă un loc deosebit. Sluj- 
bele Marelui Post, unde într'o mare măsură se între- 
buinţează texte din Vechiul Testament, se arată a fi o 
învăţătură exprimată adesea intr’o înălțime de necrezut 
a darului poetic. 

Drept pildă voiu aduce irmoasele canonului care se 
va cânta: Ajutor şi acoperitor s'au făcut mie întru 
mântuire: Acesta este Dumnezeul meu, şi voiu proslăvi 
pre El, Dumnezeul părintelui meu, şi voiu înălța pre El, 
căci cu slavă s'au proslăvit. Însuflătoare cuvinte, care 
cuprind în sine un înalt înțeles — acela pe care îl numim 
Predanie. 

Predania cea vie, mai presus de toate se exprimă în 
duhul vieţii. Învățătura dogmatică vine mai târziu. La 
început inima iubeşte pe Domnul şi Îl urmează oriunde 
se va duce.! lar mai pe urmă se adaogă treptat 
neasemănata îndulcire a dobândirii mântuirii lumii... $i 
deci vă repet, câtă vreme acestea nu s'au înrădăcinat în 
inimile şi în mințile voastre, că o astfel de cale este 
calea mântuirii. 

Si deşi aşa stau lucrurile, din nefericire în vremile 
noastre rezistența organismului nostru, zdruncinat în 


! Apoc. 14:4. 

plan nervos încă din anii copilăriei, s'a imputinat 
cumplit. Pe vremuri mulți erau nevoitorii care puteau 
petrece săptămâni, luni, fără să mănânce, urmând 
înfrânării lui Hristos, postului Lui în pustie patruzeci de 
zile, înainte de a ieşi la propovăduire.! Astăzi aceasta 
se întâlneşte destul de rar printre nevoitori. La care, 
observ cu durere în inimă, un fenomen foarte jalnic: 
Când este vorba de motive medicale, oamenu sânt în 
stare să rabde un post, dar pentru Dumnezeu nimica nu 
merge — pentru că este un oarecare duh care împiedică 
orice lucrare atunci când este vorba a urma lui Hristos. 

Înainte vreme, în mănăstiri, cei ce puteau, ajunau 
până Vineri, şi chiar până Sâmbătă. Dar asta nu era 
pentru toţi. În prima zi nu se găteşte deloc. Începând cu 
a doua zi se pregăteşte un ceai. Unii nu au mâncat trei 
zile, alții numai două zile. Şi totuşi, un fenomen curios: 
primele zile sânt mai greu de trecut. A doua zi, Marti, 
începe capul să ameţească. După aceasta, Miercuri, se 
poate întâmpla trecerea unui prag şi o uşurare de a posti 
pentru organism. Dar pentru cei bolnavi nu este cu 
putință nici o singură zi de post, din pricina bolii. 

La Athos prima zi a Postului pentru multi era grea, 
pentru că acolo erau țărani puternici. Secretiile 
digestive, negăsind nimic în stomac, începeau să 
mistuie însuşi stomacul. În asemenea cazuri Lunea 
trebuiau să mănânce ceva, ca să nu-şi strice sănătatea. 
Aşa că nu vreau acum să enumăr toate variațiile 


' Cf. Mt. 4:2. 
2 Este vorba de prima săptămână a Marelui Post, când normal se 
ajunează până Miercuri. (n. tr.) 

organice, cui ce-i trebuie, şi cine ce poate. lar noi 
rămânem cu metoda aceasta: Nu este obligatorie 
deplina înfrânare în cursul întregii săptămâni, nu este 
obligatoriu nici până Miercuri, până la prima Liturghie 
a Darurilor mai-nainte-sfințite; nu-i obligatoriu nici 
chiar prima zi să o treci fără a mânca deloc. Fiecare să- 
şi aleagă după puterile proprii. Fiecare de bunăvoie să 
întâmpine nevoinţa care se deschide înaintea noastră. Şi 
astfel ei vor fi în stare să treacă întregul Post fără ca să 
piardă din vedere adevăratul țel: să întâmpinăm in 
trupul nostru stricăcios harul Învierii. 

“În fiecare an vă va fi dat să trăiţi un lucru para- 
doxal: Postul, cu toate nevoinţele plansului, pocaintei, 
privegherilor ş.a.m.d., îl putem îndura cincizeci de zile. 
Dar Paştile — bucuria pascală — o putem trăi pentru o 
foarte scurtă vreme, iar apoi nu ne mai rămâne putere 
pentru bucurie. În chip firesc s'ar zice că ar trebui să fie 
dimpotrivă: cu Postul — zdrobirea, iar apoi bucuria 
biruitoare a Învierii care învie omul! 

Aşa, eu nu îmi propun să vă vorbesc despre 
amănuntele organizării Postului. La Părinții Bisericii 
sânt scrieri despre unele trăsături caracteristice, cum 
trebuie trecut Postul. Dar având în vedere că este greu, 
noi facem aşa: În prima săptămână, în a patra şi în a 
şaptea a Postului ne nevoim a ne înfrâna mai mult decât 
în celelalte. Deoarece trupul poate suferi din pricina 
nelucrării, în practica bisericească se recomandă mătă- 
nii până la pământ. lar mătăniile acestea pe care le face 
omul zi şi noapte servesc ca trupul să rămână în 
mişcare şi în încordare. Altfel, pentru un trup tânăr, 

lipsa mişcării devine de nesuferit şi dăunătoare. De 
aceea în biserică se fac rugăciuni cu mătănii mari. 
Aceasta, pe de-o parte, este expresia smereniei noastre, 
iar pe de altă parte, mişcarea fizică este de neapărată 
trebuință în absenţa muncii. 

Apostolul Pavel spune: „Dacă nu lucrează cineva, 
nici să nu mănânce.” Dar într'o scrisoare către un 
exarh, Mitropolitul Nicolae, i-am scris cândva: „lar noi, 
ca totdeauna, am schimbat-o acum şi pe aceasta: Cine 
nu mănâncă, acela nici să nu lucreze.” Cand nu ni se da 
de mâncare, nu lucrăm! Dumnezeu ne-a dat un 
privilegiu deosebit: Sântem liberi de a ne determina 
condițiile. Nu sântem bogaţi în ce priveşte proprietatea. 
Noi chiar nu avem destul loc ca să trăim cum am avea 
nevoie. Dar totuşi, dacă vom păzi poruncile lui Hristos, 
harul nu ne va părăsi. lar când harul nu părăseşte, 
rugăciunea curge fără poticnire în orice condiții: şi în 
osteneală, în ascultări, şi în însingurare în chilie, şi în 
biserică. Şi aşa, v'am spus în puține cuvinte ceva 
despre Postul cel Mare care ne aşteaptă. 

Întorcându-ne din nou la aceeaşi temă, cum să se 
întipărească în conştiinţa noastră ceea ce eu socotesc ca 
un principiu absolut necesar: a avea în vedere țelul 
final şi a se îndrepta către el. Atunci aspectele 
neînsemnate ale vieţii noastre de zi cu zi vor trece fără 
vreo deosebită zdruncinare a organismului şi a 
psihicului nostru. Şi aceasta nu numai în Post, ci şi 
după, şi întotdeauna, în fiecare zi: Noi trebuie să ne 


! Cf. 2 Thes. 3:10. 

amintim de țelul şi înțelesul petrecerii noastre aci. Noi 
ne-am adunat împreună ca într'un singur duh al 
dragostei pentru Hristos, să urmăm paşilor Lui, spriji- 
nindu-ne unul pe altul. Vă amintiți cum este scris în 
Evanghelie: Când erau pre cale, suindu-se în Ieru- 
salim, lisus mergea înaintea lor, la o oarecare distanţă, 
iar ei [ucenicii] erau înfricoşaţi, şi urmând Lui, erau 
cuprinşi de teamă.! Aşa şi noi, cu frică vom urma lui 
Hristos în tot acest Mare Post, ca mai pe urmă cântarea 
„Hristos a înviat” să irumpă ca un „prisos de viaţă”? în 
noi. Este un foarte bun obicei acela de a cânta stihira 
Paştilor, Duminică seara, în Duminica Iertării. 

Pentru Duminica lertării trebuie să spun câteva 
cuvinte. Această zi dobândeşte o deosebită însemnătate 
când sincer cerem iertare unul altuia. Când iertarea este 
dată din ambele părți, atunci sufletul se simte slobod şi 
plin de pace. Şi aceste condiţii, a slobozeniei şi a păcii, 
foarte mult uşurează Postul... Şi voi pregătiţi-vă pentru 
ziua aceasta, ca să lepădați din inima și din mintea 
voastră orice umbră de întărâtare împotriva fratelui... 

Din însuşi începutul Postului se va cânta despre 
Adam cel izgonit din Rai — lucru de mare însemnătate. 
În rânduiala istorică, mai târziu se va face pomenire de 
căderea în păcat a lui Adam şi de hotărârea lui Hristos 


Cf. Mc. 10, 32. 

* Cf. Io. 10:10. 

* În Duminica dinaintea Postului, numită şi Duminica Iertării, după 
Vecernie se face rânduiala iertării, unde monahii îşi cer iertare unul 
altuia, făcându-şi metanie, iar apoi se cântă Stihira Paştilor până la 
„Să iertăm toate pentru Înviere.” (n. tr.) 

de a strica blestemul. În această zidire genială a 
întregului ciclu anual al dumnezeieştilor slujbe — în 
această sumă de theologie, de rugăciuni şi de învățături 
ce reprezintă cărțile Marelui Post, este înscrisă toată 
Tradiția, dar toate primesc forma rugăciunii, astfel 
încât theologia devine conținutul tuturor rugăciunilor 
noastre... 

Vo. să mă iertați: Eu acum v'am vorbit despre 
amănunte ale vieții noastre. Ţelul de căpetenie însă vi |- 
am exprimat în „Testamentul” meu. Rogu-vă, uitaţi de 
nimicnicia mea şi paziti acest testament. V’am spus ca 
nu este uşor. Însă de fiecare dată în asemenea cazuri, ca 
în Duminica lertării ce vine, noi vom săvârşi această 
nevoinţă, şi să uităm toate ranele pe care le-am primit 
în viață! Iar când din inimă vom ierta tuturor fraților 
toate cele ce s'au adunat zi de zi, zile pline de trude, de 
nedumeriri, de strâmtorări, de lipsuri, atunci toate astea 
vor fi lepădate, şi duhul nostru se va slobozi şi va afla 
libertatea omului iertat, izbăvit de toate urmările 
păcatului şi însuflețit de o nouă nădejde. 

Nu trebuie să ne uimim că în viață se nasc 
neînţelegeri, mai cu seamă în Post. Dar trebuie să ne 
învăţăm să preabiruim greutățile pomenite, pentru a 
împlini legea lui Hristos, Care zice: /ertați orice aveți 
asupra cuiva, ca şi Tatăl vostru cel din ceruri să ierte 
vouă greşalele voastre. lar prin faptul de a ierta 
greşalele fratelui sau ale sorei noastre intrăm in 
procesul mântuirii întregii omeniri. De fiecare dată 


| Mc. 11:25. 

când se ivesc ispite sau vreo greutate oarecare (că nu 
este cu putinţă a ocol frecuşurile, ca urmare a limitării 
trupului nostru), trebuie neapărat să o biruim, ceea ce 
dovedeşte înțelepciune. 

Unul din gândurile cu putinţă a fi cuprinse în „Jară 
din lemnul cunoștinței binelui şi răului să nu mâncaţi” 
este faptul că aceasta avea să tragă după sine dez- 
binarea tuturor oamenilor. Prima groaznică nelegiuire — 
Cain a ucis pe Avel? — a fost dintru însuşi începutul 
zilelor omeneşti. Siluan, bunul nostru acoperitor, zice 
că „aşa a început.” Şi Adam plângea faptul că toată 
omenirea avea să trăiască în dezbinări, în războaie, în 
ucigăşii reciproce, în asupreli reciproce ş.a.m.d., toate 
cele ce sânt împotriva legii dragostei.” 

Ce pregătire ne propune Starețul Siluan pentru 
întâmpinarea Paştilor? — Cu cât mai puternic va fi în 
noi Duhul, cu atât mai uşor vom uita toată rana şi vom 
ierta toată jignirea pe care ne-o pricinuieşte fratele, şi 
cu atât mai bogat se va revărsa asupra noastră bucuria 
vietii Vecinice. A se micşora — este un măreț act 
duhovnicesc înaintea lui Dumnezeu. Însuşi Domnul Sa 
micşorat pe Sine. Citim la părintele nostru Siluan 
cuvintele: „Harul trăieşte în cei mai mici, iar nu în cei 
mai mari.” Aşa i-a dat Domnul să înțeleagă: Cu cât 
mai mult se smereşte omul, cu cât ma: mult se avântă la 


' Fac. 2:17. 

* Cf. Fac. 4:8. 

* Cf. Între iadul deznddejdii..., op. cit., p. 192. 
t Cf. Flp. 2:8. 

” Cf. Între iadul deznădejdii..., op. cit., p. 67. 

nevoinţa însărăcirii — cu atât mai înalt se va afla 
înaintea lui Dumnezeu, şi cu atât mai mare putinţa lui 
de a primi marele har.’ 

Naiv ar fi să gândim că felul cum ne-am adunat 
este o lucrare omenească: Însuşi Domnul ne-a adunat. 
Iar dacă Domnul ne-a adunat, noi vom urma Sfântului 
Siluan. În zile de praznic, la începutul viețuirii sale 
monastice, el slujea în trapeză părinților şi fraților şi se 
gândea ce fericire îi fusese dată „să slujească celor pe 
care îi iubeşte Domnul.” Iar într'o zi, aşa cum scrie, 
slujind fraților în trapeză, a doua oară a simţit harul 
arătării lui Hristos.” Dar întrucât, după legea duhov- 
nicească, aceste stări înalte trupul omenesc nu le poate 
purta, ele se dau o dată sau cel mult de două ori în 
viață,” iar apoi rămân ca o amintire şi ca o cunoaştere 
în forma amintirii în noi, însă puterea harului, în chip 
real, lipseşte. Cuviosul Macarie cel Mare zicea că 
ridicarea harului este de neapărată trebuinţă, pentru ca 
omul să-şi continue viaţa şi activitatea pământească.“ 

Voi toţi cu dragoste m'aţi ascultat: Încercaţi să 
împliniți toate acestea în Postul ce vine. De ce zic „în 
Postul ce vine”? — Pentru ca, intr’un chip straniu, 
imparateste in lume acum o atmosfera incarcata. Și pe 
buzele credincioşilor şi necredincioşilor tot timpul 
apare cuvântul „apocalipsă,” „evenimente apocalip- 


'Le. 14:11. 

2 Cf. Viaţa şi invdfdtura..., op. cit., p. 30. 

3 Ibid., p. 198. 

t Cuv. Macarie Eghipteanul, „Cuvântul al 6-lea. Pentru dragoste,” 
cap. 10. 

tice,” „aşteptări apocaliptice.” În ce chip va veni 
sfârşitul, încă nu stim, dar în anul de față tensiunea este 
mai mare decât înainte. Să încercăm să facem din acest 
Post un post al luptei pentru ceea ce v'am rugat eu: 
pentru unirea care va fi unire după chipul Sfintei 
Treimi. 

De ce rugăciunea lui lisus Hristos către Tatăl, 
înaintea însăşi morții pe Golgotha, cuprindea cererea ca 
unirea care este în Fiinţa lui Dumnezeu Însuşi să fie 
dată nouă? — Este cea înaltă formă de îndumnezeire a 
omului. Iar a crede că ea poate fi însuşită fără dureri, 
fără răstigniri — este naiv. Cu mai multele suferințe, 
mai multa răbdare a tuturor înjosirilor şi a tuturor 
nedreptatilor, noi agonisim darul harului dragostei 
atotcuprinzătoare. Şi atunci vom cunoaşte pe Dumne- 
zeu precum este, cu alte cuvinte — ca Dragoste.’ 

lată ceea ce trebuie noi să trăim. Îndelung aş putea 
să vă vorbesc despre un fenomen curios: Oamenii nu 
îşi observă propriile greşeli, şi judecă pe alții. Aşa se 
pierde umrea. Feriţi-vă de orice gând împotriva vreunui 
frate sau soră, căci fiecare gând pricinuieşte o crăpătură 
în zidurile cetăţii. Şi să ştiţi, nu este defel un lucru mic! 
Pentru că atunci când gândim ceva rău despre orişicine, 
şi după aceea ieşim din chilia noastră şi întâlnim acea 
persoană, urmările gândului rău încep să lucreze. Şi 
atunci celălalt va răspunde, în vârtutea acestui 
fenomen, în acelaşi fel. Și niciodată nu este cu putință 
să ştii cine a „început” primul. Pentru care ne şi rugăm: 


! Cf. 1 Io. 4:8. 

„„Dăruieşte-mi a vedea ale mele căden.” Lipsa acestei 
viziuni duce la faptul că fiecare om crede că el are 
dreptate şi nu îşi observă greşalele proprii. Aceasta 
până şi ierarhii o fac, şi noi toți. Aşa că feriti-va de tot 
gândul rău, la voi în chilie, iar atunci zidirea noastră va 
rămânea în picioare şi noi vom dobândi mântuirea. Dar 
dacă ne vom ierta nouă înşine greşalele, neintelegand 
pe fratele, atuncea toate se vor nărul. 

Nu demult a venit la mine un tânăr care avusese un 
conflict cu soția sa. lar ei au doi copil. Şi eu i-am spus: 
„Smereşte-te, şi atunci vom scăpa de tragica năruire a 
familiei. lar copiii Mici vor scăpa de tragica formă a 
vieții copiilor cărora li s'au despărțit părinții.” Aşa şi în 
familia noastră: Vom fugi ca de foc, ca de venin de 
şarpe, de orice umbră a dezbinăru. Ne vom zidi viața 
aşa încât cu adevărat să ne mântuim, ŞI ca să ne însuşim 
acel dar al lui Dumnezeu pe care-l avem în libertatea 
duhului nostru de a ne aduna şi a trăi ca o singură 
familie. 

lertați-mă. Vorbesc dintr'o inimă îndurerată şi 
multe zic într'un chip dezlânat. Dar totuşi, ascultați-mi 
cuvântul şi veți vedea bune roade in viata voastră. 
Cuviosul Serafim din Sarov zicea: „Dobândeşte pacea, 
ŞI Mii se vor mântui în jurul tău.” Noi sântem douăzeci 
ŞI şase de persoane. Aşa că, dacă Dumnezeu ne ajută să 
ne biruim patimile aici, şi pentru fiecare se vor mântui 
o mie — atunci douăzeci şi şase de mii de oameni vor 
ajunge în Rai! 


11 
POSTUL ŞI LUPTA CU ISPITELE 
PE CALEA CĂTRE ÎNVIERE! 


Pentru ispita lui Hristos în pustie. Prin Post poate 
să ne vină ispită. Vrăjmaşul ne ispiteşte într'o 
măsură mai mică decât pe Hristos. Ispitele prin Post 
sânt în toate planurile fiinţei noastre. Ţelul Postului 
— trăirea Învierii prin „aşteptarea care este izvorul 
energiei. Pentru cele două biruințe şi cele două 
înfrângeri. Hristos — calea pentru fiii lui Adam cel 
căzut. Peniru lupta fizică cu păcatul, până la 
durerea inimii. Despre întâietatea minţii în lupta 
duhovnicească cu păcatul. Despre lupta trupească şi 
amintirea morii. 


După pilda lui Hristos, Care S'a îndepărtat în 
pustie, tradiția noastră a statornicit Marele Post — cel de 
patruzeci de zile: 


Atunci lisus au fost dus în pustie de Duhul, ca să 
se ispitească de diavolul. Şi postind patruzeci de 
zile şi patruzeci de nopți, dupre aceea au 
flămânzit. Şi apropiindu-se către El ispititorul, i-a 
zis: De eşti Iu Fiul lui Dumnezeu, zi ca pietrile 
acestea pâini să se facă. lar El răspunzând, au zis: 
Scris este: Nu numai cu pâine va trăi omul, ci cu 
tot graiul ce iese din gura lui Dumnezeu. Atunci L- 


' Nr. B-30 (8 Apr. 1991), dupa numerotarea M”'. 


132 Arhimandritul Sofronie 


a dus diavolul în sfânta cetate şi L-a pus pre aripa 
bisericii, şi a zis Lui: De esti Tu Fiul lui 
Dumnezeu, aruncă-te pre Sineţi jos, că scris este: 
Îngerilor Săi va porunci pentru Tine, şi pre mâini 
Te vor ridica, pentru ca nu cândva să poticneşti de 
piatră piciorul Tău. Şi au zis lisus lui: Iarăşi Scris 
este: Sa nu ispiteşti pre Domnul Dumnezeul tău. 
Apoi a dus pre El diavolul într'un munte înalt 
foarte, şi i-a arătat toate împărățiile lumii şi slava 
lor. Și a zis Lui: Acestea toate voiu da Tie, daca 
plecându-Te mi Te vei închina. Atunci au zis lisus 
lui: Mergi înapoia mea, satano, ca scris este: 
Domnului Dumnezeului tău să te închini, şi Lui 
Unuia să Slujeşti. Atunci L-a lăsat diavolul, şi iată 
îngeri s'au apropiat de Dânsul, şi slujeau Lui.” 


Astăzi nu socotesc cu putință a vorbi despre 
întregul conținut al acestei ispite, dar toate ne indică 
faptul că ea s'a petrecut la ultimul „etaj.” Diavolul încă 
nu ştia cu Cine vorbeşte, însă Omul cu Care vorbea, 
stârnea acele ispitiri: „Dacă Tu eşti Fiul lui Dumnezeu, 
fă minunea asta...”; „Dacă Tu eşti Fiul lui Dumnezeu, 
atunci aruncă-Te, şi îngerii Te vor păzi...””, ducandu-L 
pe muntele înalt şi arătându-l toate bogăţiile acestei 
lumi, a zis: „Stăpânia asupra întregii lumi este dată mie 
— închină-Te, şi ti-o voiu da Tie...” $1 Domnul a biruit 
toate cele trei ispite, şi a zis: „Înapoia Mea, satano!” 
Astfel Omul-Hristos? a biruit lumea. lar apoi, la 


'Mt. 4:1-11. 
2 | Tim. 2:5. 

sfârşitul călătoriei Sale pământeşti, El a zis ucenicilor: 
Îndrăzniţi, Eu am biruit lumea. 

Ce este caracteristic acestei 1spitiri? — Patruzeci de 
zile Domnul postise, petrecând într'o neîntreruptă 
încordare a duhului. lar când n'a mai putut, şi puterea 
trupului în chip firesc a slăbit, atunci s'a apropiat şi 
diavolul. Deci înseamnă că atunci când postim şi 
slăbim din pricina postului — devenim uşor de supus 
ispitelor vrăjmaşului. 

Noi nu ne putem compara cu Hristos. Cunoaşterea 
lumii la El era absolută, dumnezeiască. Dar şi după 
omenire, în întruparea Sa, El se afla nu ca un om 
simplu, precum se vede din dialogul diavolului cu EI: 
„Dacă Tu eşti Fiul lui Dumnezeu -— atunci fă minuni, 
aruncă-Te, închină-Te: ca iti voiu da stăpânire.” Pe noi 
însă vrăjmaşul ne ispiteşte cu lucruri mai mici, dar care 
ne clatină, chiar dacă pe noi ne cearcă.o luptă, fără 
îndoială, mai mică decât pe Domnul. Legile şi energiile 
cosmice sânt peste tot aceleaşi: ele trec prin noi. Când 
Domnul spune: Eu am biruit lumea?, înseamnă că El a 
devenit mai presus de cosmos. 

Acum aş vrea să vorbesc cu voi în legătură cu cele 
de mai sus, că putem trăi acest Post fără a ne da seama 
de nimic. Şi atunci, în conştiinţa minţii noastre Postul 
va trece fără de folos. Zic „în conştiinţa minţii,” pentru 
că însuşi Postul este lupta cu patimile, şi o luptă nu fără 
de folos şi fără rezultate... 


' Io. 16:33. 
? Lume, în limba greacă xóopoç — „cosmos.” (n. tr.) 

După câte ştiu (dar ştiu foarte puţine despre cele 
prin care voi treceti), vă voiu spune că în conştiinţa 
mea au rămas două experienţe de suferinţă din toate 
nevoinţele voastre în vremea acestui Post. Am simţit în 
rugăciunea pentru voi că au fost două momente de 
pierdere a răbdăru. Şi trebuie să fim cu mare luare 
aminte, căci lupta este foarte primejdioasă... Răbdarea 
priveşte toate formele vieții noastre: şi durerile trupeşti, 
şi luptele gândurilor noastre, şi stările noastre 
duhovniceşti — toate cele trei planuri sânt atinse, pentru 
că Postul, în amintirea postului lui Hristos, şi este acea 
încercare la toate nivelele. De pildă, noi nu înţelegem 
pentru ce  îndulcirile trupeşti ridică de la noi 
îndrăzneala în rugăciune, ba chiar energia în rugăciune. 
Dar postul este una din formele luptei împotriva 
patimilor. Postind, începe o perioadă grea, când simţim 
întreaga noastră alcătuire. Tot trupul slăbeşte: foarte 
uşor se predă, şi nu mai poate răbda. Domnul a hotăr- 
nicit măsura omului — patruzeci de zile. lar aceasta este 
măsura desăvârşirii. În alte culturi ascetice există 
mijloace de a supravieţui şi mai mult decât 40 de zile. 
Dar acolo toată lupta se dă după alte legi şi pe alt plan. 
Și mijloacele sânt altele. 

Noi nu ne slobozim niciodată de lupta cu patimile. 
Din pricina luptei trupului, noi trebuie în toată vremea 
să rămânem într'o continuă încordare a atenţiei, pentru 
ca trupul să nu ne impună cele ce împiedecă duhul de a 
se înălța către Dumnezeu. Și deci, este cu putinţă să se 
apropie de noi gânduri, aproape pe acelaşi plan pe care 
Hristos ni L-a arătat în Evanghelie, însă la noi 

asemenea încercări sânt un fenomen foarte rar. lar 
cealaltă sarcină a venirii noastre în lume: Domnul a 
venit să mântuiască lumea, biruind toate energiile 
cosmice, ducându-ne în planul vieții Dumnezeieşti, 
făcându-ne de acum a fi dincolo de hotarele puterilor 
Cosmosului, transcenzându-le. Noi trăim pe planul cel 
mai de jos, dar totuşi, treptat, ne povăţuim către acea 
viaţă. lar când vine din nou Postul (dacă Dumnezeu 
îndelungeşte viața noastră a tuturora), fiți cu luare 
aminte la aceasta. Vorba este nu numai despre trup ci, 
mai nainte de toate, despre duhul nostru cel vecinic. Iar 
atunci posturile voastre vor da rod în toate planurile 
luptei: şi în ce priveşte patimile trupeşti, şi pentru 
puterea psihică de a răbda, şi pentru o mai înaltă 
cunoaştere a minţii despre ființă. Şi aşa, am vrut astăzi 
să vă vorbesc despre aceasta, pentru ca Postul să nu 
treacă fără urmări în ce priveşte cunoaşterea noastră. 

Ca rezultat, prin post şi rugăciune, noi ne pregătim 
către ceea ce ne este făpăduit, adică Învierea. Noi 
întâmpinăm Paştile: „Hristos a înviat!” — şi prăznuim 
învierea noastră cea de obşte, iar nu numai Învierea lui 
Hristos, cum spune Sf. loan Gură de Aur în Cuvântul 
de Învăţătură din noaptea Paştilor: „Înviat-au Hristos, şi 
nici un mort mai este în morméanturi.”” 

lertaţi-mă că îmi îngădui să vă vorbesc despre 
următoarea: Mie mi-a fost dat pomenirea morții, prin 
care toată ființarea cosmică suferea moartea şi se 
supunea sfârşitului. Dar când s'a pogorât asupra mea 


' Cf. Io. 12:47. 
2 Cf. Penticostarul, Sfarsitul Utreniei din dimineata Paştilor. 

mila lui Dumnezeu şi am simţit în sinemi putinţa vieții 
vecinice, atunci pentru mine a înviat tot Cosmosul. Şi 
experiența negativă a pomenirii morții, dintr'o dată s'a 
schimbat în cunoaşterea că moartea pentru noi nu 
există. 

Noi sântem zidiți „după chipul şi după asemă- 
narea” Dumnezeului celui Fără-de-început şi Fără-de- 
sfârşit.! Când am vorbit despre Înviere ne-am îndreptat 
atenția către ultimele cuvinte ale Simvolului Credinței: 
„Aştept învierea morților...” Anume nădejdea-aştepta- 
rea este în noi acea energie care ne învie în chip 
neînțeles. Cei ce s'au întors înapoi de la Hristos, şi 
care se află pe de-a-ntregul sub stăpânirea morții, nu 
pot să o aibă: ei nu cred în înviere. 

Am vrut să vă spun aceste câteva cuvinte pentru ca 
Postul cel Mare să vă fie cu rod şi în sfera cunoaşterii, 
şi în sfera conştiinţei, fiind o nevoinţă conștientă în 
toate planurile: în lupta cu patimile trupeşti, în planul 
experienţei psihice a răbdării, în planul cercării credin- 
ței noastre. Şi ispitele pot fi de intensității diferite: ele 
cu adevărat ne pot duce până la hotarele pierzaniei. Dar 
când ieşim din această stare şi trăim Învierea, atunci 
simțim biruința: Hristos a biruit lumea, şi a înviat din 
morţi.” 

Sânt oameni care se luptă cu patimile o dată sau de 
două ori, în vremea năpădirii vrăjmaşe. Să zicem că 


! Cf. Fac. 1:26. 
2 Cf. Io. 6:66. 
3 Io. 16:33. 

* Cf. Mt. 28:7. 

patima s'a apropiat de o sută de ori de om, şi că în două 
cazuri s'a împotrivit ei. Şi lui i se pare că este un 
nevoitor. Unul ca acesta se hotărăşte să vorbească 
celorlalți de virtuţi, iar el însuşi de nouăzeci şi opt de 
ori a dat înapoi. Căci când noi vorbim despre „întu- 
nerecul în care trăieşte lumea,” avem în vedere că 
lumea trăieşte din patimi şi că viața noastră nu o 
cunoaşte. Oamenii se îndepărtează de la Hristos şi de la 
adevărata descoperire a ceea ce este omul. 

De la întâmplarea evanghelică, atunci când diavo- 
lul s'a apropiat de Hristos şi a zis: „Dacă Tu eşti Fiul 
lui Dumnezeu...,” vădit este că noi toţi sântem copii ai 
lui Dumnezeu, Cela ce a zis: Să facem om dupre chipul 
nostru şi dupre asemănare. lar vrăjmaşul a vorbit cu 
Hristos chiar dintru început despre cele de pe urmă! 

Sânt unii care se nevoiesc, rabdă nevoinţa, şi 
dintr'o sută de atingeri ale îndulcirii pătimaşe, ei de 
nouăzeci şi opt de ori o resping cu succes, dar o dată 
sau de două ori, dintr'o dată, cumva, cedează. lar 
nevoitorul, aceste o dată sau de două ori, le trăieşte ca 
pe un coşmar. El nici nu se gândeşte să înveţe pe alţii, 
căci el însuşi nu se simte pe sine a fi biruitor patimilor. 

Și totuşi mă simt nevoit să vă amintesc — vă rog 
rostiți de fiecare dată, dacă e cu putință, conştient: 
„Învredniceşte-ne, Doamne, în ziua aceasta, în seara 
aceasta, în noaptea aceasta, fără de păcat a ne păzi noi.” 
Prin ce se deosebeşte viața noastră de cea a restului 
lumii? — Prin faptul că noi respingem îndulcirea 
patimilor pentru a petrece în împreunare cu Dumnezeu. 

Domnul a' venit şi a spus: Eu sânt calea.! Care 
cale? — După căderea lui Adam, când totul a fost 
pierdut, Domnul a reînnoit în noi chipul lui Dumnezeu, 
întunecat prin cădere. Acum, că Îl cunoaştem pe 
Hristos, încercăm să trăim ca şi El. Însă mai sânt 
atingerile încercărilor care sânt în stare a scâlcia voia 
noastră. Aceasta la început cere o mare şi dureroasă 
încordare. 

Mulţi nevoitori au iubit bolile, căci boala uşurează 
lupta cu patimile trupeşti. Şi deoarece noi încă nu am 
biruit patimile, nu putem trăi deplin bucuria Învierii. Şi, 
cu toate acestea, într'o măsură noi totuşi o trăim. 

Și de multe ori mi s'a întâmplat să mă întâlnesc cu 
astfel de fenomene, că Paştile erau pentru unui o vreme 
de încercări, şi trăiau ca un fel de prăbuşire în fiinţa lor. 
„Înviat-au Hristos, Sl nicl un mort mai este in 
mormânturi.” lar eu mă simt dintr'o dată sub stăpânirea 
morții! Nu numai când veți simți faptic biruința 
patimilor asupra voastră, ci şi în însăşi lupta, amintiți- 
vă că nimic altceva nu există, decât Hristos, şi 
sprijiniți-vă pe El. S'ar putea 1wvi şi simțământul: „Uite, 
au venit Paştile, dar eu tot în moartea patimilor zac.” 
Dar nu trebuie să cedați acestei ispite, ci trebuie să 
credem că noi cu adevărat vom învia; şi nu numai să 
credem, ci şi să AŞTEPTĂM, precum minunat vorbesc 
Sfinţii Părinți în Simvolul Credinței. Eu nu numai cred 
că învie morții, nu! — ci şi aştept acea înviere. 


! To. 14:6. 

Rostiți cuvintele acestea cu mult simțământ, cerce- 
tați-vă şi cunoaşteţi caracterul acestui fenomen! Dacă 
spunem în Simvolul Credinței: „Eu AŞTEPT învierea 
morților,” iar în rugăciunile pentru cei adormiţi: „Pre 
cel ce în NĂDEJDEA învierii vieţii vecinice a adormit, 
odihneşte,” înseamnă că subliniem că, murind, noi vom 
aştepta învierea noastră, iar între timp: În mâinile Tale 
îmi încredințez duhul.! Doresc tuturor să trăiţi Pastile 
adevărat, cu această aşteptare a învierii noastre celei de 
obşte... 

Sânt perioade când chiar ne aflăm răstigniți în 
lupta de a ne petrece ziua fără de păcat, adică să nu ne 
stăpânească păcatul... 

Lupta aceasta poate atinge intensității deosebit de 
adânci, lucru de care nu am vorbit nici în cărți, nici cu 
voi. Că nu toți aveți destulă înţelegere spre a o primi 
cum trebuie. Însă mulţi dintre nevoitori s'au luptat cu 
patimile trupeşti până întru a-şi pricinui dureri. Citind 
Vieţile Sfinţilor, veţi vedea că, atunci când unii au 
trecut astfel de ispite, ei se ardeau pentru a omori în 
sine, prin durere, simţirea trupească. (Unul dintre sfinți 
îşi ardea degetele spre a-şi birui îndulcirea.) Câtă vre- 
me patima lucra, ei îşi muşcau degetele, îşi pricinuiau 
durere, literal bătându-și trupul (mai mult picioarele, 
unde nu sânt organe). Mijlocul acesta este foarte pri- 
mejdios pentru unii: de a se bate până când durerea 
ajunge la inimă. Poftele după îndulciri trupeşti au o 
curioasă putere: Când patima lucrează în noi puternic, 


Le. 23:46. 

atunci durerile loviturilor nici nu se simt. Numai când 
ajunge durerea până la inimă, atunci încetează patima. 

De ce e nevoie de toate acestea? Fiindcă de fiecare 
dată când cedăm, patima deține biruință asupra voli 
noastre. Şi de fiecare dată când biruim îndulcirile 
trupeşti prin lovituri, se schimbă întreaga noastră 
structură, iar trupul începe să se supună cerințelor 
duhului. Cu alte cuvinte, de fiecare dată când reuşim să 
biruim patima printr'o astfel de durere, trupul nostru se 
„predispune” a urma nevoilor duhului. 

Însă, la drept vorbind, lupta cea mai eficace este 
lupta în duh. Iar loviturile sânt una din formele luptei 
ascetice pentru a stăvili în sine lucrarea patimii, adică 
spre a nu lăsa patima să te stăpânească, spre anu o 
primi. Şi eu am fost nevoit să-mi pricinuiesc inimii 
dureri, pentru a opri poftele pătimaşe, însă personal 
prefer alte mijloace de a le combate: amintirea morții 
mi-a ajutat mie. Uimitoarea ei lucrare constă în faptul 
că omul vede trupul celălalt ca pe un cadavru, şi ispita 
dispare astfel fără lovituri. Sfinții Părinți foarte mult 
apreciau pomenirea morții, pentru faptul că ea omoară 
în noi patima trupească. 

Sânt momente de încăierări mortale cu patima: 
„Ori tu, ori eu, unul din noi va rămâne în viață!” Si de 
fiecare dată, în astfel de clipe acute, trupul şi mintea 
noastră se primenesc, renasc. După aceea mintea uşor 
respinge orice chip pătimaş. Şi dobândim „stăpânire, 
de acum nu în vârtutea postului, ci în vârtutea culturii 
minti. 

Cultura minţii — iată mijlocul cel mai eficace ce ne 
rămâne în lupta cu pătimile. Scriu despre aceasta în 
cartea despre Starețul Siluan! — cum să te lupti cu 
patima: „A nu-ți preda mintea,” şi a învăța mintea să 
respingă tot chipul pătimaş. lar când omul îşi cultivă 
mintea în acest plan, astfel încât. ea nu se mai 
împleteşte cu impulsul patimii, atunci patima moare. 
lar aceasta se referă nu numai la ispitele trupeşti, c1 şi 
la orice altă patimă... 

Din experiența mea la Athos, am observat chiar pe 
pielea mea că atunci când mă ocărau, când mă lipseau 
de ceva şi mă tratau cu bădărănie, atunci îmi scădea 
lupta cu trupul. Dar au fost cazuri (foarte rare) când 
tineri monahi, din pricina scârbelor, dimpotrivă, căutau 
mângâiere în această simțire trupească, nervos plăcută. 
lată pentru ce trebuie să fim cu multă luare aminte în 
privinţa asta. 

Tare mi-e teamă că vorbesc prost, dar totuși 
nădăjduiesc că, în ciuda gândirii mele stângace, ceva va 
rămânea în cugetul vostru. Voi toți — mie iubiți frați şi 
surori, eu mă rog pentru voi toți. Și fiți răbdători. 
Dumnezeu pe fiecare din noi ne încearcă cu câte ceva. 

Și iertați-mă. 


! Cf. Viaţa şi invaéfdtura..., op. cit., cap. VII, p. 141. 


12 
CUNOAŞTEREA LUI DUMNEZEU PRIN 
NEVOINTA DESERTARILI 
ŞI A PLÂNGERII! 


Despre mântuire şi despre deşertăciunea ştiinţei 
theologice: prin ea nu se poate trăi Dumnezeu. 
Despre legătura fiintiala cu Dumnezeu, prin 
înfrânare de la păcat. Despre ipostas în învățătura 
şi pilda Cuviosului Siluan. Prin lupta cu păcatul 
vine cunoaşterea lui Dumnezeu. Lacrimile — calea 
sfinților; înrobirea — calea lumii. Mântuirea — a 
urma lui Hristos în deşertarea Sa: a primi moartea 
de la fratele. Noi ne mântuim în epoca apostaziei. 
Cuvântarea de Dumnezeu ca rugăciune şi ca stare. 
Despre căderea lui Adam, descoperirea -,, Eu Sânt” 
şi propovăduirea „,Pocâiţi-vă!” Unde nu este dra- 
goste, plâns nu va fi. 


Marele părinte al Bisericii, Sfinţitul Athanasie al 
Alexandriei, spune că este neapărat nevoie să repetăm 
tot ce este în strânsă legătură cu mântuirea noastră. A 
pierde din vedere momentele esențiale poate deveni o 
piedică mântuiru noastre. Mântuirea — nicicum nu este 
lucru mic. Mântuirea înseamnă: Dintr'o 1vire vremel- 
nică, dintr'un „fenomen,” a ne preschimba într'o ființă 
asemănătoare lui Dumnezeu şi vecinică. Şi dacă aşa, 


Nr. B-33 (6 Mai 1991), după numerotarea MY. 
2 Cf. Sf. Athanasie al Alexandriei, „Simvolul Credinței.” 

atunci care este sarcina ce se află înaintea noastră în 
viaţa de zi cu zi? 

De fapt, există o cale de educaţie în Biserică, prin 
şcoli şi prin învăţătura theologică. Însă, să mi se 
îngăduie a spune, această cale nu este totuşi mai mult 
decât un paleativ. Vremea noastră cu precădere scoate 
la iveală „nerozia” ştiinţelor theologice. Prin ştiinţă nu 
poţi înțelege existențial pe Dumnezeu, şi să ÎI trăieşti. 
lar mântuirea, ca strămutare dintr'un „fenomen” vre- 
melnic, înseamnă a te face asemenea lui Dumnezeu, 
întru împlinirea rugăciunii lui lisus Hristos către Tatăl: 
Voiesc ca [acolo] unde sânt Eu, şi aceia să fie cu 
Mine, şi unde sânt Eu, acolo şi slujitorul Meu va fi’ 
„Acolo” — nicidecum nu este o noţiune geografică, ci 
curat duhovnicească. ,,Acolo” — în dumnezeiasca 
vecinicie, „a fi cu EI şi a vedea slava Sa”* înseamnă ca 
înşine să fim aceeaşi Slavă. Trăind în lumea asta, unde 
se leapădă calea rugăciunii şi viaţa după porunci, unde 
vor să înlocuiască slujirea lui Dumnezeu şi viața 
într'Însul cu conversații despre El, necontenit suferim 
influența acestor dispoziții omeneşti şi riscăm să 
pierdem adevărata cale către cunoaşterea lui Dumnezeu 
şi către mântuire, care este singurul tel al vieții 
mănăstireşti. Mântuieşte-se omul, nu prin mulțimea 
informațiilor ştiinţei. Prin informaţii nicicum nu ni se 
împărtăşeşte starea de a „vedea pe Dumnezeu precum 


l Io. 17:24. 
2 To. 12:26. 
3 Cf, lo. 17:24. 

este.”! De aceea celor mai mulți învăţaţi cuvântul 
acesta le este nesuferit. Însă altceva vedem în 
Evanghelie. Domnul zice: Fericiți cei curați cu inima, 
că aceia vor vedea pre Dumnezeu.? Cât se poate de 
îndreptățit ne este să ne întrebăm în legătură cu 
cuvintele lui Hristos: „Cum vor vedea cei curati cu 
inima pe Dumnezeu? Precum este sau precum nu 
este?” Mintea învățatului înclină „bineînțeles” către 
gândul: „Precum nu este.” Dar Hristos gândeşte altfel, 
şi noi ne străduim să urmăm lui Hristos. 

Care este înţelesul cuvintelor mele? — Trebuie să 
ne concentrăm cu toată luarea aminte numai la un 
singur lucru: A NU GRESI nici înaintea lui Dumnezeu, 
nici înaintea omului, nici față de lucruri. Și din aceasta 
viață simplă, dar concentrată pe acea poruncă, se naşte 
starea omului când el, ființial de acum, se trăieşte în 
Dumnezeu. 

Ce înseamnă a trăi fără a greşi? — Înseamnă a trăi 
după poruncile lui Hristos. Iar cel ce se străduieşte până 
la sfârşit, acela, prin străduință, se şi învredniceşte de 
ajutorul dumnezeiesc — de har, şi va trăi aşa precum 
voieşte Dumnezeu. Binecuvântarea noastră constă în a 
fi copii ai marelui Siluan. El a urmat calea aceasta. Şi 
el ne-a arătat chipul lui Dumnezeu înfăptuit în viaţă. 

În theologia ortodoxă contemporană, precum şi în 
ştiinţa contemporană, în psihologie, în filosofie, 
oamenii sânt preocupați de problema persoanei. Eu 
întotdeauna am preferat un alt termen: ipostasul. In 


! Cf. 1 Io. 3:2. 
2? Mt. 5:8. 

greacă el se exprimă încă şi ca npooonov (,„faţă”). Dar 
totuşi, mai bine să întrebuințăm termenul „ipostas” ca 
un concept theologic, însemnând înfăptuirea asemănării 
cu Dumnezeu; atunci când cuvântul „față, „persoană” 
(mpoconov) ne limitează psihologic, întrucât îl 
intrebuintam zi de zi. Şi iată, în acest om, Cuviosul 
Siluan, vedem actualizarea a ceea ce este dat de 
Dumnezeu ca potențial. Sfânta Scriptură o exprimă în 
următoarele cuvinte: Să facem om dupre chipul nostru, 
iar apoi adaogă: şi dupre asemănare.! Pentru a se 
înfăptui asemănarea, pentru ca noi să devenim în duhul 
nostru şi în conţinutul vieții noastre asemănători lui 
Dumnezeu, este de absolută trebuință ca ceea ce este un 
curat potențial să fie temeluit „după chip.” Dintru acest 
potential, prin nevointa vieţii după poruncile lui 
Hristos, se zideşte şi „după asemănarea.” Pentru 
mântuirea noastră, neapărat trebuie să ajungem măcar 
la o umbră de asemănare, măcar să se înfăptuiască în 
noi înşine o atragere către Dumnezeu, în ciuda a toată 
limitarea noastră. Eu am scris în cartea mea, 
călăuzindu-mă după cele ce mi-a arătat Dumnezeu prin 
Siluan, ce înseamnă a deveni ipostas după chipul 
Ipostasului Logosului întrupat, cum reacționează 
persoana-ipostasul la fiecare manifestare a vieţii în 
lume. 

Ca duhovnic, mai înainte foarte des mă întâlneam 
cu anume astfel de întrebări: Cum este cu putință a nu 
greşi, cum să te lupti cu patimile, ce cale duce către 


! Fac. 1:26. 

Dumnezeu spre a-L cunoaşte anume așa cum este, iar 
nu aşa ca şi Ellinii din vechime, care zidiseră în Athena 
un altar necunoscutului Dumnezeu.! În Lavra Sfintei 
Treimi a Sfântului Serghie din Radonej am văzut o 
biserică, şi înscrisul pe ea era: „Cunoscutului Dum- 
nezeu.” Această pretenție e cât se poate de îngăduită 
omului. Însă după stricarea noastră morală, noi ne 
naştem în păcate? şi trăim într'o lume care nu se roagă, 
căreia îi e frică de Hristos mai rău decât de orice 
altceva. De aceea Hristos şi zice: „Dacă veți urma mie, 
atunci veți fi urâţi de toate neamurile, pentru numele 
Meu.” Noi toţi trebuie să ne punem în această 
perspectivă: cum să ocolim păcatul. Tot tragismul 
istoriei este, în esența lui, urmarea mândriei. Făptura 
care se socoteşte pe sine a fi un dumnezeu, devine 
diavol, în vârtutea autoîndumnezeirii — iată esența 
conceptului cădere. Lui Adam i s'a oferit tocmai 
această cale;* Domnul însă, Ziditorul nostru, vorbeşte 
altfel. 

Și deci, dacă vom năzui în viaţa noastră să urmăm 
în fiecare clipă paza poruncilor lui Dumnezeu, iar în 
rugăciunile noastre să spunem: „Învredniceşte-ne, 
Doamne, în ziua aceasta, în seara aceasta, în noaptea 
aceasta, fără de păcat a ne păzi noi,” atunci acest „fără 
de păcat” va da putinţa Duhului Sfânt să vină în noi şi 
să ne descopere toată cunoaşterea lui Dumnezeu 


! Cf. Fap. 17:23. 
? Cf. Ps. 50:6. 

3 Mt. 24:9. 

4 Vezi Fac. 3:5. 

precum este. De unde a ştiut loan de Dumnezeu 
Cuvântătorul că Dumnezeu dragoste este, că Dum- 
nezeu lumină este, şi nici un întunerec întru El este?” 
Nu avea nici o diplomă academică, în calitate de 
theolog. Dar iată că a spus aceste cuvinte, şi ele s'au 
făcut temei dogmatic vieții noastre. 

Vorbesc despre acestea pentru că în curând voiu 
muri, după rânduiala cea mai firească. Nu ştiu cum de 
trăiesc până acum: deja de nu ştiu câte ori m'am aflat 
în faţa morţii. Însă voiesc ca voi să fiţi cu adevărat 
întăriți şi să nu vă clătinați când veţi întâmpina 
elocvenţa multor doctori în theologie care vor dovedi 
tot ce vrei, cu multă măiestrie în cuvânt. Nu-mi 
amintesc acum unde sau când, de un caz, un profesor 
de theologie în Academie, înaintea studentilor care îl 
ascultau, a înfățişat în chip genial dogma Sfintei 
Treimi, ca mai pe urmă să năruie toate cu o singură 
frază: „Cine vrea să o creadă, n'are decât să o creadă!” 
Astfel şi-a zădărnicit propriul cuvânt. 

ȘI aşa, înaintea noastră rămâne întrebarea, în ce 
chip putem să ne mântuim? Drept răspuns, aduc 
cuvintele fericitului nostru Părinte Siluan: „Mulţumes- 
cu-ți, Doamne şi Ziditorul meu, că milostiv mi-ai 
smerit sufletul şi mi-ai descoperit calea pe care au 
umblat sfinții Tăi. Tu iubeşti pe cei ce plâng, şi pe 
calea plângerii au venit la Tine toți sfinții. Dă şi mie, 


! | 10. 4:8. 
? 1 Io. 1:5. 

dar, milostive Doamne, să vin la Tine pe calea sfinților 
Tăi, pe calea smeritului plâns, carea ai arătat mie.” 

În ce constă abaterea societății contemporane? — 
Uitaţi-vă unde duc toate şcolile! De cum ajunge omul 
pe trepte academice mai înalte, imediat începe să se 
uite cu condescendență, sau mai degrabă cu dispreţ şi 
cu neatentie, la toți cei mai prejos de el. Ca pentru tot 
omul născut în lumea aceasta: Cea mai mică 
superioritate în plan cultural îl face deja mândru. Din 
pricina acestei mândrii vine tendința de a „smeri” pe 
cei slabi. 

Şi aşa, întreaga istorie a omenirii ajunge la rezul- 
tate cu adevărat de coşmar. Uitaţi-vă la epoca noastră. 
S'ar zice că invențiile tehnice ar trebui să facă pe om 
fericit, să satisfacă dorinţa omului de a cunoaşte toate, 
de a stăpâni legile firii. Dar niciodată nu au fost atâtea 
sinucideri ca astăzi. Şi nici o strategie politică nu a dus 
la structura unei societăţi care să fi reuşit a se slobozi 
de asuprirea oamenilor de către cei ce stăpâneau 
mijloacele silniciei. 

Dar ce ne-a arătat Domnul? — „Cine vrea să se 
mântuiască şi să vie la Tatăl, să urmeze Mie.” Iar El ce 
a făcut? S'a dezbrăcat de atotputerea Lui, S'a îmbrăcat 
cu forma ființării de El zidite, (anume „ființarea,” iar 
nu „fiinţa”),” Şi-a trecut deşertarea până la capăt, ceea 


! Cf. Între iadul deznădejdii..., op. cit., p. 220. 
2 Cf. Le. 9:23. 

Părintele Sofronie întrebuințează terminologia filosofică din 
dialectica ontologiei. „Fiinţarea” reprezintă sinteza dialectică a două 
concepte: „fiinţa” ca teză, şi „nefiinţa” ca antiteză. 

ce noi nu putem atinge, şi S'a dat pe Sine morţii, 
răstignirii. Şi pentru aceasta a primit El Nume mai 
presus de orice alt nume în istoria pământească sau în 
Cer.! Şi ne-a propus şi nouă această cale.? Noi creştinii 
Îl mărturisim ca „Cel Unul-născut” din Tatăl, aşa cum 
Însuşi spune“: Noi nu îl comparăm cu niciunul din 
povăţuitorii omenirii, ca de pildă cu Buddha, cu 
Mahomed, ba chiar si cu Moisi. El nu este dupa 
naşterea Sa fiu al omului, ci prin pogorământul Său şi 
prin întrupare S'a făcut „Fiul Omului,” rămânând în 
esență Făcătorul a tot ce există. În Simvolul Credinței 
se zice: „Prin Carele toate s'au făcut.” Şi în prologul 
Evangheliei de la Ioan este spus: Toate printru Dânsul 
s'au făcut, şi fără de Dânsul nimica s'a făcut din ce s'a 
facut. Şi iată, El S'a dezbrăcat de toate acestea şi S'a 
dat pe Sine răstignirii. De unde reiese o lege de care 
trebuie să ne amintim în tot ceasul — că dându-ne viața 
celorlalți, noi primim de la ei clevetiri, prigoane, 
sărăcie, lepădare şi chiar moartea. În schimbul vieţii pe 
care le-o dăm, oamenii ne răsplătesc împovărându-ne 
cu moartea lor, şi aceasta este calea noastră. Domnul 
vorbeşte despre aceasta: Ceea ce este înălțat la oameni, 
urâciune este înaintea lui Dumnezeu. Cum să ne 
primenim, ca tot ceea ce este „înălțat la oameni,” să 


! Cf. Flp. 2:7-10. 
2 Cf, lo. 14:6. 

3 Cf. Io. 1:18. 

4 Mt. 11:19. 

5 Io. 1:3. 

6 Le. 16:15. 

socotim ca fiind „urâciune înaintea lui Dumnezeu”? În 
ce chip să devenim un om care nu mai este rob nici 
mândriei, nici slavei deşarte, nici purtător al dorinţei de 
a călca peste fratele său? — Prin dragostea lui Hristos, 
cea răstignită în lumea aceasta. Şi pentru această cale 
ne urăşte lumea, căci ea nu este calea „stăpânitorului 
lumii acesteia.” 

În epoca noastră mântuirea a devenit mai greu de 
înfăptuit decât înainte. Mai nainte martorii lui Dum- 
nezeu care făceau minuni de necrezut erau un fenomen 
zilnic. Cum Petru, un simplu pescar fără carte, s'a făcut 
dintr'o dată dascăl omenirii? l-a dat Domnul, în ru- 
găciune, stăpânire până şi a învia morţii. Sânt prorocii 
ale Sfinţilor Părinţi din veacul al patrulea care spun că 
în ultimele vremi Dumnezeu va ascunde de la oameni, 
de la credincioşii Lui, la ce măsură au ajuns. Ei nu vor 
mai face minuni, şi se vor simți ca şi părăsiți de 
Dumnezeu într'o stare de deşertare.! Iată singura cale 
adevărată, aşa cum scrie Cuviosul Siluan — calea 
lacrimilor.” Principala luptă este cu patima mândriei. 
Toți cei ce vor să stăpânească asupra altora, greşesc: ei 
nu înțeleg stăpânirea cea de la Dumnezeu. Însuşi 
Dumnezeu nu vrea să stăpânească asupra omului, 
aşteptând ca omul, în libertatea dragostei lui către 
Dumnezeu, să se determine pe sine ca dumnezeu. 

Și deci, în ce constă sarcina cuvântului meu de 
azi? — Din cuvintele mele, tot cel ce crede că eu sânt 
împotriva ştiinţei theologice, greşeşte. Şi acum vorbim 


Of. Varsanufie şi loan, în Filoc. vol. 11. 
2 Cf. Între iadul deznădejdii..., op. cit., p. 220. 

esențial despre „theologie.” Şi toate celelalte concepte 
pe care le putem afla prin învăţătura theologică pătrund 
în alcătuirea rugăciunii noastre. Atunci theologia 
noastră devine cuprinsul rugăciunii. După ce atingem o 
astfel de stare (atunci când theologia devine conţinutul 
rugăciunii noastre), urmează o nouă stare, mai înaltă — 
theologia ca stare a duhului nostru care trăieşte 
necontenit în Dumnezeu şi prin Duhul Sfânt. Mă rog 
lui Dumnezeu ca să se întărească în voi anume această 
stare. Aceasta este „enoseologia”! noastră... Este calea 
către adevărata cunoaştere a adevăratului Dumnezeu. 
Fiecare cuvânt pe care-l rosteşte loan de Dumnezeu 
Cuvântătorul în Evanghelie devine pentru noi dogmă. 
El vorbeşte ca şi cum ar povesti, dar toată învățătura lui 
poartă în întregime caracterul unei cunoaşteri limpezi şi 
neindoielnice. El nu intra in conflict cu nimenea, dar el 
„povesteşte” împrejurări pe care astăzi le mărturisim 
despre Domnul lisus Hristos: Întru început era 
Cuvântul, şi Cuvântul era către Dumnezeu, şi Dumne- 
zeu era Cuvântul. (...) Toate printru Dânsul s'au facut, 
şi fără de Dânsul nimica s'a făcut din ce s'a făcut. 

Astfel, creştinismul nostru niciodată nu trebuie să 
se amestece cu nici o altă învăţătură care există în 
lume: pentru noi există numai Evanghelia. 

Domnul nu a lepădat Vechiul Legământ; EI a venit 
ca să împlinească descoperirea dată lui Moisi: EU 
SANT CEL CE SANT. Iar al doilea moment al Ve- 
chiului Legământ pe care-l avea în minte Domnul era 


„Ştiinţa cunoaşterii,” în Ib. greacă. 
? lo. 1:1 ŞI 3. 

căderea omului. El a venit şi Şi-a început misiunea de a 
mântui omul cu propovăduirea: „Pocăiți-vă! lată, voi 
ați săvârşit această nelegiuire despre care Eu va 
vorbisem. Aţi mâncat din rodul lemnului din care vă 
poruncisem să nu mâncaţi.” 

Ce este acel „lemn al cunoaşterii Binelui şi Ră- 
ului,” din al cărui rod ei au mâncat? — ,,Cunoasterea,” 
în înțelesul biblic, este analog cu „împărtăşire în 
fiinţă,” şi ca atare poartă un caracter fiinţial. Înseamnă 
că au mâncat rodul şi au săvârşit răul în chip real. De 
aci căderea, despărțirea de Dumnezeu. De aci, de-a 
lungul istoriei multimilenare a omenirii, toate aceste 
coşmare şi grozăvii pe care le vedem în fiecare zi. lată 
care a fost urmarea. lar acum putem vedea limpede că 
lumea neapărat va muri. 

Și deci nu prin cunoaşterea „ştiințifică” a discipli- 
nelor theologice, ci printr'o viață sfântă fără de păcat, 
trebuie să ajungem la starea unde omul începe să „vadă 
pe Dumnezeu precum este...”? 

Și rugăciunea mea este ca voi să ascultați cuvântul 
Sfântului Siluan: Calea sfinților este calea plânsului 
dragostei. Unde este dragoste, acolo este plânsul. Iar 
unde nu este dragoste — acolo nici plânsul. Chiar în cele 
mai mari suferințe şi chinuri, să zicem în vremea 
războiului, când am fost martori a tot felul de răzbunări 
asupra celor biruiţi, când sadismul devenise monedă 
curentă în lumea întreagă, nici acolo plâns nu aflăm. Eu 
chiar am auzit de un astfel de mijloc de a rezista: 


! Cf. Fac. 3:17. 
? 1 Io. 3:2. 

Pentru a suporta chinurile din partea biruitorilor, 
trebuie să-i urască cu toată fiinţa lor. Această ură 
uşurează durerea, şi atunci nu mai poţi scoate nimic din 
acel deţinut. Domnul însă zice: Jubiți pre vrăjmaşii 
voştri. Din această iubire se naşte plânsul pentru cei ce 
greşesc, pentru călăii care nu au cunoscut calea către 
mântuire şi către viața adevărată după chipul lui 
Dumnezeu. 





' Mt. 5:44. 


13 

CUNOAȘTEREA LUI DUMNEZEU PRIN 

ASEMĂNAREA CU HRISTOS ÎN ATOT- 
OMENIREA SA! 


Educația academică şi credința. Experienţa lui 
Hristos este temeiul vieţii Cuviosului Siluan. Ce 
înseamnă a fi chipul lui Dumnezeu. Hristos, ca ideal 
al omului. Despre adevărata cuvântare de Dumne- 
zeu. „A nu săvârşi păcatul” — calea către primirea 
lui Dumnezeu, după pilda Cuviosului Siluan. Obştea 
— cale către viața în Dumnezeu şi cu Dumnezeu. 
Asemănarea cu Hristos, în universalismul Său. 
Rezultatele theologiei cărturăreşti. Despre ecume- 
nism — ca viata fără de păcat. Theologia con- 
lemporană — autour du pot. „Iată! nostru” este 
adevărata patrologie. 


Cineva mi-a spus că astăzi, la sinaxă, vor veni şi 
oaspeții noştri, iubiții noştri în Hristos frați şi surori. 
Mulţi din oaspeţii de astăzi cunosc limba rusă. Şi mie 
personal, acum că am slăbit din pricina adâncilor 
bătrâneţe, mai uşor decât orice mi-ar fi totuşi să 
vorbesc în rusă. Trebuie să previn pe oaspeţi că sinaxa 
noastră are loc regulat de multă vreme, şi ceea ce veţi 
auzi va fi ca o bucăţică, ceva rupt dintr'un ziar, ca o 
părticică sau o foaie ruptă dintr-o carte. Dar eu trebuie 


! Nr. B-35 (13 Mai 1991), după numerotarea M”. 

totuşi să vorbesc fraților mei şi surorilor mele ce au 
venit nu demult. 

Deci care este preocuparea mea pentru frații şi 
surorile mele, iubiți în Hristos? Ea constă în aceea ca, 
trăind în lume, să nu cadă pradă vreunei aberaţii în ce 
priveşte căile mântuirii noastre în Dumnezeu. Pe 
vremuri credința în Hristos era una de obşte, şi copiii, 
din cea mai fragedă pruncie, se învățau să se roage lui 
Dumnezeu şi să trăiască cu Dumnezeu. Înainte vreme 
se putea păstra o astfel de rânduială: Tânărul mergea la 
şcoala unde se învăța theologia cărturărească deja 
pregătit, nu numai spre a crede în lisus Hristos, dar şi 
spre a-L iubi. Asemenea Sfântului Ioan din Kronstadt, 
ei terminau Academia fără să-şi piardă credinta, plini 
de experiența harului ce le fusese dată în copilărie. În 
vremea noastră educația copiilor este un moment 
extrem de greu. Şcolile noastre sânt sub dependența 
sferelor logicii omeneşti şi a intereselor pământeşti. 
Din pricina pierderii credinței părinților, copiii vin la 
şcoală şi învață theologia la fel ca pe alte discipline — 
chimia, fizica, geografia, lingvistica ş.a.m.d. Și aceasta 
pricinuieşte o cumplită daună, pentru că ei se 
obişnuiesc să trăiască pe Dumnezeu în chip logic. Însă 
cei cărora le este cunoscut suflul Duhului Sfânt înțeleg 
că logica lui Aristotel nu se potriveşte cuvântării de 
Dumnezeu, că acea realitate ce ni se descoperă cere o 
îndepărtare de la logica formală şi trecerea în logica ale 
cărei categorii sânt însăşi Fiinţa pe care Dumnezeu ne-o 
descoperă cu a Sa venire. 

Această aberaţie are loc acum pentru că oamenii 
nu sânt pregătiți din anu copilăriei (aş zice chiar „din 
pântecele maicii lor”) spre a trăi pe Dumnezeu. Cum 
vor înțelege ei, cei născuți după trup, ceea ce li se predă 
în şcolile de theologie? — Ca pe nişte concepte abstracte 
despre Dumnezeu: „primprejur şi pe de lături.” De aci 
reiese că situația cea mai folositoare este ca dintru bun 
început să ai o experienţă a vieţii în Dumnezeu, aşa 
cum se face în mănăstire... 

Aşa, iubiții sufletului meu, frați şi surori, iarăşi 
cuvântul meu va fi despre aceleaşi: cea mai înaltă 
cuvântare de Dumnezeu, care priveşte principiul 
ipostasului în Ființa Dumnezeiască şi în ființa 
omenească, rămâne tema noastră de temei. La care 
atenția noastră se concentrează asupra întrebării: Care 
este calea ce duce către cunoaşterea lui Dumnezeu în 
Ființa Sa personală, ipostatică. 

Pentru ce ne este atât de prețios Cuviosul Siluan, 
marele nostru părinte duhovnicesc? Nouă ni s'a dat un 
privilegiu mai mare decât au avut vreodată oamenii 
după pierderea marelui har al primelor veacuri: Omul 
acesta, aproape analfabet, părăsind cazarma, ajunge la 
Sfântul Munte, şi dintru bun început s'a învrednicit de 
vederea Domnului celui Viu. Dar mai înainte petrecuse 
un ceas întreg în cea mai limpede vedere a vecinicei 
pierzanii. Ce stare! El însuşi se temea şi a vorbi despre 
ea — atât este de grea. Şi zdrobit fiind, a intrat în 
Paraclisul morii mănăstirii, unde lucra. Şi de-abia a 
rostit rugăciunea: „Doamne lisuse Hristoase, Fiul lui 

Dumnezeu...,” că a şi văzut pe Hristos cel Viu.! Ve- 
denia a durat o clipă, fără cuvinte, dar toată viaţa lui 
după aceea a fost însemnată de ceea ce voim noi a 
theologhisi. 

Descoperirea lui Dumnezeu ne spune că, după ce 
se zidise cosmosul cu întreaga lume materială şi 
animală, Dumnezeu a zis: Să facem om dupre chipul 
nostru şi dupre asemănare? Astfel chipul în noi 
trăieşte dintru însăşi naşterea noastră. Dar ce înseamnă 
„dupre asemănare”? — „Dupre asemănare,” este telul 
nostru. Şi ce fel de „asemănare”: în parte, sau o ase- 
mănare adâncă, mare şi vecinică? Desigur, a doua este 
cea adevărată. Omul a fost zidit spre a trăi cu 
Dumnezeu, în unimea vieţii lui Dumnezeu şi a omului. 
Conţinutul acestui concept, „dupre asemănare,” iată 
tema theologiei noastre ultime şi celei mai importante, 
pe care oamenii au pierdut-o. Cum trăieşte în lume 
chipul lui Dumnezeu înfăptuit, cum reacţionează un 
astfel de ipostas, după chipul Ipostasului Fiului celui: 
întrupat al lui Dumnezeu? Unde petrece mintea unui 
astfel de om zi şi noapte, orice ar face el? 

Cum să ajungem şi cum să cunoaştem cuprinsul 
asemănării lui Dumnezeu? — Făcându-ne asemănători 
până la identitate cu Dumnezeu, dobândim viață 
vecinică în Dumnezeu. Viaţă vecinică în Dumnezeu — 
este Însuşi Dumnezeu.” Viaţa Lui devine viaţa noastră. 
Domnul s'a descoperit lui Moisi ca EU SÂNT CEL CE 


! Cf. Viaţa şi învățătura..., op. cit., p. 21. 
* Fac. 1:26. 
3 Cf. Io. 14:6. 

SÂNT.! În acest concept se cuprinde înţelesul că Fiinţa 
este numai Dumnezeu Care ni se descoperă: acest A FI 
era înainte de a se ivi viața cosmică, zidită de Dum- 
nezeu, Cel vecinic, Cel fără de început. Bineînţeles, pe 
noi în chip firesc ne cuprinde groaza: Cum putem noi, 
cei născuți dintru nimic, supuşi oricărei boli, să 
devenim stăpânitori şi purtători a1 vieții Dumnezeieşti, 
celei vecinice şi fără de început? Nici o logică 
omenească nu îngăduie a crede astfel. În Hristos însă 
noi am primit anume această descoperire; şi înțelegem 
ideea cea mai nainte de veci pe care a avut-o 
Dumnezeu pentru om, când a grăit: „Să facem om 
dupre chipul nostru şi dupre asemănare.” Pentru noi, 
creştinii, Fiul cel întrupat al lui Dumnezeu este Cel ce 
ne descoperă ideea cea mai nainte de veci a lui 
Dumnezeu pentru noi. 

Distanţa ce ne separă, pe cei născuţi în păcat, de 
Dumnezeul cel Sfânt şi Fără de început este nemăsurat 
de mare, până şi pentru astronomii care trăiesc acest 
cosmos cu distanțele lui atât de mari. Cum putem noi 
trece peste această prăpastie? Dacă ne aflăm în timp, 
atunci, printr'o logică firească, ar trebui să murim. Dar 
iată că Domnul zice: „„Voiesc unde sânt Eu, acolo şi 
slujitorul Meu să fie."”? Iar El Însuşi este Dumnezeul 
Cel Fără de început, şi sufletul ar dori să vorbească 
numai despre acest principiu al persoanei, al ipostasului 
în Dumnezeu, şi am dori să ne îndulcim inima şi 
mintea cu această viziune a Descoperirii. Însă noi dăm 


! leş. 3:14. 
? Cf. Io. 12:26. 

acum cu precădere atenție felului cum vom putea 
ajunge la acel principiu. Logic, este cu neputinţă: 
Mintea matematică afirmă că oricâte zerouri am adăoga 
unui număr, el niciodată nu va ajunge la neînceput şi la 
nesfârşit. lar noi zicem că trecem peste această 
prăpastie şi că sântem zidiți anume pentru a purta în 
sine pe Dumnezeul cel vecinic. 

Si aşa, din programul nostru al theologiei celei mai 
înalte, vom trece acum la viaţa noastră practică. Ce 
putem face zilnic pentru a ne apropia către țelul nostru 
— către viața cea nețărmurită, dumnezeiască? Cu ce 
vom începe viața noastră monastică? — Cu aceea ca în 
fiecare zi prima preocupare să fie a nu săvârşi păcatul. 
Printr'o astfel de străduință ascetică — „a nu săvârşi 
păcatul” — ni se curăță mintea şi inima şi toată ființa 
noastră de întunerecul păcatului. Iar omul devine în 
stare de a primi nemijlocit ceea ce purcede de la 
Dumnezeu. De ce mă refer iarăşi la pilda noastră cea 
iubită — la Siluan? Pentru că el a dobândit cea mai 
înaltă stare theologică (şi aceasta nu ca erudiție, ci ca 
stare) într'o singură chpită. Cum putem deveni şi noi, 
asemenea lui Siluan, receptivi la ceea ce purcede de la 
Duhul Sfânt ca şi cunoaştere a Dumnezeului adevărat? 
— Este nevoie să ne ferim de tot gândul negativ față de 
aproapele în cercul restrâns al frăției mănăstireşti... 
Fiecare om înţelege lucrurile altfel, iar dacă noi ne vom 
deschide inima fiecăruia, în rugăciunea noastră 
neîncetată, vom putea asimila douăzeci de oameni ca să 
trăim cu ei ca şi cu un frate şi cu o soră. Dacă fiecare 
dintre noi reprezintă mai multe milioane de oameni 

care poartă un caracter asemănător în cele câteva 
miliarde de oameni ai Pământului, înseamnă că vom 
putea deja trăi împreună cu toate acele milioane. Ce 
înseamnă a trăi împreună cu ei? — A-i purta în 
rugăciunea noastră ca pe o fiinţă care ne este prețioasă. 
Și sfârşitul este atunci când conştiinţa noastră renaşte 
prin părtăşia cu Hristos, Care este Dumnezeul Cel Fără 
de început şi Dumnezeu Ipostatic; iar acest Dumnezeu 
Personal ne împărtăşeşte viața Sa. Am preschimbat 
conceptul de „theolog”: Cuviosul Siluan a devenit 
theolog nu în înţelesul cărturăresc al cuvântului, adică 
primind o diplomă din seminar, sau din academie, sau 
aşa ceva. Nu! — Ci în înţelesul în care theologia este 
starea omului ce trăieşte din Dumnezeu şi în Dum- 
nezeu. Şi Dumnezeu lucrează în el, şi omul viază în 
Dumnezeu. Noi putem trăi theologia ca stare, citind 
Evanghelia de la Ioan. 

Care este deci acea firească stare ce te aseamănă lui 
Dumnezeu-Hristos? Simvolul Credinței noastre se arată 
a fi Crucea: pentru că, suindu-se pe Golgotha spre a se 
răstigni, din dragoste către lume, pentru păcatele lumu, 
Hristos a purtat în Sine nu neamul Evreiesc (aşa cum ar 
fi dorit-o Evreii), nu pe Romani, nu pe Greci, nu pe 
Sciţi, ci întreaga omenire, iar ea se numeşte „întregul 
Adam”: Hristos a purtat întregul Adam. Şi rugăciunea 
pentru întregul Adam care a fost dată lui Siluan cu 
vederea lui Hristos, a fost aşa: „Doamne, dă lumi 
întregi să Te cunoască în Duhul Sfânt.” În toată clipa 
întâlnind neajunsurile omului, el gândea că întreaga 
omenire este rănită de boala asta pe care apostolul 

Pavel o numea „legea păcatului.” Şi de fiecare dată 
când se izbea de nelegiuiri, de nedumeriri, de prigoane, 
de destrăbălăni — de orice ar fi fost, totdeauna gândea 
aşa: „Este pentru că ei nu au cunoscut pe Dumnezeu în 
Duhul Sfânt.” Căci dacă L-ar fi cunoscut în Duhul 
Sfânt, atunci, bineînţeles, omenirea ar fi trăit o cu totul 
altă viaţă. Aceasta ar fi fost nepovestita armonie a 
dragostei vecinice. 

Aşa începe „ştiinţa” noastră, cu ceva foarte simplu: 
o atitudine plină de răbdare către tot omul. Experienţa 
arată că până şi în căsătorie, în cazul dragostei 
omeneşti celei mai adânci, nu este cu putinţă a scăpa 
fără conflicte. Iar conflictele sânt de negândit în Fiinţa 
Dumnezeiască. 

Si deci când vă voiu părăsi, rogu-vă, mântuiți-vă 
de acea aberaţie — diplomele academice. Într’o zi m’am 
întâlnit aici, pe drumul mănăstirii noastre, cu un om 
care zicea că primise titlul de doctor în theologie. Şi eu 
i-am răspuns: „Ce vreţi, aceasta se prețuieşte mai mult 
decât sfinţenia în lumea noastră întunecată.” 

Și la ce ne-au dus aceste şcoli? — Am dobândit 
nişte ființe standard ce vorbesc despre lucruri pe care 
niciodată nu le-au trăit. De unde întunerecul acesta în 
Biserica noastră? De unde toate rupturile? 

Eu v'am spus deja, şi încă nu o singură dată, însă 
Duhul mă sileşte să repet. Mai înainte de a mă duce de 
la voi — iar sfârşitul vieții mele, bineînțeles, este 
aproape — ag dori ca vol sa va mantuiti de aberatia de 


l Cf. Rm. 7:25. 

care suferă lumea contemporană în planul theologiei, 
ca să nu scoată cineva vreo teorie neadevărată despre 
Dumnezeu care să dezbine lumea creştină. Gândiţi-vă 
că la Geneva, în Centrul mondial al unirii Bisericilor, 
se află mai mult de două sute de doctori în theologie cu 
păreri diferite! De unde aceasta? Căci Dumnezeu unul 
este. 

Și cum se întâmplă că există confesiuni care urăsc 
pe celelalte şi le prigonesc? Acum prigoana împotriva 
Dreptei Slăviri este în lumea întreagă. Si prin ce 
provocăm noi această ură? Nouă ne e frică „Şi o muscă 
să supărăm,” însă pe noi ne urăsc mai mult decât pe 
răufăcători. lar aceasta nicicum nu este fantezie, aşa cum 
o ştim din experiență. Dar „să nu se turbure inima 
voastră: credeţi în Hristos Dumnezeu,” şi continuaţi-vă 
această viaţă. El a zis: „Precum pe Mine au urât fără 
pricină? aşa şi voi veţi fi urâţi pentru Numele meu.” 
Aşa, să nu pierdeţi din vedere viziunea de bază: viața 
fără de păcat! 

Eu nu iau parte la mişcarea ecumenică. Dar ideea 
mea ar fi următoarea: Adunaţi-vă şi socotiți cum este 
cu putinţă a trăi fără de păcat. Se adună două sute de 
doctori în theologie şi fiecare îşi vorbeşte prostiile, 
dezvaluindu-si propria neştiinţă şi ignoranță. De pildă, 
una din rătăciri: Ei studiază toate religiile, şi în 
cunoaşterea teoretică a istoriei tuturor religiilor şi a 
cuprinsului învățăturii lor îşi văd propriul universalism. 


l! Cf. Io. 14:1. 
? C. Io. 15:25. 
3 Cf. Mc. 13:13. 

Dar Domnul ne spune: „Unul este Tatăl vostru, şi unul 
Învățătorul — Hristos.”' Iar acest Învățător, Hristos, 
poartă în Sine întreaga zidire. Şi aşa, noi vom urma 
paşilor lui Hristos, Care poartă în conştiinţa Sa această 
tragedie şi moare pentru credinţa Sa. 

Vreme de şaptezeci de ani în Rusia au fost la 
putere umaniştii de tip marxist care credeau că vor 
salva lumea de la rătăciri. E1 voiau cu sila să dezrădă- 
cineze percepția lui Dumnezeu din conştiinţa oame- 
nilor. Această robie duhovnicească a durat şaptezeci de 
ani. Preînchipuirea ei a fost robia cea din Vavilon, de 
şaptezeci de ani, a poporului Evreu — purtătorul pri- 
melor principii ale Descoperiri. 

Rugăciunea cât se poate de simplă: „Doamne, 
învredniceşte-ne fără de păcat să ne păzim în ziua 
aceasta, în noaptea aceasta,” de care sânt în stare şi 
copiii — iată adevărata cale. Atunci vom vedea ştiinţa 
precum se cuvine: ştiinţa, în sine, nicicum şi pe nimeni 
nu méantuie, şi nu dă o cunoaştere fiunțială de 
Dumnezeu, ci numai toujour autour du pot — tot mereu 
primprejur şi pe de lături. 

Și se ceartă oamenii pentru nimicuri: Când începi 
să înţelegi pentru ce se ceartă, nici nu poți pricepe cum 
oamenii ăştia învățați pot fi atat de ignoranti. Dar nu 
despre aceasta vreau să vă vorbesc astăzi. Altcândva 
voiu spune câteva cuvinte despre ceva ce ar trebui să 
fie evident din Descoperire. Şi cum oamenii nu o pot 
înțelege. Dar ce am la inimă: Ca voi să ştiţi despre 


! Cf. Mt. 23:8-9. 

acestea, şi să nu vă înşelaţi, şi să nu rătăciți. Vedem că 
uneori oameni duhovniceşte ignoranţi, trăind o viață 
contrară duhului lui Hristos cel răstignit din dragoste, 
se află la baza curentelor de idei bisericeşti. Aicea este 
tragismul istoriei. 

Aşa, ca să se descopere adevărata cunoaştere, noi 
vom urma un singur principiu: „Învredniceşte-ne, 
Doamne, în ziua aceasta, fără de păcat a ne păzi noi...” 

Astfel, „Our Father...” is our true patrology.! 


-i 


! „Tatăl nostru...” este adevărata noastră patrologie. (în lb. engl.) 


14 
PENTRU PAZA MINȚII ÎN DUMNEZEU! 


Despre puterea şi adâncul sensului rugăciunilor de 
zi cu zi. Despre Sfântul Siluan: unde petrecea el cu 
mintea. Pilda lui Hristos. Respingerea gândurilor 
prin paza minţii în Dumnezeu-Omul este o minune: 
„pământ care trăieşte şi gândeşte pe Dumnezeu. 
Simţul legăturii cu Dumnezeu este începutul țelului 
nevoinței noastre. De la pomenirea Înfricoşatei 
Judecăţi la pocâința care ne aseamănă cu Hristos. 
Cum să treci cu mintea către Dumnezeu. Părintele 
Serafim de la Sfântul Munte: „Numai păcatul 
injoseste.’’ Despre pocdinta nesfarsita. Despre pu- 
terea de a ne renaşte a cuvântului rugăciunii. 
Ascultarea duce la adevărata Fiinţă. 


Nu o dată v'am spus că mulțumesc lui Dumnezeu 
Care mi-a îndelungat viața şi Care îmi dă bucuria să 
vorbesc cu voi deşi, aşa cum o simt, nu sânt de-acum 
decât un hodorog. Şi totuşi trebuie să vorbesc cu voi 
despre căile spre mântuire. 

Zilnic repetăm multe rugăciuni, câtă vreme trăim 
pe Pământ. Am în vedere istoria Bisericii, care 
păstrează rugăciuni date chiar de Însuşi Domnul Iisus 
Hristos, ca de pildă „Tatăl nostru.” Iar acum vom vorbi 
din nou de căile prin care să ajungem la „Tatăl nostru, 
Carele este în Ceruri.” Sântem atât de slabi şi de 


' Nr. B-38 (3 lun. 1991), după numerotarea MT. 

zdrobiţi în fiecare zi, că ne este greu să ne ridicăm de la 
pământ. Și cum vom putea nol, cei slabanogiti, să 
ajungem la E[?... Cum putem noi, cei ce zăcem jos la 
pământ, să primim darul vieții vecinice, dumnezeieşti? 
Desigur, precum zice apostolul Pavel, trebuie să fii 
nebun”! ca să crezi în Descoperirea despre veacul ce 
va să fie, dată nouă prin lisus Hristos de către Duhul 
Sfânt. Simvolul Credinței noastre sfârşeşte cu „Aştept 
(aştept adică «cu răbdare şi cu nerăbdare») învierea 
morților şi viaţa veacului ce va să fie. Amin.” Repetati 
această rugăciune şi, rogu-vă, nu lăsați pe nimeni să ne 
răpească adevăratul înţeles a ceea ce rostim în Biserică! 
Când spunem „Iatăl nostru” — înfricoşat cuvânt! — şi 
vine adevăratul simţ al prezenţei Lui, ne simţim atunci 
cu adevărat ca nimica, atât de mici! Când rostim 
cuvintele „Aştept învierea morţilor,” în acea aşteptare 
se cuprinde puterea care ne învie — puterea credinței. 
Astfel, înaintea noastră ca monahi stă zilnic una şi 
aceeaşi sarcină, oricât s'ar îndelunga viata noastră. 
Dacă vom trăi cu înțelegere şi conştient înaintea Feţei 
lui Dumnezeu, vom primi adevărata lucrare a lui 
Dumnezeu — harul. 

Sânt recunoscător lui Dumnezeu pentru că m'a 
adus la picioarele fericitului Părintelui nostru Siluan. 
Îmi amintesc mereu de viaţa lui, care cuprinde clipe, 
momente deosebit de minunate. Ia gândiţi-vă: În casa 
unui tată analfabet, într'un sărăcăcios sat rusesc, un 
copil de patru ani aude cuvintele unui negustor de cărți 


' Cf. | Cor. 3:18. 


Cuvântarea a patrusprezecea 169 


care nu credea în Dumnezeu, şi îşi întreabă tatăl: „Cum 
de tu mă înveți să mă rog, şi uite, el zice că Dumnezeu 
nu există?” Un copil analfabet dintr'o familie sără- 
căcioasă de țărani ruşi — şi dintr'o dată un astfel de 
gând! Şi tatăl, plin de înțelepciune, răspunde: „Nu 
asculta pe negustorul ăsta de cărți, că e un prost; iar eu 
credeam că e un om învățat, citit.” Au trecut cinci- 
sprezece ani, şi deodată Siluan aude de la bucătăreasa 
echipei lor de lucru, care fusese la Sezionovo, la 
mormântul nevoitorului loan Sezionovki, că el fusese 
un sfânt. Şi unui dintre bătrâni au repetat: „Da, el a fost 
un om sfânt.” Şi în mintea şi inima lui Siluan s'a ivit 
gândul: „Dacă el este sfânt, atunci Dumnezeu este cu 
noi.” Si printr'o formulă atât de naivă, dintr'o dată el 
s’a umplut de har...’ 

Ca atunci când odată se afla cu alți tovarăşi din 
compania lui în Petersburg, într'o cârciumă de-a 
capitalei, unde cânta muzica şi era multă lumină. Îşi 
comandaseră o masă gustoasă, cu votcă, şi vorbeau 
plim de veselie. Dar Siluan tăcea. Atunci unul din 
tovarăşi! lui îi spune: „Simeon (cum se numea atuncea 
Siluan), de ce taci?” Iar Siluan răspunde: „Acum noi 
şedem aici, ascultăm muzică, bem votcă, şi mă gândesc 
la Athos: astăzi, toată noaptea se vor ruga acolo. Ce 
răspuns vom da noi la Înfricoşata Judecată — şi ce 
răspuns ei?” lar unul din soldați zice: „Ce om şi 
Simeon ăsta! Noi ne veselim aici, bem votcă şi 


' Între iadul deznădejdii..., op. cit., p. 9. 

ascultăm muzică, şi el stă cu mintea la Athos şi la 
Înfricoşata Judecată.” 

Povestea asta o reamintesc oarecum în continuarea 
celor despre care am şi vorbit: Cum să predispunem 
propria noastră minte. Când citim Evanghelia, atunci, 
după cuvântul apostolului Pavel, trebuie să gândim 
despre aceleaşi şi în acelaşi fel cum gândea şi trăia 
Însuşi Hristos.! Şi cum trăia EI? Să luăm o pildă 
oarecare. Când era în Vithania, în casa Mariei, Marthei 
si a lui Lazar, Maria a uns cu un mir de mare pret 
picioarele lui Hristos Care inviase pe Lazar.” Si Iuda se 
smintise deja atunci cand, in casa lui Simon Fariseul, 
Hristos a lăsat pe femeia păcătoasă să-l sărute 
picioarele” — moment cumplit pentru Hristos. ar a doua 
oară când I s’a arătat o dragoste asemănătoare din 
partea sufletului şi inimii unei femei, ucenicii s'au 
smintit, şi Iuda s'a dus să-L vândă.* Dar ce gândea 
Domnul în vreme ce Maria vărsa peste El mirul de mult 
preţ, unde Îi era mintea? — A spus Apostolilor: Ea mai 
nainte a apucat de a uns trupul meu, spre îngropare. 
Judecând după acest răspuns, El se gândea la 
suferinţele şi moartea care Îl aşteptau. 

Când ne năpădesc gânduri pătimaşe, de nimic, 
trebuie să ne învăţăm să trecem cu mintea în lumea 
dumnezeiască, descoperită nouă prin lisus Hristos şi 


' Cf. Fip. 2:5. 

2 Cf. Io. 12:3. 

3 Le. 7:37-50. 

* Cf. Io. 12:4; 13:2. 
> Me. 14:8. 

Duhul Sfânt. Să păstrăm necontenit mintea în Dum- 
nezeu — iată de ce avem nevoie noi, monahii. Aşa 
sântem noi datori să trăim şi să ne învăţăm. De aceea 
viaţa monahală este organizată aşa încât totul se învârte 
în jurul bisericii şi în biserică, pentru a ne reține gândul 
în Dumnezeu. 

Noi, ca nişte copii mici, ne aflăm pe malul unui 
ocean mare, nemărginit, şi sfios ne bălăcim şi ne 
afundăm în apele mici de lângă țărm. Aşa şi acum, noi 
vrem să ne afundăm în aceste ape ale oceanului. Dar la 
țărm apa este aceeaşi ca şi în largul lui. 

De fiecare dată când gândurile trupeşti sau grijile 
lumeşti ne coboară până la pământ sau chiar până la 
supărare împotriva fratelui sau sorei, cum să ne ridicăm 
din nou? Trebuie să ne ţinem mintea în Dumnezeu şi să 
ne amintim de Înfricoşata Judecată. Atunci toată viaţa 
noastră şi fiece clipită a ei se va scurge întru o cu totul 
altă atmosferă. Aşa se va împrospăta în no. simțul 
răspunderii înaintea Dumnezeului Care a făcut toate, 
întreg cosmosul, şi înaintea a toată zidirea lui Dum- 
nezeu. Din micile noastre faceri de fiecare zi, rezultatul 
va fi că Duhul Sfânt va putea veni la noi. Pentru 
aceasta Cuviosul Isaac Sirul zice: „Curăţă locul, şi va 
veni Duhul Sfânt, şi va povăţui.”! Aşa, Duhul Sfânt 
povăţuieşte şi pe acei țărani analfabeți, cum era tatăl 
Sfântului Siluan şi însuşi Cuviosul Siluan. Având 
asemenea pilde, şi noi să încercăm să trăim zilnic în 
acea atmosferă, şi vom dobândi ceea ce căutăm. 


! Cf. Sf. Isaac Sirul, Cuvântul 58. 

Multora le e greu să creadă aceasta. În chip curios, 
ei nu înțeleg o asemenea minune — din pământ este luat 
omul, şi ce gândeşte acest om: el uită pământul, şi 
trăieşte cu duhul în Dumnezeul cel vecinic! Asta deja 
este o minune. Chiar şi în rugăciuni şi în cuvintele 
Descoperiri lui Dumnezeu se zice despre om: „Din 
pământ eşti luat, şi în pământ te vei întoarce.” Şi iată, 
acest „pământ” gândeşte cele despre care vorbim as- 
tăzi. 

Voi ştiţi că eu vorbesc fără nici o pregătire, că sin- 
gura mea pregătire este numai în rugăciune. Şi ce 
cuvânt vă voiu spune, eu însumi nu ştiu dinainte. Dar 
avem toți un țel esențial: Trebuie totuşi să biruim 
prezența morții în noi. Şi aşa, omul cel din pământ luat 
primeşte suflu de la Făcătorul şi se face suflet viu, iar 
apoi şi asemănător Fiului lui Dumnezeu Celui întrupat: 
persoană, ipostas. Rogu-vă din tot sufletul, țineți-vă de 
acest principiu. 

Acum vorbim despre cum să ne îndreptăm mintea 
ca să rămână neîntrerupt în Dumnezeu. Viaţa omului 
devine atunci ca şi cum cineva l-ar ridica putintel în aer 
şi l-ar ţine atârnat deasupra pământului. În orice caz, eu 
aşa o simt. Eu însumi nu mă pot înălța de pe pământ, ci 
altcineva mă ridică. Şi îți dă impresia că trăim ca şi 
atarnati... 

Nu gândirea abstractă despre Dumnezeu, ci simţul 
necontenit al legăturii noastre cu El este unul din cele 
mai importante țeluri ale nevoinţei noastre. Într'una din 


! Fac. 3:19. 

cuvântările noastre următoare, dacă Dumnezeu bine- 
voieşte, vom vorbi despre rezultatul pe care îl are în 
sufletul nostru amintirea Judecăţii de Apoi. Văzând în 
ce măsură nu corespundem cu poruncile lui Dumnezeu, 
noi nici nu indraznim sa ne ridicăm ochii către cer. Dar 
nici a ne lepăda de aceasta nu putem. Când ne gândim 
la Înfricoşata Judecată, începem să vedem cât sântem 
de josnici, şi tot timpul trăim în ale pământului: Omul, 
ca iarba zilele lui, ca floarea câmpului, aşa va înflori.! 
Dar va veni Duhul Sfânt la noi şi ne va da ceea ce cu o 
dragoste atât de tainică gândim în fiecare zi şi în fiecare 
ceas. 

Prin pocăință se naşte în noi un anume har: o 
durere pentru tot ce am făcut în toată viața noastră de zi 
cu zi. Pocăinţa trebuie să fie singura noastră cale către 
Dumnezeu. Pocăinţei îi este caracteristic să ne renască 
şi să ne facă asemenea lui Hristos Însuşi: Însă la mă- 
sura Lui noi nu ajungem. Şi astfel pocăinţa pe Pământ 
nu are sfârşit. 

Astfel sarcina noastră este să fim cu luare aminte 
la noi înşine şi să nu lăsăm pe nimeni să ne răpească 
mintea în alte sfere, în afara acelei Fiinţări pe care ne-a 
adus-o Domnul lisus Hristos de la Tatăl Său. 

Vedeţi cât de mult am slăbit din pricina batranetti 
şi a bolii — şi eu însumi îmi dau seama de asta. Dar 
când vă vorbesc, cuvântul trage nu către elocvenţă, şi 


' Ps, 102:15. 
2 Arhim. Sofronie, Vom vedea pe Dumnezeu precum este. (Cf. trad. 
rom., Mistica vederii lui Dumnezeu, op. cit., p. 222) 

nu spre a vorbi despre ceva ca poeţii, nu! Viaţa noastră 
este simplă, însă necontenit în Dumnezeu. 

Acum vă voiu arăta doar un mic mijloc practic, 
cum să trecem cu mintea la a gândi cele plăcute lui 
Dumnezeu. Când ne vine un gând oarecare, ce nu 
corespunde cu legea evanghelică, vom zice: „Doamne, 
vindecă-mi mintea.” Când în inima noastră se iveşte 
mânie sau ceva asemănător, vom zice: „Doamne, 
vindecă-mi inima.” Dacă va începe să se arate ca un 
adevărat război, noi, în tăcere, strigăm doar lăuntric: 
„Doamne, vindecă-mă întreg... Vino către mine, cela ce 
zac pe pământ, şi mă ridică din gândurile şi patimile 
mele josnice, din josnicele mișcări ale inimii mele!” 
Aşa se petrece cu lupta noastră. 

Şi orice lucrare vom face, dacă iubim pe 
Dumnezeu, amintirea lui Dumnezeu rămâne neschim- 
bată în noi. Siluan spunea: „Nici o îndeletnicire nu 
împiedică a iubi pe Dumnezeu.” 

Un alt monah, părintele Serafim, mi-a spus: „Nu 
există muncă, să poată înjosi pe om!” Adică şi dacă 
este o muncă modestă — să cureți casa, să fierbi 
mămăliga, să speli vasele, sau aşa ceva — nimic în 
aceste îndeletniciri nu înjoseşte omul. Pe om numai 
păcatul îl înjoseşte. 

Îmi amintesc o lecţie pe care mi-a dat-o monahul, 
părintele Serafim. Chilia lui era nu departe de a mea, şi 
nu arareori treceam prin faţa ei. Noi ne întâlneam 


Între iadul deznădejdii..., op. cit., cap. 2, p. 63. 

destul de des. Odată mă aflam bolnav. El ma văzut şi 
mi-a zis: 

— Ma uit eu la tine. Curând vei muri. 

L-am intrebat: 

— Şi cât de curând? 

— Presupun, răspunse el, că nu mai ai decât doi 

ani de viata. 

— Părinte Serafim, îi spun eu, înseamnă că nu mă 

socotiți monah? 

— Dece zici asta? 

— Mi-e teama sa nu ma duceti în rătăcire, căci eu în 
fiecare zi gândesc la moarte, iar dumneata îmi spui că o 
să mai trăiesc încă doi ani. 

Atunci mi-a răspuns: 

— Chiar dacă ţi-aş fi spus „încă şase ani,” nici 
atunci nu ne vor ajunge zilele ca să ne pocăim. 

Aşa a ştiut el să răspundă la „„mustrarea” mea. Ar fi 
fost interesant să povestesc despre multe din cele ce mi 
s'a dat să trăiesc la Athos. Eu aveam îndeletnicirea mea 
personală: Cum să-mi primenesc întreaga ființă ca să 
mă fac cu adevărat creştin. Dar dacă aş fi fost un scri- 
itor şi aş fi însemnat toate întâmplările şi conversațiile, 
atunci chiar în vremea mea la Athos aş fi putut scrie un 
Pateric întru nimic mai prejos decât vechile Paterice. 
Dar deja despre asta nu mai e cazul să ne plângem. 

Am avut şi următoarea întâmplare. Mi s'a întâm- 
plat să fiu la mănăstirea de maici din Louvain, în 
Belgia. Când am ajuns acolo aveam un simțământ 
curios: Nu aveam nici un cuvânt pentru acele monahii, 
despre care să vorbesc. La sosirea mea s'au adunat un 

număr destul de mare de monahii, şi chiar bătrâna 
stareță, și toate aşteptau de la mine cuvânt. Le-am spus: 
„N'am nici un cuvânt, nici un gând, dar dacă vreţi să 
vorbim despre ceva actual pentru viaţa voastră, puneţi- 
mi vreo întrebare.” Şi una din monahii care era învă- 
țătoare în şcoală zice: „Spuneţi-ne un cuvânt despre 
ascultare.” Si cand am început să vorbesc despre 
ascultare, mai bine de un ceas nici nu am putut să-mi 
opresc cuvântul. lar ele toate şedeau ca încremenite şi 
ascultau cu luare aminte. Aşa, uneori aş dori ca şi voi 
să-mi puneţi vreo întrebare. Căci aşa cum experienţa a 
arătat, când citim un cuvânt gata pregătit, dintr'o dată 
îşi pierde viaţa şi încetează a mai fi lucrător. Dar când 
el se naşte din însăşi nevoia vieţii, dobândeşte o energie 
care poate de-a dreptul să renască pe oameni. 

Deci am început să vorbesc monahiilor despre 
ascultare: către ce duce, cum ea, fiind o nevoință mo- 
nastică, duce către şuvoiul voii lui Dumnezeu. lar 
sfârşitul acestei nevoinţe este că omul repetă cuvintele 
lui Hristos: „Eu sânt.” Atunci ni se dă experiența Fiin- 
ței; experiența de „a fi,” şi nu doar „a exista;” şi Fiinţa 
care purcede de la Dumnezeu Însuşi devine viața 
noastră. 

Asa şi voi, din când în când ajutati-ma... Rogu-va, 
rugati-va fiecare pentru fiecare si pentru toți. Şi toți 
împreună să ne rugăm pentru fiecare om, pentru fiecare 
frate... 


15 
MÂNTUIREA NOASTRĂ STĂ ÎN UNIREA 
NOASTRĂ! 


Cum se naşte cuvântul pentru cei de față. Cum se 
îmbină cele nețărmurit de mari cu cele mai simple 
lucruri din viața noastră. Nu dreptului este pusă 
legea: trebuie să ascultăm glasul lui Dumnezeu. 
Despre neînțelegeri. Cuviosul Siluan — pildă a 
libertăţii față de orice concurenţă. Mântuirea noas- 
trad stă în unire. De la rugăciunea pentru mănăstire, 
la rugăciunea pentru întregul Adam. Urmaţi duhov- 
nicilor. Greutăţi din pricina înţelegerii parţiale a 
unora. Pentru paza principiului general. Rugăciu- 
nea cea mai presus de chip. Greu este a găsi o limbă 
pentru cuvânt. 


Astăzi v'am chemat să veniți la cuvântarea noastră 
care, îndeobşte, este numai între noi. 

Noi acum îngăduim oaspeților să vină la sinaxele 
noastre, care întotdeauna sânt foarte intime, precum 
intimă este şi porunca lui Dumnezeu. Eu tot mereu am 
încercat să vă explic cum se naşte cuvântul lui 
Dumnezeu în inima omului. Acest proces nu este atât 
de simplu, şi totuşi el este foarte limpede şi definit. În 
ce chip să auzim, în locul glasului nostru pătimaş, 
glasul Dumnezeului nostru în inima noastră? În ciuda 
sarcinii nespus de măreţe ce ne stă înainte, viața noastră 


! Nr. B-42 (1 lulie 1991), după numerotarea MY. 

rămâne totuşi cât se poate de simplă în manifestările ei 
exterioare. Atunci când cuvântările noastre erau în 
prezenţa oaspeţilor, deşi cuvântul meu se adresa noilor- 
începători, am observat că, în chip curios, rugăciunea 
mea pentru a primi cuvânt îi includea şi pe ei. lar a 
include şi pe ei — înseamnă a schimba cuprinsul 
cuvântării. Astfel încât, când sântem singuri, mă simt 
mai liber, in ciuda reacțiilor şi stărilor diferite ale celor 
prezenţi aci. Și totuşi, nici în acest caz nu ne simțim 
total liberi, şi nu dobândim unimea cuvântului, deoare- 
ce cuvântarea noastră nu se poate adresa unui nivel 
comun tuturor, căci fiecare se află la un alt nivel. 

Cu atât mai mult acum, când mănăstirea noastră se 
măreşte, şi numărul membrilor obştii creşte consi- 
derabil, pentru mine devine ca un lucru de neapărată 
trebuință, iară şi iară să vă repet: Zidiți această 
mănăstire cu rugăciunea voastră, şi nu uitaţi marele tel 
al mântuirii, chiar dacă în viaţa de zi cu zi sânteţi prinşi 
de treburile cele mai simple. Acest lucru netarmurit de 
mare se îmbină cu cerințele zilnice, cât se poate de 
simple, oarecum într'un chip firesc. 

Atunci când mintea noastră este cu de-a-ntregul 
îndreptată către Dumnezeu, când nu avem altă viaţă, 
fără numai pe Dumnezeu, atunci ne slobozim de 
anumite forme exterioare, numite de obicei „canon” 
sau „pravilă.” Pravila, fiind ceva ce trebuie obligatoriu 
să se repete ani, zeci de ani de zile, rămâne totuşi şi de 
neapărată trebuinţă, şi ceva care stramtoreaza. 
Apostolul Pavel o spune simplu: „Nu dreptului este 

pusă legea.” Cine vrea să fie povăţuit de Duhul Sfânt, 
acela nu trebuie şi nu poate să se lege cu pravile. 

Orice aş spune în prezența celor din afară, înclin 
mereu să mă întreb: Înţeleg ei oare ce este monahis- 
mul? Căci monahismul, aşa cum îl conştientizează oa- 
menii, nu corespunde nici pe departe cu adevărata 
măreție a acestei culturi. Această cultură a duhului — 
este nevoinţa noastră. Nouă tuturor ne este de neapărată 
trebuinţă să ne dezvoltăm până la a auzi fără greş glasul 
Domnului — nevoinţă care cere necontenit, zi şi noapte, 
atenția lăuntrică. Astfel viaţa simplă, în cele din afară, 
dlevine o necontenită împărtăşire cu Dumnezeu. Cei ce 
vin din exterior nu pot vedea adevăratul proces al vieţii 
noastre. Chiar atunci când ne adunăm singuri, nu 
ajungem totuşi la unimea duhului: nu pentru că nu o 
voim, Ci pentru că experienţa noastră diferă. Şi fiecare 
înţelege lucrurile în limitele experienţei lui. 

În ce priveşte pe cei nou-veniţi, i-am recunoscut ca 
fiind înrudiți cu noi în duh. Şi bineînțeles că ne revine 
sarcina de a-i include în viaţa noastră, pentru ca fratia 
noastră să devină ca un singur om. 

Dacă ne vom însuşi acest gând, atunci vom 
îndepărta toate neînțelegerile de multe feluri. Atunci va 
dispărea orice urmă de „concurență,” şi toată buna 
făptuire, tot cuvântul cel bun va zidi mănăstirea noas- 
tră, o va întări. Şi dimpotrivă, tot cuvântul care este 
manifestarea neputinței noastre, a patimilor noastre, iar 
nu a voii Dumnezeieşti, năruie mănăstirea. Nu uitaţi 


! Cf. 1 Tim. 1:9. 

aceasta, rogu-vă! Mă simt nevoit să vă vorbesc cu 
insistență despre acestea, pentru că, oricât ar părea de 
curios, încă nu simt că voi toţi faceți aşa cum vă cer — 
adică să vă rugați pentru toţi şi pentru fiecare, şi pentru 
viaţa noastră de obşte, şi pentru fiecare în parte. Dacă 
ați fi primit gândul meu, viaţa noastră ar fi decurs cu 
totul altfel. Încerc să dobândesc un cuvânt pentru a vă 
lămuri mai limpede gândul meu. Şi vă spun adevărul: 
Acum eu nu aflu un astfel de cuvânt, pentru că încă nu 
am dobândit conştiinţa că în viața mănăstirii de obşte 
se exprimă forma ideală a vieţii omeneşti pe Pământ. 

Să luăm pildă din cuvintele celui nesfârşit de 
prețios Părintele nostru duhovnicesc Siluan. El spune 
că sânt unii cărora li se încredințează ascultarea de a fi 
împărați, altora dea a fi patriarhi, celor de-al treilea — 
de a săvârşi vreo lucrare mai puţin de obşte, 
specializată, chiar de ar fi simpli tâmplari. Şi în conti- 
nuare scrie: „Şi toate acestea sant neînsemnate.”! Uita- 
ți-vă cât de slobod era omul acesta de orice zavistie, de 
ori6e concurență, de orice lepădare a aproapelui. 

Să mă ajute Dumnezeu să lămuresc acest gând. 
Când prin rugăciunea voastră pentru toți şi pentru 
fiecare începe să crească în voi conştiinţa nevoli 
neapărate a unirii noastre în Dumnezeu, atunci vă veți 
afla pe adevărata cale. Vă puteţi ruga şi în chilie, vă 
puteţi ruga şi în vremea slujbelor noastre. Neincetat 
rugați-vă! Am încercat să scriu acestea în cărțile mele, 
începând cu prima, care este cea mai importantă — 


' Între iadul deznădejdii..., op. cit., p. 102. 

despre Sfântul Siluan. Când fiecare îşi săvârşeşte 
ascultarea pe care o are, conform cu darurile proprii, 
atunci dispare orice motiv pentru vreo concurență sau 
invidie sau altceva asemănător. Fiecare bună făptuire, 
de oricine ar fi săvârşită, devine viaţa noastră, dacă ne 
mântuim. 

Să-mi ajute Domnul să găsesc cuvinte, iar vouă să 
vă ajute Domnul să moşteniţi câteva principiu ale marii 
culturi, aş zice ale celei mai mărețe dintre toate 
culturile cunoscute omului pe Pământ. Cu satisfacție 
am auzit cuvintele unuia dintre noii membrii ai frăției 
noastre, care zicea: „lrăirea împreună cere multă 
înțelepciune de la fiecare dintre noi.” Om tânăr, suflet 
tânăr, dar iată el a înţeles că nu lucru mic este. Ganditi- 
va că Domnul spune ucenicilor: „Dacă voi veți avea 
dragoste între voi, atunci veţi fi ucenicii Mei, şi toți vă 
vor cunoaşte ca atare, adică ai Mei ucenici.”! De aci, 
rogu-vă, înțelegeți extrema importanţă a depăşirii unui 
oarecare egoism. Orice s'ar face — toate trebuie să facă 
parte dim viața noastră cea mântuită. lar dacă în noi 
trăieşte această conştiinţă, atunci veţi vedea că viaţa va 
curge întru cu totul alt chip. Pe Pământ sânt mai mult 
de patru miliarde de oameni. Dar iată că nouă Domnul 
ne-a dat să ne aflăm un mic grup de oameni, adunaţi 
prin unimea credinţei noastre în Hristos lisus. Şi fie ca 
această mică parte din trupul întregii omeniri să fie 
grija fiecăruia dintre voi: lată familia mea, iată viaţa 
mea, şi tot ce fac, voiu face spre a întări această viață. 


! Cf. Io. 13:35. 

Din unirea, şi din cea tare unire dintre noi, mare 
mântuire se va naşte. Rogu-vă, insusiti-va aceasta ince- 
pătură, însuşiți-vă această pravilă! Şi aşa să judecaţi în 
ce vă priveşte pe voi înşivă: Dacă noi trăim într'un mic 
grup de oameni, şi dăinuie elementele unei oarecari 
comparații cu ceilalți, sau concurențe, întreceri 
ş.a.m.d., înseamnă că nu sântem încă pe cale cea bună. 
Luptaţi-vă cu un astfel de element, care dezbină viaţa 
noastră. 

Fiecare om, cu toată personalitatea sa unică, este 
oarecum reprezentantul unei anumite clase sau unui 
anumit tip de oameni. lar când ne vom învăţa, în 
limitele monastice, unirea, atunci voiu fi recunoscător 
lui Dumnezeu, şi atunci datoria mea va fi împlinită 
înaintea voastră. Aşadar, dacă voi în rugăciunea pentru 
viața mănăstirii noastre veţi ajunge ca, fie şi in parte, 
viaţa noastră să devină totuşi potrivit poruncilor lui 
Hristos, atunci va deschide Dumnezeu înaintea noastră 
uşile — iar noi vom putea cuprinde în inimă un număr 
neasemuit mai mare de oameni, şi cu neasemuit mai 
multă dragoste. 

În ce constă greutatea poziţiei mele? — Eu mi-am 
luat asupră-mi o sarcină cu neputinţă de realizat: a fi 
canalul duhului părintelui nostru duhovnicesc Siluan. 
Eu însumi nu am dobândit starea lui. Dar voiesc ca voi 
toți să dobândiți tocmai starea lui Siluan: nu o oarecare 
gândire intelectuală, doar abstractă, ci o reală stare a 
duhului nostru. De aci, în vârtutea iubirii pentru fiecare 
mădular al familiei noastre, se va naşte o dorire de a 
asculta pe tot omul. 

Noi nu putem ocoli legile vieţii de obşte a omenirii 
pe Pământ. lar una din răsfrângerile lor constă în faptul 
că, deşi ne rugăm pentru toți, într'o mai mare măsură 
ne rugăm pentru cei cărora le revine o răspundere mai 
mare, adică pentru igumen şi pentru duhovnic. Încer- 
cați să purtați în conştiinţa voastră gândul: „Un astfel 
de igumen, şi astfel de duhovnici ne-a dat Dumnezeu.” 
Și învăţaţi-vă treptat să urmaţi lor, aşa încât conştiinţa 
noastră să nu ne învinuiască întru nimic. Şi atunci va 
veni încunoştiințare de la Duhul lui Dumnezeu, că ne 
mântuim. Starețul Siluan spunea despre aceasta în 
astfel de cuvinte: „Am început să fac precum m'a învă- 
țat Domnul, şi mintea mi s'a curăţat, iar duhul măr- 
turisea mântuirea.”! 

Care este greutatea vieții noastre bisericeşti? — 
Adesea cei ce ocupă poziţii de răspundere insistă 
asupra înțelegerii lor partiale ca fiind de o desăvârşire 
finală, şi resping tot restul. Dar iată, Apostolul Pavel 
scrie că, deşi sânt diferite slujiri între oameni, dar toate 
trebuie să fie după Dumnezeu şi să ducă la unire şi la 
dragoste.” Orice ivire a dezbinării năruie viaţa noastră 
şi nu ne aduce mântuire. Dacă cerem lui Dumnezeu 
ceva în rugăciune, şi altcineva, iar nu noi, o ,,reali- 
zează,” noi respingem orice gând că „De ce nu eu?” 
Dumnezeu a auzit rugăciunea mea şi a săvârşit acea 
lucrare pentru care mă rugasem, chiar dacă altcineva a 
realizat-o. Și dacă acea lucrare duce la slavă, atunci nu 
îi voiu zavistui slava: Primească el slava pentru cele 


! Între iadul deznădejdii..., op. cit., pp. 177 si 170. 
* Cf. 1 Cor. 12:6 si urm. 

săvârşite, iar mie important îmi este săvârşirea telului 
nostru de obşte. lar țelul nostru este unirea duhului 
întrun vecinic cuvânt al iubirii în Dumnezeul cel 
vecinic, atunci când vreme nu va mai fi, precum se jură 
Îngerul în Apocalipsă: Și îngerul (..) s'a jurat (..) că 
vreme nu va mai fi. lar atunci nu va mai fi nici o 
clătinare, ci viața întreagă — şi a lui Dumnezeu, şi a 
tuturor oamenilor — este viaţa mea, chiar dacă eu nu am 
făcut nimic. Înţelegeţi această nuanță: Una este „să fie 
după voia mea,” aşa cum ne dictează patima iubirii de 
cinstire, sau iubirii de stăpânire, sau tânjirea către 
stăpânire; şi alta, ca omul să fie slobod de această 
tânjire după stăpânire, iar atunci, oricine ar fi să facă o 
lucrare bună — „fie vecinic binecuvântat Numele 
Dumnezeului nostru!” 

Poate veţi spune că vă vorbesc despre nişte lucruri 
nelimpezi, şi că ar trebui să dau drept pildă împrejurări 
concrete. Însă dacă luăm pilde concrete, vom pierde din 
vedere însuşi principiul vieţii. 

Aşa cum am scris în carte, Starețul Siluan, părin- 
tele nostru duhovnicesc, ținea pravila următoare: Dacă 
după vedenia lui Hristos îi fusese dat să trăiască 
întreaga omenire în inima lui, atunci dorea să păzească 
acesta pentru tot restul vieţii.” Aşa şi noi, cu toate 
slăbiciunile noastre, în ciuda părerii despre noi înşine, 
trebuie cumva să ne slobozim de tot egoismul... Eu nu 
cred că o astfel de lucrare se poate săvârşi în câteva 
minute. Pentru aceasta trebuie să ne rugăm mult, şi să 


! Cf. Apoc. 10:5-6. 
2 Cf. Viața si invdfdtura..., op. cit., p. 225. 

suferim, şi să trăim aşa încât să pătrundă în fiinţa 
noastră ca propria ei însușire şi stare... 

În tot acest timp am încercat să vă vorbesc cerând 
lui Dumnezeu să vă descopere adevăratul cuprins al 
cuvântului meu. Rugati-vă, iar Dumnezeu vă va 
descoperi adevăratul înțeles a ceea ce am zis. Rugati- 
vă, şi încercați să vă însuşiți aceasta. 

Când vorbim în rugăciune sub formă de chipuri 
concrete, atunci în realitate rugăciunea noastră este încă 
nedesăvârşită. Rugăciunea mai presus de chipuri 
concrete — iată mintea curată. Când vom trece în 
cealaltă sferă şi vom trăi de acum în afara vremii şi în 
afara întinderii, mai presus de vreme şi de întindere, 
acolo nu vor mai fi chipuri concrete, ci numai o stare — 
mai presus de orice formă. lată pentru ce este aşa de 
greu să vorbim, exprimând acestea în cuvântul nostru... 

Si deci, rogu-va, fara a fi văzuţi de cei ce vin la 
noi, adică fără a vă manifesta în exterior — rugați-vă 
neîncetat, şi pentru cei ce ne cercetează, şi pentru cei 
VII, ŞI în general pentru întreaga noastră făptură. [ar 
atunci rugăciunea, purcezând de la lucruri simple, 
lucruri mici şi de toate zilele, treptat se va înălța până la 
rugăciunea pentru lumea întreagă. Rugaţi-vă şi pentru 
mine. “Treizeci de ani am tăcut, şi de-abia acum, 
înaintea ieşirii mele, m'am hotărât să vorbesc. 

Și să facă fiecare dintre voi totul ca pentru propria 
familie. Tatăl sau mama îşi trăieşte întreaga familie în 
inima sa, pe toți copiii împreună, toate împrejurările de 
obşte, iar copiii, fără nici o grijă, se ocupă de câte ceva 
în parte... 


16 
CUNOAŞTEREA LUI DUMNEZEU ŞI 
DEVENIREA PERSOANEI! 


Rugăciunea izbăveşte de împovărarea materiei. 
Tragedia necunoaşterii lui Dumnezeu. Sărăcia du- 
hovnicească. Despre limitele posibilităților făpturii. 
Absolutul ca persoană — temeiul asemănării omului 
cu Dumnezeu. Despre gândul cel mai nainte de veci 
al lui Dumnezeu pentru om, în Hristos. Problema 
repelării rugăciunilor. Vederea lui Dumnezeu ca [el 
al monahismului. Is. 11: 1-2. Problema persoanei 
încă nu este rezolvată. Rugăciunea pentru întregul 
Adam este expresia persoanei. Monahismul şi şcolile 
prorocilor. Despre micşorarea dimensiunilor creş- 
tinismului. Cele două forme de smerenie. Despre 
paza însuflării. 


Încă o dată, mai presus de toate aşteptările Domnul 
îmi dă bucuria de a mă afla cu vol. 

Care este viața noastră pe Pământ? — Toată această 
materie care ne înconjoară şi ne susține viața, ne sileste 
să dăm prea multă atenţie la tot ce este pământesc. ȘI 
necontenita apăsare a celor de zi cu zi ne stinge mintea, 
şi ea devine mai puţin simţitoare față de ceea ce noi 
înşine pronunțăm. De sute de ori, de mii de ori, noi 
repetăm „Iatăl nostru.” Dar oare trăim noi această con- 
ştiinţă, sau ne este conştiinţa plină de patimi mărunte? 


Nr. C-3 (16 Sept., 1991), după numerotarea MT. 

Sau, să zicem, cuvintele „Împărate Ceresc”: aci este 
vorba de Însuşi Dumnezeu Duhul Sfânt. Dar cum 
trăieşte inima noastră cuvintele „Împărate Ceresc, vino 
şi sălăşluieşte întru noi, povatuieste-ne întru tot 
adevărul, mântuieşte sufletele noastre”?! — Este 
strigătul sufletului nostru. Nu trebuie niciodată să uităm 
aceasta: este nevoie ca ea să devină laitmotivul vieţii 
noastre monahale. 

Noi sântem moştenitorii celei mai mari şi mai 
prețioase tradiții. Părinții noştri ne-au învăţat cum să 
depăşim nimicurile de zi cu zi: orice lucrare de-a 
noastră pământească, prin rugăciune noi o prefacem 
într'o  împărtăşire duhovnicească cu Dumnezeu. 
Trezindu-ne, ne rugăm lui Dumnezeu: „Scoală-mă? cu 
puterea Ta, cu harul Duhului Sfânt, spre lucrare 
duhovnicească; ca nici un lucru materialnic să nu-mi 
stingă simțul prezenței Tale, Dumnezeul meu!” 
Începem să ne îmbrăcăm, şi zicem: „Doamne, Tu vezi 
că sânt gol de tot ce este cunoaştere a adevărului Tău. 
Rogu-mă Tie, nu ma lăsa gol, ci mă îmbracă cu lumina 
cunoaşterii Tale, Cela ce locuieşti în lumina cea 
neapropiată!” Începem să ne spălăm: „Doamne, spală 
toată întinăciunea de pe întreg trupul vieţii mele în 
lumea aceasta.” Ne spălăm ochii şi zicem: „Dă-mi ochi 
să văd Împărăţia Ta, Lumina Ta.” Deschizand usa, 
zicem: „Uşa pocăinței deschide mie, Dătătorule de 
viață, că mânecă duhul meu către Tine, Dumnezeul 


! În afara slujbelor Păr. Sofronie adesea adăoga şi alte cereri la 
rugăciuni. (n. tr.) 
? Cf. Ps. 40:11. 

meu.” Şi aşa în toată vremea. În aceasta constă mica 
noastră lucrare, însă prin „mica noastră lucrare” putem 
încheia o legătură neîntreruptă cu Dumnezeu Care este 
Duh. Aşa, treptat, se preschimbă cele de toate zilele ale 
noastre, cele pline de trudă, osteneală, plictis, urât, 
dureri, nedumeriri, suferințe. Iar dintre suferințe, cea 
mai importantă este necunoaşterea: „Ceea ce trăiesc eu 
— nu este Lumina Dumnezeirii..., ci Tu dăruieşte-mi 
Lumina cunoaşterii Tale!” 

Nu demult Părintele N., în slujba sa de duhovnic, a 
auzit de la o femeie: „Vreau să ştiu ce vrea Domnul. 
Am venit aci la mănăstire ca să aflu aceasta. Nu am 
nevoie să vorbesc nici de suferințele mele, nici de 
slăbiciunile, nici de puterile mele. Vreau să ştiu voia lui 
Dumnezeu, şi îmi va fi destul. Însetez de a cunoaşte pe 
Dumnezeu, dar mă aflu în întunericul necunoaşterii 
care mă omoară.” De această necunoastere noi toţi 
suferim. | 

Vine la noi vreun om bolnav pe moarte, şi ce vom 
face? — Ne vom ruga. Începe o luptă în duh. Boala nu 
este doar un fenomen fiziologic, ci şi o încercare 
duhovnicească a omului. 

Și deci, zidiţi fund după chipul şi după asemănarea 
lui Dumnezeu, în lumea aceasta noi continuu suferim, 
conştientizându-ne propria  neîndestulare, propria 
neştiință. Eu mă apropii de sfârşitul zilelor mele — nici 
nu ştiu cum mai trăiesc încă — şi totuşi, suferința 
aceasta a necunoaşterii mă sfâşie şi pe mine. Dintru 
bun început m'a sfâşiat necunoaşterea. Și cred că acest 
fenomen îşi are oglindirea în cuvintele lui Hristos: 

Fericiţi cei săraci cu duhul, că a voastră este Împărăţia 
lui Dumnezeu.! A mai zis Domnul: „Toţi cei ce credeţi 
in Mine, în această lume veţi suferi necazuri.” Iar unul 
din cele mai cumplite necazuri este a nu cunoaşte voia 
lui Dumnezeu. Dar dacă am venit în mănăstire, în 
această şcoală a vieții vecinice, atunci să mergem pe 
calea Părinților, care de-a lungul zilelor întregii lor 
vieţi erau sfâşiați de sărăcia duhului. Căci faptul că 
Dumnezeu ni s'a arătat în trup, ne-a pus in fata 
Absolutului — Dumnezeului celui Viu. 

Una din nedumeririle noastre, asupra căreia în 
prezent lucrează mii şi mii de minţi omeneşti, este 
rezolvarea problemei obârşiei noastre: de unde este 
omul, care îi sânt posibilităţile, nu este oare nebunie a 
urma lui Hristos, Care ne cheamă a fi împreună cu El în 
vecinica Împărăţie, ca fii ai Tatălui Ceresc” - şi în acest 
sens, fraţi ai lui Hristos Însuşi. 

Rândul trecut am vorbit despre icoana în care 
iconograful a încercat să exprime momentul când 
marele proroc Moisi a primit Descoperirea despre 
Dumnezeu: EU SÂNT CEL CE SÂNT“ - în greacă 
Ey eiut ó v. Acesta fusese răspunsul setei marelui 
proroc. Pe icoana pe care am pictat-o aici se exprimă 
încordarea prorocului în fața Descoperiri. lar Domnul 
nostru lisus Hristos nu a lepădat această Descoperire, 
dar a plinit-o. Aşadar, ce anume este mai deosebit în 


! Cf, Le. 6:20. 
> Cf. Io. 16:33. 
3 Cf. Io. 11:52. 
4 Tes. 3:14. 

Descoperirea Sinaitică? — Cel ce a înfăptuit întreaga 
lume, dintr'o dată vorbeşte: „lată, Eu sânt,” şi se arată 
omului şi vorbeşte cu el. 

Acest cuvânt, „Eu, însemnează că Dumnezeu, 
Cela ce cu porunca Sa a înfăptuit toată fiinţarea 
cosmică, iar mai pe urmă pe om, este Persoană — „EU 
SÂNT.” Iar când noi citim Biblia, această carte 
uimitoare, primele ei pagini stau la baza a toate, până la 
arătarea lui Hristos şi împlinirea Descoperirii. După ce 
s'a făcut lumea întreagă cu animalele şi cu plantele, 
Domnul a zis: Să facem om dupre chipul nostru şi 
dupre asemănare.! Şi astfel s”a ivit întrebarea noastră 
theologică despre persoană: Ce înseamnă persoana? 
Părinţii noştri greci au găsit un cuvânt care să umple 
conceptul de persoană cu un alt conţinut: „ipostas” (în 
latină „substantia”), cu alte cuvinte, „baza — substanţa — 
a tot ce fiinţează.” Şi ce înseamnă a fi zidit după chipul 
lui Dumnezeu, şi după asemănare? Cum putem noi să 
devenim persoane-ipostasuri, asemănători ipostasului 
Fiului Tatălui Cel întrupat? Trebuie spus că aceasta 
este o problemă theologică despre care am vorbit deja 
de mai multe ori... Dumnezeu s'a descoperit nouă ca 
Persoană: EU SÂNT CEL CARE SÂNT, iar El ne-a 
făcut nu aşa ca pe restul făpturii: „Să se facă lumină..., 
să se facă tărie, ş.a.m.d. — şi s'a făcut lumină..., şi s'a 
făcut tărie, ş.a.m.d./* ci omul a fost zidit din ceva care 
deja exista, şi aceasta a fost să fie încununarea facerii. 


! Fac., 1:26. 
? Cf. Fac. 

După Descoperirea pe care a plimt-o Hristos şi Sfântul 
Duh, noi deja nu mai aşteptăm nici o altă Descoperire. 

Ni se iveşte întrebarea, cum să înfăptuim ceea ce 
ne-a descoperit Dumnezeu: „Dacă Tu ființezi ca 
Persoană, ca Ipostas, atunci cum pot eu a mă asemăna 
cu Tine?” 

Dacă cuvântul Descoperirii pentru Persoană ni s'a 
dat, noi acum voim a-i cunoaşte cuprinsul, pentru a 
preface nevoința noastră intr’o nevointa intelegatoare: 
către ce tânţim. Dacă nu vom face astfel, şi vom da 
întâietate îndeletnicirilor zilnice, cu mâncarea, cu 
îmbrăcămintea, cu încălzirea, cu odăile, cu întâlnirile, 
ş.a.m.d. — cu tot ce ne înconjoară zilnic pe Pământ, 
atunci cum vom putea, prin tot acest desiş al vieții 
psihice şi fizice, să pătrundem către Duhul absolut? 
Cineva va zice: „Da, dar deja ne-aţi vorbit despre 
acestea, şi ştim. Dar una este să ne amintim de 
cuvinte, şi alta să le înfăptuim în nevoința noastră. 
Dacă se află prezentă în noi tânjirea de a ne întoarce 
către Dumnezeu, după cădere, şi a deveni cu adevărat 
vecinici fii ai Tatălui Ceresc, atunci neapărat ne vom 
întâlni cu aceste întrebări. Şi ne gândim: „Dacă Dum- 
nezeu este Persoană, atunci cum se răsfrânge această 
descoperire în fiirea noastră pământească?” Zic ,,noas- 
tra,” căci cuvintele „dupre chip şi dupre asemănare,” se 
referă la noi, iar nu la restul făpturii. 

Când vorbim despre cum ne-arh putea asemăna şi 
care sânt limitele posibilităților omului, vă voiu zice, 
nu fără durere, că omenirea trăieşte mult prea nedrept 
față de Dumnezeu. Iată, Sf. Grigorie de Dumnezeu 

Cuvântătorul zice: „Noi sântem făptură, dar făptura 
aceasta a primit poruncă de la Făcătorul să se facă 
dumnezeu.”! Chemarea lui Dumnezeu nu trebuie, nu se 
cade a fi uitată. Întrebăm: Până la ce măsură poate 
ajunge asemănarea cu Dumnezeu? lar, nu în Vechiul, ci 
în Noul Legământ, vom afla răspuns, în cuvintele 
Sfântului loan de Dumnezeu Cuvântătorul: Asemenea 
Lui vom fi, căci vom vedea pre El precum este.? O, 
acest minunat loan! Ca tânăr, el umbla după Hristos şi 
pipăia Adevărul cu mâinile, Îl contempla cu ochii...* Şi 
ne spune că atâta vreme cât nu vom fi atins încă starea 
care ne este poruncită — ci când ne va fi dată desco- 
perirea de la Duhul Sfânt, despre cum este Dumnezeu, 
atunci ne vom face asemenea Lui. Şi noi toți voim să 
ştim cum este El (iar nu cum nu este, nu pe 
„Dumnezeul necunoscut”) şi să vedem, ca să putem 
urma Lui. Şi astfel, nouă ne sânt date aceste cuvinte ale 
celui mult preţios inimilor noastre, loan de Dumnezeu 
Cuvântătorul: Vom fi asemenea Lui. Întru ce aseme- 
nea? — In chipul ființării, precum şi apostolul Pavel 
vorbeşte despre Hristos: În chipul lui Dumnezeu fiind, 
EI a luat chip de rob... 

Înţelegeţi voi oare principiul vieţii monahiceşti, 
când țelul ştiinţei monahiceşti este „a vedea pre 


! Cf. Sf. Grigorie de Dumnezeu Cuvântătorul, Cuvântul 43. 
2 : 
1 Io. 3:2. 
3 Cf. 1 Io. 1:1. 
* Fap. 17:23. 
5 Flp. 2:6-7. 

Dumnezeu precum este”!? Mulţi theologi vorbesc 
despre imposibilitatea noastră de a vedea pe Dumnezeu 
„precum este.” Dar iarăşi repet înaintea voastră 
cuvântul — Domnul a zis: Fericiţi cei curați cu inima, că 
aceia vor vedea pre Dumnezeu.” Citind pe theologii a 
căror idei sânt pline de apofatism, şi citind cuvintele: 
Fericiți cei curaţi cu inima, eu gândesc să-mi curăţ 
inima de tot gândul neplăcut lui Dumnezeu, de toată 
mişcarea inimii cea potrivnică legii iubirii Tatălui. Iar 
când inima noastră se va afla slobodă de tot gândul rău 
— vedea-vom noi atunci pe Dumnezeu „precum nu 
este,” theologic vorbind, sau „precum este’? Pentru 
mine nu este nici o îndoială: „Precum este.” Altfel, 
reiese ceva absurd: ,,Fericiti cel curati cu inima, ca 
aceia vor vedea pre Dumnezeu precum El nu este.” 
Atuncea oare întreaga lume, întreaga lume a celor ce 
cred că Dumnezeu a făcut cosmosul, rătăceşte? Există 
şi alte feluri de a înțelege descoperirea lui Dumnezeu — 
feluri necreştine. Chiar în Vechiul Legământ biblic încă 
există o oarecare necoacere şi o aşteptare a plinirii 
acestei descoperiri în conştiinţa lui Israil.” 

Astfel se zideşte cunoaşterea lui Dumnezeu — 
foarte încet, pătrunzând în întreaga noastră ființă, şi 
omul devine „născut de sus’: nu din trup pe Pământ, ci 


' 1 Io. 3:2. 

? Mt. 5:8. 

3 Avem în vedere faptul că, pentru Moisì, Fața lui Dumnezeu 
(npócorov tod} Oeod) rămăsese ascunsă (leş. 33:23), pentru care 
fapt se şi făgăduise lui Israil un alt proroc, ca plinire a Descoperirii 
(A 2-a Lege 18:15-19). 

* Cf. Io. 5:5. 

de la Dumnezeu de Sus născut. Iar când Domnul dă 
cuiva să străbată pragul necunoaşterii de Dumnezeu, 
ceea ce dădea la Ellini AyvooTre 0e6, atunci începe o 
cu totul altă viață, cu toate manifestările ei — ca la 
prorocul Isaia: Și va ieși toiag din rădăcina lui lessei, 
şi floare din rădăcina lui se va înălța. Și va odihni 
preste dânsul duhul lui Dumnezeu, duhul înțelepciunii 
şi al înțelegerii, duhul sfatului şi al tăriei, duhul 
cunoaşterii şi al bunei cinstiri...! Cu alte cuvinte, dacă 
vom fi „asemenea Lui,”? toate aceste manifestări ale 
Absolutului personal, viu, trebuie să ni se împărtă- 
şească: „Duhul înţelepciunii, Duhul iubirii, Duhul 
atotcunoaşterii.” Şi având înaintea noastră un astfel de 
țel, cum am putea să ne lăsăm atraşi de orice altceva? 
Dar trecerea noastră de la starea pământească la starea 
de a „vedea pre Dumnezeu precum este” se înfăptuieşte 
de Însuşi Dumnezeu. El poate să vină şi să Se dea să Se 
trăiască precum este. Aci, în legătură cu acest gând, să 
pomenim că nu întru totul devine omul asemenea lui 
Dumnezeu, adică nu devine de-o-fíere*. I se împărtă- 
şesc însă, nu mai puţin, toate însușirile lui Dumnezeu, 
în afara obârşiei: noi sântem făcuți dintru nimic. Deşi, 


! Is. 11:1-2. 

? 1 10. 3:2. 

> Pronuntat FI-E-RE (cu accentul pe prima silabă). Introducem în 
limba română acest termen calcat pe grecescul ovota şi pe latinescul 
esse („esenţă”), pentru a evita strămoşescul nostru „de-o-ființă,” care 
socotim că din punct de vedere theologic a fost catastrofic gândirii 
neamului nostru. (N. tr.) 

ca să vorbim exact, nu se poate spune „dintru nimic”: 
căci omul a fost zidit din ceva ce era deja.! 

Și iată că înaintea noastră se află întrebările: Cum 
să înțelegem omul ca „ipostas,” după chipul Ipostasului 
Fiului lui Dumnezeu celui întrupat, cu alte cuvinte, ca 
„persoană”? Unde este obârşia acestei persoane? Cum, 
din starea de individ, poate omul trece la cea de 
persoană, la forma ipostatică a ființei? (lertaţi-mă, 
încep să devin puţin „nebun,” vorbind despre toate 
aceste lucruri.) — Până astăzi problema personalismului 
creştin nu s'a dezvoltat încă în chip deplin în Biserică. 
Încă se zbat multe minţi theologice asupra problemei — 
cum se poate înțelege această forma ipostatica a fiintei. 
Eu însumi am îndrăznit să spun că pe Pământ puţini 
sânt cărora li se dă experienţa fiinţei ipostatice.* Una 
din manifestările ei cele mai esenţiale care se împăr- 
tăşeşte omului este rugăciunea pentru întregul Adam, 
cu plâns asemenea plânsului lui Hristos în grădina 
Ghethsimani. Noi nu atingem intensitatea lui lisus 
Hristos Însuşi, însă analogie trebuie să existe. Şi iată 
pentru ce ne este important să ştim, la început fie şi 
numai cu mintea, care este sarcina ce stă înaintea 
noastră, ce înseamnă „îndumnezeirea” omului. 

Tot mereu subliniez caracterul treptat al înălțării 
către această stare, caracter ce totuşi nu este absolut. La 


Şi au făcut Dumnezeu pre om, ŢĂRÂNĂ LUÂND DIN PĂMÂNT, 
şi AU SUFLAT ÎN FAŢA lui SUFLARE DE VIAŢĂ. 

2 Cf. Arhim. Sofronie, Budemv Boza kak Ox ecmvo, p. Cf. traducerea 
românească, Mistica vederii lui Dumnezeu, op. cit., p. 151 (traducere 
aproximativă — n. tr.). 


Cuvântarea a şasesprezecea 197 


părintele nostru Siluan, de pildă, observăm rânduiala 
„răsturnată.” Lui i-a fost dat să trăiască conştiinţa 
vecinicei despărțiri de Dumnezeu. lar conştiinţa de care 
vorbeşte el, că „limpede vedeam vecinica pierzanie,” 
era pentru el experiența iadului. lar Domnul, fără 
cuvinte i s'a arătat, şi fără cuvinte i-a împărtăşit propria 
Sa stare.? Subliniez, iară şi iară, că una este a înţelege 
intelectual această rugăciune asemenea celei din 
Ghethsimani, şi alta ivirea rugăciunii în noi. 

Ce este caracteristic descoperirii pentru rugăciunea 
din Ghethsimani? Faptul că Siluan — care după măsu- 
rile educaţiei noastre era un om agramat — după ară- 
tarea lui Hristos, dintr-o dată a început să se roage 
pentru întreaga omenire, cu adânc plâns. Jar aceasta nu 
mai este de-acum starea psihologică a unui intelectual, 
nu gândire filosofică, ci stare funțială, un fapt al fiinţei. 

Și cele despre care vorbim ca fiind țelul nostru de 
pe urmă, lui i s'au dat într'un astfel de chp! Era 
povăţuit de Duhul Sfânt în rugăciunea sa. Bineînţeles, 
rugăciunea lui nu se întrerupea nici ziua, nici noaptea. 
Această rugăciune nu îl lăsa să doarmă, iar el dormea 
şezând pe un taburet, adică un scăunel fără spetează. 
De patru sau cinci ori pe noapte se aşeza şi pica în 
somn timp de douăzeci de minute sau o jumătate de 
ceas, ŞI iar se ridica la rugăciune. Noi nu putem fi ca el: 
era un uriaş şi din punct de vedere fizic. 


! Cf. Între iadul deznădejdii..., op. cit., p. 197. 
? Ibid., p. 198. Aceasta se întâmpla la începutul vieţii monahale a 
Sfântului Siluan (n. tr.). 

Vedem la el şi altă manifestare, pe lângă rugă- 
ciunea pentru întregul Adam, pentru întreaga omenire. 
El scrie că după prima lui cădere într'un gând trupesc, 
atunci când duhovnicul i-a spus: „Niciodată să nu 
primeşti gândurile trupeşti,” patruzeci şi şase de ani ai 
călugăriei sale el niciodată nu a mai primit un singur 
gând trupesc. 

Ce am întâlnit eu în Sfântul Siluan, şi ce a izbit 
atât de tare, mai târziu, conştiinţa mea? În Staret ne este 
dată experienţa persoanei, iar ceea ce scrie acest părinte 
se arată deja a fi chipul ipostatic al fiinţei. Mascal, un 
mare profesor theolog al Bisericii Anglicane, mare 
erudit în ce priveşte scrierile Părinților — şi apuseni, şi 
răsăriteni — în recenzia la cartea Sfântului Siluan scrie 
că nu a găsit o paralelă în scrierile lăsate de Părinți, 
unde să se vorbească cu atâta putere de convingere 
despre neapărata nevoie a iubirii vrăjmaşilor.! Şi deci, 
după reacția persoanei la cele ce se întâmplă putem 
judeca ce este persoana. În cazul de față, în cărţile 
mele, eu dau o descriere acestei persoane dar, ca şi în 
Evanghelie, mult rămâne ascuns oamenilor ce nu 
înțeleg. Iar noi ne rugăm pentru Evanghelie: Doamne, 
învrednicește-ne să auzim Evanghelia Ta — adică ceea 
ce se ascunde după cuvintele evanghelicesti. Iată, 
această persoană-ipostas — Siluan — avea lacrimi pentru 
prigonitori, ca reacție firească a lui faţă de prigoana ce 
se dezlănțuia împotriva Bisericii Ruse, precum şi în 


BL. Mascal, ,,Archimandrite Sofrony — The Monk of Mount 
Athos: Staret Siluan 1866-1938,” Religious Studies, T. Ul, Nr. 3, 
Cambridge, Sept., 1975, pp. 370-372. 

alte părți ale lumii, împotriva lui Hristos: „Dă, Doam- 
ne, în Duhul Sfânt, tuturor acestor oameni să te 
cunoască!” Iată rugăciunea persoanei-ipostas! 

Noi ştim că atunci când Domnul a zis: Fiți desa- 
vârşiți, precum şi Tatăl vostru cel din ceruri desăvârşit 
este,’ El lega cuvintele acestea de porunca: Dar Eu zic 
vouă, iubiţi pre vrăjmaşii voştri.” 

Cela ce „a trecut de acum în viața vecinica,” trece 
deja de aci, iar reactiile lui la diferitele evenimente sânt 
altele. Ce m'a uimit pe mine în omul acesta, Siluan? — 
În el vedeam cu adevărat asemănarea cu Dumnezeu: 
trăia suferința fiecărui om cu care vorbea sau cu care 
avea vreo legătură. În toate greutăţile vieţii, el împre- 
ună-pătimea cu omul. Dar atunci când rămânea de unul 
singur se ruga pentru întregul Adam. El nu gândea că 
mântuirea pe Pământ s'ar putea „rostui” fără ca toți să 
cunoască pe Dumnezeu în Duhul Sfânt... lertaţi-mă că 
zic aşa, dar când m'am întâlnit cu el şi când a zis: 
„Veniţi la mine şi să stăm de vorbă,” atunci am gândit 
că omul acesta, ce primise de la Dumnezeu astfel de 
dăruiri, este un dar întregii omeniri. 

În încercarea mea theologică de a alcătui chipul 
persoanei mă călăuzesc de cele ce mi-a dat Dumnezeu 
să văd concret în acest om. Nu este vorba de fantezie, 
nu! Acestea sânt fapte ale vieţii. Precum şi theologia la 
Părinţi adesea nu este decât o „povestire” a ceea ce le-a 
fost dat să vadă sau să trăiască. O astfel de „povestire” 


! Mt. 5:48. 
2 Mt. 5:44. 
3 Cf. lo. 6:24. 

avem în Evanghelia de la Ioan. Așa au iubit Dumnezeu 
lumea, cât şi pre Fiul Său Cel Unul născut au dat...” 
Evanghelistul vorbeşte despre acestea ca despre un fapt 
ce nu se supune vreunei îndoieli sau socoteli. Iată 
theologia ca stare a omului. 

Când vorbesc despre Starețul Siluan, eu dau mulță- 
mită lui Dumnezeu: În ciuda faptului că eram tot mereu 
bolnav, Dumnezeu cumva mi-a îndelungat viața până 
acum, când pot vorbi cu vol. Şi mai nainte de a mă 
duce în „patul meu cel nou,’ înlăuntrul pământului, 
care deja s'a pregătit la vreo douăzeci de metri de patul 
meu, voiesc să vă predau învăţătura lui. 

Iar când voi vă veti pătrunde de o astfel de con- 
ştiinţă, atunci veţi fi aflat adevărata cale monahicească, 
şi ea este cea mai înaltă descoperire a chipului vieţuirii 
noastre pentru dobândirea mântuirii. În această pri- 
vință, şcoala monahicească stă mai presus de oricare 
alta pe care le-a cunoscut Pământul. Acolo unde în 
Scriptura biblică se vorbeşte despre şcolile prorocilor, 
nu ne este limpede cum era organizată viaţa în „şcolile 
prorocilor.”” Iar în ce priveşte vremile noastre, aş dori 
ca, ma! nainte de a mă duce de aci, să conştientizaţi şi 
să vedeți urmarea arătăriu lui Hristos, Sfântului Siluan, 
care este rugăciunea pentru întreaga lume, cu plâns, 
mai mult decât pentru sine... 


l 

Io. 3:16. 
? Este vorba de mormântul care, la cerința Starețului Sofronie, fusese 
pregătit nu departe de chilia lui. 

Vezi 1 Imp. 19:20. 

Sânt unii care înjosesc creştinismul prea la acelaşi 
nivel cu pământul. Dar adevărata conştiinţă creştină, 
bineînțeles, este Cerul şi pământul vor trece, dar 
cuvintele Mele nu vor trece, precum grăieşte Domnul. 
Este vorba de un cu totul alt plan al gândirii, al viziunii 
vieţii. 

Ce i-a fost dat lui Siluan să vadă? — Diferenţa între 
înțelegerea ascetică a smereniei şi smerenia lu Hristos. 
Înțelegerea ascetică a smereniei, „Eu sânt mai rău decât 
toţi,” o întâlnim şi la Părinţi... Însă pentru smerenia lui 
Hristos, proprie lui Dumnezeu Însuşi, ca atribut al lui 
Dumnezeu, vorbeşte numai Siluan. Eu nicăieri nu am 
întâlnit o asemenea înțelegere. „Dar alta,” zice el, „de 
nedescris este smerenia Domnului.” Iar când murea, 1- 
am întrebat: „Părinte, voiţi să muriți?” Ca răspuns, mi-a 
spus următoarele cuvinte: „Încă nu am atins sme- 
renia.” 

El scrie: „Tânjeşte sufletul meu dupre Domnu 
starea acestei smerenii a lui Hristos, trupul omenesc nu 
o poate purta. El o trăia, smerenia lui Hristos, dar nu în 
deplinătate. În deplinătate — numai în vremea desco- 
peririi, iar dacă ea s'ar fi prelungit, atunci trupul 
pământesc nu ar fi putut răbda.” 

Această nouă trăsătură în theologia lui aparține 
unei ordini neobişnuit de înalte: „Alta — smerenia 


p4 = 


' Mt. 24:35. 

2 Cf. Între iadul deznădejdii..., op. cit., p. 75. 
* Viaţa şi învățătura..., op. cit., p. 230. 

4 Cf. Între iadul deznădejdii..., op. cit., p. 41. 
5 Ibid., p. 159. 

omului, şi alta — de nedescris, smerenia lui Hristos.” 
„De nedescris,” de ce? — Pentru că Hristos a arătat 
foarte multe lucruri care vorbesc despre absolutul Său 
Dumnezeiesc. Dar oamenii au văzut mai curând trupul, 
însă mintea lor nu a ajuns să înţeleagă ceea ce se 
săvârşea. lar Însuşi Domnul a spus că „dacă lor nu le-ar 
fi fost arătate lucrurile acestea, atunci ei păcat nu ar 
avea.”! Dar când ne sânt arătate lucrurile, atunci noi 
stăm în adevăr, atunci înțelegem Cine este Hristos. 
Astfel încât cu Hristos se întâmplă un lucru straniu: El 
este şi neajuns, şi merge împreună cu noi „mână în 
mână.” 

Și fie binecuvântarea Lui peste voi toți, iubiții mei 
frați şi surori. Si aduceţi-vă aminte de aceasta, şi 
nimănui să nu dați să răpească de la voi această viziu- 
ne, pentru ca viața voastră, tot mereu grea, până la 
deznădejde, să nu vi se prefacă într'o moarte duhov- 
nicească. Pentru noi însă, a ne asemăna deplin cu 
Hristos este de neajuns, chiar dacă în exterior am face 
aceleaşi ca şi Hristos: căci El purta o altă formă a 
conştiinţei. 

Ce este dureros în vremea noastră? — Că mulţi din 
cei ce, omeneste vorbind, se află la nivele înalte ale 
culturii, sânt orbi în ce priveşte pe Hristos, şi nu îi 
recunosc Dumnezeirea. Mai mult — cu cât sânt mai 
învățați, cu atât mai greu le este să primească faptul că 
Hristos este anume Acela care a zis: „Să se facă 
lumină! Şi s'a făcut lumină”; că El este Cel „prin 


| Cf. Io. 15:24. 
2 Fac. 1:3. 

carele toate s'au făcut,” cum spun Sfinții Părinți în 
Simvolul Credinței, şi că toate printru Dânsul s'au 
făcut, şi fără de Dânsul nimic nu s'a făcut din ce s'a 
făcut... 

Sarcina mea de căpetenie constă în aceea ca voi să 
primiţi o însuflare care să nu se împuțineze niciodată. 
Putem fi zdrobiți până la capăt de greutățile vieții, însă 
însuflarea pe care ne-a adus-o Hristos, despre care a 
vorbit ca pentru un foc, noi trebuie să o păstrăm. 
Atunci monahismul vostru va fi cel adevărat. lar dacă 
veţi păstra numai înfăptuirile exterioare şi tipicele — 
aceasta este puţin lucru. Şi de departe puțin... 





! Cf. lo 1:3. 
2 Cf, Lc. 12:49. 


17 
CALEA CĂTRE CUNOAŞTEREA LUI 
DUMNEZEU! 


Pentru dragostea de Dumnezeu. Dumnezeu Singur 
este adevărata Fiinţă. Pentru cuvintele „Fără Mine 
nu puteți face nimic. ” Sarcina noastră — a ne adăogi 
şuvoiului vieții Dumnezeieşti. Ființa, una este. Bi- 
ruința păcatului părintelui celui întâi-zidit. Cu- 
prinsul fiintial al poruncii lui Hristos. Moartea se 
biruieşte prin deşertare. Urmarea lui Hristos pe 
calea suferinței. Despre primirea energiilor Dum- 
nezeieşii. Despre „cei chemaţi şi cei aleşi” şi 
predestinarea. 


De fiecare dată încep cuvântarea mea cu voi, 
exprimându-mi bucuria la întâlnirea noastră. Stranii 
căile lui Dumnezeu: Câteva zile am fost într'o stare de 
slăbire totală, şi nu mai credeam să mi se prelungească 
viaţa. Dar iată-mă din nou cu voi, şi din nou mă bucur 
de cuvântarea noastră. 

Domnul, prin venirea lui, ne-a pus fata in fata cu 
faptul — ce este El în esenţa Lui: El este adevăratul 
Dumnezeu — fără de început, nemărginit. lar când ne 
învrednicim a crede în El, puţin câte puţin dragostea 
noastră pentru El ne duce pe calea poruncilor Sale. 
Iubindu-l, noi pazim poruncile Lui.? 


Nr. C-4 (30 Sept., 1991), după numerotarea M". 
? Cf. Io. 14:21. 

Fireşte, noi toți vorm să ştim pe Dumnezeul nostru. 
Grecii din vechime zidiseră un altar „Dumnezeului 
Necunoscut.”! Iar noi toți voim să ştim pe Dumnezeul 
nostru, şi în credința noastră să mergem ca în lumina 
Soarelui, când vedem nu numai ce este apropiat, ci şi 
ceea ce este îndepărtat. Şi oricât am trăi noi pe Pământ, 
necontenit se lărgeşte câmpul vederii noastre şi se 
adânceşte iubirea noastră pentru Cel ce ne-a zidit. 

După cădere, ne trăim moartea noastră. Fusese zis 
în Rai: „Dacă veţi mânca din rodul acestui lemn, atunci 
cu moarte veti muri.” Şi această moarte a intrat în 
ființa lumii noastre omeneşti încă din primele zile. 
Astfel încât atunci când ne adunăm împreună şi voim 
să vorbim despre Dumnezeu Cel fără de început, un 
îndoit simțământ ne cuprinde: Pe de-o parte — cum ar fi 
să tăcem, să ne închidem în sine, şi într'o bucurie 
nespusă să contemplăm ceea ce face Dumnezeu şi Tatăl 
nostru; pe de altă parte, în faţa noastră se află sarcina 
de a ne zidi lăcaşul cel vecinic, vecinica noastră 
biserică. ŞI cum putem noi să ne construim acest lăcaş? 
Ce temelie vom turna zidirii lui? Nici într'un fel, nici 
într'altul noi înşine, cu puterile noastre, nu ne putem 
smulge din experiența negativă în care ne-a pus păcatul 
părintelui celui întâi-zidit. 

Atunci când începem a iubi pe Tatăl nostru Cel din 
Ceruri, prin Fiul pe Carele Tatăl ni L-a dat, şi prin 
Duhul Sfânt, atunci împreună cu dragostea pentru EI, 
nefiind încă sloboziți din patimi, trăim şi nespusă 


! Fap. 17:23. 
? Cf. Fac. 2:17. 

bucurie, şi suferința noastră, căci mântuirea noastră 
este încă nesigură. În noi „moartea lucrează”! 
urmarea păcatului. În zilele trecute, când mă aflam pe 
pragul morţii, mintea îmi era atrasă numai de această 
Viziune. 

Vorbesc, ca de obicei, iubiţilor mei frați şi surori 
ce au venit la noi de curând: cuvântările noastre sânt 
dictate de neapărata trebuinţă a unei împărtăşiri, al 
cărei ţel este de a trăi împreună cât mai adânc cu 
putință Descoperirea dată nouă. Voi, cei tineri, de abia 
vă începeți viața: Voi trăiţi încă o altă rânduială, şi 
aveți alte gânduri decât mine. lar astăzi aş dori să 
pătrund în starea voastră, pentru a vorbi cu voi nu 
despre ceea ce eu trăiesc în sfârşitul vieţii mele, ci 
despre ceea ce voi întâlniți în calea voastră. Aşadar, aş 
dori ca cineva din voi să-mi spună ce întrebare îi stă 
înainte în clipa de faţă, pe care ar vrea să şi-o 
lămurească într-un chip mulțămitor. Răspunzându-i, aş 
putea să vorbesc despre ceea ce şi eu însumi am trăit în 
cei aproape şaptezeci de ani ai călugăriei mele... 


Întrebarea Părintelui N.: Cum să înţelegem 
cuvintele lui Hristos din Evanghelia Sfântului Ioan: 
Fără de Mine nu puteţi face nimic, şi Nimenea poate 
să vie către Mine, de nu va trage pre el Tatăl, Cel ce 
M’au trimis; în legătură cu libertatea omului şi cu 
putinţa de autodeterminare a omului? 


! Cf. 2 Cor. 4:12. 
2 Io. 15:5. 
3 Io. 6:44. 

Bineînţeles, întrebarea aceasta este una esențială, 
care nu ne părăseşte până la sfârşitul călătoriei noastre 
pământeşti. Pentru ce a zis Domnul: „Căci fără de Mine 
nu puteţi săvârşi nimic”? Când ne gândim la ființă în 
general — şi la Dumnezeu, şi la făptură — atunci în chip 
curios în noi trăieşte o intuiție că ființa este una, iar nu 
o mulțime de chipuri felurite de fiinţare. lar dacă 
credem în Dumnezeul pe Care ni L-a descoperit Fiul 
Tatălui prin venirea Sa, şi Tatăl prin trimiterea Duhului 
Său, atunci se naşte întrebarea: Ce trebuie noi să facem, 
cum să înțelegem în general venirea noastră în lumea 
aceasta? 

„Fiinţare” — cuvânt nu adesea întrebuințat astăzi, 
însă el exprimă conceptul de existență. Conceptul este 
luat din sistemul de gândire al lui Hegel: afirmaţie, 
negație şi sinteză. Ființa vecinică, absolută, si nefiinta 
totală din cele două laturi ale hotarului, sânt afirmația şi 
negația. Sinteza este fenomenul vremelnic: omul. Şi 
noi întrebuințăm cuvântul „a ființa,” „fiinţare.” Astfel, 
câtă vreme trăim în sfera acestei „ființări,” înaintea 
noastră se află necontenita preocupare de a ne adăogi 
şuvoiului vieții celei din veac, Dumnezeieşti. Şi dacă 
nu este altă viaţă, altă Fiinţă în afara Celei exprimate de 
cuvântul Fiului lui Dumnezeu, în Descoperirea Lui 
către Moisi: EU SÂNT CEL CE SÂNT:! şi dacă fusese 
arătat în Vechiul Legământ că Dumnezeu — unul este, 
ŞI viața — una, atunci eu înțeleg cuvântul lu: Hristos ca 
fiind cuvântul Celui Care a venit la noi din Fiinţa 


! leş. 3:14. 

Dumnezeiască absolută şi a luat asupră-şi forma noas- 
tra de fiintare. Şi cum putem noi împlini porunca Sa? 
Noi putem cugeta oarecum, şi chiar iubi poruncile, 
pentru desăvârşirea lor, însă cuprinsul lor fiintial ne 
scapă. Şi deoarece nu este alt Dumnezeu în afara Celui 
ce ni S'a descoperit — Tatăl, Fiul şi Duhul Sfânt — 
atunci cuvintele lui Hristos trebuie înţelese în sensul că 
El, Dumnezeu fiind prin Esenţă, ne dăruieşte viața Sa. 
lar dacă El nu o dăruieşte, atunci noi, în calitate de 
făptură, sântem lipsiţi de putinţa de a înfăptui altă funţă 
în afara celei care este în realitate. Astfel, a birui 
moartea care ne-a atins, nu o putem face decât dacă 
devenim sălaş Tatălui, Fiului şi Sfântului Duh. Iar dacă 
EI — Dumnezeu — nu este cu noi, ne aflăm neputincioşi, 
în întuneric şi sub stăpânirea morții. lată pentru ce, 
gândesc, El zice: Fără de Mine nu puteţi face nimic. 
Pentru că nu există altă viață în afara celei despre care 
vorbeşte Prologul Evangheliei de la Ioan. Toate printru 
Dinsul s'au făcut, şi fără de EI nimica s'a făcut din ce 
s'a făcut,” şi nu este alt Dumnezeu, altă Fiinţă. A zidi 
altă ființă, noi înşine nu putem, aşa că întregul sens al 
fiintării noastre constă numai în aceea de a primi 
vecinică Funţă de la Dumnezeul Cel fără de început 
Care S'a descoperit nouă. 

De bună seamă, nimica nu pot face eu, din ceea ce 
aparține lui Dumnezeu. Acelaşi dumnezeiesc Ioan zice 
că atunci când Îl vom vedea, asemenea Lui vom fi, căci 


! Io. 15:5. 
? Io. 1:3. 

vom vedea pre El precum este.! Şi întreaga cale se arată 
a fi astfel: Noi trebuie să ne facem „vase ale Duhului 
Sfânt” şi „sălaşuri ale Tatălui şi Fiului” şi, putem adăo- 
gi, „ale Duhului Sfânt.” Sălăşluire însă nu vremelnică, 
în vârtutea faptului următor: Dacă devenim sălaş 
vecinicului Dumnezeu Celui fără de început, atunci 
bineînţeles că pe vecinicie va sălăşlui întru noi Tatăl şi 
Fiul şi Duhul Sfânt. Acesta este curatul şi adevăratul 
înţeles al cuvintelor evanghelice. 

Cu toate acestea, întreaga noastră experiență ne-a 
arătat că sântem nevoiţi să trecem experiența negativă a 
deşertării, experienţa noastră negativă a morții. Şi când 
trăim creştineşte, noi trăim atunci şi plinătatea Fiinţei 
fără de început, fără de sfârşit, şi în acelaşi timp nu 
încetăm a ne afla necontenit în acest trup care ne 
strâmtorează. Şi nu atingem nimica absolut, ci totul in 
noi este relativ. 

Domnul, Făcătorul nostru, Sfânta Treime, a porun- 
cit un sfat mai nainte de veci: Să facem om dupre 
chipul nostru şi dupre asemănare, iar noi, creştinii, ne 
zidim viaţa pe descoperirea faptului că ființa noastră 
este chipul Dumnezeieştii ființe. Păcatul strămoşesc a 
introdus un moment negativ în viața noastră. lar pe 
Hristos Care S'a arătat în lumea aceasta, fireşte că 
nimenea nu L-a înțeles. Cum a trăit Acest Om? — El nu 
a voit să aibă nici o proprietate pe Pământ: nu avea nici 
casă, nici orice altceva...” Venire Lui, Naşterea Lui s'a 


' 1 Lo. 3:2. 
* Fac. 1:26. 
3 Vezi Le. 9:58. 

făcut în condiţiile cele mai sărăcăcioase.! Şi cum putem 
desluşi în acest fenomen manifestarea Dumnezeului 
absolut, Făcătorul Cosmosului? Şi Hristos zice că 
atunci când Tatăl lucrează în noi, începem a vedea 
măreția lui Dumnezeu în desertarea aceasta. 

Pentru a urma lui Hristos,” precum spune EI, 
trebuie cu adevărat să ne pregătim a răbda toată scârba 
şi durerea, toată suferința cu putință. Și cum este cu 
putință a alege o astfel de suferință şi o astfel de 
durere? Nimenea nu poate de la sine să urmeze lui 
Hristos, pentru că prima condiție este a lua pe proprii 
săi umeri crucea. Cine poate alege înfricoşata cale a 
suferinței lui Hristos? Deci trebuie o oarecare intuiție 
de sus care să atragă pe om către Hristos. Apostolul 
Pavel bine a zis că dacă nu este înviere, atunci creştinul 
este cea mai nefericită ființă de pe Pământ.* Omeneşte 
vorbind, nimenea poate să se învoiască a urma lui 
Hristos, dacă nu i se va descoperi că El este Fiul iubit 
al Tatălui. 

Pare-mi-se că această situație include o oarecare 
clătinare: Dacă fără El nu putem înfăptui, şi Îl rugăm 
pe El să înfăptuiască, iar El nu înfăptuieşte, cum să 
înţelegem cuvântul Cereţi, şi se va da vouă? Noi 
cerem, şi îndelungă vreme nu primim nici lucrurile cele 
neînsemnate, 


! Vezi Lc. 2:7. 

2 Cf. Io. 6:44. 

7 Cf. Io. 12:26. 

+ Vezi 1 Cor. 15:13-19. 
> Mt. 7:7. 

Aşadar, potențial, în noi trăieşte Însuşi Dumnezeu, 
iar noi primim ființa-viaţa lui Dumnezeu Însuşi, astfel 
încât Dumnezeu şi omul merg unul lângă altul, cât se 
poate de apropiat. Când vorbim despre întruparea 
Fiului Tatălui, se ivește întrebarea: Cum este cu putință 
ca Esența absolută să se fi întrupat în acest trup al 
durerilor? — Firea noastră este de Dumnezeu făcută. 
Reiese că Hristos a îmbrăcat şi a luat asupră-Şi, în 
propriul Ipostas, firea noastră supusă suferinţei, însă 
fire de EL Însuşi zidită. Ea nu este ceva străin Lui. În 
naşterea Lui din Fecioara, El s'a îndepărtat de tot ce 
avea atingere cu păcatul. Dacă El Însuși a făcut această 
fire şi a putut să se manifeste în ea, rezultă că şi noi, cei 
născuți în această fire, putem să primim pe Dumnezeu 
— pe Făcătorul. Aşa încât, atunci când Domnul grăieşte 
în sfatul Său cel mai nainte de veci: Să facem om dupre 
chipul nostru şi dupre asemănare, noi ne aflăm în fața 
Absolutului. 

Și experienţa de zi cu zi ne arată neputința noastră, 
moartea noastră, lipsa de dragoste în noi, lipsa unei 
simțiri limpezi, ce este bine şi ce este rău. Noi ne 
zbatem ca peştele pe uscat în lumea aceasta. Viaţa cea 
de veacuri a dreptei-slăviri şi a creştinismului în 
general reprezintă o continuă căutare. Iar când voim să 
cunoaştem pe Dumnezeu, se naşte întrebarea: Cum este 
cu putință ca Esenţa absolută să fi luat asupră-şi această 
formă relativă a ființării? lar pe de altă parte: Cum 
putem noi, născuți fiind în acest trup de țărână, să ne 
arătăm purtători ai puterii dumnezeieşti? Dacă am vrea 
să socotim acestea, la fiecare pas am putea cerca 

neputinţa intelectului nostru de a răspunde întrebărilor. 
Căci ele îşi află răspunsul în însăşi viaţa. Noi ne aflăm 
încă în perioada facerii, despre care spunea Domnul: 
Tatăl Meu până acum lucrează, şi Eu lucrez.! Încă nu 
s'a împlinit până la capăt „lucrul? lui Dumnezeu, Cel 
ce mântuieşte lumea. 

Firea noastră este zidită după chipul Absolutului 
celui fără de început Care zice EU SÂNT CEL CE 
SÂNT, „Fiinţa — sânt Eu, şi nu este altceva în afara 
Mea.” Dacă Dumnezeu, pentru Sine, spune „Eu,” în- 
seamnă că El este Persoană, Faţă. Cum se oglindeşte 
această Descoperire în noi? Cum se exprimă ea în viața 
noastră de zi cu zi? Cum putem noi să devenim 
persoane asemenea lui Dumnezeu? Dacă ne vom 
petrece cu luare aminte zilele, ne vom afla tot mereu în 
faţa unor oarecari taine încă nedezvăluite nouă. Dar, 
prin însăşi stăruința de a trăi după poruncile lui Hristos- 
Dumnezeu, vom înţelege că nimeni altul nu ne-a dat 
vreodată ceva mai desăvârşit... 

Încă o dată mi se întoarce gândul către părintele 
nostru Siluan. El scrie că atunci când noi nu înțelegem 
căile lui Dumnezeu, totuşi Îi zicem: „Facă-se voia Ta.”* 
Astfel, în vremea vieţii noastre pe Pământ, viata plină 
de suferinţe, de dureri, de moarte, de întuneric, atunci 
când ne dăm voii Lui, pe care încă nu o cunoaştem, 
vine peste noi harul Sfântului Duh, iar noi ÎI trăim pe 


' Io. 5:17. 

? Vezi Io. 4:34; 17:4. 

3 Cf. Între iadul deznădejdii..., op. cit., cap. 6, „Despre voia lui Dum- 
nezeu...” 

Dumnezeu ca pe un Tata, cel mai drag, cel mai apro- 
piat. 

Aşadar, nu logica poate solutiona in acest moment; 
nevoie este de experiența fiintei insesi. Daca santem 
ziditi după chip şi după asemănare, înseamnă că pentru 
noi s'a gătit Împărăţie fără de sfârşit. Şi în mare 
suferință îşi săvârşeşte creştinul călătoria. Și deci, pe 
Pământ, Hristos nu urmăreşte a zdrobi pe ceilalți cu 
puterea Sa, ci ia asupră-Şi neputinţele lor. Creştinis- 
mul pe care noi, drept-slăvitoriui, îl trăim, este cu 
adevărat curată suferință. Însă în această suferință, 
dintr'o dată îşi află cumva calea firul de aur al unei 
intuiții cât se poate de subțiri, a înrudirii noastre cu 
Dumnezeul cel fără de început. 

Şi astfel, facerea omului încă nu s'a săvârşit până 
la capăt. Poate că îşi găseşte săvârşitul în experiența 
Sfinților, de pildă Cuviosul Siluan. El spune că şi pe 
Dumnezeu Îl trăim ca pe un Tată, cel mai drag, cel mai 
apropiat. Foarte greu se exprimă aceasta prin cuvântul 
nostru. Ființa Dumnezeiască este nepatimitoare. Si în 
ce fel ne atinge pe noi această „boală a iubirii”? Hristos 
a spus: Mai mare dragoste decât aceasta nimenea are, 
ca cineva sufletul său să puie pentru prietenii săi, 
pentru ceilalți. Iată calea către putinţa de a deveni 
persoană, asemenea Persoanei Fiului lui Dumnezeu 
celui întrupat. lar ceea ce Hristos gândea pe Pământ, 
reacţiile pe care le vedem în El, întreaga structură a 


Cf. Mt. 20:28; Mc. 10:45. 
2 Io 15:13. 

gândirii şi simțirilor Lui, noi vrem să le asumăm — şi nu 
putem, pentru că ne este prea dureros. 

Percepția duhovnicească in viaţa creştină este 
deosebit de adâncă şi nepgrăit de subțire. La drept 
vorbind, cu intelectul nostru nicicum nu putem a sesiza 
dragostea Tatălui şi a Fiului şi a Sfântului Duh... 
Cuvântul omenesc, născut în lumea zidită, nu este în 
stare a o exprima cum S'ar cuveni. Dar dacă cu 
adevărat credem în Hristos, atunci se sălăşluieşte întru 
noi Duhul Sfânt şi, undeva în adânc, o anume intuiție 
cât se poate de subțire ne descoperă că acesta este 
Dumnezeu, acesta este Tatăl nostru. A o exprima cu 
cuvântul nu putem, trebuie să „nimerim” în această 
stare. Şi „nimerim” în ea dacă Însuşi Dumnezeu vine şi 
sălăşluieşte întru noi — nespus de măreț şi de puternic, 
şi nespus de smerit. 

Precum spune părintele nostru Siluan, există o 
smerenie a nevoinţei: ne trăim şi ne simțim pe noi 
înşine ca neputincioşi a trăi după porunci, începem a ne 
uri şi a zice că „eu sânt mai rău decât toți.” Şi aceasta 
deja este o smerenie. „Însă,” zice Cuviosul Siluan, „alta 
este smerenia lui Hristos. Ea nu se raportează la nimic 
altceva, în ea nu se află nici comparație, nici deosebire 
— nimic. Este smerenia absolută a lui Dumnezeu.” Iar 
când Dumnezeiasca smerenie se atinge de noi, atunci 
bucuria noastră nu constă în puterea de a zdrobi pe 
fratele, ci în dragostea către fratele care devine 
cuprinsul vieţii noastre. Şi se naşte un neobişnuit 


! Cf. Între iadul deznădejdii..., op. cit., p. 75. 

simțământ al unei „îndulciri,” de acum duhovniceşti, 
„îndulcire” a unei ordini dumnezeieşti, din faptul că 
omul se simte mai mic decât ceilalți şi că nu tânjeşte 
după stăpânire. Aceasta este Dumnezeiasca smerenie 
pentru care Cuviosul Siluan spune că „este inexpri- 
mabilă,” pentru că, exprimată în limba noastră ome- 
nească, devine contradictorie. 

Ce să facem atunci în starea în care ne aflăm 
acum? — Continuăm cu răbdare să ne învăţăm viaţa lui 
Hristos în deşertarea Lui. Şi atunci va veni răspuns, nu 
în cuvânt, ci ființial, căci omul trebuie să ajungă, în 
Hristos, în starea în care el însuşi spune: „Acum, în 
Tine şi prin Tine — eu sânt.” Şi atunci se împlineşte in 
noi gândul cel mai nainte de veci: devenim asemănători 
Celui ce a zis EU SANT CEL CE SANT. ,,Eu sant” — 
Zice $1 omul. 

De ce vorbim acum despre aceasta viata ce intrece 
nivelul ,muylociu” al creştinismului? — Pentru ca noi 
trebuie să ştim către ce sântem chemaţi. lată în ce şi 
constă monahismul. Păzind poruncile lui Hristos, noi 
ne facem în stare a primi deja însăşi energia 
Dumnezeiască — harul. Astfel cuvintele lui Hristos: 
Nimenea poate să vie către Mine, de nu va trage pre el 
Tatăl, se leagă de ideea că Dumnezeu a făcut firea 
omului capabilă de a cunoaşte. Iar în starea noastră de 
făptură, capacitatea de a cunoaşte pe Dumnezeu face ca 
porunca lui Dumnezeu să fie oarecum obligatorie, 
pentru că porunca este tocmai ceea ce corespunde cu 


! To. 6:44. 

Funța Dumnezeiască. Şi atunci, prin straduinta noastră 
de a trăi după poruncile lui Hristos, începem a vedea 
cum mintea noastră devine în stare să cuprindă 
înțelesul cuvintelor apostolului Pavel, că noi am fost 
„aleşi mai nainte de întemeierea lumii.”! Viaţa după 
Hristos ne cere a avea atenția unde este mintea noastră. 
lar mintea noastră se poate îndrepta către CEEA CE 
ESTE mai nainte de facerea lumii (nu zic „ceea ce era,” 
ci ceea ce ,,este’’), lar aceasta nu se naşte din pământ, ci 
este ceva ce purcede de la Dumnezeu. 


Întrebarea Părintelui NN.: Oare către toţi oamenii 
este îndreptată această chemare de la Dumnezeu, fără 
de care este cu neputinţă a afla pe Dumnezeu, a fi cu 
Hristos sau a cunoaşte pe Dumnezeu? 

Eu cred, părinte drag, că nu putem rămâne exclu- 
siv în expresia situaţiilor reciproc exclusive. În logica 
normală, unde există „ori-ori,” se exclude a treia 
posibilitate; însă aci nu se exclude, şi pentru aceea noi 
zicem că trebuie să ne lepădăm de cuvintele ce exprimă 
logica noastră formală... 

Aici ar trebui să ne amintim că, în facerea omului, 
Domnul avea un anumit plan. lar tânjirea de a căuta 
Absolutul se află în însăşi firea omului normal. Astfel 
încât „chemaţi” sânt toți oamenii, căci sântem plăsmuiţi 
pentru a fi cu Dumnezeu; însă „aleşii” care primesc 
chemarea — sânt nu mulți.” Iar aici se naşte o întrebare 
uimitor de grea. Ce atitudine să avem față de cei ce nu 


! Efes. 1:4. 
2 Cf. Mt. 22:14. 

pot crede: Oare poartă ei aceeaşi fire, sau este vorba de 
altceva? Însă a fi chip al Absolutului, şi a se mulțumi 
numai cu o mâncare gustoasă sau cu un pat confortabil, 
nu este propriu omului ce păstrează în sine chipul lui 
Dumnezeu. Aşadar, toți sânt chemaţi numai către 
aceasta; toți sânt „chemați” prin însăşi firea ce o au de 
la începutul zidirii. lar noi ne aflăm in fata acestei 
întrebări pe care nicicum nu o putem rezolva în 
cuvinte... Nu o putem exprima în cuvinte, încă şi pentru 
că reacția fiecărui om, fiecărei inimi, este de natură 
absolut personală: Dumnezeu a zidit inima ca un 
unicat, şi vorbeşte cu omul în inimă. 

Din ce putem întrevedea ceea ce a săvârşit Hristos 
ca om? — Din faptul că Tatăl L'a predat deplin în 
stăpânirea vrăjmaşilor. Hristos a strigat către Dânsul în 
grădina Ghethsimani, a strigat către Dânsul pe Gol- 
gotha: Tatăl nu S'a învoit să vină către El.! După aceea 
însă, precum zice Apostolul Pavel, au dăruit Lui Nume 
care este mai presus de tot numele,” şi pe Pământ, şi în 
Cer. Adică, ce concluzie putem trage? — Eu primesc 
orice scârbă, pentru că ştiu că Tatăl nostru este cu 
adevărat Bun. Şi dacă noi răbdăm toate, până şi 
moartea, păstrând încrederea deplină în faptul că Tatăl 
meu este Bun, atunci, după credința noastră, va fi 
aceeaşi ce s'a făcut cu Hristos: Tatăl proslăveşte pe om 
cu slava care este fără de început. Omul este chemat la 
aceasta. Şi deci cei chemaţi — toți sânt de la însăşi 
facerea lumii. Toți fili lui Adam sânt chemați la 


! Cf. Mt. 26:36 şi urm.; 27:46 şi urm. 
? Flp. 2:9. 

aceasta. Iar alegerea, de acum, depinde de noi: dacă 
răbdăm şi urmăm lui Dumnezeu, în ciuda tuturor 
suferințelor. Calea aceasta nu se poate lămuri cu nici un 
cuvânt omenesc. 

Rugaţi-vă pentru mine, căci vedeți, nu sânt în stare 
să dau răspuns; însă cred că el, răspunsul, nici nu 
există. Până la ultima Judecată a întregii lumi noi nu 
putem da un răspuns concret. Mergem cu credința, iar 
nu cu vederea limpede a lucrurilor,! ca apostolul Pavel, 
om genial care a trăit cu adevărat experiența lui 
Dumnezeu, şi până astăzi ne slujeşte ca pildă. 

Unii theologi au următorul gând: Dumnezeu a 
făcut lumea şi a inclus în ea un potențial, astfel încât 
lumea să fie ca şi nevoită să-şi urmeze în chip firesc 
propriile sale căi, şi să rămână ca şi fără Dumnezeu, 
asemenea unei mici seminţe în care este inclus întreg 
programul, şi devine pom uriaş. Deci şi programul 
lumii a fost scris din clipa faceru lui Adam. lar când 
Dumnezeu părăseşte omul, El socoteşte că noi singuri 
trebuie să hotărâm răspunsul, cu elementele date nouă 
din facere. Şi El zăbăvniceşte, şi nu răspunde, aşteaptă 
până când noi înşine vom ajunge acolo. Astfel unii 
theologi primesc această idee, că omul se naşte poten- 
tial cu putinţa unei fireşti dezvoltări în Dumnezeu, dacă 
primim că omul este zidit după chipul lui Dumnezeu şi 
după asemănare. 

În ce constă dauna ştiinţei contemporane pentru 
viața omului? — În faptul că învățații leapădă Desco- 


! Cf. 2 Cor. 5:7. 

perirea. Însă ea ne este de neapărată trebuință, căci din 
singură experiența noastră nu putem hotări răspunsuri 
în ce priveşte pe Dumnezeu: Dumnezeu trebuie să ni se 
descopere. Şi deci se naşte greutatea de a exprima până 
unde merge puterea potenţială aflată în noi — „până 
unde” şi „de ce.” 

Personal, eu trăiesc astfel: „Eu însumi nimic nu 
pot face.” Poporul rus avea o expresie minunată: „Fără 
Dumnezeu, nici până în prag nu ajungi!” 

În dicţionarul limbii ruse al lui Dal găsim o 
expresie bună. Reprezentantul nobilimii ocârmuitoare 
zice: „Deşi noi sântem mai inteligenți decât ţăranul, din 
punct de vedere moral ne putem afla mai prejos decât 
țăranul.” lar aceasta nu se poate înstrăina de la om. 
Câtă vreme dăinuia legea iobăgiei, oamenii purtau răb- 
dătoni acel jug. Tatăl ocrotitorului nostru duhovnicesc, 
Siluan, fusese iobag, adică rob. Înseamnă că nici o 
poziţie socială nu împiedică omul de a ajunge la Dum- 
nezeu. Ba chiar există şi contrastul următor: Cei ce se 
mulțumesc cu poziția lor, ca fiind un element de 
întâietate în societate, sânt mai puţin capabil de a afla 
dragostea lui Dumnezeu, decât robul care suferă. 

Prin urmare, în ce priveşte felul cum privim viaţa, 
noi creştinii nu trebuie să gândim aşa cum gândea, să 
zicem, Marx. Dumnezeu are dreptatea Sa proprie. Şi 
Siluan zice: „Unul are ascultarea de a fi împărat, altul 
are ascultarea de a fi patriarh, al treilea — vreo altă 
oarecare vrednicie, al patrulea, un muncitor de rand.” 


'Cf Io. 15:5. 

Și adaogă: „lar aceasta nu are importanță.”! El însuşi 
fusese muncitor, şi nu invidia pe tar. Îşi făcuse serviciul 
militar în garda imperială şi l-a văzut pe Alexandru al 
III-lea luând parte la parade. Și nu avea nici urmă de 
invidie, ci zice cu simplitate: „Aceasta nu are impor- 
tanță. Dar cine iubeşte mai mult, acela se va afla mai 
aproape de Dumnezeu, de Tatăl şi de Hristos.”. Şi 
atunci se va împlini cuvântul lui Hristos: „Voiesc ca 
acolo unde sânt Eu, şi slujitorul Meu să fie,” cu alte 
cuvinte, „ca slujitorul — credinciosul — să fie asemenea 
Lui întru toate ca prieten.” 

Jertati-ma si rugati-va pentru mine. Nu cercetati 
căile lui Dumnezeu, numai cu frică şi cu luare aminte, 
căci căile lui Dumnezeu sânt de nepătruns omului. 
Adesea ele au un caracter cât se poate de deosebit, şi 
Scriptura zice: „Căile Mele nu sânt căile voastre." 
Astfel, noi să ne slobozim de gândirea curentă, proprie, 
să zicem, structurii vieţii statale. Cel mai important 
lucru pentru noi este a iubi pe Dumnezeu din toată 
inima, din tot cugetul, din toată vârtutea” — din toată 
fiinţa noastră... 


Cf. Între iadul deznădejdii..., op. cit., p. 103. 
2 C£. lo. 12:26; 17:24. 

3 C£. Io. 15:14. 

* Cf. Is. 55:8. 

> Cf. Mc. 12:30. 


18 
CALEA CATRE ASEMANAREA CU 
DUMNEZEU! 


Oare dragostea trupească şi insuflarea artistică pot 
deveni duhovniceşti? Cuviosul Siluan — despre lupta 
cu propriul său caracter. Despre sfințenia cea dintru 
început a Maicii Domnului. Biruința asupra gân- 
durilor este una mai presus de cosmos. Despre 
dragostea pătimaşă şi cea Dumnezeiască. Cum a 
trecut în vecinicie Cuviosul Siluan. Neputinţa filo- 
sofiei şi a ştiinţei în ce priveşte viața duhovnicească. 
Duhul poruncilor ca stare proprie. „Cu cât mai 
desăvârşită dragostea, cu alât mai sfântă viața. ” 


Iarăşi mă bucur să fiu cu voi, deşi puterile m'au 
părăsit de tot. Nu demult, unul dintre voi mi-a pus 
multe întrebări la care nu sânt în putere a răspunde, 
căci „umblăm nu prin cunoaştere tare, ci prin credință”? 
în Dumnezeirea lui Hristos. 

În Franța, un oarecare prunc, care mai târziu a 
devenit preot, m'a întrebat: „Dar de ce?” Neștiind ce să 
răspund, l-am spus: „De-aia!” Şi el s'a arătat mulțumit 
cu răspunsul meu. Şi noi adesea întâmpinăm câte o 
astfel de încurcătură când sântem puşi în faţa unui fapt 
văzut şi simțit, deja săvârşit. lar dacă cineva ne întreabă 
„Dar de ce?”, nu ne aflăm în măsură a da un răspuns. 


Nr. C-11 (11 Noiembrie, 1991), după numerotarea Mi. 
* Cf. 2 Cor. 5:7. 

Căci ne aflăm totdeauna înaintea unei minuni, înaintea 
actului facerii acestei lumi, care depăşeşte omul. Omu- 
lui îi revine a se împărtăşi cu Dumnezeu în veacurile 
cele vecinice şi a moşteni plinătatea Dumnezeirii. Şi 
deci de fiecare dată când ne aflăm zdrobiți de necu- 
noaşterea noastră şi de neîndestulata noastră înţelegere, 
acelaşi răspuns se cuvine: Dumnezeu face lumea con- 
form gândurilor Lui, care pentru noi sânt de neajuns. 

Dacă cunoaştem țelul final al lui Dumnezeu, dacă 
credem în Hristos ca Făcătorului nostru, ca Dumnezeu, 
care este Duh Absolut Fără de Început — atunci ne 
simțim oarecum a fi într'o Lumină ce ne ajută să nu ne 
poticnim de tot felul de pietre, de pietrele tari şi aspre a 
toată îndoiala.! Şi urmând poruncilor lui Hristos, ne 
săvârşim oarecum călătoria înțelegătoare, însă în ciuda 
acestui fapt, totul rămâne pentru noi taină. 


Întrebare: În ce chip darurile trupeşti, fireşti ale 
omului, se schimbă în duhovniceşti? 

Această întrebare s'a ivit în legătură cu ceea ce 
scrie Cuviosul loan Scărarul. El a observat următorul 
fenomen: Există oameni ce au suferit până la robie de 
mişcări pătimaşe şi de patimi, dar până la urmă le-au 
biruit? Reiese că cel ce nu a avut o astfel de luptă, 
acela într'un fel nici nu înțelege despre ce este vorba. 
Cum să explici, de pildă, cum la Cuvioasa Maria 
Egipteanca, la Sf. Maria Magdalena şi la alții, iubirea 
trupească care îi stăpânea, dintr'o dată s'a prefăcut în 


' Cf. Io. 11:9. 
? Cf. Cuviosul Ioan Sinaitul (Scărarul), Scara. 5, 27. 

dragoste dumnezeiască? Și câți oameni — poate majori- 
tatea — rămân neatinşi în ignoranța lor! Nici eu nu pot 
răspunde la această întrebare, așa cum nu am putut 
răspunde nici la alte întrebări, „De ce?” şi „Ce e de 
făcut?”. 

Eu însumi am observat că cei dăruiți cu vreun 
talent artistic oarecare, mai repede se însuflă în viața 
duhovnicească decât cei ce nu au astfel de dăruiri, şi 
care uneori nici nu ştiu ce înseamnă însuflarea. 

Dar când am atins aceste probleme în discuţiile cu 
Sfântul Siluan, iată că aci toate teoriile s'au năruit. 
Întrebarea a fost pusă astfel: „S'ar zice că omul poate 
deține anumite capacități şi talente. Iar dacă nu le are, 
ce poate să facă? El nimic nu înțelege, nimic nu caută, 
după nimica nu însetează.” 

lar atunci, împreună cu Sf. Siluan, ne-am aplecat 
asupra problemei celor robiți de patimi. La unii pati- 
mile iau o formă prea turbulentă, care întunecă mintea, 
şi omul „face carea nu voieste,”’ cum zice apostolul 
Pavel. Si am pomenit de anumite fapte cand pe calea 
nevointelor unii monahi au ştiut să-şi strunească 
caracterul — caracter năvalnic, furtunos, patimas — şi au 
devenit oameni blânzi şi paşnici, mai mult decât cei ce 
fuseseră astfel din firea lor. 

În timpul discuţiei l-am întrebat pe Sf. Siluan: S'ar 
zice cu adevărat că parcă mai bine ar fi dintru început 
să fii stăpânit de patimi, iar după aceea să porneşti 


' Cf. Rom. 7:16. 

lupta pentru curăția vieții pe care o cer poruncile lui 
Hristos. | 

El a zis: 

- Da, cei ce se lupta cu firea lor pătimaşă au un 
anume avantaj, prin faptul ca la ei problema primeste o 
formă şi o încordare tragică. Dar dacă este să socotim 
pilda Maicii Domnului, atunci toate teoriile noastre se 
năruie. Ea după fire totdeauna a fost blândă şi paşnică, 
şi astfel fiind, a ajuns la putinţa de a primi Cuvântul 
Dumnezeiesc. Fără nici un fel de năvălnicii pătimaşe, 
din anii copilăriei a intrat în rugăciune și a atins cele 
mai înalte măsuri ale desăvârşirii. Dacă, nefiind ţinută 
de patimi, şi nesuferind din pricina puterilor năvalnice, 
Maica Domnului a ajuns la o astfel de înălțime a 
blândeţei şi a sfinţeniei, reiese că nu este nicidecum 
nevoie să fii purtător de mari patimi, îndoieli şi, în 
general, conflicte lăuntrice tragice — adică starea de 
care se plânge A. S. Puşkin: 


Ce vrăjmaşă stăpânire 
Smulsu-m’a din a nu fi, 
Pus-a-n suflet pătimure 
Și în minte a mă-ndoi? 


Iată o foarte reuşită descriere a omului pătimaş. 

Astfel stăm în fața tainei facerii vecinicilor dum- 
nezei, care vecinic vor petrece ca prieteni şi ca rudenii 
— frați ai lui lisus Hristos, şi ca fii ai Tatălui Ceresc — în 
acest țel. Dar noi ne naştem ca unii luați din tarana. Si 

să luăm momentul de față: Cum noi, cei „luați din 
țărână,” gândim acum cele ce aparțin sferei duhului? 

Cum s’a petrecut cu însuşi Siluan? — În anii fur- 
tunoşi ai tinereţii el a căzut cu o femeie. La începutul 
monahisimului, când a ajuns în mănăstire, a suferit o 
ispita. Nu ştim sub ce formă şi cu ce putere a fost, stim 
doar că duhovnicul i-a spus: „Să nu primeşti gândurile 
pătimaşe, trupeşti,” iar el a început să se lupte cu 
această stare. Şi patruzeci şi şase de ani el nu a primit 
nici un Singur gând pătimaş.! Cum s'a putut aceasta, 
noi nu înţelegem. În Viaţa lui, eu am socotit că trebuie 
neapărat să pomenesc că fusese un om de o putere 
excepțională.” Și fiind normal cu sănătatea, cum s'a 
întâmplat că de-a lungul unei jumătăți de veac el nu a 
avut gânduri trupeşti? Noi nici nu ne putem închipui. 
Cu el însă, aşa cum pe drept cuvânt a observat cineva, 
aceasta s'a petrecut după ce i s'a arătat Hristos. După 
ce cercase aceasta vedenie, într'o clipită, zice, întregul 
lui trup s'a umplut de Duhul Sfânt. Dar cei ce nu au 
avut acea experiență, cu ce dragoste vor putea să 
biruiască patimile trupeşti, dacă însăși firea sileste pe 
om la anume fapte? Legea procreerii (zămislirii) este o 
lege cosmică. ȘI pentru aceea, atunci când cineva 
biruieşte în sine această lege, devine, în unele aspecte 
ale vieţii sale de acum, „mai presus de cosmos,” adică 
vecinic. 

Un anglican, un om bun, foarte cult, imi spunea: 
„Mie îmi este de neînțeles de ce ar fi un păcat să 


Cf. Viaţa şi învăţătura..., op. cit., p. 18. 
* Ibid., pp. 10-11. 

iubeşti o femeie care nu-ți este soție. Eu nu văd păcat 
într'o astfel de dragoste.” Şi cum poți să-i explici? Dar 
noi vedem că apostolul Pavel, înşirând toate păcatele ce 
ne despart de Dumnezeu, mai mult decât toate vorbeşte 
de patima trupească.! Cum se face că acest fel de 
dragoste se împotriveşte dragostei Dumnezeieşti? — O 
putem constata chiar în propria experiență, însă a o 
lămuri nu putem — „De ce aşa?” De ce, în actul facerii a 
dumnezei vecinici, a fost nevoie de acest act negativ — 
noi nu o înțelegem. Cu toate acestea Descoperirea spu- 
ne că sânt unui care vor trece dincolo de catapeteasma 
zilei a opta. 

Deocamdată nu am ajuns la acea stare când ne 
aflăm slobozi de toate, de patimi şi de toate formele lor 
pământeşti, de „trupul” nostru — când ajungem în stare 
să purtăm viața Dumnezeiască. lar Siluan a gustat 
într'o clipită dragostea lui Hristos — până la măsura în 
care dorea să sufere pentru Hristos. Cu alte cuvinte, 
îndulcirea dumnezeieştii iubiri este aşa de puternică, 
încât pentru a o cumpăta, a o potoli, trebuie să treci 
printr'un sfârşit mucenicesc... 

Iarăşi: nu înțelegem nimic. lar când socotim 
întrebarea: Cum cele trupeşti se prefac în duhovnicești, 
rămânem fără glas. Dar iată ce se întâmplă: În Viaţa 
Stareţului, pe baza însemnărilor lui, am scris că, atunci 
când voia să se roage curat, vedea draci care îi umpleau 
chilia. lar când a voit să se închine lui Dumnezeu în 
fața icoanei, s'a trezit că între icoană şi el stătea figura 


' 1 Cor. 6:9; Gal. 5:19; Efes. 5:3; Col. 3:5 ş.a. 

unui drac uriaş ce aştepta să i se închine lui. Şi când s'a 
aşezat pe scăunel şi a început să se roage: „Doamne, ce 
este aceasta? Eu vreau să mă rog ie, şi nu pot,” 
Domnul i-a arătat mândria ca pricină a suferinței lui. 
Atunci Siluan s'a rugat, strigând către Dumnezeu: „Dar 
ajută-mă! Ce pot să gândesc şi să fac, ca să mă 
smeresc?” Domnul i-a zis: „Tine-ţi mintea în iad, şi nu 
deznădăjdui.”! Ce putem noi zice în privința acestor 
cuvinte? Un singur lucru: În esenţă, defel nu putem 
înțelege ce înseamnă „Tine-ţi mintea în iad.” Şi totuşi, 
citim mai departe la Siluan: „Am început să fac precum 
m’a învăţat Domnul, şi mintea mi s'a curățit (...), şi 
Duhul mărturisea mântuirea.”? Astfel el a trecut într'o 
altă stare, una rar aflată în toată istoria Bisericii 
creştine. El a trecut în acea stare mulțămită credinței lui 
şi dorului de a auzi cuvântul lui Hristos Însuşi. 

Aşa şi noi, trăim numai prin credinţa în Hristos, 
dar nimic nu putem lămuri cu adevărat, nici ştiinţific, 
nici filosofic, nici din punct de vedere al nevoinței. La 
începutul revoluției ruse din 1917 erau dezbateri în 
legătură cu atheismul, şi ministrul învăţământului, 
Lunacearski, a spus: „Mi-a fost dat să călătoresc mult, 
să vizitez multe catedrale, am văzut multe opere de 
artă, minunăţii ale arhitecturii, am auzit muzică 
îndulcitoare, dar pe Dumnezeu nu l-am văzut.” Atunci 
s'a ridicat un doctor bătrân şi a zis: „Eu sânt chirurg. 
Acum mi-am terminat slujirea, dar vă voiu vorbi de 
trecutul meu. Mie mi-a fost dat să fac o mulțime de 


! Cf. Viața şi învățătura..., op. cit., p. 36. 
2 Între iadul deznădejdii..., op. cit., pp. 176-177, 69. 


230 Arhimandritul Sofronie 


operații, trepanaţii ale cutiei craniene, şi să deschid 
pieptul, să văd inima, am simţit creierul omului în 
mâinile mele, dar gândire acolo nu am văzut.” Vedeţi 
ce taină! Ce este creierul? O „bucată de carne.” — Si 
cum se naşte în el gândul despre vecinicie! Dar acest 
fenomen este de o cu totul altă natură. 

Aşadar, cum anume se preschimbă dragostea păti- 
maşă în dragoste Dumnezeiască? — Noi ştim că cei 
stăpâniţi de dragostea pătimaşă au murit răpuşi de ea, şi 
puțini au trecut prin pocăință în planul iubirii Dum- 
nezeieşti. lar trecerea de la dragoste firească, fizică, la 
dragoste Dumnezeiască, se însoţeşte de un proces de 
mulți ani de luptă nevoitoare dureroasă. De ce la unu 
lupta cu această patimă (pe care monahul de mult nu o 
mai vrea) cere treizeci, patruzeci de ani, iar la Siluan ea 
a încetat într'o secundă? Cum putem explica feno- 
menul? De multe ori, plimbându-ne sau şezând, 
vorbeam cu părintele N. despre faptul că atunci când ne 
uităm împrejur, totul ne apare ca de necrezut, 
„Imposibil.” Aşa şi este: noi nimic nu înțelegem — totul 
este „imposibil.” 

Dar ce concluzie putem trage din toate acestea? — 
Sf. Siluan spune: „Am început să fac precum m'a 
învăţat Domnul, şi mintea mi s'a curatit (...), şi Duhul 
mărturisea mântuirea” — care este trecere la dimen- 
siunea veciniciei, de la dimensiunea vremelniciei. Aşa 
acum şi cu noi: A explica, nimic nu putem cu adevărat, 
dar atunci când primim porunca lui Hristos ca singura 
lege a întregii noastre fiinţe — şi cea vremelnică, şi cea 
vecinică — săvârşim călătoria către ceea ce nu pot 

intelege majoritatea oamenilor ce nu pazesc poruncile. 
Și se petrece următorul lucru: Păzind poruncile, duhul 
ce se cuprinde în ele devine în chip neînțeles starea 
noastră. lar atunci totul în noi se schimbă, şi toate 
procesele fiinţei noastre lăuntrice devin altele. Dar 
momentul cel mai greu al întrebării rămâne totuși: 
Dacă pe Siluan l-a cercetat Domnul şi i-a dat aşa 
putere, încât o jumătate de veac, cu trupul lui cât se 
poate de puternic, niciodată nu a primit un singur gând 
trupesc, atunci noi ce să facem? Unii zic: „Trebuie ca 
Însuşi Domnul să vie în noi, să sălăşluiască întru noi, şi 
să facă aşa cum EI a poruncit, căci cu voinţa noastră, $1 
cu nevoința noastră, noi nu putem trece în acea stare.” 
lar dacă noi înşine nu putem — atunci câtă nedreptate 
din partea lui Dumnezeu, a ne osândi - ba încă la 
munci vecinice! 

Precum ne arată experienţa din tot ceasul vieții 
noastre, prin noi trec energii neştiute nouă, care nasc 
reacţii de un fel sau altul. Omul este o ființă ,,miscata 
din afară,” în limba greacă Erepoktvnrog. Dacă noi 
sântem fiinţe Erepoktvnror, atunci de ce ne osândeşte 
Dumnezeu? Oamenilor le este de neînțeles. Dacă 
credem că omul este o marionetă mișcată deplin de o 
altă voinţă, atunci Dumnezeu este necinstit: daca Sf. 
Siluan se ruga pentru întreaga lume cu plânset adânc, de 
ce altora nu le vine o astfel de rugăciune, ci numai el se 
ruga aşa? Aşa, urmând în chip filosofic, nu putem trece 
din viața noastră trupească la viaţa curat duhovnicească... 
Dacă voiţi să mergeţi pe calea sigură — pe care Însuşi 
Domnul a poruncit-o — „nepoticnindu-vă de nici o 

piatră” (cum se întâmplă când mergem în afara luminii 
poruncilor’), viața se determină într'alt chip. Şi atunci 
starea noastră trupească trece în cea duhovnicească. 
Cum este cu putință, eu nu înțeleg; cum trupul se face 
duh, îmi este inexplicabil. 

Mi s'a dat să fiu duhovnic la Athos, unde mii de 
oameni se nevoiesc să păzească poruncile lui Hristos. 
Am observat oameni dintre cei mai simpli, care 
exterior nu aveau nici o cultură a lumii acesteia, iar ei 
petreceau într'o stare de har: şi mişcările lor, reacțiile 
lor la tot ce se întâmpla erau altele — nu ca la ceilalți. 
Deci când monahul întâlneşte vreun suflet grosolan, un 
astfel de om îi stârneşte împreună-pătimirea, şi mona- 
hul se roagă pentru el: „Doamne, vindecă omul, pe 
robul Tău.” Şi rugăciunea pentru un om trece asupra 
multor altora, şi de la mulţi, la întreg Adamul. Acest 
proces îl putem observa până şi în viața noastră. Dar 
cum se înfăptuieşte? Bineînţeles, prin prezenţa lui 
Dumnezeu. Dacă Dumnezeu nu voieşte o anume 
necuratie, si noi ne infranam de la ea, atunci El vine, şi 
Îi este mai odihnitor să fie cu noi. Dar dacă noi primim 
gânduri ce nu sânt bune, atunci Îi este greu să fie cu 
noi, în vârtutea faptului că nu este nici un acord şi nici 
o armonie între Duhul Dumnezeului nostru şi noi 
înşine. Aşa încât astăzi să rămânem cu această 
nedumerire — noi nimic nu ştim cu adevărat. În Grecia 
a fost un om genial, Socrate, care a zis: Oi5a Sr 


ovdév otda, ,,Stiu că nimica nu ştiu.” 


! Cf. Jo. 12:35. 

Aşa şi noi, creştinii, ştim numai că a urma 
poruncilor lui Hristos duce la anume rezultate, omul 
trecând din dimensiunile pământeşti la dimensiunile 
vieţii vecinice a celor mântuiţi. Iar atunci când vede pe 
un răufăcător, aceasta în chip firesc stârneşte în el 
împreună-pătimire pentru acel om cuprins de moarte. 
Cunoaştem starea, dar a lămuri cum se întâmplă nu 
putem. Şi deci putem trage următoarea concluzie din 
cuvântarea noastră de astăzi: „Ştiu că nimica nu ştiu,” 
însă dacă trăiesc după poruncile lui Hristos, pe mine 
mă va îmbrățişa focul dragostei Lui.” Astfel dragostea 
trupească se preface de-acum în dragoste Dumne- 
zeiască, nu altfel decât prin credinţa în Hristos şi prin 
paza poruncilor Lui. 

Siluan spunea pentru Maica Domnului că puţin 
ştim noi despre viaţa Ei pe Pământ, şi că plinătatea 
dragostei Sale pentru Fiul şi Dumnezeul Ei nu o putem 
înțelege. „Dar noi ştim: Cu cât mai mare dragostea, cu- 
atât mai mare suferința sufletului.”! Şi deci, dacă 
pornim pe calea monahicească cu dragoste pentru 
Hristos, atunci în chipul cel mai firesc sufletul nostru 
va ajunge să sufere dureri. Și mai departe Siluan spune: 
„Cu cât mai deplină dragostea, cu-atât mai deplină 
cunoaşterea lui Dumnezeu.” Adică în starea iubirii vom 
cunoaşte pe Dumnezeul Iubirii. Și el continuă: „Cu cât 
mal fierbinte dragostea, cu atât mai înflăcărată 
rugăciunea.”? Şi toate aceste trei stări, când citesc des- 
pre ele, mă cutremură. Dar impresia cea mai puternică 


' Între iadul deznădejdii..., op. cit., p 121. 
* Ibid. 

o produce cea de pe urmă, a patra stare, care de acum 
este cu adevărat mai presus de om: „Cu cât mai 
desăvârşită dragostea, cu atât mai sfântă viaţa.” 

Dacă Maica lui Dumnezeu era cuprinsă de focul 
dragostei desăvârşite, atunci urmarea firească era că toate 
mişcările gândurilor şi inimii ei, toate erau sfinte. Şi astfel 
noi devenim ETepoktvnrot („„mişcaţi din afară”, n. tr.) 
pentru că această dragoste nu mai este omenească, ci 
dragostea fără de început a lui Dumnezeu Însuşi. 
Această Dumnezeiască dragoste devine cuprinsul pro- 
priei noastre vieți. Iar când vom cunoaşte acestea şi 
vom atinge acea stare, atunci se vor depărta de la noi 
toate nedumeririle. Şi precum a zis Domnul, „atunci 
când Mă veţi vedea,” întru acea zi nu Mă veți întreba 
nimica.? Deocamdată însă noi sântem în procesul luptei 
cu patimile. Și nu trebuie să ne îndreptățim uşor pentru 
faptele sau pentru cuvintele noastre: Monahului îi este 
propriu să fie sever cu sine însuşi. Când cunoaştem 
gândul lui Hristos, atunci toată abaterea de la poruncile 
lui Hristos o privim ca pe o nelegiuire. 

Din nou şi din nou vom vorbi despre felul cum se 
zideşte în noi asemănarea lui Hristos. În troparul pentru 
cuvioşi se zice: Întru tine, Părinte, cu osârdie s'a 
mântuit cel dupre chip, căci luând crucea ai urmat lui 
Hristos, şi lucrând ai învățat să nu se uite la trup, căci 
este trecător, ci să poarte grijă de suflet, de lucrul cel 
nemuritor. Pentru aceasta şi cu Îngerii împreună se 
bucură, Cuvioase Părinte, duhul tău. Când zicem: 


' Ibid. 
2 To. 16:23. 

Cuvioase Părinte Siluane, roagă pre Dumnezeu pentru 
noi, zicem de fapt că el este asemănător lui Hristos, şi 
foarte asemănător, „cuvios.”! În greacă, cuvântul sub 
această formă nu există, şi pentru sensul de mai sus 
prefer cu mult mai mult troparul în slavonă, decât în 
greacă, pentru că „...Ev col, OIE NOTEp” — OOLOG 
(„cuvios”) nu poartă aceeaşi idee: întâi, zidit după chip, 
iar mai pe urmă, după asemănare. Cum putem noi 
deveni „asemănători,” ba chiar mai mult, „foarte 
asemănători,” adică „cuvioşi”? Troparul cuprinde un 
gând mare: astfel trebuie noi să trăim; monahului 1 se 
cuvine viaţa „cuvioasă,” „foarte asemănătoare...” Fie- 
care om are calea sa, dar fiecare, în planul lui 
Dumnezeu, trebuie să se'asemene lui Hristos întru toate 
şi să devină foarte asemănător. Şi rugăciunea mea este 
tocmai ca voi toți să vă faceţi părinţi foarte asemă- 
nători, şi maici foarte asemănătoare. 

Încercările — iată altă întrebare. Iar noi vom încerca 
să ne atingem de ea cu multă teamă, căci încercările 
ajung să ducă omul până la înălțimea ultimelor sale 
decizii. lar când viața omului se sfârşeşte, el se află 
răspunzător pentru toate faptele sale proprii: şi îi 
rămâne a se hotări şi a se determina pe vecinicie... 


' În limba slavonă cuvântul pentru „cuvios” este prepodobnii, „foarte 
asemănător.” N. tr. 


19 
DESPRE ASEMANAREA NOASTRA CEA 
DINTRU ÎNCEPUT CU DUMNEZEU, ŞI 
CĂDEREA! 


Temeiul nostru — Descoperirea, iar nu deducția. MC. 
9:23, Lc. 8:48 şi lo. 10:34 — pentru „mântuirea prin 
credință.” Credinţa este manifestarea lucrătoare a 
puterii lui Dumnezeu în noi. Primejdios lucru a 
vorbi despre ,,indumnezeire” (Cf. Io. 10:34). Noi 
sântem chipul lui Dumnezeu, dar răniți de păcat. 
Despre însuşirea conştiinţei că sântem „fii ai lui 
Dumnezeu” şi realitatea căderii. 


Astăzi vreau să vorbesc cu voi despre un lucru 
foarte important: Cum trebuie să trăim. Vă voiu ruga să 
fiţi cu multă luare aminte. 

Rândul trecut, când am atins problema persoanei, 
am vorbit despre faptul că noi ne întemeiem pe 
Descoperirea biblică, iar nu pe concluziile minții 
noastre care merge către Dumnezeu de jos în sus. 
Experienţa noastră nu este îndestulată spre a întări că 
noi sântem copii ai lui Dumnezeu. Aceasta nu este cu 
putință decât prin Descoperire, unde Dumnezeu zice 
despre Sine că Se socotește a fi nouă Tată, dându-ne 
rugăciunea „Tatăl nostru.” Iar astăzi vreau să continui 


! Nr. C-15 (27 Noiembrie, 1991), după numerotarea M”. 

discuția noastră în privinţa neapăratei trebuințe de a 
avea o viziune dogmatică adevărată, dreaptă, pentru a 
ne săvârşi călătoria, pe de-o parte potrivit chemării,! pe 
de altă parte, cu adevărat fără de poticnire. Calea trece 
prin hăuri de neînchipuit. Însă dacă vine vederea 
acestui hău fără de fund al lui Dumnezeu, atunci de 
care căi se poate vorbi? — În acea sferă nu mai există 
NICI înainte, nici înapoi, nici dreapta, nici stânga, nici 
sus, nici jos, adică nici o relativitate. Astfel încât 
măreția căii creştine nu se înțelege deloc uşor. De ce vă 
rog să fiți cu multă luare aminte la fiecare cuvânt? 
Pentru că subiectul ne este important nouă tuturor. lar 
eu spun tuturor şi fiecăruia: „Do not be in a hurry!” 
„Nu vă grăbiţi!” (Însă eu trebuie să mă grăbesc, căci nu 
ştiu când mi se va sfârşi viața.) 

Aşadar astăzi vorbim despre gândul de temei pe 
care trebuie să-l purtăm în sine pentru a ne săvârşi 
călătoria fără primejdie şi cu bun rezultat. Să citim 
câteva fragmente din Evanghelie, care pentru noi este 
Descoperirea cu precădere: 

Iar Iisus au zis lui: De poţi crede, toate sânt cu 
putință celui ce crede. Si îndată strigând tatal 
copilului, cu lacrămi a zis: Crez, Doamne; ajută 
necredinţei mele.? 

lar El au zis ei: Îndrăzneşte, fiică, credinţa ta te-a 
mântuit; mergi în pace. 


! Efes. 4:]. 
2 Mc. 9:23-24. 
3 Le. 8:48. 

Răspuns-au lor lisus: Au nu este scris în legea 
voastră: Eu am zis: Dumnezei sânteţi? Dacă pre aceia 
au numit dumnezei, către carii a fost cuvântul lui 
Dumnezeu, şi nu poate să se strice Scriptura — Celui 
pre carele Tatăl au sfințit şi au trimis în lume, voi 
ziceți. Huleşti, pentru că am zis: Fiul lui Dumnezeu 
sant?’ 

Stihurile evanghelice de mai sus sânt temeiul cu- 
vântului meu. Credinţa nu este ceva fiintial nelucrator 
sau doar o stare psihologică a omului. Altminteri, 
rugându-ne lui Dumnezeu într'o astfel-de stare, noi nu 
am dobândi nimic, căci o credinţă de acest fel nu este 
mai mult decât psihologie. Accasta este părerea multor 
contemporani, şi chiar a celor ce cu deadinsul s'au 
dedat psihologiei, ca unei încercări ştiinţifice de a 
descoperi viața lui Dumnezeu şi sensul fiinţării. 

Dacă voi, fraţii mei şi surorile mele, voiți să vă 
zidiți viaţa cu adevărat creştineşte, departati-va de 
cuvintele îndoielniciei psihologiei ştiinţifice. Credeţi că 
Descoperirea dată de Dumnezeu omului este cu 
adevărat ceva ce corespunde cu realitatea ființării 
Dumnezeieşti! Credinţa este — de pildă la cei bolnavi — 
posibilitatea de a stârni o energie lăuntrică spre a 
înfrânge boala. Ştiţi că este prea uşor să cedezi bolii şi 
să pierzi tot curajul de a mai lupta cu ea. Dar voi ştiţi 
de asemenea cazuri de însănătoşire, când „credinţa ta 
te-a mântuit” de orice boală, chiar de orbire. Astfel 


! Io. 10:34-36. 

credința este manifestarea lucrătoare a puterii lui 
Dumnezeu în noi. 

Punând înainte cuvintele Psalmistului, Domnul ne 
dă Descoperirea: Dumnezei sânteţi.. Şi noi datori 
sântem a crede astfel precum este scris. Atunci vom 
putea cu adevărat clădi viața noastră creştinească. 
Altminteri iniţiativele noastre nu s'ar întemeia pe nici o 
viziune a vreunul ţel. Dar cineva va zice: „Nu este fara 
de primejdie a crede că noi toți sântem dumnezeii.” Și 
este întru totul adevărat. Cunoaştem multe cazuri când 
oamenii au întrecut măsura pe tema aceasta. lată ce mi 
s'a întâmplat să citesc odată: În America, un grup de 
piei roşii s'au botezat şi au primit creştinismul. Mai 
apoi, întorcându-se acasă, s'au gândit să treacă râul 
păşind pe apă. Şi, în avântul credinţei lor, au intrat toți 
în apă şi s'au înnecat. Eu însumi, din nefericire, am fost 
martor cum oameni, Care au crezut că sântem 
dumnezei, au întrecut măsura şi şi-au pierdut minţile. 
Și cuvintele acestea le-au fost spre daună. 

Dar care este concluzia noastră? Despre această 
concluzie voiesc să vă vorbesc astăzi. Dacă primim 
Descoperirea că sântem zidiți „dupre chipul lui Dum- 
nezeu şi dupre asemănarea,”? dacă priimim expresia 
Vechiului Legământ că „omul este dumnezeu,” atunci 
cum să purtăm o astfel de conştiinţă, rămânând în 
limitele neîmbolnăvirii de mândrie? Da, no: credem ca 
Dumnezeu ne-a făcut după chipul Său şi după 
asemănare. Da, noi credem că El Însuşi vrea să Se 


l Ps. 81:6. 
2 Fac. 1:26. 

numească „Tatăl nostru” şi ne dă rugăciunea spre a 
conştientiza că noi sântem fiii Dumnezeului Celui Viu. 
Dar cum să ne păstrăm smerenia? Una din cele mai 
strălucite expresii ale acestei căi o aflăm la Cuviosul 
Ioan Damaschin, în slujba lui pentru cei adormiti, în 
Parastas: Chipul slavei tale celei negrăite sânt, măcar 
de şi port ranele păcatelor. Şi iată însăşi măsura pe 
care trebuie să o păstrăm. 

Și dacă vom spune în inimile noastre că noi cu 
adevărat sântem cinstiți de Dumnezeu, a fi al Său chip 
şi asemănare, iar realitatea vieţii noastre nu corespunde 
cu acea credință, cum să facem ca să nu zădărnicim 
credinţa, iar pe de altă parte, să nu pierdem smerenia? - 
Trebuie să purtăm conştiinţa, amarnica conştiinţă a 
faptului că nu trăim corespunzător voii lui Dumnezeu 
Care ne-a chemat întru ființă, că am întunecat chipul 
Său prin păcat. În locul iubirii atotcuprinzătoare noi 
trăim în discordii, în dezbinări, şi dispare din viziunea 
omului adevăratul ţel al lui Dumnezeu. Sântem ca şi 
incapabili să primim cunoaşterea fără a ne mândri. Însă 
în atitudinea creştină, chiar dacă omul petrece în cea 
mai înaltă stare cu putinţă pe Pământ, el rămâne smerit. 
Nici o sumă a cunoaşterilor, nici o înaltă stare a 
duhului nostru, stare cu adevărat de la Dumnezeu, nu 
face pe om să fie mândru. Precum Însuşi Hristos, Cel 
atoateştiutor şi atotputernic spune: Învățaţi de la Mine, 
că sânt blând şi smerit cu inima.! Aşa mi s'a dat şi mie 
să văd la Sfântul Munte, ba uneori şi în lume, oameni 


' Mt. 11:29. 

ce petreceau într'o înaltă măsură a harului, şi în acelaşi 
timp erau plini de smerenie. 

De vom căuta asupra vieţii noastre, vom vedea că 
ea nu corespunde obârşiri noastre. Cu toate acestea, a 
şti că eu port ranele păcatelor mele înseamnă a împre- 
una credința în măreția obârşiei noastre cu recu- 
noaşterea faptului că nu am ajuns „acolo,” că am 
pierdut acea vrednicie. Iar atunci, trăind după poruncile 
lui Hristos cele din Evanghelii, vom avea experienţa 
acestei stări ca cel mai limpede simtamant ca Dum- 
nezeu este Tatăl nostru cel preaiubit. Ea vine ca o 
simţire smerită, nu ca mândria care vrea să zdrobească 
pe fratele. Atunci trăim în pocăință, iar „pocăinţa,” cum 
am îndrăznit să scriu în cartea mea, „pe Pământ nu are 
sfârşit.” Căci a vorbi despre capătul pocăinţei înseam- 
nă a vorbi despre desăvârşita noastră asemănare cu 
Hristos cel înviat din morți şi înălțat la Tatăl. Măsura 
aceasta de abia dacă o atinge câte unul în mai multe 
generații. 

Când ne conştientizăm obârşia, aşa cum vorbeşte 
despre ea Descoperirea, şi când purtăm în sine ranele 
păcatelor noastre, atunci începe un adânc plâns al 
pocaintei $i simtamantul că boala noastră nicicum nu se 
poate vindeca cu propriile puteri; şi ne rugăm ca Însuşi 
Dumnezeu să vină cu a Sa vindecare, cu a Sa putere, să 
biruiască în noi toate neajunsurile noastre şi toate 
patimile purtătoare de moarte. Şi rogu-vă ca toți să 
aveţi aceasta în vedere, pentru a nu da într'o credință 


! Cf. Mistica vederii lui Dumnezeu, op. cit., p. 108. 


Cuvântarea a nouăsprezecea 243 


„nesăbuită”: „Eu pot să merg pe apă aşa cum Domnul 
mergea”; pentru a nu vă înălța în propria conştiinţă: „O, 
eu sânt fiul lui Dumnezeu!” Toate cele spuse se petrec 
cu totul altfel, într'un chip firesc şi drept, prin pocăință 
şi plâns. lar inima noastră ajunge la cea stare când 
Dumnezeu poate să-i grăiască despre dragostea Sa. 
Atunci sufletul simte că Dumnezeu este Tatăl nostru 
Cel mai apropiat, Cel mai preaiubit. Despre aceasta 
minunat scrie Starețul nostru, acum proslăvit între 
sfinţi, Siluan. 

Aşadar pentru astăzi vreau să mă limitez numai la 
cuvântul despre îndoita noastră stare. Da, fiintial, dupa 
obârşia mea eu sânt fiu al lui Dumnezeu, „făcut, nu 
născut,” iar nu ca Hristos, „născut, nu făcut.”! El prin 
esență este Dumnezeu, iar noi numai prin har, fund 
chipul şi asemănarea slavei Sale. 

Rogu-vă, înscrieţi aceasta în inimile voastre şi 
păstraţi-o toată viaţa voastră până la sfârşit. Atunci din 
însăşi viaţa voastră se va descoperi calea pe care ne 
povăţuieşte Domnul. Și vom depăşi mândria, atunci 
când dintr'o dată va veni ceea ce era total cu neputinţă: 
slava facerii de minuni, străvederea şi celelalte daruri. 
Când acestea sânt darul lui Dumnezeu, acolo nu se află 
mândrie, nu are loc slava deşartă, ci este cu totul 
altceva: o stare de sus, după har. 

Cu alte cuvinte, programul nostru este Chipul 
slavei tale celei negrăite sânt, măcar de şi port ranele 


! Simvolul Credinței. 

păcatelor. Şi astfel vom păstra tradiția părintelui 
nostru. 

Domnul a zis: Cela ce voieste sa fie intdiu, sa fie 
mai pre urmă de toţi şi tuturor rob.! Astfel Domnul ne 
arată către acolo unde nimeni altul nu a fost înaintea 
Lui, şi noi ştim acum despre aceste taine prin El. Este 
atât de limpede! Viaţa noastră ar trebui să se înte- 
meieze întru totul pe Descoperirea biblică, şi mai 
nainte de toate evanghelică. Şi orice altă filosofie ce 
purcede de jos în sus, în realitate nici nu ne mai 
trebuie... Dacă credem cu adevărat Descoperirea că 
sântem fii ai lui Dumnezeu, atunci cât de mult suferă 
sufletul când cădem din slava cea negrăită şi trăim în 
ocara patimilor! A pierde acea dumnezeiască frumusețe 
şi a ne bălăci ca unele animale necuvântătoare în 
murdărie — plânge-vom cu plâns negrăit! De ce negrăit? 
Pentru că amarul acelei conștiințe este aşa de cumplit, 
că încetează cuvintele. Starețul spune că dacă vine 
dragostea lui Dumnezeu întru putere, cuvintele înce- 
tează.: De multa dragoste, nu mai sânt cuvinte. lar aci, 
de multa pocăință, nu mai sânt cuvinte. 

Rugaţi-vă pentru mine! Rugaţi-vă unul pentru 
altul! Rugaţi-vă pentru fiecare frate şi pentru fiecare 
soră! Și atunci, dintr'un mic grup de oameni, dintr'o 
dată se va ivi înţelegerea vecinicei nemărginiri. Dar 
dacă vom începe cu sfârşitul, atunci se va întâmpla 
precum imi spunea un duhovnic: „Cine începe cu 
ultimele trepte ale dragostei lui Dumnezeu, acela 


"Cf. Mc. 9:35 şi 10:44. 
2 Cf. Între iadul deznădejdii..., op. cit., p. 89. 

tărie se ține de ea, acela va primi şi va muri în starea 
slavei Dumnezeieştii iubiri...” 


-G 


20 
MÂNTUIREA PRIN DRAGOSTE, IAR NU PRIN 
BOGĂȚIA CUNOŞTINŢELOR INTELECTUALE! 


Mântuirea se dobândeşte prin dragoste. Despre cu- 
vântul cel de pe urmă al Starețului Siluan (Cf. 1 
Cor. 13 şi Sf. loan şi Kronstadt). Dezbinarea creşti- 
nismului din pricina nedeplinei înțelegeri a poruncii 
iubirii. Monahismul ca şcoală a iubirii şi a mân- 
tuirii. Despre paza poruncilor. Despre ferirea de pă- 
cat. Poruncile lui Hristos sânt mai presus de cos- 
mos. Descoperirea gândului celui mai nainte de veci 
pentru om in Hristos. Pentru neapdrata trebuintd a 
cunoasterii telului ultim al monahismului. 


Din nou şi din nou, mulțumesc lui Dumnezeu, 
Care imi da bucuria să mă întâlnesc cu vol... 

Oricât de bună ar fi şoseaua, şoferul tot mereu 
trebuie să regleze mersul automobilului: să schimbe 
viteza, să modifice puțin directia sau să se întoarcă 
ş.a.m.d. Aşa şi cu viața noastră: Deşi înaintea noastră 
drumul ne este însemnat de Părinți, de Apostoli si de 
Însuşi Hristos, totuşi mereu sântem nevoiţi să ne ţinem 
maşina pe acea linie care trebuie ținută, pentru a nimeri 
țelul nostru de pe urmă. 

Și iată astăzi vreau să spun fraților şi surorilor nou 
veniți că nu în cantitatea cunoştinţelor stă puterea 

mântuirii, ci în chipul vieții: aspectul, nu gnostic, ci etic 
al vieţii noastre — iată ce ne mântuieşte. Mântuieşte 
acea dragoste pe care ne-a poruncit-o Domnul atunci 
când la Cina cea de Taină a spus: Să vă iubiți unul pe 
altul. Aceasta nu înseamnă că noi sântem împotriva 
oricăror cunoştinţe. Dimpotrivă, porunca lui Dumnezeu 
ne îndatorează a „căuta”? şi a deține deplinătatea cu- 
noaşterii — acea deplinătate care este Însuşi Domnul.” 
Cu toate acestea, chiar dacă ne-ar fi cunoaşterea 
absolută, totuşi nu în ea constă mântuirea, ci în chipul 
viețuirii. Voi aţi observat deja că eu nu am rânduială 
cronologică în discuțiile mele cu voi, în ce priveşte 
anume subiecte mai nainte hotărâte, aşa cum se 
obişnuieşte în şcolile theologice. Dar aşa curge viaţa. 

Çi iată astăzi vreau să spun fraților şi surorilor că 
deşi noi împărțim truda în fizică şi intelectuală, totuși 
unimea şi mântuirea vin numai prin dragoste. Şi cât de 
amar îmi este să observ că în noi trăiește o cumplită 
înclinație către dominare şi către întâietate, către faptul 
de a vedea pe celălalt mai prejos — şi aceasta este 
prăpăd pentru om. Adesea întâlnim situata unde 
oamenii în exterior sânt plini de informație în tot felul 
de domenii ale cunoaşterii, dar lăuntric nu au învăţat să 
iubească. 

În cartea mea despre Starețul Siluan, la sfârşitul 
descrierii vieţii sale adaog cuvântul lui cel de pe urmă. 
Eu 1-am zis: 


10. 15:17. 
2 Cf. Mt. 17:7. 
3 Vezi Io. 17:3. 

— Îmi pare rău că sânt tot mereu bolnav şi că nu 

am mai multă vreme să dau theologiei. 

Cu blandetea şi liniştea lui caracteristică, el m'a 

întrebat: 

— Şi socotiți aceasta a fi ceva mare? 

Eu mă purtam cu el ca ştiind că era cel mai înalt 
dar al bunăvoirii lui Dumnezeu către mine. Și, fireşte, 
nu am putut răspunde la întrebarea lui. 

După un moment de tăcere, îmi zice: 

— Mare, este un singur lucru: a se smeri, a înfrânge 
mândria care împiedică a iubi.! 

Am numit aceasta cuvântul cel de pe urmă, pentru 
că şi Domnul vorbeşte despre acelaşi lucru la Cina cea 
de Taină. Şi apostolul Pavel tot aşa zice: Ci râvniți 
darurile cele mai bune. Și încă mai înaltă cale arăt 
vouă. De aş grăi în limbile oamenilor şi ale îngerilor, 
iar dragoste nu am, făcutu-m am aramă sunătoare şi 
chimval răsunător. Și de aş avea prorocie şi aş şti 
tainele toate şi toată cunoaşterea, şi de aş avea toată 
credința, căt să mut şi munţii, iar dragoste nu am, 
nimica sânt. Şi de aş împărți toată averea mea, şi dacă 
trupul meu aş da să-l arză, iar dragoste nu am, nimic 
îmi foloseşte. Dragostea îndelung-rabdă, se dăruieşte, 
dragostea nu pizmuieşte, dragostea nu se seme [eşte, nu 
se făleşte, nu se poartă cu necuviință, nu caută ale 
sale, nu se întărătă, nu gândeşte răul, nu se bucură de 
nedreptate, ci se bucură de adevăr, toate suferă, toate 
crede, toate nădăjduieşte, toate rabdă. Dragostea 


! Cf. Viaţa şi îmvățătura..., op. cit., p. 219. 

niciodată nu cade; ci, fie prorocii, vor pieri; fie limbi, 
vor înceta, fie cunoaştere, va pieri. Pentru că din parte 
cunoaştem, şi din parte prorocim. lar când va veni 
ceea ce este desăvârşit, atunci ce este în parte se va 
zădăârnici. Când eram prunc, ca prunc grăiam, ca 
prunc cugetam, ca prunc socoteam, iar dacă m am 
făcut bărbat, am lepădat cele prunceşti. Că vedem 
acum ca prin oglindă în ghicitură, dar atunci față către 
față; acum cunosc în parte, dar atunci voiu cunoaşte 
precum şi cunoscut sânt. Acum dar rămâne credința, 
nădejdea, dragostea, acestea trei; iar mai mare între 
acestea este dragostea.! A o spune cu mai multă putere 
este cu neputinţă. 

Și în cuvântul pe care l-am numit „cuvântul cel de 
pe urmă” al Cuviosului Siluan, într'o formulă cât se 
poate de scurtă se cuprinde aceeaşi putere a dragostei 
care mântuieşte şi care este centrul a toată viaţa, chiar a 
înseşi Dumnezeirii. În scrierile Sfântului loan din 
Kronstadt, vorba este numai despre aceasta. Și la mulți 
alți sfinţi, pe oricare îl vom lua, totul se reduce la 
aceeaşi. De-aceea, mai nainte de toate, noi trebuie să 
păzim dragostea şi să tânjim către ea. 

Dacă ar fi dragoste, întreaga lume creştină ar fi 
una, după chipul unimii Sfintei Treimi. Dacă lumea 
creştină este frântă în bucăți, aceasta numai datorită 
faptului că nu păzesc creştinii poruncile Domnului. 
Câte discuţii, câte eforturi intelectuale de fiecare parte, 
pentru a dovedi că ei dețin ce este mai bun — şi nimic 


! 1 Cor. 12:31-13:13. 

nu a dus la nici un rezultat în veacul nostru, când au 
început mişcările mondiale ale creştinătăţii. 

Astfel, în viaţa noastră monastică, de nu ne vom 
învăța a iubi, nu ştiu ce îndreptățire s'ar putea găsi în 
favoarea monahismului. Nici nu există! Dragoste până 
la dorirea de a suferi pentru Hristos şi de a-şi vărsa 
sângele, este cu putinţă şi în afara monahismului. Însă 
monahismul nostru este o anume organizare a întregii 
vremi potrivit dorinței noastre de a ne mântui, adică de 
a deveni în stare a primi viata vecinica de la 
Dumnezeu. De ne vom umplea de o astfel de 
înţelegere, atunci ne va veni o însuflare ce nu părăseşte 
pe om, chiar dacă în exterior el va fi redus la ultimul 
grad de deşertare, ba chiar şi omorât, precum a zis 
Domnul: Nu vå temeti de cei ce ucid trupul şi dupre 
aceea nu au mai mult ce face.’ 

Aşadar nu vreo oarecare functie în viața pămân- 
tească mântuieşte pe om, ci pe om mântuieşte numai 
viaţa după poruncile lui Dumnezeu. Dacă omul păzeşte 
poruncile, şi le păzeşte cu adevărat, cu simţământul ca 
Domnul le-a grăit ca fiind ultima descoperire oame- 
nilor despre cum trăieşte Însuşi Dumnezeu, întreaga 
noastră viață va deveni alta. Şi deşi din afară nimic nu 
se vede, dar toată frumusețea şi puterea, toată 
puternicia vieții vecinice se află înlăuntrul omului. Iar 
noi ne învăţăm această taină a iubirii lui Dumnezeu 
treptat. Monahismul nostru este întemeiat pe acele 
principii ce duc către țelul pomenit. 


l Le. 12:4. 

Viaţa noastră este plină de tensiuni. Toate zilele şi 
nopțile le petrecem în grija de a ocoli păcatul. Iată, nu 
demult un suflet a venit către noi şi a zis: „Când eram 
slobodă de credinţă şi trăiam fără Dumnezeu, eu nu 
aveam probleme şi viața se desfăşura simplu. lar acum 
NICI Ziua nici noaptea nu am linişte.” Si sufletul acela 
începător se revărsa în rugăciune simplu, înaintea lui 
Dumnezeu: „Doamne, ce ai făcut cu mine? Acum nu 
mai aflu nici loc, nici clipită când să fiu liniştită.” Aşa 
şi cu viaţa monastică — este o incordare-limita a 
puterilor omeneşti şi a atenției. Cu toate acestea, din 
afară pe monahi îi putem asemăna cu o sârmă electrică 
de înaltă tensiune pe care păsărelele pot şedea, si sed 
liniștite, atunci când prin acele sârme trece o energie ce 
mișcă trenuri, luminează case, încălzeşte pretutindenea 
— toată viaţa numai de ea este mişcată. 

Aşa, eu astăzi am vrut să vă sugerez ca, în grija ce 
o aveţi de a învăța theologia noastră şi a vă îmbogăţi cu 
cunoştinţele experienţei Părinților, citindu-le scrierile şi 
operele, să înțelegeţi că totuşi ceea ce mântuieşte nu 
este belşugul acelor cunoaşteri, ci dragostea, acea 
dragoste pe care a poruncit-o Domnul. 

Vreau să las doar acest mic cuvânt şi să vă atrag 
atenția la el, ca voi să staţi cu tărie pe această cale, care 
este metoda cea mai bună de a însuşi poruncile lui 
Hristos. Atunci când sântem plini de credința că 
Domnul lisus Hristos este Făcătorul lumii noastre şi că 
poruncile Lui au un cuprins mai presus de cosmos, 
frica în faţa măreției lor face că omul nu se poate rupe 
de lucrarea îndreptătoare pe care o au asupra lui. Aşa 

cum am zis, omul conduce automobilul corectându-i 
mereu direcţia, chiar pe o şosea bună; aşa şi poruncile 
pe care ni le-a dat Domnul, sânt conducătorul nostru... 

O monahie din lugoslavia scrie: „O, cât de recu- 
noscătoare sânt lui Dumnezeu!” Ea părăsise univer- 
sitatea, întrerupându-şi lucrarea, şi se dusese în 
mănăstire. „Şi acum,” zice ea, „am ajuns în cea mai 
înaltă şcoală, în cea mai înaltă şcoală cu putință, şi 
inima mea este plină de dorirea ca Domnul să-mi dea 
puterea să rămân până în sfârşit în starea aceasta.” Ea 
scrie: „Când te gândeşti că sfârşitul acestei vieţi este 
vecinica viață în Dumnezeu! Ce poți să-ți doreşti mai 
mult?” Aşadar eu vă doresc tuturor să trăiţi acea 
experiență pe care şi eu am trăit-o, şi mulți dintre voi; 
ŞI VOI, cei începători, trăiţi aceeaşi experienţă... 

Nu mai am putere să vorbesc, dar voi păziţi 
cuvântul pe care mi l-a dat Dumnezeu. Şi aşa, trăiţi în 
pace. lar când inima voastră va depăşi toate piedicile 
psihologice, mici şi neînsemnate, şi va ajunge la acea 
dragoste în micile noastre proporții, oricât de curios ar 
părea, voi vă pregătiți spre a primi starea harului în 
care omul, în dragostea sa, cuprinde întreaga lume. Dar 
acea stare nu se poate zidi artificial. Noi mergem 
totdeauna pe calea şcolii începătoare, cum ar fi. Însă cu 
noi se va petrece o preschimbare, şi inima noastră nu 
va mai iubi ceea ce este potrivnic poruncilor Domnului. 

Și deşi eu sânt acuma o dărâmătură şi o ruină, 
totuşi ceea ce spun rămâne în putere: Aceasta este 
dreptatea vieţii noastre în Dumnezeul cel mare, 
Făcătorul Cerului şi al Pământului, Care S'a îmbrăcat 

în trupul nostru şi ni S'a arătat aşa cum este EI, şi ne-a 
arătat şi cum trebuie noi a fi. Cu alte cuvinte, atunci 
când vedem pe Hristos întrupat, contemplăm gândul cel 
mai nainte de veci al lui Dumnezeu pentru om. Vedeţi 
cum Domnul cu venirea Sa, cu poruncile Sale, ne 
atrage mintea în astfel de sfere care sânt starea lui 
Dumnezeu Însuşi, mai nainte de facerea lumii. Este 
înfricoşat a vorbi despre aceasta, dar se începe cu cele 
mai mici fapte. Părintele igumen zice: „Aduceţi, vă 
rog, cărbuni la bucătărie!” Voi goliți găleata şi o luaţi 
de acolo. Şi această faptă vă pregăteşte către marea 
primire a dragostei. Dar dacă nu veţi face aşa, nu veți 
ajunge nicăieri. Însă cunoaşterea ţel ultim al vieţii 
monahale trebuie să o avem dintru bun început. Atunci 
vom putea hotări calea cea bună. Nu atunci când 
pretindem a fi deja la înălțimea poruncilor, adică să fi 
primit îndumnezeirea — nu! Ci acum, când sântem plini 
de patimi şi de păcate, treptat, prin ascultare, slujind 
celorlalţi, arătând dragoste şi răbdare, ne pregătim 
pentru cea mai înaltă stare... 

Și aşa, Domnul să vă păzească! Iar rugăciunea mea 
este ca voi cu adevărat să primiți însuflare de sus. 


Aline 


! Cf. Mistica vederii lui Dumnezeu, op. cit., p. 144. 


21 
MĂREȚIA CHEMĂRII MONASTICE! 


Monahismul este cea mai măreață cultură pe 
Pământ, lupta împotriva patimilor şi viața înaintea 
Feţei lui Dumnezeu. Experienţa picturii, ca 
descoperire a frumuseții lăuntrice. Despre Liturghie. 
Despre robia păcatului. Viaţa fără de păcat, prin 
nevoință. Poruncile lui Hristos scot la iveală 
păcatul. „Imposibilitatea” poruncilor lui Hristos. 
Despre nevointa minţii: tot gândul care nu este după 
Evanghelie este păcat. Cum să ne luptăm cu 
gândurile. 


Obisnuinta de a trăi în Dumnezeu îți dă putinţa de 
a trăi ca şi cum ai fi mereu înconjurat de un ocean 
nemărginit si netarmurit. lată „sfera” duhovnicească; 
iar ea se prezintă cu adevărat ca atare, unde nu este nici 
tron, ca un „loc” unde totul este ca şi cum ar fi şi 
început, şi sfârşit, şi mijloc. Iar când trebuie să vorbim 
despre viata noastră e nevoie oarecum să îngustăm 
toate orizonturile şi să ne oprim atenția doar asupra 
unor aspecte ale ei. 

În, iertaţi-mă, viaţa mea monastică destul de lungă, 
m'am întâlnit cu mulți reprezentanţi nerozi şi chiar 
proşti ai monahismului. Monahismul este o cultură 
care, după adânca mea convingere, nu îşi are egal în 


' Nr. C-18 (9 Dec., 1991), dupa numerotarea M”. 

lumea aceasta! Cu toate acestea, nu curând ajunge 
omul în starea de a-i vedea frumuseţea „şi adâncul, şi 
înălțimea,” precum spune apostolul Pavel; în starea 
despre care marele şi genialul poet, cărturarul şi 
nevoitorul, Cuviosul loan Damaschin, a spus: Chipul 
slavei tale celei negrăite sânt, măcar de şi port ranele 
greşalelor. la gândiţi-vă: Ca să rostească astfel de 
cuvinte în prezența lui Dumnezeu Însuşi, și să spună lui 
Dumnezeu, „Eu sânt chipul măreţei Tale slave,” ce 
stări de rugăciune, ce stări de cercetare a Luminii 
Nezidite trebuie să fi premers unei astfel de rostiri 
poetice! Şi când i se dă a vedea această frumusete, 
atunci omului i se fac cunoscute suferințe pe care 
lumea nu le cunoaşte. 

Dacă a văzut monahul slava cea negrăită a lui 
Dumnezeu, el se vede înconjurat de patimi josnice, 
neînsemnate — o viață întunecată, departe de Lumina 
Dumnezeiască. Atuncea, acelaşi cuvânt al lui loan 
Damaschin zice: Plâng si ma tânguiesc când imi 
amintesc de moarte. Acesta este plânsul pentru moarte 
— monstruoasa moarte care a lovit omenirea. Iar cela ce 
a văzut slava cea negrăită, când vede cele fără de slavă, 
cele de moarte ale noastre, plânge şi se tânguieşte. 

Vorbesc astăzi despre. acestea pentru că prea 
adesea în viața mea monastică mi-a fost dat să aud 
urâcioase expresii în legătură cu monahismul, chiar din 
partea celor ce viețuiesc în obştea noastră bisericească, 
din partea celor ce nu au cunoscut în aceeaşi măsură ca 


! Cf. Efes. 3:18. 

şi Cuviosul Theodor Studitul că monahicescul chip al 
vieții este ultimul şi cel mai înalt har...! Că vorba este 
despre viața necontenit înaintea Feţei Dumnezeului 
celui Mare şi Sfânt, acolo unde unii cred că viata 
monahală este o viață neroadă şi nefolositoare lumii... 
Da, nefolositoare lumii, când e vorba de hrană pentru 
porci! Monahismul „găteşte mâncare” pentru îngeri. 
Însă, precum mi-a arătat experienţa, noi trebuie să 
începem cu abc-ul. lar mai apoi Dumnezeu dă 
contemplarea celei mai înalte frumuseți şi a slavei 
negrăite, până în ultimele ei trepte. Această contem- 
plare nu provine din nevoinţa noastră. Mulţi cred că 


! Cf. Cuv. Theodor Studitul, Cuvinte către monahi, cap. 1. În rom. 
Cuvintele Sfântului Theodor Studitul, Ed. Episcopiei Ortodoxe Alba 
Iulia. Nu am găsit nici o referire de felul acesta în Cuvântul 1. Doar 
la sfârşit, în Testamentul Părintelui nostru şi Mărturisitorul Theodor 
Studitul, p. 292, am găsit citatul „mărturisesc că cinul monahal este 
înalt, prea înălțat şi îngeresc.” Se poate însă să fie şi diferente de 
traducere, căci traducătorul ediției româneşti de la 1784, Episcopul 
Filaret al Râmnicului, spune în Prefaţă: „Pentru aceasta, ne-am 
îndemnat de le-am tălmăcit numai pentru dragostea voastră, iar nu 
spre folosul de obşte. Însă nu din cuvânt în cuvânt: una, pentru că 
fieştecarea limbă are harul său, alta pentru că nu am găsit cartea 
sfântului cea elinească; ci am făcut tălmăcirea dupre cea tălmăcită 
pre limba cea slabă grecească. Şi spre mai bună înțelegere, şi spre 
mai multă îndemnare a osârdiei voastre, unele din cuvinte le-am 
scurtat, altele le-am prefăcut, ferindu-ne la prescurtări şi adăogiri 
numai de cele împrotiva sfinţilor Părinți şi a Sfintei Biserici. Şi 
aceasta nu o am făcut spre a ne făli cineva de iscusirea tălmăcirii. Că 
tălmăcind cineva dupre limba cea slabă grecească pe limba iarăşi 
slabă rumânească, nu este lucru a se lăuda cineva, ci numai pentru 
mai bună înțelegere, cum am zis, şi îndemnarea spre buna cuviință a 
dragostei voastre.” (N. tr.) 

monahismul este numai pentru mujici analfabeți şi 
femei sărace — drojdia lumii. lertaţi-mă că mă exprim 
astăzi aşa de grosolan şi de tăios, dar spun acestea pe 
temeiul experienţei mele. 

Când eram pictor şi tânjeam către adevărata artă — 
artă ce transcende lumea văzută, şi presimte altă lume, 
cea înțelegătoare, cea nevăzută cu ochii — încordarea 
devenise neîntreruptă şi ziua şi noaptea. Atunci fiecare 
cuvânt, fiecare gând, fiecare mişcare a omului vorbeşte 
despre prezenţa lui Dumnezeu. Cei ce trăiesc în afara 
lui Dumnezeu nu pot contempla acea frumuseţe. La 
drept vorbind, cu mare putere se contemplează fru- 
museţea aceea, când se pogoară peste noi Lumina cea 
Nezidită a lui Dumnezeu. 

Dacă v'am spus cele câteva cuvinte de mai sus, mă 
întorc totuşi la felul cum trec zilele noastre. Din starea 
pătimaşă în care ne naştem, nouă ne revine a trece în 
starea omului aşa cum l-a gândit Dumnezeu înainte să 
zidească lumea. Cu toate acestea, realitatea vieţii 
noastre face ca necontenit să ne vedem atacați de tot 
felul de patimi. 

Viaţa monahală este viața înțelegătoare. Sub 
lucrarea harului lui Dumnezeu, mintea omului se curăță 
şi devine purtătoare a celor mai înalte viziuni, şi însăşi 
se numeşte minte înaltă. Şi această minte înaltă, la 
monahi este în neîncetată lucrare. Una din cele mai 
dese arătări, atunci când trăim vederea minţii, este 
săvârşirea Liturghiei: Cum este cu putinţă ca o bucată 
de pâine, coaptă prin munca omului şi adusă la altar, să 
devină Trupul Însuşi Dumnezeului lisus Hristos? Noi 

credem că atunci când chemăm pe Tatăl ca să trimită 
Duhul Sfânt peste Darurile înainte-puse, chemarea 
acestor Nume şi aşteptarea plină de rugăciune către 
Dumnezeu se preschimbă într'un eveniment de ordin 
duhovnicesc. Și Pâinea cea văzută, fără să-şi schimbe 
fenomenologic substanța cea vizibilă cu ochu, devine 
fiinţial o cu totul altă realitate. Noi, bineînţeles, primim 
Trupul şi Sângele lui Dumnezeu Însuşi nu ca trup 
omenesc, aşa cum este el acum, nu ca sânge omenesc, 
ci sub forma Pâinii şi a Vinului. lar noi trăim Sfintele 
Daruri contemplându-le prin credință. Astfel la Litur- 
ghie, ca aparenţă, ca „fenomen,” noi vedem trupeste 
Pâine, însă ca un dat după mintea înaltă, prin credința 
noastră (căci cele pomenite sânt mai presus de 
înțelegerea noastră cu mintea), noi contemplăm Trupul 
lui Dumnezeu Însuşi. 

lată unul din cele mai puternice momente despre 
care voiesc să vă vorbesc: În ce chip noi, cei născuţi în 
păcate — cum zice David în Psalmi, Că iată întru 
fărădelegi m'am zămislit, şi întru păcate m a născut 
maica mea! — putem ajunge la sfinţirea întregii noastre 
ființe: şi duhul, și mintea, şi trupul. 

Aşadar atunci când ne războim cu patimile, în 
sfera vederii minţii noi trecem într'alt plan. Asta nu 
este viaţă călugărească, să mergi ridicând sprâncenele, 
să caşti ochii fără a gândi, să zâmbeşti şi „să-ți pui 
limba pe umăr.” Nu! Este o neîncetată încordare şi 


| Ps, 50:6. 

luptă cu vrăjmaşul; iar vrăjmaşul este o minte de 
dimensiuni cosmice. 

Caracterul discuţiilor noastre este familial, între 
monahi. Prietenii noştri de faţă ne sânt foarte apropiaţi, 
ŞI noi nu ne ruşinăm să vorbim în prezenţa lor. 

Un oarecare ignorant va zice: „Câtă mândrie la 
monahii ăştia!” Subliniez, om ignorant, pentru că şi 
Însuşi Dumnezeu, cu toată măreția Lui cea 
nemărginită, este smerit. lar dacă noi vom trăi adevărat 
în Dumnezeul cel Adevărat, atunci oricât ne-ar înălța 
El, orice cunoaşteri am dobândi, noi vom rămâne 
smeriți, precum minunat vorbeşte despre aceasta 
părintele Siluan Athonitul: „Chiar dacă în fiecare zi 
Dumnezeu mar ridica la vedenia slavei cereşti, eu 
totuşi voiu plânge pentru păcatele mele...” 

Începutul vieții monahale este lupta cu patimile, 
care are nevoie nu numai de minte, dar şi de 
înțelepciune. Îmi amintesc că am vorbit despre cum 
trebuie să trecem de la gândurile ce ne atacă, la starea 
de rugăciune de care sântem datori, rugăciunea cea 
curată. lar astăzi, vorbind despre începutul vieţii 
duhovniceşti ca despre o luptă cu patimile, vom vorbi 
despre viziunea minţii asupra lucrării patimilor in viata 
noastră. 

Când atenția lăuntrică a omului-monah se află 
într'o neîncetată încordare-limită, atunci omul fireşte se 
dezvoltă şi se face cât se poate de simţitor față de orice 
mişcare a gândului înlăuntrul său. Cuviosul Nicodim 


! Cf. Între iadul deznădejdii..., op. cit., p. 192. 

Aghioritul, cel care primul a scris Filocalia, şi-a numit 
una din cărți Războiul nevăzut. Aşadar viața noastră se 
scurge în această sferă a minţii unde, aşa cum scrie Sf. 
Siluan, mintea noastră este în luptă cu mintea 
vrăjmaşului.! Sânt multe mişcări care nouă ni se par cât 
se poate de fireşti, dar în realitate urâţesc omul — şi cu 
ele ne luptăm, cu „patimule,” căci omul „pătimeşte.” 
Când devine rob păcatului, atunci, după cuvântul lui 
Hristos Însuşi, el pierde putinţa de a trăi în casa Tatălui. 
În Evanghelie, Domnul vorbeşte astfel: Tor cel ce face 
păcatul, rob este păcatului. Ci robul nu rămâne în casă 
în veac: Fiul rămâne în veac.? 

De ce ne rugăm de atâtea ori în fiecare zi: 
„Învredniceşte-ne, Doamne, în ziua aceasta, fără de 
păcat a ne păzi nor"? Aceasta este o mare rugă spusă de 
către Părinți, pentru că omul nu este curat de păcat, 
chiar dacă ar trăi un singur ceas. De-aceea a trăi o zi, 
sau o seară, sau o noapte, sau o dimineaţă fără de păcat 
— este o mare izbândă. Asemenea izbânzi se câştigă nu 
fără trudă, nu fără dureri. Astfel încât viața monahală 
prin firea ei este o viață plină de încordări, plină de 
dureri, plină de scârbă. În măsura în care poruncile 
Dumnezeului nostru lisus Hristos întrec toată măsura 
relativă a omului, căci ele poartă un caracter absolut, în 
acea măsură monahul niciodată nu cunoaşte liniştea. 
Chiar dacă ar fi să facă minuni, se va cunoaşte totuşi pe 
sine ca păcătos. 


! Cf. Viața şi învățătura..., op. cit., pp. 152-153. 
* To. 8:34-35. 

Dar care sânt mijloacele luptei cu patimile? — 
Aicea sântem nevoiti să învăţăm ani şi ani de-a rândul. 
Aci nu este vorba de un curs universitar de patru sau 
cinci ani — acest curs este pe viaţă, până la sfârşit. Sânt 
monah în al şase zeci şi şaptelea an, şi vă spun, adevăr 
vă spun: Nu leneş mi-am trecut mulți ani, şi nu ştiu ce 
va fi cu mine. Mă simt nevrednic de Dumnezeu. 

Dacă vom vorbi despre cum să ne luptăm cu 
patimile, atunci în vederea noastră mentală vom judeca 
ce este păcatul numai prin prisma poruncilor lui 
Hristos. Omul însuşi nu îşi poate cunoaşte păcatul. Şi 
de aceea Domnul în Evanghelie a zis: „De nu veți crede 
că Eu Sânt, Cel ce M'am descoperit lui Moisi pe Sinai 
ca CEL CE SÂNT, veţi muri în păcatele voastre.”! Aşa 
încât unde este vorba de sfinţenia lui Dumnezeu, ea 
este mai presus de noi toţi. De aceea, în chip firesc, o 
conştiinţă monahală normală primeşte totul aşa cum 
Însuşi Domnul a poruncit: Și voi, când veți face toate 
cele ce s au poruncit vouă, ziceți că: Robi netrebnici 
santem.’ 

În măsura în care veţi citi an după an, zi după zi 
Evanghelia, vă va veni înţelegerea că porunca lui 
Hristos ne depăşeşte, dar că în acelaşi timp trebuie să o 
păzim. Te găseşti în faţa unei gândiri contradictorii: Pe 
de-o parte, ea este cu neputinţă, dar pe de altă parte, ne 
este pusă ca îndatorire. Ea ne este cu neputinţă când 
trăim prin noi înşine, cu mintea noastră, cu puterile 
noastre. Dar când Dumnezeu e cu noi, atunci devine cu 


! Vezi Io. 8:24. 
2 Le. 17:10. 

putință.' Fericitul Siluan spune: „Dar și atunci încă nu 
este desăvârşirea,” căci desăvârşirea pe Pământ este de 
neajuns şi de nerealizat. 

În nevoința monahală trăsătura distinctivă este 
înțelepciunea şi înțelegerea: Iată viaţa sfântă. Oamenii 
nu o văd şi nu o cunosc. Monahismul însă este, după 
Theodor Studitul, a treia treaptă a harului — cea mai 
înaltă. 

Si cum convieţuiesc în noi aceste contradicții 
logice? Ne aflăm în fața unei oarecari incompatibilități 
cu logica normală, căci logica noastră formală nu este 
în stare să exprime viaţa noastră. 

Dacă Domnul a spus: Fără de Mine nu puteți face 
nimic, atunci noi Îl întrebăm: „În acest caz, dacă nu 
noi facem, vina este a Ta? Tu nu Te trudeşti împreună 
cu mine. Eu singur nu pot. Acea viață este numai cu 
Tine, iar Tu refuzi, şi îmi atribui mie răspunderea?” 
S'ar zice că undeva, ceva nu merge. Însă fiinţarea în 
care încercăm să pătrundem nu se supune aceloraşi 
categorii, a relativității şi a excepţiei, pe care le cere 
logica formală. Noi trebuie să ne simțim nevoiți să 
trăim în chip sfânt, adică fără de păcat. 

Şi când se apropie de noi orice patimă, la început 
sub forma unui gând, noi începem lupta. Rândul trecut 
am vorbit despre lupta cu gândurile care ne atacă. 


Cf. Le. 18:27. 

? Cf. Între iadul deznădejdii..., op. cit., pp. 84; 103; 128-129. 
3 Cuv. Theodor Studitul, ibid. 

t To. 15:5. 

Astăzi aş vrea să vorbesc mai pe larg. Tot gândul 
ce nu corespunde cu duhul poruncilor Evangheliei este 
păcat. Iar noi trebuie să fugim de el. Dar cum să fugim? 
— Când apare în noi lucrarea unui oarecare gând, 
atuncea strigăm: „Doamne, vindecă-mi mintea! Doam- 
ne, vindecă-mi inima! Doamne, vindecă-mă întreg! Tu 
vezi cum mă sfâşii când gândul, care nici măcar nu are 
vreun sens, mă munceşte ca pe un rob. Rogu-le, 
ocroteşte-mă! Tu ştii că nu am altă dorire decât numai 
să trăiesc după poruncile Tale. Porunca Ta este cea mai 
înaltă lege a întregii mele ființe: şi vremelnică, şi 
vecinică. Tu mi-ai dat să iubesc poruncile Tale. Tu mi- 
ai dat lumina Ta, spre a vedea frumuseţea vieții Dum- 
nezeieşti. lar acum mântuieşte-mă din puterea pofiei 
pătimaşe!” Aşa putem începe cuvântul cu Dumnezeu, 
împotriva patimilor. 

Uneori acesta poate fi un monolog, alteori ia forma 
unui dialog. O pildă a unuia din cele mai rare dialoguri 
din viaţa Bisericii Universale o aflăm la Cuviosul 
Siluan: Când era sfâşiat de năvălirile vrăjmaşilor, 
atunci din toate puterile sufletului, voind să se roage lui 
Dumnezeu curat, a zis lui Hristos: 

— Tu vezi că eu vreau să mă rog Ție, dar vrăjmaşii 
mă împiedică. 

Domnul a răspuns: 

— Cei mândri totdeauna suferă astfel. 

Iar atunci — dialog: 

— Doamne, învaţă-mă cum pot să mă smeresc! 

Și răspunsul, blând, dar cu adevărat tragic, şi mai 
mult decât tragic: 

— Ţine-ţi mintea în iad, şi nu deznădăjdui!! 

Și aceasta se referă la ştiinţa cum putem să ne 
trecem ziua sau noaptea fără de păcat. Orice patimă 
omenească, deoarece aparține lumii făcute, îşi are 
forma, chipul şi energia ei. Mintea cea înaltă ne 
povatuieste în războiul nevăzut cu vrăjmaşul cu 
ajutorul harului, şi astfel, printr'o asemenea rugăciune 
— monolog sau dialog — ieşim din conversaţia cu 
vrăjmaşul şi intrăm în conversaţie cu Însuşi Dumnezeu. 
Anume această trecere de la conversaţia cu vrăjmaşul 
la conversaţia cu Dumnezeu — iată ce este important! 
lar dacă tot mereu conversăm cu Dumnezeu, atunci, 
bineînţeles, Dumnezeu devine cuprinsul vieţii noastre. 
lar El Însuşi, prin Sine, este Viaţa cea din veci, care 
însă niciodată nu se împuţinează.” Şi indiferent cu ce 
patimă ne luptăm, fie cu patima trupească, fie cu 
iubirea de arginţi, fie cu iubirea de stăpânire, fie cu 
iubirea de îndulcire ş.a.m.d. — nu importă; principiul, în 
esență, rămâne unul şi acelaşi: A NU PREDA 
MINTEA VRĂJMAŞULUI. 

Aşadar viața monahului este o viață a minții plină 
de înțelepciune. Monahismul nu este împotriva firii 
omului, Ci mai presus de firea omului. Atunci când 
nevoința se săvârşeşte în chip drept din punct de vedere 
ascetic şi duhovnicesc, ea nu duce la îmbolnăvire 
psihică. Omul creşte în cunoaşterea fiinţei în adâncurile 
ei. Gândiţi-vă că Părinții au numit această înfrânare 
trupească „întreagă cugetare” (în gr. cwọpocivn)! De 


! Cf. Viaţa şi învățătura..., op. cit., p. 36. 
* Cf. Io. 14:6. 

ce oare nu au numit întreagă cugetare, adică întregime 
a înțelepciunii, cu precădere o vastă erudiție, ci tocmai 
acest moment? — În dimensiunile viziunii minţii, noi în 
monahism biruim în Dumnezeu ceea ce este o lege 
cosmică (când o biruim, iar nu când cădem). Dacă 
omul prin nevoinţă biruieşte legea cosmică, el devine 
atunci mai presus de cosmos. Cu toate acestea, la 
monah aparența exterioară — „fenomenul” — (ca şi 
Sfintele Daruri în Liturghie) rămâne cât se poate de 
modestă. „Fenomenul” este ceea ce vedem; „noumen””- 
ul este ceea ce se află înlăuntrul nostru. Şi deci toată 
viața noastră este pătrunsă, pe de-o parte, de întâmplări 
„fenomenologice,” pe care le vedem, iar pe de altă par- 
te, de ceea ce se petrece în mintea noastră („noumen”), 
ceea ce este cu totul altceva. De aceea, cei ce purced la 
a judeca monahismul, neştiind acestea toate, sânt plini 
de necunoaştere în privinţa monahismului. Însă această 
ignoranță există, din nefericire, chiar în cercurile 
bisericeşti. 

Iară şi iară, în lupta cu patima, mintea noastră va 
cădea, agăţându-se, ca împiedicată, undeva de pământ. 
Dar vine vremea când şi noi, din pricina încordăriu de a 
trăi după poruncile lui Dumnezeu, ne vom slobozi şi 
vom deveni simţitori ca Îngerii. Atunci omul-monah va 
simţi toată mişcarea atmosferei, oricât de mică, tot 
gândul omenesc potrivnic lui Dumnezeu — în sine, mai 
nainte de toate, iar la nevoie în ceilalți. Cum se face că 
lucrurile se petrec aşa de dezordonat? — Pentru că eu 
mă văd în păcat şi mă lupt cu păcatul, dar în fratele 
meu cu nu văd păcatul. Dar totuşi, cum pot eu să fiu 

duhovnic dacă nu văd păcatul fratelui? Înseamnă că 
trebuie să existe o anume coincidență a vederii — şi a 
păcatului propriu, şi a aceleiaşi boli în fratele nostru. 
Aşa încât la început mai bine este a vedea numai 
păcatele proprii: „Învredniceşte-ne, Doamne, în ziua 
aceasta, fără de păcat a ne păzi noi,” şi toate celelalte 
se vor addoga voud.' 

Jar principiul luptei cu patimile este a nu preda 
mintea şi inima gândurilor pătimaşe, ci a trece de la 
aceste gânduri pe care ni le aduce vrăjmaşul, la cuvân- 
tarea şi rugăciunea cu Dumnezeu. În mica mea nouă 
carte eu scriu că rugăciunea este o lucrare fără de 
sfârşit. Ceea ce v'am spus astăzi este doar o mică 
aluzie la ceva din această luptă nesfârşită. Dar este o 
luptă, o bătălie. Domnul a zis: Îndrăzniți, Eu am biruit 
lumea.” 

Iară şi iară, noi trebuie să ne amintim cuvintele 
apostolului Pavel către Filipiseni, ca unul din cele mai 
importante principii ale vieţii noastre: „În noi trebuie să 
fie aceleaşi gânduri, aceleaşi simțăminte ca şi în 
Hristos lisus,” adică să se facă mintea noastră ase- 
mănătoare cu mintea apostolului Pavel,” care zice: Iară 
noi mintea lui Hristos avem.” Când gândul nostru 
coincide desăvârşit cu ceea ce cuprind poruncile, atunci 


! Cf. Mt. 6:33. 

? Despre rugăciune, op. cit., p. 5. 
? Io. 16:33. 

1 Cf. Flp. 2:5. 

5 Cf. 1 Cor. 4:16. 

* | Cor. 2:16. 

cu mintea vom înţelege că am nimerit în sfera gândirii 
Dumnezeieşti. Noi trebuie să ştim despre acestea, 
pentru a le pretui si a nu le lăsa, din neştiință, să treacă 
pe lângă noi fără urmă. După câţiva ani de trudă 
nevoitoare, îndârjită, a vieții monahale, această viziune 
a minții va rămâne cu noi în toată vremea... 


22 
DESPRE LUPTA DE A PETRECE CU MINTEA 
ÎN DUMNEZEU! 


Patima îşi are chipul propriu. Lupta pricinuită de 
neînvoirea minţii cu gândul rugăciunii creatoare. 
Primejdia gândurilor trupeşti. A-şi ține mintea în 
Dumnezeu este cu putință numai prin puterea lui 
Dumnezeu Însuşi. Venirea lui Dumnezeu ca 
slobozire din robirea materiei. Metode de luptă 
pentru a smulge mintea de la gânduri. Trebuie ca 
Însuşi Dumnezeu să vină către noi. Tragedia lumii — 
păcatul îndumnezeirii de sine. Îndumnezeirea prin 
petrecerea cu mintea în Dragostea lui Dumnezeu. 


Când am vorbit despre cum trebuie biruit un 
anume gând care năpădeşte asupra noastră, care robeşte 
mintea, care spurcă tot ce avem înlăuntrul nostru, vorba 
ne era numai despre amănunte ale nevoinţei noastre în 
general. Aş vrea să găsesc formula cea mai simplă 
pentru a lămuri cu voi acest lucru adânc şi cât se poate 
de important pentru noi. Se întâmplă că atunci când 
explicăm ceva teoretic, totul pare foarte simplu şi 
limpede. Însă în viaţa noastră reală se arată a fi deloc 
simplu. Şi este nevoie ca toată viaţa să o petrecem 
într'o încordare a nevoinţei, şi mai întâi de toate, in 
trezvia minţii şi în rugăciunea minţii. 


' Nr. C-20 (8 lan., 1992), după numerotarea M". 

După căderea lui Adam, şi căderea lui dintru 
lumina Dumnezeiască în lumea făcută, toată patima îşi 
are propriul chip. lar când ne stăpâneşte un gând 
anume, noi ne punem a cugeta cum să luptăm cu toate 
patimile luate împreună. V'am spus deja principiul: A 
nu preda mintea atunci când o oarecare patimă se leagă 
de noi şi ne atrage către păcat. Monahul trebuie să se 
învețe să-şi stăpânească mintea şi necontenit să 
cerceteze unde se află ea. Dacă mintea se află în 
chipuri pătimaşe, atunci întregul om se spurcă: şi 
mintea, şi sufletul, şi chiar şi trupul. Şi dimpotrivă, 
când mintea noastră, rănită prin harul cel de sus de 
dragostea lui Hristos, este trasă acolo unde este El, 
Hristos, atunci se întâmplă contrariul: mintea şi 
întreaga noastră făptură se sfințeşte şi se înalță, se 
apropie de Dumnezeu, şi cu anii devine în stare a se 
deprinde cu Dumnezeu, încât zi şi noapte omul petrece 
în toată vremea în Dumnezeu. 

În legătură cu aceasta există un subtil amănunt: 
Nici o patimă nu poate lucra în noi câtă vreme mintea 
noastră este slobodă, iar nu în chipurile acelei patimi. 
Numai: atunci dobândeşte putere asupra noastră gândul 
pătimaş, când cu mintea noastră venim în atingere cu 
chipurile patimii şi trăim prin ele. 

A ne învăţa să ne smulgem mintea din tot gândul 
îndreptat spre latura păcatului este o mare ştiinţă. Ea 
începe foarte simplu. Voi ştiţi că sânt diferite căi pentru 
a muta atenția minţii la un alt subiect. Calea cea mai 
bună este atunci când Domnul e cu noi. Atunci totul se 
preschimbă în rugăciunea cucernicei iubiri către 

Dumnezeu şi în lacrimi de pocăință, rămânând uitată 
lumea pătimaşă a păcatului. Dar nu întotdeauna ni se dă 
a petrece într'o asemenea rugăciune. Dumnezeu ne 
părăseşte pentru ca noi să ne ostenim. Și astfel, când ne 
atacă vreun chip pătimaş, trebuie neapărat să ne 
smulgem mintea de acolo şi să ne despărțim de acel 
chip al patimii. Atunci chipurile patimii nu îşi pot 
asuma o putere activă, lucrătoare, ci rămân în stare 
pasivă. 

Sânt nu puţine rugăciuni pe care este bine să le 
cunoaşteţi, dar puteți şi voi înşivă să făuriți altele, căci 
„rugăciunea este necontenită facere.”! Iar când nu 
aflăm în noi înşine putere de a ne smulge imediat 
atenția minţii de la patimi, atunci cea mai bună cale 
rămâne o pocăință înfocată, un strigăt către Dumnezeu: 
Slobozeşte-mă de puterea acestor duhuri! Du-mi 
mintea la Cer, unde petreci Tu, Dumnezeul meu! 
Izbăveşte-mă de robia iadului patimilor! 

Vă puteţi ruga şi aşa cum aflăm într'una din rugă- 
ciunile atribuite lui Isaac Sirul: Povățuieşte-mi mintea, 
ce cutreieră jos în vale, către Tine, la ceruri, unde 
viețuieşti Iu, Doamne. 

Este şi o frumoasă rugăciune scurtă către Îngerul 
Păzitor: Îngere al lui Dumnezeu, păzitorul meu cel 
sfânt, viața mea păstrează in frica lui Hristos 
Dumnezeu, mintea imi intareste în calea cea 
adevărată, şi întru dragostea cea de sus imi raneste 
sufletul. Rugăciunea aceasta mult ajută ca dintr'o dată 


! Cf. Despre rugăciune, op. cit., p. 5. 

să ne smulgem mintea, cu cuvintele: Mintea îmi 
întăreşte în calea cea adevărată, şi întru dragostea cea 
de sus îmi răneşte sufletul. Şi dacă ne vom petrece 
astfel timpul, neîngăduind minții înalte a se contopi cu 
patimile murdare ce spurcă întregul om, vom putea cu 
mult mai puţină trudă să ne luptăm cu gândurile păti- 
mase. 

Domeniul în care trebuie să fim cu deosebită luare 
aminte la sine este fiziologia vieții noastre şi ceea ce 
este pus în organismul nostru drept cale de a aduce la 
lumină pe alții asemănători nouă — procreația. Chiar 
atunci când această mişcare se petrece în noi ca un 
firesc fiziologic, monahul și atunci se smulge din ea. 
Jar când monahul merge pe această cale, mintea lui se 
sfințeşte şi se curăţeşte, şi treptat se face un aparat 
foarte subtil ce prinde cele mai mici mişcări ale 
patimilor în atmosfera care-l înconjoară. La această 
stare nevoitorul ajunge treptat, printr'o lungă expe- 
rienţă. Şi astfel se păzeşte fără de păcat. 

In general, viaţa noastră în Dumnezeu cere o 
deosebit de adâncă pătrundere în tainele Fiinţei Dum- 
nezeieşti. Cu toate acestea nu ne este dat a pătrunde în 
ele cu puterile noastre. Dar când Dumnezeu ne dă harul 
Său, atunci El ne împărtăşeşte cu viaţa Sa. 

Zidiţi dintru nimic, luaţi fiind din tarana,’ noi nu 
sântem în stare a cunoaşte pe Dumnezeu. Și neapărat 
trebuie ca Însuşi Dumnezeu să se descopere nouă. Dacă 
după cădere vrăjmaşul dispune de putinţa de a intra în 


! Fac. 2:7. 

viața noastră lăuntrică, şi acolo a ne robi, atunci cu atât 
mai mult lui Dumnezeu îi este deschis să pătrundă în 
noi şi să lucreze înlăuntrul nostru. Numai în acest chip, 
păzindu-ne de tot păcatul, este cu putinţă a face ca 
mintea noastră necontenit să crească în putinţa ei de a 
cunoaşte pe Dumnezeu prin Dragostea Dumnezeiască. 
Aşadar, amintiți-vă, iubiții mei frați şi surori, că nici o 
patimă nu poate lucra in noi in chip activ dacă noi ne 
păstrăm mintea în Dumnezeu. 

Realitatea materială ce ne înconjoară ne apasă cu 
neîncetata ei prezență. Bineînţeles că vom aluneca „în 
jos.” Dar dacă vom ține statornic pravila şi ne vom păzi 
mintea în căile adevărului, în poruncile lui Hristos 
Dumnezeu, atunci fireşte că progresul nostru va fi 
foarte rapid. În realitate nimic nu este determinat. 
Curios lucru: Dumnezeu Care ne depăşeşte în chip 
absolut, Care uneori ni se pare îndepărtat; mai departe 
decât lumile stelelor, poate să ne cerceteze şi să lucreze 
în noi cu deplină putere. Însă, aşa cum am încercat să 
lămuresc în cartea despre Stareţ,' Dumnezeu arareori 
lucrează astfel. De ce? Pentru că atunci când sufletul cu 
adevărat se răneşte cu dragostea lui Dumnezeu (cum 
scrie fericitul nostru ocrotitor, Cuviosul Siluan: „lu 
mi-ai dat a mă îndulci de Duhul Tău cel Sfânt, şi 
sufletul meu Te-a iubit.”?) şi dintru bun început 
primeşte har puternic, care la drept vorbind este cu 
putință numai celor desăvârşiți, atunci calea devine 
deosebit de prea. În acea stare omul nu îşi poate împlini 


Cf. Viaţa şi învățătura..., op. cit., p. 22-23. 
2 Cf. Între iadul deznădejdii..., op. cit., p. 4. 

datoria în lumea noastră pământească. El ar petrece în 
neîncetată răpire. Dumnezeu însă părăseşte pe om, iar 
el cu durere caută pe Dumnezeu, ca din nou să lucreze 
în el cu toată puterea Sa. 

Cei ce ne bălăcim pe fundul văii, putem afla şi 
trebuie să aflăm tot felul de căi spre a ne slobozi 
atenția. Când nu reuşim să biruim cu rugăciunea 
gândurile pătimaşe, putem citi. Dacă nu putem citi, să 
socotim de putem găsi vreo îndeletnicire oarecare sau 
pe cineva cu care să vorbim, doar doar ne vom slobozi 
de acea patimă. Şi această nevoință este dureroasă şi 
îndelungă: a ne slobozi mintea şi a-i strămuta atenţia în 
tărâmul celălalt, şi mai ales acolo unde petrece 
Domnul, după sfatul şi poruncile apostolului Pavel.! 
Astfel mintea de pe fundul văii, adică robită de patimile 
joase, pământeşti, este neputincioasă a se ridica la cer. 
Dar luptati-va pe toate căile: cu osteneală, cu vreo 
plimbare, cu vreo îndeletnicire oarecare, intelectuală 
sau fizică, printr'o conversație cu vreun frate ş.a.m.d. 
Toate acestea, în sine, sânt lucruri mici, însă rezultatul 
obținut într'o astfel de luptă este deosebit de prețios. 

După aproape şaptezeci de ani de monahism, mie 
îmi este firesc să ştiu acestea. Şi pot să vă spun vouă, 
tinerii mei frați şi surori, că nu este cazul să ne grăbim 
în viaţa noastră. Creşterea noastră atârnă de pronia lui 
Dumnezeu pentru noi. Uneori se întâmplă că monahul 
trăieşte o viață lungă, o jumătate de veac, şi încă nu 
cunoaşte sensul monahismului. 


Cf. Flp. 4:7; Col. 3:2; Rom. 12:2; Efes. 4:22-23 ş.a. 

Vedeţi cu câtă greutate caut căi spre a vă lămuri 
ceea ce se întâmplă în fiinţarea zidită. În toată ființa 
care ne înconjoară, chiar şi ceea ce se vede reprezintă o 
deosebit de adâncă taină. lar noi trebuie să trăim 
pururea această taină înaintea ochilor noştri, așteptând 
până când ea, taina sfântă a lui Dumnezeu Însuşi, va 
voi să ni se descopere. Şi deci, ştiind din propria 
experiență că aceasta nu este defel un lucru mic, şi nu 
uşor se dă, totuşi vă vorbesc despre ea, căci vi se 
cuvine a cunoaşte dintru bun început ceea ce este cu 
putință lui Dumnezeu să facă cu omul; despre cum 
putem să dobândim fericirea noastră prin petrecerea în 
Dumnezeu. Cu mintea noastră firească sau cu Judecata, 
a pătrunde această taină nu putem. Ea se află în afara 
putinţei duhului nostru, de aceea trebuie neapărat ca 
Domnul Însuşi să ni Se descopere. 

Nevoie este să ne clădim viaţa nu pe presupunerile 
noastre, ci pe Descoperirea lui Dumnezeu. Tragismul 
evenimentelor lumii ce ne înconjoară se datorează 
lepădării acestei căi. Păcatul îndumnezeirii de sine — 
iată ce sfâşie pe om şi îl omoară. În cartea mea, 
publicată la Paris, se află un mic capitol „Despre 
rugăciunea care biruieşte tot tragismul.”! Este un lucru 
foarte amar, şi sufletul ni se afundă într'o întristare cu 
adevărat adâncă când observăm că acea cale pe care 
ne-a descoperit-o Hristos şi Duhul Sfânt a fost lepădată 
de oameni, care au uitat că numai Cel ce ne-a zidit ştie 
cu adevărat toate. Nici o ştiinţă omenească nu este 


! Cf. Despre rugăciune, op. cit., p. 55. 

capabilă să pătrundă ,,acolo.” lar viața noastră se 
dovedeşte a fi simplă, dar în acelaşi timp cât se poate 
de adâncă şi povăţuindu-ne theologic la înălțime. 

Când vorbim despre mijloacele de luptă în cuvinte 
scurte: „a nu preda mintea,” „a ne stăpâni mintea,” „a 
ne controla mintea, tot mereu îndreptându-o la porun- 
cile lui Hristos” — din aceste nimicuri (care par 
nimicuri în ce priveşte realizările lor) se zideste viata 
cea mare şi vecinică. Şi acesta şi este țelul monahului. 
Dar monahismul înseamnă o încordată atenție, dintru 
început şi până la ultima suflare: Cum să ne slobozim 
de păcat, cum să ne învăţăm duhul să petreacă 
necontenit în atmosfera dragostei lui Dumnezeu. Iar 
dacă mântuirea este îndumnezeirea omului, atunci în ce 
constă îndumnezeirea? — În faptul că omului celui luat 
din ţărână, zidit dintru nimic, i se dă stăpânire, putință, 
viață — a vieţui viaţa lui Dumnezeu Însuşi... 

Voi, iubiții mei frați şi surori, încercați dintru bun 
începutul nevoinţei voastre să nu pierdeţi o singură zi 
pentru zidirea mântuirii noastre. 





23 
DESPRE VIAŢA ÎN PUSTIA ATHOSULUL 


Despre ieșirea în pustie. Despre rugăciunea când lumea 
este uitată. Sfatul bătrânilor în anul 1938. Cuvântul 
Arhiepiscopului Vasili Krivoşein. Despre propria slujire 
duhovnicească a părintelui. Convorbirea cu un monah. 
Despre Lumina Nezidită. 


Fie slava Domnului binecuvântată, de acum şi 
până în veac. 

Din nou zilele acestea îmi îndreptam gândurile 
către ieşirea mea de aci. Cu împuţinarea puterilor mele, 
cu izolarea mea crescândă, la care sânt osândit din 
pricina bătrâneții, neputând mici să citesc, nici să aud — 
gândesc că „treaba” mea s'a sfârşit... De aceea m'am 
hotărât să vă povestesc despre ultimele zile ale 
Stareţului şi primele zile ale vieții mele după sfârşitul 
lui. 

Când părintele Siluan era încă tânăr se îmbolnă- 
vise serios, şi aşteptându-şi sfârşitul, a rugat pe 
igumenul Misail să-i dea binecuvântarea pentru a primi 
shima mare. Igumenul Misail, acel om minunat, i-a 
spus: „Pentru shimă Dumnezeu te binecuvintează, dar 
de murit nu vei muri curând.” Și i-a spus ce avea să fie 
cu el — exact ce, nu-mi amintesc acum. Dar, o dată cu 
începutul anului 1938, Siluan a zis: „După cuvintele 


' Nr. C-25 (17 Febr., 1992), dup& numerotarea M". 

igpumenului, moartea mea trebuie să vină în anul 
acesta.” 

Nu cu mult înainte cerusem binecuvântarea 1gume- 
nului, acelaşi sfânt şi minunat bărbat Misail, să mă pot 
folosi de o colibă. În realitate era vorba de o casă bine 
zidită, unde puteau vieţui bătrâni care ar fi vrut să-şi 
sfârşească viața la Athos. Ea se afla ca la cincisprezece 
minute de mănăstire către sud, spre Dafni, portul 
Sfântului Munte. Şi petreceam acolo când eram slobod 
de slujirea mea diaconească. (În mănăstire eram doi 
diaconi. Când eram de rând să iau parte la toate 
slujbele, îmi rămânea prea puțină vreme. Dar când 
eram liber de slujirea mea, îmi petreceam cea mai mare 
parte a vremii acolo.) 

Nu uşoară îmi era viața în acea colibă. Eu eram 
mai tânăr decât majoritatea părinților. Viaţa într'o 
astfel de colibă era văzută de multi ca un mare 
privilegiu. Dar, aşa cum ştiţi din cartea mea, Dumnezeu 
îmi dăruia zdrobire pentru păcatele mele, deznădejde 
pentru mine însumi şi plâns mult şi din belşug. ! 

Acolo s'au petrecut multe convorbiri despre care 
aş vrea să vorbesc cu vol. 

Într-o zi m'a întrebat Siluan: 

— Vă este bine să vă rugaţi în coliba asta? 

Am răspuns: 

— Da, îmi este bine. Uneori mi se pare că uit 
lumea. Doar de trup îmi amintesc. 

M'am uimit de reacţia părintelui meu Siluan: 


' Cf. Mistica..., op. cit., pp. 213-214. 

— Dar trupul — ce este trupul? Nu este şi el lumea? 

Mă aflam în fața acestui uimitor fenomen $i mi-a 
venit comparaţia următoare: Mă aflu la poalele unui 
munte mare, al cărui vârf se ascunde în nori. Cuvintele 
„Dar trupul ce este, dacă nu lumea?” — au stârnit în 
mine gânduri. Dar eu nu îl oboseam cu întrebări, ci îi 
primeam cuvintele, în nădejdea că va veni un moment 
când Dumnezeu îmi va da să le înțeleg adevăratul sens. 

În conştiinţa lui din rugăciunea pentru întregul 
Adam, Părintele Siluan ajunsese să înţeleagă că trupul 
nostru ne leagă — întreaga omenire — într'un singur 
Adam. 

Convorbirile pe care mi le dăruia Domnul mă um- 
pleau tot mereu de uimire faţă de Starețul meu: cum 
devenise el cu adevărat o persoană vie, cu adevărat un 
creştin autentic! 

La începutul anului 1938 el mi-a zis: „După ce 
voiu muri, mai bine cereți binecuvântarea. să va duceti 
la pustie, căci vă văd slab şi viaţa în mănăstire vă 
depăşeşte puterile.” 

Încerc să mă rețin de la a analiza multe amănunte. 
Voiu zice doar că atunci când s'a săvârşit Starețul, eu 
chiar m'am dus la duhovnic şi i-am spus: „Oare n'ar fi 
mai bine pentru mine să viețuiesc în pustie, ca pustnicii 
Sfântului Munte, la Karulia?” Şi duhovnicul, părintele 
Serghie, mi-a răspuns: „Da, părinte Sofrome, mergeţi la 
pustie, Dumnezeu vă binecuvintează.” Pe părintele 
Serghie îl hrotonise preot Episcopul Nicolae al 

Ohridului,! un mare bărbat, care şi pe mine m'a hiro- 
tonit diacon. Iar părintele Serghie, care îmi arăta mult 
drag şi bunăvoință, mi-a dat binecuvântarea să merg la 
pustie, dar a zis: „Înţelegeţi, de bunăseamă, că bine- 
cuvântarea mea nu este destul. Trebuie să mergeţi la 
igumen şi să cereti şi binecuvântarea lui.” 

M’am dus la igumenul Misail — Dumnezeu să mă 
miluiască, pentru rugăciunile lui — şi zice igumenul: 
„Dumnezeu să binecuvinteze, părinte Sofronie. Mergeţi 
şi vă rugaţi la pustie. Dar ştiţi că binecuvântarea mea 
nu este destul, trebuie să aveţi şi învoirea sfatului 
bătrânilor mănăstirii.” 

Igpumenul era bolnav şi nu a venit la adunarea 
bătrânilor mănăstirii, iar mai-marele peste ea era 
înlocuitorul igumenului. l-am spus că voiam să merg la 
pustie şi că vreau să mă supun judecății părinților. EI 
s'a învoit, şi curând a urmat soborul bătrânilor, la care 
am fost invitat. 

La acel sobor al bătrânilor — pe care şi acum îl văd 
limpede, aşa cum s'a întipărit atunci în conştiinţa mea — 
primul s'a ridicat Ierom. Vissarion, secretarul igu- 
menului, un om blând, subtire, chibzuit. El a spus: 
„Părinte Sofronie, pasul acesta pentru care cereti 
învoire de la Sfatul bătrânilor este unul foarte mare şi 
important. lată părerea mea: Rămâneţi încă un an în 
mănăstire, şi atunci, dacă gândul nu vi se schimbă, 
mergeţi la pustie.” De multe ori am fost nevoit să merg 
la părintele Vissarion, căci chilia lui era biroul secre- 


! Episcopul Nicolaie Velimirovici. (n. tr.) 


Cuvântarea a douăzeci şi treia 281 


tarului igumenului. În ciuda cinstirii pe care o purtam 
părintelui Vissarion, nimic nu am răspuns la cuvintele 
lui. 

Al doilea s'a ridicat părintele Mathei. El era 
putintel mai în vârstă decât părintele Siluan, şi din 
acelaşi sat cu el. Însă, în mod curios, în ciuda acestui 
fapt el se purta față de Siluan ca unul mai mare şi mai 
autoritar. Dar acum, după moartea Stareţului, dintr'o 
dată, venind către mine din celălalt capăt al sălii, mi-a 
zis următoarele cuvinte: „Părinte Sofronie, unde vă 
duceti? Credeţi că veți afla ceva mai mare decât 
Siluan? Și dacă Siluan s'a mântuit în mănăstire, 
mantuiti-va şi frăția voastră în mănăstire!” Din nou, 
nimic nu am răspuns. 

S'a ridicat apoi, foarte grav, părintele Iosif, mai- 
marele biblioteci mănăstirii, om foarte citit şi care se 
socotea mare cunoscător al vieții duhovniceşti. (Eu 
eram ajutor de bibliotecar.) Şi mi-a vorbit cu severitate: 
„Părinte Sofronie, dacă plecaţi, nu aveţi binecuvântare 
de la igumen ca să slujiți.” Eu i-am răspuns lui Iosif: 
„Dacă bunul părinte spune să nu slujesc, eu vă zic că 
mă duc la pustie nu ca să slujesc. Altul este gândul meu 
pentru pustie. Dar iată ce să-mi spuneți: Mă opreşte 
oare igumenul să mă împărtăşesc?” Răspunsul meu l-a 
descumpănit. Zice: „Nu, părinte Sofronie, nu l-am 
întrebat pe igumen, ci eu, ca să vă încerc, am spus aşa. 
Dar igumenul nu mi-a zis nimic şi nu am avut nici o 
discuţie pe această temă.” 

Atunci lustin ieromonahul, care era înlocuitorul 
igumenului, bărbat blând şi liniştit, s'a hotărât să spună 

un cuvânt (el şedea într'un jilt aparte, în mijlocul sălii 
mari unde aveau loc adunările sfatului bătrânilor). Şi 
întorcându-se către Vissarion, a zis: „Părinte Vissarion, 
eu socotesc că pentru cercarea gândului părintelui 
Sofronie un an este prea mult.” Şi zice către mine: 
„Uite ce, părinte Sofronie, rămâneţi până la Paşti aici în 
mănăstire, şi dacă gândul nu vi se schimbă, atunci să 
mergeţi cu Dumnezeu la pustie!” 

După ce a spus înlocuitorul igumenului aceste 
cuvinte, eu m'am ridicat de pe scaunul meu, i-am făcut 
metanie până la pământ şi am zis: ,,Blagosloviti, 
părinte bun.” Cu aceasta s'a încheiat problema ce mă 
privea în soborul bătrânilor. Soborul a hotărât ca eu să 
rămân în mănăstire de la începutul lui Octomvrie al 
anului 1938, până la Paştile anului 1939. 

Trebuie să vă spun că atitudinea celor din mănăs- 
tire fata de mine era ciudată: patrusprezece ani am 
vieţuit acolo, şi niciodată nu mi-a fost dat să stau de 
vorbă cu nimeni. Cu toate îndeletnicirile mele, eu mă 
grăbeam să revin în chilie ca să plâng pentru mine 
însumi. Dar ieşirea mea a provocat o ciudată impresie; 
părinții-monahi se supăraseră pe mine şi gândeau: 
„Uite, el pleacă din mănăstire, ca şi cum aici ar fi 
neprielnic pentru mântuire.” 

După aceea mulţi au venit pe la mine, în jumătatea 
de an petrecută acolo, din Octomvrie până în Aprilie. 
Printre cei ce au venit să mă convingă era şi părintele 
Vasilie, devenit mai târziu Arhiepiscop de Bruxelles. A 
venit la mine în chilie şi mi-a zis: „Părinte Sofronie, in 
Scara Sfântului loan am găsit un loc de unde reiese 

limpede că nu trebuie să plecați la pustie.” Dar eu 
tuturor celor ce veneau să mă convingă le spuneam: 
„Eu însumi Caut voia lui Dumnezeu. Mi-e frică să merg 
la pustie. Eu gândesc aşa, că sânt puţin la suflet şi slab. 
Dacă ar fi să mă întâmpine astfel de cercetări ale 
puterilor vrăjmaşe care l-au atacat pe Starețul Siluan, 
eu nu o să le fac față, nu o să pot.” Iar frica aceasta m'a 
îndemnat să dobândesc cât mai multe binecuvântări, şi 
binecuvântări canonice: a duhovnicului, a igumenului 
şi a sfatului bătrânilor. 

I-am răspuns părintelui Vasilie: „Părinte Vasilie, 
dacă veţi veni la mine şi îmi veţi arăta cinci mii de 
locuri din Sfinţii Părinți, şi cei mari şi cei mici, iar eu 
vă voiu indica doar unul singur, locul meu — al meu va 
fi mai puternic decât cele cinci mii ale Frăției Voastre.” 
Înţelesul răspunsului meu era următorul: Eu cerusem 
binecuvântarea pe cale legală, de la „instanțele” 
împuternicite deplin prin tradiție pentru aceasta — 
duhovnicul, igumenul şi sfatul bătrânilor. Gândeam să 
pun înainte această binecuvântare tuturor şi fiecăruia. 
Si ca sa spun adevărul, Dumnezeu mi-a dat o 
binecuvântată pustie. Tot El m'a şi izgonit din pustie, 
într'un chip destul de dur. Când mi-am dat prima colibă 
— pe care au văzut-o unii din părinții noştri care au 
vizitat Athosul — şi nu mai aveam mijloace să-mi iau 
alta, atunci am trecut din Karulia la altă pustie — o 
peşteră de pe moşia mănăstirii Sf. Pavel. 

În Mănăstirea Sf. Pavel igumenul voia să aibă un 
duhovnic. La Athos duhovnicul nu are voie să 
locuiască în incinta mănăstirii. Trebuie ca duhovnicul 

să fie cu desăvârşire străin de puterea administrativă, 
pentru ca spovedania să fie sinceră şi curată, iar nu un 
joc spre a dobândi bunăvoirea duhovnicului. Deja în 
treizeci şi opt, Starețul Siluan mi-a spus odată: „Când 
veți fi duhovnic, primiți oamenii, nu-i lipsiți de 
cuvântul lui Dumnezeu, răbdați-i.” Pe-atunci eram de 
abia viu şi mă gândeam că Starețul nu îşi dă seama, 
cum aş fi putut eu rezista atâţia ani? Eram încă prea 
tânăr spre a fi duhovnic la Sfântul Munte; şi gândul 
acela a dispărut total din conştiinţa mea. Şi numai când 
am fost în pustie mi-am amintit de cuvintele Staretului 
Siluan... 

În acea vreme Grecia era sub ocupaţia nemților. Eu 
am ajuns în pustie nu cu mult înainte de război, la 
Paşti, iar în August s'a dezlănţuit deja războiul. Când a 
venit la mine secretarul igumenului Mănăstirii Sf. 
Pavel, părintele Theodosie — om înțelept, chibzuit şi 
serios — şi mi-a spus că igumenul lor vrea să mă pună 
duhovnic în mănăstire, de-abia atunci mi-am amintit de 
cuvintele Starețului Siluan, „Când veți fi duhovnic...” 
Dar în momentul convorbiri cu Starețul acel cuvânt mi 
se păruse de prisos, căci eu însumi nu eram sigur că 
voiu mai ajunge până la chilia mea. (Aveam de urcat 
mai mult de o sută cincizeci de trepte ca să ajung de la 
chila lui Siluan până la a mea.) Deci m'am făcut 
duhovnic şi m'am mutat în peşteră, nu departe de 
Mănăstirea Sf. Pavel. Binecuvântate sânt locurile 
acelea. 

S'a întâmplat că a venit o ploaie torențială şi apa a 
pătruns prin grosimea masivului unde era peştera mea. 

Peştera, înainte uscată în toată vremea, acum începuse 
să se umple de apă în timpul iernii. larna în sine, în 
Grecia, este scurtă, dar de fapt eu petreceam şase luni 
într'o peșteră unde era prea multă apă. Scoteam din 
chilia mea zilnic o sută de găleți de apă, iar eu 
dormeam sub două foi de tablă care îmi acopereau 
patul de apa ce venea de sus... 

Repede trece ceasul acestor amintiri despre Sfântul 
Munte. Dacă după tradiție aş fi aparținut Bisericii Ruse, 
aş fi purtat o shimă cu cuvintele „Sfânt, Sfânt, Sfânt.” 
Și dacă m'ar vedea de departe cineva, ar zice: „U-u-u- 
u, uite shimnicul!” Dar eu m'am format la Athos, unde 
îmi era plăcut să văd că adesea nici nu poți recunoaşte 
pe igumen, nu-l deosebeşti de fratele începător. Și scriu 
în broşura mea „Temeiurile nevoinței orthodoxe,” că la 
Athos sânt cu totul alte rânduieli. Sânt mai bine de 
treizeci de ani de când sânt shimnic şi deja demult, din 
anii treizeci şi cinci, ar fi trebuit să umblu ca shimnicii 
din Rusia, dar iată că mă port slobod... 

lată deci câte ceva din biografia mea de la Athos, 
pe care v'am povestit-o înainte de sfârşitul meu. Dar eu 
însumi nu ştiu când voiu muri. 

Și gândul meu rămâne la întrebarea: În ce măsură 
nu mi-am împlinit datoria faţă de voi? Acum că mi s'au 
împuţinat putinţele de a percepe viata, memoria a 
slăbit, orbirea îmi creşte şi nu-mi mai îngăduie să 
citesc, iar asurzirea mă sileşte să port aparate, încât 
urechile îmi sânt pline de zgomot — ce anume nu am 
dus la capăt? Dar o să vorbesc cu voi până în ultimele 
zile, până la ultima mea suflare... 

Aş vrea să vorbesc cu voi astăzi şi pe o altă temă. 
Nu demult ne-a vizitat un preot rus. Şi într'o discuţie 
între patru ochi m'a întrebat: 

— Părinte Sofronie, este cu putinţă în epoca noastră 
să vezi Lumina cea Nezidită? 

— Eu am scris despre aceasta. Aţi citit? 

— Nu. 

— Ei bine, luaţi de la părinţii noştri cărțile unde 
scriu despre aceasta. 

Însuşi felul cum mi-a pus întrebarea mi-a dat 
impresia că înclina să creadă că dedemult, în primele 
trei veacuri de prigoană, Dumnezeu lucra prin minuni 
şi prin cercetări vădite, iar mai târziu El a încetat a 
lucra astfel; şi acum, deja de veacuri nu mai este aşa. 
Dar acest om aparține unui grup de oameni care în chip 
logic trag încheierea că în zilele noastre Dumnezeu nu 
Se arată ca Lumină. Și, prin urmare, dacă cineva vede 
Lumina, el vede altceva, şi nu adevărata Lumină 
Nezidită, Thavorică. Bineînţeles că dacă mă întreabă 
cineva aşa, eu ce pot să spun? Sânt osândit să tac. 

Uite că şi părintele N., când a fost în Rusia, a 
întâlnit o femeie care spunea tot aşa, că Dumnezeu a 
încetat să lucreze ca mai înainte, şi că acum nu mai sânt 
Stareţi, şi că aceasta este pretutindenea -— „aşa lucrează 
Dumnezeu acum.” 

Vă vorbesc despre aceasta pentru că a gândi astfel 
nu este o cale către cunoaştere. Aceleaşi cuvinte şi 
acelaşi fel de a gândi erau şi pe vremea lui Simeon 

Noul Theolog...! În al 45-lea Imn, Sf. Simeon vorbeşte 
despre cei ce tăgăduiesc Lumina în care se arată 
Dumnezeu şi care este Însuşi Dumnezeu — şi spune că 
ei gândesc nedrept, şi că în realitate sânt căzuţi în 
erezie.” Iar la acel Simeon care a devenit Siluan aflăm 
scris în capitolul „Despre smerenie”: „Unii zic că aşă a 
fost cândva dedemult, dar că acum acestea s'au 
învechit.” Şi, cu modestia lui caracteristică, Sfântul 
spune că o astfel de gândire nu este dreaptă: „Cu 
Domnul niciodată nimic nu se împuținează, ci numai 
noi ne schimbăm, ne facem răi, şi astfel pierdem 
harul.” 

Dacă de la Dumnezeu sau nu de la Dumnezeu mi-a 
fost acea binecuvântare — mie însumi îmi este greu a 
spune, ba chiar cu neputinţă. Dar socotesc că dacă acea 
Lumină despre care scriu ne duce la simţirea 
Dumnezeirii dintru început a lui Hristos Însuşi, aşa 
cum s'a petrecut cu Apostolul Pavel pe calea către 
Damasc," atunci este aceeaşi Dumnezeiască Lumină 
care a fost şi pe Thavor.” Eu sânt prea mic ca să 
vorbesc mai departe despre aceasta, dar totuşi vreau să 
zic că dacă acea Lumină mărturiseşte pentru 


! Cf. Cuv. Simeon Noul Theolog, Cuvântul 64, „Despre hulă. Cei ce 
zic că în zilele noastre nu este cu putinţă a primi Duhul Sfânt, şi care 
hulesc lucrarea Duhului Sfânt zicând că astfel de lucrări sânt de la 
diavol, aceia introduc o nouă erezie în Biserica lui Dumnezeu.” 

2 Cf. Cuv. Simeon Noul Theolog, „Imnul 45.” În Scrieri, vol. III, Ed. 
Deisis, Sibiu, 2001, p. 244. 

3 CF. Între iadul deznddejdii..., op. cit., p. 66. 

* Fap. 22:6 si 8. 

> Cf. Mt. 17:2. 

Dumnezeirea Logosului întrupat al Tatălui, cum putem 
recunoaşte ca fiind dreaptă convingerea că astăzi cel ce 
vede Lumina cade într'o mare eroare — în rătăcire? Încă 
multe am mai avea de vorbit, şi fie ca o mică frântură 
din ceea ce s'a întâmplat cu mine să intre astăzi în 
povestirea mea şi în spovedania mea înaintea voastră, 
iubiții mei frați şi surori... 

Rugaţi-vă pentru mine, şi să vă păzească 
Domnul... 





24 
„O, CUM AŞ DORI CA VOI TOȚI SĂ FIŢI 
POEŢI!”! 


Despre Postul Mare. Despre neapărata trebuință a 
însuflării. Despre postul lui Hristos în pustie. 
Despre asemănarea cu Hristos în vecinicie. Trebuie 
să devenim poeți insuflati şi nevoitori plini de 
bărbăție. Despre primirea vieţii nezidite a lui 
Dumnezeu. Intelectul şi „nebunia credinţei. ” Pentru 
ura de sine şi dragostea de Dumnezeu şi de 
aproapele. Despre suferinţele lui Hristos din iubire 
pentru om. Pilda Sfântului loan Înaintemergătorul. 
Pomenirea Judecăţii de Apoi. De la cele mici, la 
nefarmurire. 


Astăzi cuvântul meu este iarăşi către voi, fraţii şi 
surorile mele, care aţi venit nu demult. În două 
săptămâni începe Marele Post. Și vreau să vorbesc 
acum puţin despre post. 

De multe ori s'a vorbit despre faptul că putem 
introduce în facerile noastre, în cuvintele noastre, un 
înțeles sau altul. Cum şi ce trebuie să facem spre a 
preschimba acest Mare Post, din ceva ce ne înfrico- 
şează, în ceva ce ne însuflă? Dacă monahul întâmpină 
Marele Post cu însuflare, atunci el curge cu adevărat ca 
o perioadă însuflată, ca o pregătire spre a primi lumina 
Învierii. Dar dacă omul se teme, atunci el îşi poate 


! Nr. C-26 (24 Febr., 1992), după numerotarea M”. 

strica sănătatea, iar postul va fi pentru el un chin. Fie ca 
fiecare dintre voi, în duh, să îşi înrădăcineze în minte 
vreun chip al sfinteniei pentru a se insufla. 

Vă voiu vorbi despre gândurile care mie mi-au fost 
prețioase. Ce am observat eu în viața lumii, a lumii 
oamenilor şi a lumii în general, în tot regnul animal? 
Singur omul este în stare să se rețină prin înfrânare 
atunci cand in fata lui se află mâncare — omul căruia i 
s'a dat duh ca şi chip al Dumnezeului Vecinic Care 
înfăptuieşte dintru nimic. Opriţi-vă asupra acestui gând. 
Astfel, dacă ne vom înfrâna de la mâncare, sau de la 
somn, sau de la mai ştiu eu ce — toate acestea vor lucra 
spre a face să crească în noi ceea ce aparține chipului 
lui Dumnezeu. A curăți în noi chipul lui Dumnezeu cel 
întunecat de păcat — iată sarcina ce ne stă înainte! Când 
va trăi în noi ideea aceasta, atunci nu fara sens va fi 
toată înfrânarea noastră. Aşadar marea sarcină pe care 
ne-o pune înainte viaţa monahală este a ne asemăna cu 
Însuşi Hristos, precum şi El a primit chipul omenesc, 
arătându-Şi Dumnezeirea. 

Postul acesta este aşezat întru amintirea postului 
de patruzeci de zile al Însuşi Domnului în pustie, atunci 
când era cu fiarele, şi unde, la sfârşit, l-a lăsat către 
Sine până şi pe diavol şi a vorbit cu el.! Ce putem noi 
alege din cuprinsul vieţii lui Hristos Însuşi, aşa cum o 
putem înțelege din Evanghelie, din Traditie şi din 
cărțile apostolilor? Iată, apostolul Pavel, genialul poet, 


| Cf. Mt. 1:13. 

spune că „noi oamenii trebuie să avem aceleaşi gândiri, 
aceleaşi simţăminte care erau şi în Hristos.” 

În ce constă taina? În faptul că, dacă ne asemănăm 
Dumnezeului Celui Întrupat, aceasta va trece şi în 
vecinicia care era şi înainte de facerea lumii. Ipostasul 
omenesc trebuie să se dezvolte în noi şi să cuprindă în 
sine gândul lui Hristos Însuşi. 

Ce trebuie să purtăm în gândul nostru ca să nu ne 
smintim de caracterul neînsemnat a multe din 
înfăptuirile noastre legate de post şi, în general, de 
nevoința chipului monahal al vieţii? — Trebuie ca acea 
„înțelegere,” pe care am văzut-o în Hristos, să fie şi în 
noi. La Sf. loan de Dumnezeu Cuvântătorul aflăm o 
minunată expresie: „Noi ştim că acum fiii lui Dum- 
nezeu sântem, ŞI încă nu s'a arătat ce vom fi dupa 
ieşirea noastră din această lume. Ci ştim numai, zice el, 
că atunci când vom vedea pre El precum este, ŞI noi ne 
vom putea face asemenea Lui: precum este El”? Asa 
încât vă rog, mai tinerii mei frați şi surori, amintiți-vă 
acestea şi fiți proprii voştri „făcători,” precum o arată 
cel între sfinți Grigorie de Dumnezeu Cuvântătorul, 
făcătorii tuturor, începând cu cele neînsemnate. Şi aşa, 
începând cu facenile noastre neînsemnate, neobservat 
ne pregătim duhul şi fiinţa spre a primi până şi suflarea 
cea nefăcută Dumnezeiască. Asemenea genialului poet, 
genialului theolog, genialului filosof — apostolul Pavel, 


! Cf. Flp. 2:5. 
2 Cf. 1 Io. 3:2. 
3 Cf. 1 Cor. 4:16. 

fi-vom şi noi toţi făuritorii vecinicei noastre mântuiri în 
Dumnezeu. 

„Aştept învierea morților.” Rostind aceste cuvinte 
ale Simvolului Credinței ar trebui să ne amintim că ele 
reprezintă starea duhului care aşteaptă venirea lui 
Hristos. lar această aşteptare este rezultatul înfăptuirii 
noastre; ea este şi va fi acea energie care neapărat ne va 
învia. 

O, cum aş dori ca voi toţi să deveniți poeţi!' Fără o 
însuflare creatoare este greu să-ți petreci o singură zi 
aşa cum s'ar cuveni creştinului. Astfel, apropiindu-ne 
de Post, să ne deschidem inima şi mintea către Învierea 
ce ne stă înainte, aşa cum şi Domnul, înainte de a 
propovădui, a postit patruzeci de zile în pustie şi era 
acolo cu fiarele. 

Și deci astăzi v'am spus câteva cuvinte spre a vă 
îndrepta mintea catre nevointa ce ne sta in fata. La 
acestea aş dori să adaog că trebuie să fim nu numai 
poeţi, ci şi luptători plini de bărbăție. Zis-a Domnul că 
„Împărăţia cerurilor se ia cu trudă şi cu nevoinţă, şi cei 
ce se silesc o vor răpi.”” Câtă vreme trăim pe Pământ, 
experiența noastră în trup ne arată că trebuie neîncetat 
să bem, să mâncăm, să dormim, să ne odihnim, ca să 
redobândim noi energii biologice pentru viață. Aşa şi în 
plan duhovnicesc, sântem nevoiţi să ne hrănim sufletul, 
mintea, prin efort. 


! Părintele Sofronie avea întotdeauna în minte şi sensul grecesc, 
etimologic, al cuvântului „poet,” (nownrnc), adică „făcător, creator.” 
(N. tr.) 

2 Cf. Mt. 11:12. 

Voi cunoaşteţi expresia, adesea întrebuințată 
ironic, „este în chinurile faceri.” Aşa se poate spune 
despre tot artistul, în orice domeniu al artelor. În felul 
acesta, începând cu lucruri foarte mărunte, ne vom 
predispune către arătarea lui Dumnezeu Însuşi în noi. 
lar credința noastră stă în faptul că noi cu adevărat 
primim viaţa nezidită a lui Dumnezeu Însuşi. Când noi 
„urmăm lui Dumnezeu”! Celui Întrupat — vorbesc 
despre Hristos — aceasta va trece apoi şi în planul 
duhului după moartea noastră. De vom fi asemenea Lui 
pe Pământ, precum a fost El, atunci vom fi asemenea 
Lui în vecinicia Sa fără de început. 

Vedeţi ce cuvinte întrebuințăm: Vecinicia cea fără 
de început a lui Dumnezeu va fi împărtăşită nouă! Aşa 
o îndrăzneală, oare nu este semnul nebuniei noastre? 
Dar iată că genmalul Pavel spune că o astfel de 
„nebunie” mântuieşte lumea. Ceea ce ne-a fagaduit 
Hristos, mintea pământească nu poate cuprinde. Mintea 
noastră poate fi deosebit de înzestrată cu putere pentru 
gândirea sau înfăptuirea ştiinţifică, pentru filosofie sau 
pentru multe altele, însă nu pentru a crede în vecinicie. 
Dar în vecinicie pot să creadă până şi copii, precum 
zice Domnul.” Aşa că vedeți: şi astăzi — acelaşi cuvânt 
al nostru către Dumnezeul Cel ceresc, acelaşi duh ne 
trage a urma lui Hristos. 

A trecut puţină vreme de când am auzit de la 
cineva: „M'am săturat, nu mai vreau să sufăr. Vreau 


! Cf. Efes. 5:1. 
2 C£. | Cor. 1:23. 
Cf. Le. 10:21. 

linişte, bucurie, fericire pământească, şi sufletul meu se 
scârbeşte de suferințe.” Deşi un dreptslăvitor a rostit 
acestea, în esență el nu gândeşte în chip dreptslăvitor. 
Pentru a deveni în stare a cuprinde cu dragostea, mai pe 
urmă, întreaga făptură, trebuie să trăim multe stări 
dureroase şi multe suferințe. Însă energia pentru acele 
suferințe o dă porunca lui Hristos pentru ura de sine, 
pentru dragostea noastră de Dumnezeu şi de aproapele. 

lată că v'am vorbit despre lucruri în realitate 
înfricoşate. În zilele vieţuirii pe Pământ a Dumnezeului 
Întrupat, lisus Hristos a fost singurul Om Care, dându- 
ne porunca urii de sine pentru dragostea de Dumnezeu 
şi de aproapele, S’a îndreptat către Golgotha, nu pentru 
ca pe Sine să Se mântuiască: ci El S'a dat tuturor 
suferințelor, plin de dragoste pentru om-omenire. O, ce 
chip acela — Omul! Iar cei care au trăit acea viziune nu 
mai pot afla nicăieri nimic asemenea. 

Domnul ne-a poruncit ceea ce El Însuşi a înfăptuit. 
Pentru dragostea de aproapele, El S'a dat pe Sine 
tuturor suferințelor, şi nu numai morţii, ci unei morți 
ce se trăia ca blestem în Vechiul Legământ: Blestemat 
tot cel spânzurat pre lemn.* Noi nu atingem măsura pe 
care o vedem în Hristos, şi înțelegem de ce Părinţii 
noştri — iar cel dintâi Botezătorul loan — au văzut în 
Hristos pe Dumnezeu. lată pildă minunată: Ioan. 
Atunci când oamenii erau gata să recunoască în el 
însuşi pe Messia cel aşteptat, el a zis: „Nu! Ci este 


! Cf. Le. 14:26. 
2 Cf. Io. 15:13. 
3 Gal. 3:13. 

Altul, Care vine înaintea mea, El este Mântuitorul 
lumii!”! Cât de des se întâmplă pe Pământ ca aceia ce 
au primit stăpânire mare asupra multor oameni să fie 
înclinați a se socoti singurii vrednici de o astfel de 
stăpânire! Ci iată că Sf. loan a aflat în sine puterea de a 
tăgădui acest rol şi a spune cum trăia el însuşi însuflat 
de viziunea lui Hristos.? 

Dacă se înalță mintea noastră către acea viziune a 
lui Hristos pe Golgotha, atunci este de înțeles că tot 
cuvântul încetează. Şi atunci îl cinstim pe El ca 
Dumnezeu — de acum în tăcere. În cele cincizeci de zile 
ale Postului care ne stau în faţă, fiecare dintre voi va 
avea de trăit clipe grele şi atunci ne vom aminti de 
Hristos, Care a petrecut în pustie patruzeci de zile şi 
patruzeci de nopți. 

Chiar înainte de începutul Marelui Post se face 
slujba „marii iertări.” Atunci când noi, în mica noastră 
obşte, vom cere smerit iertare fraților noştri pentru tot 
ceea ce am greşit înaintea lor în cugetul nostru, 
amintiţi-vă şi de Înfricoşata Judecată. Este spus că 
Domnul va veni în slavă. Şi când va şedea El pe 
scaunul Său, se vor aduna înaintea Lui toate noroadele, 
de la facerea omului până la cel mai de pe urmă ce va 
din femeie să se nască.” Astfel, strămutaţi-vă mintea de 
la cele mărunte care, cu toate acestea, sânt chipurile 
altor lucruri, neţărmurite — iată ce trebuie să facem. In 
capitolul al cincilea la Evangheliei de la Matei se află 


! Cf. lo. 1:27 şi 29. 
2 Cf. Io. 3:26-36. 
3 Cf. Mt. 25:31-32. 

multe cuvinte ale lui Hristos care pomenesc legea lui 
Moisi: S'a zis celor de demult: Să nu ucizi. (...) Dar Eu 
zic vouă... (...) S'a zis celor de demult: Să nu 
preacurveşti. (...) Dar Eu zic vouă..., ş.a.md. Şi de 
fiecare dată, purcezând de la poruncile Vechiului 
Legământ, El trece la înţelesul cel nemărginit al 
fiecăreia dintre ele.! 

Aşa şi eu acum, încerc să vă propun, ca frate al 
vostru, să folosiți acest mijloc spre a face ca viata 
voastră să fie roditoare: De la lucruri mărunte, 
strămutaţi-vă la nemărginire! 


Ab 


! Cf. Mt. 5:21; 27; 31 ş.a.m.d. 


25 
DUMINICA IERTĂRII: „FERICITĂ MINTEA 
CAREA NU A UMBLAT ÎN SFATUL 
NECINSTITORILOR”™”! 


Tertarea: de la lăcaşul de rugăciune până la 
dimensiunile cosmice. ,„,Fericită mintea carea nu a 
umblat în sfatul gândurilor rele.” Despre petrecerea 
în Dumnezeu. Noi trebuie să trăim cu cuvântul lui 
Hristos, dar fără închipuire. Rolul voirii noastre. 
Dumnezeu este smerenie. Pentru a ierta unul pe 
altul. Triodul şi aspectul kenotic. „Aştept învierea 
morţilor. ” 


În cuvântarea trecută Domnul ne-a dat cuvânt 
pentru nevoința Marelui Post care ne stă. în față. Astăzi 
aş dori să vă spun câteva cuvinte în legătură cu acea 
sfântă rugăciune ce va fi la sfârşitul săptămânii, cerând 
iertare pentru toate alunecările spre păcat unul față de 
altul. Pentru a întemeia cuvântul meu pe Sfânta 
Scriptură, voiu cita cuvintele primului psalm: 

Fericit bărbatul, carele nu a umblat în sfatul 
necinstitorilor şi în calea păcătoşilor nu a stătut, şi pre 
scaunul pierzătorilor nu a şezut, ci în legea Domnului 
voia lui, şi în legea lui va cugeta ziua şi noaptea. Şi va 
fi ca un lemn sădit lângă izvoarele apelor, carele rodul 


' Nr. C-27 (2 Martie, 1992), dupa numerotarea M™. 

său va da în vremea sa, şi frunza lui nu va cădea, şi 
toate, oricâte va face, vor spori.' 

Aceste cuvinte ale psalmului se repetă in 
dumnezeieştile slujbe foarte des. Şi deci, întemeindu- 
mă pe ele, voiu zice că rugăciunea de care am pomenit, 
pentru iertarea greşalelor noastre, ale tuturor fraților şi 
surorilor, se va săvârşi aicea — în căsuţa aceasta, în 
bisericuţa noastră. Dar, ca întotdeauna, deşi experienţa 
o primim într'un cadru restrâns, cu mintea trebuie să 
trecem la dimensiunile cosmice. 

Îngânând psalmul, aş zice aşa: „Fericită mintea 
noastră când refuză să intre în vorbă cu gândurile rele 
care ne înclină către vreo formă sau alta a păcatului.” 
Dar nu este destul numai refuzul dialogulu cu 
gândurile pătimaşe ce spurcă întreaga noastră ființă, ci 
este nevoie şi de o trecere de la aceste cadre restrânse 
până la — mă hotărăsc să o spun — dimensiunile Înfri- 
coşatei Judecăţi. În dumnezeieştile slujbe ale primei 
săptămâni, mult se va pomeni despre Adam și despre 
Judecată. Astfel încât, strămutaţi-vă cu mintea la aceste 
mari destine ale întregii lumi, chiar dacă nouă expe- 
rienta ni se da in cadre cat se poate de restrânse. In 
general, călupăreşte, ar trebui să ne obişnuim a ne 
folosi de orice împrejurare pentru a ne înălța mintea 
către Dumnezeu. Neapărat trebuie să ne învăţăm 
mintea să trăiască în toată vremea în Dumnezeu. 

În cuvântarea lui Hristos cu ucenicii la Cina cea de 
Taină aflăm următoarele cuvinte: Eu sânt buciumul 


l| Pg. 1:1-3. 

viței, cel adevărat, şi Tatăl meu lucrătorul este, Care pe 
toți cei ce trăiesc prin Fiul Său îi curățeşte de tot 
păcatul.” Iar apostolilor Domnul le spune: De acum voi 
curaţi sânteți, pentru cuvântul carele am grăit vouă. 

Vedeţi voi: Dacă vom lepăda gândurile rele, dacă 
tot mereu mintea noastră va petrece în strânsă legătură 
cu vecinicia cea fără de început a Dumnezeului nostru, 
atunci înseși cuvintele despre El ne vor sfinți şi ne vor 
curăți de toată întinăciunea. Aşa încât, atunci când în 
sufletul omului se află năzuința de a înceta de la păcat, 
de a nu mai greşi, el va afla cale către Dumnezeu prin 
cuvânt. lar cuvântul, mai nainte de toate, este Logosul 
Întrupat al Tatălui, lisus Hristos.” 

Când citim Evanghelia de la Ioan, tot mereu ne 
aflăm chemaţi spre a trăi cu Hristos, prin Numele Lui şi 
prin cuvintele Lui.” 

Trecerea duhovnicească de la lucruri mărunte către 
evenimente mari o săvârşeşte omul în minte. Dacă 
voim să ne curățim prin cuvânt, atunci să ne deschidem 
inimile lui Hristos şi să ne „povățuim în Legea Lui, 
ziua şi noaptea.” 

Aşa încât, vedeţi, ne este dată putinţa unei lucrări 
necrezut de mari: Născuţi, luaţi fiind din ţărână, noi 
putem trece la formele şi dimensiunile dumnezeieştii 
vecinicii. Logic este cu neputinţă, dar Dumnezeu aşa a 
zidit pe om. Şi noi toţi trebuie să ne zidim mântuirea 


! Cf. lo. 15:1 şi 3. 
2 Cf. Io. 14:6. 
3 Cf. 10. 6:33; 15:7; 17:8; 1:12; 3:18 ş.a. 

printr'o viețuire după poruncile lui Hristos, prin paza 
cuvintelor Lui care îndumnezeiesc pe om. 

Trecerea aceasta nu trebuie să se săvârşească sub 
forma unui act de închipuire a unor evenimente din 
viata lui Hristos — închipuiri care „desenează” in 
mintea noastră un Hristos aşa cum Îl gândim noi. O 
astfel de facere nu este recomandată de Părinții noştri. 
Dar ce zice Însuşi Domnul? Să Îl iubim. Şi „dacă ÎI 
vom iubi, şi cuvântul Lui vom păzi,” păzindu-ne prin 
aceasta şi de tot gândul ce întinează întreaga noastră 
făptură. Fără nici o închipuire, doar prin amintirea 
cuvintelor lui Hristos, putem trece de la întinăciune la 
vecinica mântuire. lar aceasta stă în voia noastră, atârnă 
de noi. lar când vom face această mică facere, cores- 
punzător puţinelor noastre puteri, atunci poate veni 
către noi puterea cea mare a lui Dumnezeu. lar noi ne 
pregătim numai prin faptul de a ne „„povăţui în cuvântul 
Lui zi şi noapte;” prin faptul de a ne păzi mintea de 
orice legătură cu gândurile care ne şoptesc să savarsim 
păcatul. 

Mare lucru sfințenia! Iar noi ne învăţăm a ne simți 
păcătoşi. $i asta este bine. Dar totuşi, cuvântul lui 
Dumnezeu face cu noi în aşa fel încât chiar şi noi să 
putem deveni sfinți. Nu ne este tăiată calea către 
vecinica sfințenie a marelui nostru Făcător. Toate ne-au 
fost date de către Dumnezeul cel mai nainte de veci, 
Căruia firească îi este marea, cea mai nainte de veci 
iubire. 


! Cf. Io. 14:23. 

Astfel, prin faceri mărunte, ne punem pe calea 
dragostei lui Hristos. Iar dragostea lui Hristos, pe care 
nu s'a încumetat să o cânte Sf. Siluan, ca fiind mai 
presus de toată înţelegerea şi tot cuvântul! - despre 
această dragoste a lui Hristos spunem că purcede de la 
Dumnezeu, Care este smerit. Exprimându-ne în 
formele Sfintei Scripturi, am putea zice că „Dumnezeu 
este smerenie.” lar Dumnezeului celui smerit îi este 
caracteristică dragostea smerită, iar nu dragostea 
semeaţă. lar când este vorba despre o astfel de sme- 
renie, vorba este şi despre deşertare. Smerita dragoste a 
lui Dumnezeu — căci El este smerit — face ca iubirea să 
fie kenotică. Dumnezeu, Care prin Cuvântul Său a 
făurit tot ce există, S'a întrupat şi a trăit micşorându-Se 
până la limite de neajuns nouă. lată trăsătura 
caracteristică iubirii lui Dumnezeu: ea este de sine de- 
şertătoare, kenotică. Astfel Domnul, ca sa I se 
primească cuvântul, înainte de răstignirea pe Golgotha 
a spălat picioarele Apostolilor şi a zis: Pildă am dat 
vouă, ca precum Eu am făcut vouă, şi voi să faceți. 

Dragostea omenească cunoaşte o dragoste ce se 
apropie de aspectul kenotic al dragostei dumnezeieşti 
mai mult decât orice altă manifestare omenească — 
dragostea de mamă: ea toate le rabdă de la pruncuşorul 
ei, este gata a sluji pruncuşorului ei sub orice formă, 
oricât de înjositoare ar fi ea. lată dragostea kenotică a 
mamei. 


! Cf. Între iadul deznădejdii..., op. cit., p. 183 ş.a. 
*To. 13:15. 

Și Domnul Se smereşte înaintea noastră ca mama 
înaintea pruncuşorului. Dacă ni S'ar fi arătat El în 
puterea Sa, ne-am fi înfricoşat să ne apropiem de El, 
ne-am fi înfricoşat să căutăm către El. Dar ca să nu 
înfricoşeze pe om, El a luat asupră-şi fiinţa noastră 
trupească, existența, cu alte cuvinte „fiinţarea” (cuvânt 
puțin întrebuințat, dar care ca şi concept filosofic 
corespunde cu conceptul de existență). 

Și iată că atunci când, pentru dragostea lui Hristos, 
dintr'o dată ne umplem de viziunea măreției Dumne- 
zeieştii smerenii, atunci ni se pune pecetea lui 
Dumnezeu, şi viaţa noastră poate deveni sfântă şi plină 
de măreție, în ciuda chipurilor de rob sub care se 
exprimă această kenoză-deşertare. 

Și iată că, în chip dezlânat, vă vorbesc despre o 
mulțime de lucruri, dar voi puneţi-le pe toate în ordine 
şi nu disprețuiți cuvântul meu, şi amintiţi-vă: „Fericit 
bărbatul, carele nu a umblat în sfatul necinstitorilor” — 
iar voi parafrazați: „Fericită mintea noastră, care nu 
intră în vorbă cu gânduri rele; fericită mintea care se 
povăţuiește zi şi noapte în dragostea lui Dumnezeu.” 
Scriptura vorbeşte despre povăţuire „în legea,” dar în 
realitate Evanghelia nici nu mai este lege, ci deja 
altceva. Pentru aceasta putem spune că mintea noastră 
se povăţuieşte nu în legea Domnului, ci în DRA- 
GOSTEA Domnului. 

Si deci, pregatiti-va, 1ubitii mei frați şi surori, 
pentru acea rugăciune pe care o săvârşim aci în 


l Cf. Ps. 1:1-2. 

mănăstire Sâmbătă, numai între noi, iar Duminică cu 
toată obştea închinătorilor care vin la noi. Rogu-vă, 
cugetați mai adânc la acestea şi rugati-va pentru 
obşteasca iertare a întregii lumi, amintindu-vă de 
Hristos Care zice: „Eu pildă am dat vouă, iar voi faceţi 
aşijderea.”! Şi care pildă? — El a luat asupra Sa păcatele 
întregii lumi. Și cu frică urmăm lui Hristos, Care merge 
înaintea noastră — precum descrie Evanghelia: ucenicii 
se spăimântau, şi mergând dupre Dânsul, erau cuprinşi 
de teamă,” căci El urca spre Ierusalim spre a Se supune 
judecății sanhedrinului, spre a se supune bătăilor, 
scuipărilor şi morții. 

Și pe noi ne cuprinde aceeaşi sfântă spaimă când, 
în vremea Marelui Post, se subliniază oarecum mai 
mult în dumnezeieştile slujbe că dragostea care duce la 
deplina deşertare de sine, la jertfă de sine, stârneşte 
prigoană şi ură din partea oamenilor acestei lumi. Taină 
de neînțeles, dar noi o cunoaştem. No: ştim că nu voim 
nici un rău nimănui, şi totuşi Domnul a zis: Vei fi urâţi 
de toate neamurile? lar când ne urăsc, ne asemănăm 
lui Hristos Cel ce a suferit pe Golgotha. 

Și deci, preascumpii mei frați şi surori, v'am spus 
câteva cuvinte, iar voi să cugetaţi la ele în toate aceste 
zile, până şi în săptămâna Patimilor, iar mai apoi la 
Sfintele Paşti, Sfânta Înviere a lui Hristos, pentru care 
Simvolul Credinței zice: „Aştept învierea morților.” 
Purta-vom toate acestea în inimile noastre. Iar atunci 


! CF. Io. 13:15. 
2 Cf. Mc. 10:32. 
3 Mt. 24:9. 

energia vieţii vecinice cuprinsă în cuvintele lui 
Dumnezeu se va transmite noua. Jar noi vom fi sub 
lucrarea acelei energii în toată vremea, chiar atunci 
când dormim... 





26 
DESPRE ÎNTREGIMEA VIEȚII 
DUHOVNICEŞTI! 


Despre rătăcirea celor ce zic: „Acum nu mai sânt 
Stareti.” Pentru Rusia — a se uni în jurul 
Patriarhului. Istoria omenirii. Ruinările din Rusia. 
Hristos acelaşi în veci. Despre  povățuirea 
duhovnicească. Ascultarea — cultura cunoaşterii lui 
Dumnezeu. Despre cele trei perioade ale vieţii 
duhovniceşti. Ascultarea — cale către rugăciunea 
curată. A nu atribui sieşi nimic! Pentru cuvântul 
igumenului Misail. Despre stările care nu cunosc 
experiența Golgothei. Despre cei ce cred că darurile 
duhovniceşti în vremea noastră nu mai sânt cu 
putinţă. 


Din nou şi din nou mulțumesc lui. Dumnezeu, 
Celui ce mi-a dat bucuria să vă văd şi să vorbesc cu 
voi. În ultimii ani, de când aparatura modernă a 
descoperit în mine boli cumplite, în parte (sau mai ales) 
din pricina vârstei, încep să-mi pierd vederea şi auzul, 
ceea ce mă izolează din ce în ce mai deplin. Dar totuşi 
vă zic că ceea ce mi s'a dat să trăiesc, nu fără dureri, în 
anii ce s'au scurs, iar mai cu seamă atunci când, după 
bunăvoirea lui Dumnezeu, am fost la pustie, în esență a 
rămas cu mine. Eu de acum nu mai am putere să 
prezint toate aşa cum s'ar cuveni. Fiecare cuvânt cere o 


' Nr. C-34 (8 Iunie, 1992), după numerotarea M”. 

anume sforțare. Repet iarăşi, mă adresez mai cu seamă 
fraților şi surorilor de curând veniţi, iar dacă cei mai în 
vârstă sânt de față, ei sânt aici din pricina unimii 
duhului şi predaniei vieții. Voi faceţi multe, însă nu e 
cu putință a ajunge la acel moment când dintr'o dată nu 
mai e nevoie de nimic. Aşa şi repetarea unor situații 
care, în vârtutea întrupării Celui Unuia-născut Fiul şi 
Cuvântul Tatălui şi pogorârii Sfântului Duh asupra 
Bisericii, au devenit parte din cunoaşterea noastră, în 
esență rămâne îndreptățită. lar când vorbim despre 
credința noastră, nu trebuie să uităm că fiecare cuvânt 
poate avea o mare însemnătate. Căci Domnul zice: 
Cerul şi Pământul vor trece, dară cuvintele Mele nu 
vor trece.! Noi toţi, într'un fel sau altul, după o lungă 
nevoinţă ar trebui să ajungem a dobândi starea în care 
vom înțelege adevărul acestor cuvinte, sau altfel spus, 
suflul  veciniciei Dumnezeieşti fara-de-inceput; şi 
istoria omului pe Pământ, care îşi are sfârşitul său. 

Astăzi, iubiți şi preascumpi mie frați şi surori, Vo- 
lesc să vă vorbesc despre întregimea vieţii duhovni- 
ceşti, ale cărei principii din primele clipe ale creşti- 
nismului rămân neclătite şi nestrămutate. 

Astăzi gândul meu se îndreaptă spre faptul de a vă 
arăta şi a întări în conştiinţa voastră tradiţia de aur pe 
care Dumnezeu mi-a dat să o cunosc la Athos. Am 
ajuns la mănăstire într'o perioadă când se aflau acolo 
oameni de un duh puternic. Am în vedere pe igumenul 
Misail, pe Starețul Siluan, pe mulți duhovnici şi 


l Mt. 24:35. 

neduhovnici, care erau cu adevărat la înălțimea duhului 
creştinesc. Și aceasta este predania vieţii. Ceea ce a 
săvârşit Domnul în vremea istorică, atunci când era cu 
noi pe Pământ, rămâne viu şi plin de energie în toate 
veacurile: Cerul şi Pământul vor trece, dară cuvintele 
Mele nu vor trece — şi nu numai cuvintele, ci şi pildele 
Lui. 

Venirea lui Hristos ne-a adus descoperirea gân- 
dului celui mai nainte de veci al lui Dumnezeu pentru 
om. Foarte multe din temeiurile întregii noastre vieţi 
duhovnicești au fost deja exprimate de apostoli din 
însuşi începutul vieţii Bisericii, după Învierea şi 
Înălțarea Domnului. Domnul îmbrăţişează şi poartă în 
Sine întreaga vecinicie. El fără întindere îmbrățișează 
toate veacurile. Precum mulţi Sfinți Părinţi zic, 
Dumnezeu nu este invidios, şi dorirea Lui este a vedea 
oameni egali cu Sine.' 

Când vorbim despre viaţa noastră în Tirele acum, 
cuvântul nostru are în vedere şi situația contemporană a 
lucrurilor, precum şi cea în afara vremii, cea vecinică. 
În ultima vreme am auzit unele cuvinte ce dovedesc 
apariția a mari rătăciri într'o ţară atât de mare ca Rusia. 
Cei doi frați ai noştri au petrecut destul de mult timp în 
Rusia contemporană. Ruina pricinuită de cei şaptezeci 
de ani de prigoană, cea mai nebună împotriva lui 
Hristos, a năruit cu adevărat Biserică. Şi deoarece în 
aceşti şaptezeci de ani poporul a fost rupt de adevărata 
învăţătură şi experienţă a Bisericii diñ veacurile trecute, 


' Cf. Sf. Simeon Noul Theolog, Imnul 34, în /mne, Epistole si 
Capitole, op. cit., p. 203. 

se observă acum în conştiinţa acestor oameni o mare 
confuzie. La întrebarea unui Stareţ din Rusia, „Ce să 
fac în legătură cu toată vâltoarea acestor idei absurde?” 
— €u, din experiența vieții mele, i-am răspuns nu la 
amănunte, ci i-am vorbit despre structura Bisericii şi i-am 
propus să se includă în această structură, în capul 
căreia, în vremea noastră, stă Patriarhul Alexei al II- 
lea. Ar trebui ca toate bisericile, şcolile ş.a.m.d. care se 
întorc, să se lipească de acest stâlp şi întărire. Iar 
Biserica îşi va afla calea... Nimicind toată cultura 
ascetică şi theologică, bolşevicii — lipsiți de minte, în 
nedreapta lor înțelegere a umanismului — toate le-au 
stricat, şi au ars şi bibliotecile. Dar, din pronia lui 
Dumnezeu, un lucru au lăsat întreg — structura 
Bisericii. Ummea Bisericii, întregimea ei este cu 
putință acum numai prin unirea în această structură. 
Vorbesc despre aceasta pentru că au apărut idei ciudate 
în marele ocean al poporului rus, care iubeşte pe 
Hristos, dar nu întotdeauna cu o dragoste înțeleaptă, 
cum ar trebui. 

Una din idei este că Domnul ar lucra în vremile 
noastre nu aşa cum lucra înainte, că Însuşi Domnul s'ar 
fi schimbat. Astfel, am auzit ideea că în vremile noastre 
nu mai sânt Stareţi, că Domnul a încetat să îi mai dea 
Bisericii. Dar calea stăreției este calea marii ştiinţe 
despre vecinicie — ştiinţa ascultării. Tinerii care astăzi 
sânt în poziții de unde pot influenţa, din nefericire 
manifestă o nedorită încredere în sine şi presupun că 
numai ei văd adevărul. Dacă au citit câteva cărți 
publicate de theologi şi istorici neortodocşi, ei înclină 

către cu totul alte concepte, până şi în legătură cu 
structura Bisericii. Viaţa duhovnicească -— toată este : 
una; iar ea te lasă cu simțământul unei simplități. Când 
prin porunca lui Dumnezeu, păzită ani de zile cu mare 
nevoinţă, chiar până la sânge, se dobândeşte 
nepătimirea, acea stare este atât de simplă, de limpede. 
Problema devine din ce în ce mai generală, din pricina 
lipsei acestei nepătimiri, a cunoaşterii de Dumnezeu. 
Dumnezeu însă nu se schimbă: Aduceți-vă aminte de 
mai-marii voştri, cari au grâit vouă cuvântul lui 
Dumnezeu, cărora privind săvârşirea petrecerii, 
urmaţi-le credința: Iisus Hristos, ieri şi astăzi, acelaşi, 
şi în veci. Sf. Siluan, de asemenea, scrie în capitolul 
„Despre smerenie”: 


„Domnului mult I-a fost milă de mine şi mi-a 
dat să înțeleg că toată viaţa trebuie să plâng. 
Astfel este calea Domnului. Şi iată că acuma 
scriu din milă pentru acei oameni care, asemenea 
mie, sânt mândri, şi de aceea suferă. Scriu pentru 
ca ei să înveţe smerenia şi să afle odihnă în 
Dumnezeu. 

Unii zic că aşa fusese cândva dedemult, dar că 
acum acestea toate s'au învechit; dar la Domnul 
niciodată nimic nu se împuţinează, doar noi ne 
schimbăm, ne facem răi, şi astfel pierdem harul; 
dar celui care cere, Domnul toate îi dă, nu 


| Eyr. 13:7-8. 


310 Arhimandritul Sofronie 


fiindcă noi am fi vrednici, ci pentru că Domnul 
este milostiv şi ne iubeşte. 

Scriu despre aceasta pentru că sufletul meu 
cunoaşte pe Domnul (...).”! 


O prigoană fără seamăn, în ce priveşte brutalitatea 
ei, a distrus cultura în Rusia: cultura ascetică şi cultura 
theologică. Trei generaţii au fost lipsite de orice putință 
de a se forma în Biserică. lar acum s'a ivit o idee 
ciudată, că Domnul în vremile noastre nu da Stareti, ca 
fiecare dintre noi trebuie să citească şi să zidească 
propria mântuire după mintea sa, şi chiar viața in 
Biserică. Pentru acestea ei se întemeiază pe sfântul 
episcop Ignatie Briancianinov. El a fost un caz aparte 
în viaţa bisericească. Briancianinov însuşi, aristocrat 
fiind, douăzeci şi şase de ani a fost igumen, deşi îşi 
petrecuse numai doi ani ca începător. Fără nici o 
îndoială, el a fost un bărbat plin de har. Însă, ca 
aristocrat, el s'a povăţuit nu de la ,,mujici,” ci prin 
citirea Părinților nevoitori. Şi acum sânt cu putinţă 
astfel de cazuri, atunci când trăim risipiţi, acolo unde 
nu este un duhovnic cu experienţa vieţii. Şi, bine- 
înțeles, cei ce sânt puşi în poziție de conducere au 
nevoie să citească; totuşi trebuie ocolit gândul că ei ar 
putea să învețe a conduce Biserica după cărți. Căci 
neschimbat rămâne principiul de temei al vieții noastre: 
„Facă-se voia Ta, precum în Cer, şi pre Pământ.” 


Cf. Între iadul deznădejdii..., op. cit., p. 66. 

Cum vom cunoaşte voia lui Dumnezeu? Tocmai 
aici este marea ştiinţă a Bisericii dreptslavitoare. 
Despre această cultură, care nu cunoaşte egal pe 
Pământ, aş dori să vorbesc cu cuvinte de foc! 

Când am ajuns la Mănăstirea Sf. Panteleimon, la 
Athos, am auzit astfel de cuvinte: Bătrâni monahi 
priveau ca pe un nebun pe unul care, trăind în mănăs- 
tire mai puțin de zece ani, începea să vorbească de 
lucruri duhovniceşti. Experiența i-a învățat pe acei 
monahi că există trei perioade în viața duhovnicească: 
cea începătoare — primul har; a doua — ridicarea harului 
simțit, când omul este lăsat liber să-şi arate propria 
alegere; şi a treia — întoarcerea harului, de acum într'o 
formă mai desăvârşită şi ca moştenire nestrămutată. 

În realitate, duhovnici ar trebui să fie acei oameni 
care au trecut prin toate cele trei perioade. Cel ce nu 
ştie decât pe una, adică harul lui Dumnezeu, acela este 
încă departe de desăvârşire. Lui Dumnezeu îi este 
bineplăcut să pună omul într'o luptă directă cu 
vrăjmaşul, precum şi E Însuși în pustie fusese ispitit de 
diavol — şi S'a purtat cu el aşa cum îi este caracteristic 
Domnului, S'a purtat într'un chip cu adevărat sfânt, 
chiar si cu vrajmasul.' 

Astfel omul ar trebui să se înveţe această luptă mai 
nainte de a fi pus în fruntea unei mănăstiri, unei eparhii 
sau a întregii Biserici. Însă cei ce pentru prima oară 
primesc har lasă impresia că parcă descoperă pentru 
prima oară lumina lui Hristos. Eu nu îi învinuiesc, 


| Vezi Mt. 4:1-11. 

pentru că totul este zdrobit. Și în această cumplită 
vâltoare nu este cu putință a aştepta o deplină 
înţelegere, absolut de la nimeni. Şi pentru aceea eu sânt 
în favoarea structurii: atunci Biserica va sta vecinic aşa 
cum e zidită, şi treptat se va pune din nou pe calea 
cunoaşterii lui Dumnezeu. 

Această ascultare cuprinde multe aspecte ale vieţii 
noastre. În broşura mea, Temeiurile nevoinfei ortho- 
doxe, am scris despre faptul că ascultarea de duhovnic 
dă ascultătorului putinţa de a se înălța în sfera 
rugăciunii curate. Toată împătimirea către cele pămân- 
teşti în el, se împuţinează prin ascultare şi încredere în 
igumen. În carte scriu cum Sf. Siluan l-a întrebat pe 
igumen: „Cum poate monahul să cunoască voia lui 
Dumnezeu?” lar acel binecuvântat ales, marele bărbat 
Misail i-a zis: „El trebuie să primească primul meu 
cuvânt ca expresia voii lui Dumnezeu şi, ca urmare, să- 
| înfăptuiască.”! Cuvântul starețului se face cuvânt 
purcezător de la Dumnezeu, şi trebuie păzit. 

Porunca lui Dumnezeu ne depăşeşte. Noi nu 
atingem niciodată desăvârşirea ei cea din veci. lar cine 
înțelege acest aspect, acela va trăi în teamă, cum să nu 
Îi greşască întru ceva. Calea aceasta a ascultării este 
cea mai bună. Atuncea omul devine slobod lucrării 
harului lui Dumnezeu, de acum nemijlocit, asupra 
inimii lui. Însă, primind prin ascultare chiar şi mari 
dăruiri, până la facerea de minuni, el nimic nu-şi 
atribuie sieşi, ci toate le păzeşte ca pe un dar de sus, 


Cf. Viaţa și învățătura..., op. cit., p. 71. 

asemenea Maicii Domnului care păzea. în inima Sa 
fiecare cuvânt. Iertaţi-mă, vorbesc despre cele ce am 
scris deja. Dar citiți mai des acele cuvinte, căci ele sânt 
scrise în armonie cu vechea tradiție fundamentală, de 
aur. Acolo nu este nicicum vorba de născocirea mea, ci 
este predania vietii încă din primele veacuri. 

Ce se observă şi ce trebuie îndreptat în viaţa 
fiecărui creştin şi a fiecărei Biserici? — Trebuie 
neapărat a se trăi după poruncile lui Dumnezeu. Şi prin 
această stăruință de a trăi după porunci, omul renaşte. 
El devine deosebit de simțitor la atmosfera duhovni- 
cească, limitându-se la început la mănăstire, la un grup 
de persoane, apoi la Biserică, şi aşa ajunge la tărâmul 
nemărginirii. 

Igumenul Misail i-a spus Sfântului Siluan: „Primul 
meu cuvânt să-l primească monahul ca expresia voii lui 
Dumnezeu.” Din carte este vădit că el neîncetat se 
ruga. A fost un om ce a săvârşit multe minuni, şi la care 
se putea vedea o rară formă de străvedere, după cum se 
zicea despre el. Şi i-a zis Starețului în continuare: „Dar 
dacă omul nu îmi primeşte primul cuvânt ca final, eu, 
ca om, mă retrag şi spun: «Faceţi aşa cum intelegeti!»”’ 
Și nu mai avea alt cuvânt. 

Prin prona lui Dumnezeu, eu m'am aflat în 
condiţii de viaţă excepțional de prielnice. Ceea ce vă 
vorbesc este urmarea acelui dar al lui Dumnezeu pe 
care mi l-a dat Domnul (nu ştiu de ce). lată ce mi s'a 
întâmplat mie. — Am să vă povestesc o întâmplare 


' Cf, Le. 2:19. 

pilduitoare. Igumenul a zis: „Prea mare este cinstea de 
a se afla în şuvoiul voii celei din veac a lui Dumnezeu.” 
Este deja o pregătire pentru vecinicie. Odată m'a 
chemat şi mi-a spus că mănăstirea are nevoie de 
oameni care să ştie limba greacă: „Aşadar, părinte 
Sofronie, învăţaţi limba greacă.” Eu am facut metanie 
până la pământ, aşa cum se face la Sfântul Munte, şi 
m'am îndreptat către uşă. M'a chemat înapoi: „Părinte 
Sofronie!” M'am întors şi stăteam în tăcere. El zice: 
„Dumnezeu nu judecă de două ori. Dacă faceți aceasta 
în ascultare mie, eu voiu răspunde înaintea lui Dumne- 
zeu. lar frăția voastră mergeţi în pace şi lucraţi.” Omul 
acesta — alesul lui Dumnezeu — dacă a spus aşa, atunci 
în cele şase luni pe care le-am cheltuit învățând limba 
greacă m'a înconjurat pacea, pe mine, care niciodată nu 
am cunoscut-o cu adevărat. A fost un moment când mă 
îmbolnăvisem şi mă gândeam că voiu muri. lar atunci 
mi-a venit simțământul că „Dacă acum mă cheamă 
Domnul, eu la jumătate de literă îmi întrerup lucrarea şi 
mă duc la judecată.” Nu-mi era proprie o astfel de 
îndrăznire înaintea lui Dumnezeu, însă mi-a fost dată 
pentru cuvântul lui. Aşa şi voi, să aveţi aceste pilde vii 
drept călăuze vieții noastre mănăstireşti, şi veţi 
cunoaşte şi voi despre ce vorbesc. La Stareţ aflați nişte 
cuvinte minunate, care multor neînțelegăton le pot 
apărea ca mândre sau ca o rătăcire. Starețul zice: „Scriu 
acestea pentru că am cunoscut pe Dumnezeu.” Şi 
fiecare dintre noi doreşte să slujească Dumnezeului pe 


“Cf Viaţa şi învățătura... op. cit., p. 72. 
2 Cf. Între iadul deznădejdii..., op. cit., p. 66. 

care îl cunoaşte, iar nu „dumnezeului necunoscut” şi 
„de necunoscut.” 

Duhovnicia — ca şi prorocia — nu se supune lucrării 
administrative a ierarhiei. Duhovnicul este un om care 
cu frică a trăit mulți ani în poruncile lui Dumnezeu: El 
poate vorbi altora aşa cum înţelege. Şi este bine. Însă 
cei ce nu demult au simțit harul lui Dumnezeu ar trebui 
să se poarte cu mare luare aminte — câtă vreme nu au 
trecut „prin mijlocul umbrei morţii”? încercărilor, 
ispitelor. De abia atunci vor dobândi puterea de a 
judeca. Altfel, vor repeta unele cuvinte fără să le 
cunoască adevăratul cuprins. 

Aş putea să vă povestesc şi alte asemenea cazuri. 
Dar voi citiți cartea despre Stareţ, şi nu veţi cădea 
pradă ideii naive că Dumnezeu a încetat să mai dea 
Stareti. In Paterice scrie cum un tânăr frate a zis că nu 
mai sânt Stareţi, şi a primit răspuns că nu Staretii 
lipsesc, ci ascultătorii.” Tânărul mândru, care dispre- 
țuieşte pe bătrâni, acela bineînţeles că nu va afla un 
Stareţ, un părinte duhovnicesc. Şi oricât i-ar citi pe 
Cuv. Isaac Sirul, Simeon Noul Theolog, Grigorie 
Palama -— tot nu va cunoaşte ceea ce se dă prin ascul- 
tare: Rostirea rugăciunii, slobod de orice patimi 
păcătoase, nu o poate da nici o academie ucenicilor ei, 
ci numai viața monahală, unde monahul urmează 


' Cf. Fap. 17:23. 

? Ps. 22:4. 

? Părintele Climent Sederholm atribuie această zisă tradiției orale 
athonite. Cf. Climent Sederholm, Viața şi învățăturile Starețului 
Leonid de la Optina, Ed. Bunavestire, 1998, p. 69. 

povetele igumenului şi duhovnicului cu deplină 
încredere faţă de ei. 

Când omul începe să trăiască după poruncile lui 
Dumnezeu, el urcă la început pe Golgotha, iar apoi pe 
Muntele Măslinilor, pentru Înălţare. Cei ce nu au trecut 
experienţa unor astfel de stări, nu sânt în măsură a 
judeca.! Mulţi sfinţi au susținut cele spuse, dar mai ales 
Cuv. Simeon Noul Theolog se arată a fi pilduitor în 
această privinţă. Lui 1 s'a dat a vedea înainte de 
monahism Lumina Nefăcută. $i chiar la sfârşitul 
veacului al zecelea, acum o mie de ani, mulți gândeau 
la fel ca şi astăzi: Că în primele veacuri, când cei ce 
crezuseră în Hristos, însetaţi năzuiau să moară pentru 
El, Domnul lucra cu o deosebită putere; dar că în 
veacul al X-lea nu ar mai fi fost cazul.? Dar Cuviosul 
Simeon spune că încă mai era cazul, pentru că Domnul 
nu se schimbă, ci rămâne în toată vremea Acelaşi, cum 
scria apostolul Pavel, $1 cum avea să scrie după o mie 
de ani Cuv. Siluan, părintele nostru cel mare. 

Bineînţeles, citiți cărțile, primiți învățătură! Dar 
cea mai mare lucrare în monahism este a se da voii lui 
Dumnezeu prin ascultare. Atunci Domnul va da ceea ce 
nu cunoaşte nici o academie — rugăciunea curată. 

Și despre acest adevărat monahism aş dori să 
vorbesc cu voi la nesfârşit. Deşi trebuie să vă spun că, 
rupt prin orbeală de cărți, rămânând în zăvorârea mea 
relativă, acum când putințele mele de a vorbi cu cei ce 


' Cf. 1 Cor. 2:15. 
2 Cf. Sf. Simeon Noul Theolog, Cuvântul 47. Cf. şi Cuv. 64. 
3 Jisus Hristos, ieri şi astăzi, Acelaşi, şi în veci. (Ev. 13:8). 

vin în mănăstire s'au împuținat, în ultimii ani foarte 
mult am pierdut. Însă ceea ce degetul lui Dumnezeu 
scrie când El se pleacă pocăinței noastre — aceea nu se 
supune uitării. Voi, de bunăseamă, deja aţi simțit că 
viața duhovnicească în Hristos e mai măreață decât 
oceanul cel mare. 

Aşa că pentru astăzi sloboziți-mă cu pace. Iar eu 
mă rog ca Domnul să vă dea acea pace pe care mi-a 
dat-o mie, pentru rugăciunile igumenului Misail, a 
cărui pomenire adânc o cinstesc. Şi Domnul să vă 
păzească... 


Abe 


27 
SUFERINȚELE PRIN CARE SE CUNOAȘTE 
UNIMEA OMENIRII - CALE A MÂNTUIRII ÎN 
VREMEA NOASTRĂ! 


Înțelegerea omenirii prin împreună-pătimire. Vremea 
noastră — îndoit de grea. Despre rugătorul pentru lumea 
întreagă. Despre iadul neiubirii. Nepulinţa noastră 
pentru isihasm. Pentru mântuirea noastră prin suferinţele 
caracteristice veacului nostru. Despre lipsa de cultură a 
inimii, într 'un belşug de cultură a intelectului. 


Binecuvântat este Numele Dumnezeului nostru, 
Dumnezeu în Treime: Tatăl şi Fiul şi Sfântul Duh. 

În ultima vreme, precum ştiţi, adeseori mă simt 
fără nici o putere şi lipsit de contact cu voi. Acum, că 
îmi termin viaţa, şi îmi aştept ieşirea în fiecare zi şi în 
fiecare ceas, în chip curios (sau poate chiar în chip 
firesc) îmi amintesc de zilele cele din început ale 
călugăriei mele. În 1925 am ajuns la Athos pentru a 
rămâne acolo ca monah. Aceasta s'a petrecut acum 
şase zeci şi şapte de ani. 

Dacă am trăit suferințele Primului Război 
Mondial, şi apoi catastrofele care au urmat — catastrofe 
personale şi de obşte, omeneşti şi cosmice — acum vă 
pot spune că acel război în chip firesc a născut în mine 
o conştiinţă pentru întreaga omenire, pentru că la un 


! Nr. D-11 (28 Dec., 1992), după numerotarea M”. 

război mondial ia parte întreaga omenire. În prezicerile 
lui Hristos Însuşi din Evanghelii, mult se vorbeşte 
despre sfârşitul zilelor şi despre suferinţele cele grele 
pentru întreaga lume şi pentru mulți ani. Ca pictor, am 
fost atunci atras către Franța, care în acel moment 
Istoric era cea dintâi țară în sfera artei mele. Şi deşi 
războiul se terminase victorios pentru Franţa, împărăţea 
un simţ al nimicniciei rezultatelor războiului în plan 
moral — el nimicise multe valori, şi mulți oameni 
pieriseră. Domnul vorbeşte în chip ciudat: Când veți 
auzi de toate acestea (...), ridicaţi capetele voastre. (...) 
Nu vă turburaţi, că se cuvine toate să fie.” Cu toate 
acestea suferința nu luase forme atât de adânci cum 
vedem acum. Suferințele şi deznădejdea în acea vreme 
erau cu mult mai Mici şi mai uşor de purtat decât cele 
de acum. 

De ce vorbesc acum despre acestea? Pentru că 
nouă, monahilor vremii noastre, ni se pune întrebarea: 
Cum să zidim viaţa noastră monahală, spre a nu pierde 
mântuirea în Dumnezeu? Căci întreg sensul istoriei 
constă în facerea oamenilor mântuiți în Dumnezeu prin 
Duhul Sfânt. 

În vremea primei ediţii a Filocaliei,” adunarea 
scrierilor patristice, oamenii aveau o mult mai mare 
răbdare, o mult ma: mare nădejde în mântuire decât 
acum. Condiţiile vieții mondiale s'au schimbat şi 
oamenii se angajează în căsătorie şi nasc copii în alte 


3 


'Mt. 24:6; Le. 21:9. 
2 Mt. 24:6-7; Lc. 21:28. 
3 1784. (N. tr.) 

condiţii decât cele dinainte. În multe aspecte există o 
uşurare, însă naşterea de prunci în lumea de acum este 
o problemă mult mai grea decât înainte. Starea 
intelectuală a lumii în clipa când intram eu în mona- 
hism şi cea pe care o observ acum sânt colosal de 
diferite. Dar un cuvânt spus de apostolul Pavel zice că 
Părinţi de mai nainte, din Vechiul Legământ — uriași ai 
duhului, plim de credință — nu au dobândit acele 
descoperiri la care au ajuns Apostolii: Ca să nu ia fără 
de noi desăvârşirea.! Ca unul care am primit bună- 
voirea lui Dumnezeu să trec prin toate formele 
monahismului, vă voiu spune că în organizarea vieții 
noastre monahale noi nu putem păstra chipul vieţii 
Părinților noştri. Trebuie neapărat să ne socotim viața 
astfel încât toate să fie după puterile noastre. 

După Primul Război Mondial s'a ivit în chip firesc 
gândul pentru viaţa lumii întregi: duhul omului 
gândeşte întreaga omenire într'un chip mai apropiat 
decât altcândva. La Athos eu am prins încă vremile 
„filocalice,” care continuă până acum. Din multele 
cazuri de rugăciune pentru întreaga lume care m'au 
impresionat, am avut multă bucurie şi recunoştinţă 
către Dumnezeu pentru faptul că oamenii au început să 
gândească întreaga omenire. 

Îmi amintesc de un moment minunat care mi s'a 
întipărit pentru totdeauna în conştiinţă. S'a petrecut 
chiar la începutul călugăriei mele, în 1925 sau 1926. 
Mergeam spre malul mării, şi am văzut acolo pe un 


! Eyr. 11:39-40. 

bătrân cu un şirag lung de mătănii de trei sute de 
noduri. M'am apropiat de el cu teama caracteristică 
începătorilor şi în tăcere priveam cum se ruga. lar el 
şedea pe un pietroi şi învârtea mătăniile. La sfârşit mi- 
am luat îndrăzneala să-i cer totuşi: „Părinte, roagă-te 
pentru mine.” l-am cerut-o fiindcă atunci când pără- 
sisem Franţa, în 1925, mă stăpânea duhul „deznă- 
dejdu,” deşi într'o formă mai puţin greoaie decât acum. 
Și aşa, zdrobit de acea deznădejde, i-am cerut: „Părinte, 
roaga-te pentru mine.” El se uită la mine şi zise: „Vezi 
tu mătăniile astea? Eu le zic pentru lumea întreagă. Mă 
rog pentru întreaga lume. ŞI tu esti acolo, în rugăciunea 
mea.” Este greu de explicat de ce, şi câtă vreme ne 
trebuie pentru o anume reacţie, totuşi nu am plecat 
după primul cuvânt. Și după câtăva vreme, trăind în 
sine-mi deznădejdea acelor zile, iarăşi i-am zis: 
„Părinte, roagă-te pentru mine.” El îmi zice: „Eu ţi-am 
spus deja că pentru întreaga lume mă rog. Şi tu eşti 
aici, în rugăciunea mea.” După câteva clipe, din nou 
mi-am repetat cererea, pentru că adâncă era scârba 
mea, şi din nou, a treia oară, i-am zis sfios: „Părinte, 
roagă-te pentru mine.” E] se uită la mine cu bunătate şi 
îmi zise: „Dar ţi-am spus că tu eşti aici” — arătând către 
mătănii. „Ce mai mult vrei? Tu eşti aici, în rugăciunea 
mea pentru întreaga lume.” M'am îndepărtat impre- 
sionat de starea duhului acelui bătrân. „Mă rog pentru 
lumea întreagă; tu eşti acolo, ca noi să nu ne „rupem” 
în bucățele pentru amănunte.” 

De abia ajuns la Athos, şi întâlnind o asemenea 
formă de rugăciune, bineînțeles că eram impresionat. 

Mă tot gândeam: „Cum gândeşte acel Stareţ, rugându- 
se pentru întreaga lume — o gândeşte în vreme, în 
întindere, oare întreaga omenire de la Adam până în 
zilele noastre? Sau gândul lui era şi mai adânc, şi mai 
cuprinzător?” 

În aceşti şaptezeci de ani de călugărie mi s'a dat să 
trăiesc foarte multe momente îngreuitoare, pentru că 
atunci când ne rugăm pentru cineva, rugăciunea ne 
duce în acea sferă duhovnicească în care trăieşte 
subiectul rugăciunii noastre. 

lubiţii mei frați şi surori, tot mereu încerc să 
păstrez în conştiinţa voastră gândul că noi nu sântem 
nişte entități separate, rupte de ceilalți. Nu! — Noi trăim 
în această lume unde totul este una, unde unul este 
legat de celălalt. Aşa şi eu, v'am oferit condiţii de viaţă 
care să corespundă cu structura intelectuală şi trupească 
a oamenilor contemporani ce vin către monahism. 

Şi cât m'am bucurat nu demult, vorbind cu cineva 
despre împrejurările care ne pun un jug greu în spinare! 
Eu l-am sfătuit să se roage lui Dumnezeu aşa: „Doam- 
ne, Tu apără-ne, Iu vezi neputințele noastre de a re- 
zista valurilor suferinței cosmice.” I-am zis: „ȘI când 
vă rugați pentru sine, pentru mănăstire, pentru frați şi 
surori, rugați-vă atunci până acolo unde vă vine deja să 
ziceţi: Doamne apără-Ne!” Pentru că, în multe privin- 
te, avem deplin dreptul să spunem că iadul este ceva 
fabricat din lipsa de dragoste în oameni. Oamenii 
trăiesc nu în dragoste, ci în ură. Şi atunci am spus 
acelui om: Rugaţi-vă pentru mănăstire, pentru noi toți: 
Apără-ne, Doamne, dă-ne un colțişor pe Pământ unde 


324 Arhimandritul Sofronie 


să-Ţi putem Sluji Liturghia, şă-Ţi aducem rugăciunea 
din Ghethsimani. Și numai până aicea să vă rugaţi: 
Apără-ne — pentru că noi nu putem să dorim ceva rău, 
orişicul ar fi.” 

Și m'am bucurat de răspuns: „Păi fireşte, dacă noi 
aicea încercăm să ne rugăm pentru întregul Adam, 
pentru întreaga omenire, atunci cum am putea dori în 
acelaşi timp ceva rău celor ce ne pricinuiesc scârbe de 
moarte?” Vedeți cum acel bătrân athonit, care mi-a 
spus „Iu eşti aici, în aceste mătănii,” corespunde cu 
omul contemporan care zice: „Dacă ne rugăm pentru 
întregul Adam, atunci cum Şi cui putem noi dori ceva 
rău?” g W 

Tac, căutând cuvânt spre a lămuri măreția acestui 
moment. Noi nu sântem in stare de acele nevointe 
descrise în Filocalie. Dar trebuie să ne cladim mân- 
tuirea, de asemenea, în întreaga ei deplinătate — 
mântuirea adusă nouă de Hristos în Duhul Sfânt. 

Dintru bun începutul monahismului meu cu m'am 
aflat zdrobit de suferința lumii, ca urmare a războiului 
mondial. Acum acele suferinţe au crescut. Şi de acum 
noi sântem mai puţin în stare de acele forme de isihasm 
— de liniştire — în care petreceau părinţii şi străbunii 
noştri, iar aceasta o dovedeşte experiența zilelor 
noastre. Când ne oprim mintea asupra uneia şi aceleiaşi 
chemări a Numelui, ea oboseşte de a sta în acea formă 
de rugăciune. 

Aşadar, dacă nu sântem în stare acum de o astfel 
de liniştire, de un astfel de monahism, înseamnă oare 
că ne-am pierdut mântuirea? — Nu. În anii din începutul 

monahismului meu am Citit prorociile Părinților 
dedemult, din veacurile III-V. Într'una din prorocii se 
zicea că oamenii ultimelor vremi nu vor mai fi în stare 
de viaţa unei nevoințe asemenea celor din primele 
veacuri. „Însă” — adaogă unul din Părinţi — „monahilor 
le vor fi trimise mari suferinţe. lar cei ce vor răbda 
acele suferinţe, vor fi în Împărăţie mai mari decât cei 
ce în vechime înviau morţii.” 

Puterea răului în lumea organizată contemporană 
este atât de mare, că nici o rugăciune, nici o încordare a 
duhului nostru nu biruieşte acest duh al lumii. Sântem 
zdrobiţi de suferinţele care ne ajung din afară. Însă o 
astfel de formă de suferință, poate că Domnul a dat-o 
numai acum, şi nu înainte. 

Rugăciunea pentru întregul Adam —- după testa- 
mentul Starețului nostru cel întru sfinți proslăvit — ne 
ridică în diferite sfere. În acele zile când am ajuns la 
Athos, foarte puţini erau acolo educați. Cu greu puteau 
unii citi şi scrie când ajungeau la Athos, şi se dezvoltau 
mai apoi, citind pe Sfinții Părinţi. Dar aşa de putin 
informaţi fiind în privința treburilor întregii lumi, ei se 
rugau pentru lumea întreagă. Iar acel Stareţ nu a vrut 
să-şi întrerupă rugăciunea pentru cererea unui înce- 
pător. În ce sferă petrecea acel Stareţ, şi în ce sferă 
petrece omul contemporan intelectual dezvoltat? Dacă 
vom compara nivelul stării lor duhovniceşti, în 
favoarea cui va înclina cumpăna? Ei mai puțin trăiau 
evenimentele acestei lumi, nu cunoşteau realizările 


! Cf. Patericul Egiptean, Alba Iulia, 1997: „Pentru Avva Ishirion,” p. 
1 19 ; „Pentru Avva Pamvo,” 15, p. 192; 

ştiinţei moderne, ale tehnicii ş.a.m.d., însă duhul lor 
petrecea în vecinicie şi rugăciunea lor era pentru 
vecinica mântuire. lar dacă mintea contemporanilor 
inteligenți nu poate nici măcar câteva clipe sau minute 
să se țină în cele vecinice, atunci cine trăieşte intr’o 
formă mal înaltă? 

Care este starea duhului omului ce trăieşte în chip 
firesc întregul Adam, chemând necontenit Numele, 
„Doamne Iisuse Hristoase, Fiul lui Dumnezeu, 
miluieşte pre mine, păcătosul”? — O astfel de rugăciune 
personală se preface într'o rugăciune de putere cos- 
mică, precum vedem în pilda Cuviosului Serafim din 
Sarov. lar acum noi trăim într'o lume neasemuit mai 
bogată din punct de vedere tehnic şi al educaţiei, dar 
oare mai bogată este această formă a vieții? Aşa încât, 
dacă comparăm, în final va trebui să recunoaştem că 
Părinţii noştri din vechime trăiau la mai mare înălțime 
decât noi, nu numai în domeniul rugăciunii minții, dar 
ŞI în starea generală a duhului. Prin chemarea Numelui 
lui Hristos pătrundem în acea lume a suferinței, iar 
aceasta este lucru mare. 

Aşadar, nu uitaţi: Noi trebuie să ne zidim 
mântuirea în alte condiții, şi o zidim, precum ni se pare, 
cu înțelegere, iar nu uşuratic. 

La moartea unui poet, un alt poet rus a scris în 
veacul al XIX-lea: ,....dar nu va afla răsunet graiul care 
cele pătimaşe, pământeşti a depăşit.” Noi trăim intr’o 
lume uimitor de cultă, însă în sfera duhului oamenii 


! E.A. Baratînski, „Toamna” (1836-1837). 

sânt prea departe de starea în care ar trebui să fie. 
Pentru a înţelege starea bătrânului isihast care se ruga 
pentru lumea întreagă trebuie să trăieşti acea stare. 
Intelectualului îi apare ca o mare bogăţie informația 
despre evenimente, realizări ştiinţifice ş.a.m.d., acolo 
unde, în ce priveşte cultura inimii, el se află foarte jos. 
Domnul zice că se va împuţina dragostea în vremea de 
pe urmă.! Şi nu vedem ca lumea să se fi îmbogăţit în 
dragoste. „Dimpotrivă,” zice El, „se vor înmulți 
scârbele şi suferințele.”? Şi deci, de veţi păşi în viaţa 
monahală cu multă răbdare şi smerenie, amintiți-vă că 
voi patrundeti in suferințele lui Hristos Însuşi, 
Dumnezeul nostru, în grădina Ghethsimani. lar cei ce 
nu trăiesc o astfel de rugăciune, care nu se tânguie cu 
adânc plâns în rugăciune pentru întreaga lume, pe noi 
ne socotesc nebuni: pentru ei este nebunie. 

Deci lumea ce ne înconjoară a făcut un progres 
colosal în ce priveşte tehnica, dar nu în cultura inimii, 
în sensul creştin al inimii deschise suferințelor întregii 
omeniri, şi în timp, ŞI în întindere. 

Formulele dogmatice şi teoretice pe care le 
intrebuintam în convorbirea noastră sânt necesare 
pentru a constientiza intelegator sfârşitul nevoinței 
noastre. Cineva cu adevărat înțelept mi-ar putea spune: 
„Părinte, sânteţi nebun! Începătorilor le vorbiţi de astfel 
de lucruri? Acel foc, Domnul l-a adus din cer, si cand 
a venit pe Pământ, El era singurul care purta acel duh. 


Mt. 24:12. 
2 Cf. Mt. 24:21. 
3 Cf. Le. 12:49. 

Cum vorbiți despre acestea monahilor începători?!” 
Da, ştiu că este puţin nebunesc a vorbi despre astfel de 
stări începătorilor. În primele zile ale creştinismului, 
atunci când cuvintele lui Hristos erau atât de proaspete, 
apostolul Pavel zicea că „EI, Hristos, a intrat dincolo de 
catapeteasma” Zilei a opta, şi acolo unde este El trebuie 
şi mintea noastră să fie.! Aşa încât, vedeţi că şi 
apostolul Pavel face aceeaşi „greşală” ca şi mine: 
vorbeşte începătorilor şi numeşte „lapte” ceea ce, la 
drept vorbind, noi trăim ca foc ceresc. 

Dar ne vom ruga totuşi pentru întreaga lume 
suferindă, gata fiind şi noi să trăim acele suferințe. 
Rugaţi-vă şi pentru mine... Gândiţi-vă şi în ce sfere 
trebuie să petreacă mintea noastră. 

Aşa, iubiții mei frați şi surori, ţineţi tare această 
linie a rugăciunii. Amintiţi-vă întotdeauna de Hristos 
Care, în vremea Lui, Singur urca pe Golgotha, purtând 
toate scârbele întregii lumi. 





l Cf. Evr. 6:19; Col. 3:1-3. 

DESPRE ÎNFIERE! 


Tot locul este spre mântuire. Înţelesul iconografiei 
„Scării.” „Acum am început.” Despre diferitele 
vârste duhovniceşti în una şi aceeaşi mănăstire, şi 
greutăți. Despre rugăciunea propusă  obştii. 
Principiul nostru — poruncile lui Hristos. Despre 
înfiere: „Al tău sânt eu.” Despre cele două inimi 
zdrobite. Prigonirea desăvârşirii. Calea noastră — 
impreună-pătimire şi unime. 


Fie Numele Domnului binecuvântat şi proslăvit în 
vecii vecilor! 

Din nou mulţumesc lui Dumnezeu, Cel ce mia-a 
dat putere să vorbesc cu voi. În libertatea noastră 
duhovnicească, cel mai bine ar fi ca astăzi să vorbim 
despre ceea ce ne trebuieşte şi ceea ce ne poate fi de 
folos în viitor. Într'un anume sens este vorba, pur şi 
simplu, despre o problemă practică ce ne stă înainte — 
problema alegerii unui loc unde putem să ne zidim 
vecinica mântuire în lumina Dumnezeului nostru. 
Zilele acestea am avut nişte întâlniri, dintre care una 
mi-a pus în gând să vorbesc cu voi despre o problemă 
foarte importantă: Unde şi cum să ne mântuim? 

Bineînţeles, lucrul cel mai important este ca locul 
pe care l-am ales sau unde am fost „băgați” să fie unul 


' Nr. D-12 (11 Ian., 1993), dupa numerotarea M”. 

care să corespundă dorințelor noastre şi satisfăcător 
nevoilor legate de zidirea mântuirii noastre. În orice loc 
am ajunge, ne putem afla într'o situaţie care în multe 
aspecte ne este de neînțeles. Însă dacă noi nu 
înțelegem, nicicum nu înseamnă că locul pe care ni l-a 
dat Dumnezeu nu ne corespunde, pentru că la începutul 
viețuirii noastre nu putem defel nădăjdui în propria 
judecată. lar dacă nu sântem în stare la începuturile 
noastre a ne descurca, atunci trebuie cu plâns să cădem 
înaintea lui Dumnezeu şi să spunem: „lu mă 
povățuieşte în pământul cel drept, unde să-mi pot zidi 
mântuirea!” lar Domnul poate face astfel încât tot locul 
să poată fi spre mântuire. Aşa biruim noi, dintru bun 
început, clătinările noastre. Dar când viața noastră va 
progresa în toate planurile, se va ridica o întrebare 
foarte serioasă: Până unde este cu putinţă a ajunge în 
înaintarea duhovnicească în acel loc anume? — Una din 
vecinicile cărți ale monahismului este Scara Sfântului 
Joan Sinaitul. În iconografie aflăm înfăţişarea în care 
Domnul tinde mâna celui ce a ajuns pe treapta cea mai 
de sus, pe ultima treaptă a scării. În alte icoane ale 
aceleiaşi Scări nu vedem că mâna noastră ar fi deja în 
mâna lui Hristos Mântuitorul, ca fiind mântuiţi. În 
acestea se exprimă o oarecare reținere: cu neputinţă 
este omului — monahului — a atinge acea treaptă a 
desăvârşirii. Și, practic vorbind, dacă vom cutreiera 
toate mănăstirile Pământului, vom întâlni diferite grade 
de îndrăzneală la „conducători,” la întâi-stătătoriu 
mănăstirilor. Care sânt limitele îndrăznirii? În sine, ele 

nu exista, dar in acest ocean netarmurit se pun anumite 
îngrădiri. 

Vorbesc astăzi despre acestea nu fiindcă cineva 
dintre noi ar purta în sine vreo îndoială, de nu cumva 
s'a înşelat în privinţa alegerii locului. Nu, dar vreau ca 
vo cei ce întâlniți pe mulți din cei care vin aici să aveţi 
putinţa să vă referiți la anumite principii şi să puteți da 
răspunsul de cuviință. Aţi observat dintru bun început 
că principiul nostru este ca tot mereu să ținem în minte: 
Acum am început — de abia acum încep să trăiesc după 
poruncile lui Hristos, făcând primii paşi după treptele 
duhovniceşti arătate nouă în Evanghelii de Însuşi 
Hristos. Iar aci se arată neapărata trebuință de a limpezi 
unde anume ne este îngăduit să ne oprim sau până unde 
ne este îngăduit să mergem. 

Ca de obicei, eu zidesc toate pe temeiul practicii 
vieții mele. În sfârşitul primei părţi a cărţii despre 
fericitul Siluan? vorbesc despre întâlnirea mea cu 
părintele Trofim. Mulţi ani purtase neschimbat asculta- 
rea de grădinar. Era un mare iubitor al plânsului 
pocăinței şi trăia în chip sfânt. Dar în discuția despre 
care vorbesc în carte i-am zis: 

— Părinte Trofim, cum de nu ați observat, într'o 
jumătate de veac de viață împreună cu Siluan, unde era 
e], ce ştia, cât îl iubea el pe Domnul? 


! Cf. Ps. 76:10. 

? Starețul Siluan (În lb. rom. Viața şi învățătura Staretului Siluan 
Athonitul). (n. tr.) 

? Adică la ce măsură ajunsese. 

Părintele Trofim însuşi privea cu multă luare 
aminte orice vedenie şi tot ce întrece măsura omului 
care se pocăieşte, care trăieşte încă în luptă cu păcatul, 
care încă nu şi-a biruit patimile... Şi iată ce mi-a zis: 

— În timpul vieţii lui, eu l-am iubit pe Părintele 
Siluan. 

Discuţia avea loc după ce citise însemnările lui 
Siluan pe care i le dădusem eu, şi citindu-le, a rămas cu 
impresia că Siluan a atins măsura marilor Părinți. 
Atunci l-am întrebat: 

— Şi cum aţi ajuns la această concluzie? 

— Moartea lui m'a convins. 

I-am spus: 

— O jumătate de veac de viaţă nu a fost de ajuns ca 
să-l cunoaşteţi, şi numai moartea v'a dovedit că acest 
om atinsese desăvârşirea?! 

Si asa, printr’o pronie de nepriceput mie, am fost 
aruncat ca de un vânt puternic în mănăstirea Sf. 
Panteleimon, şi acolo am pus început monahismului 
meu. Am cunoscut pe Siluan după ce a auzit răspunsul 
meu către părintele Vladimir, la întrebarea „Cum să ne 
mântuim?” — „Stai la limita deznădejdii, iar când nu 
mai poți, bea o ceaşcă de ceai.” Acel cuvânt al meu 
pentru deznădejde l-a convins pe Siluan că putea să-mi 
vorbească despre ceea ce nu putuse vorbi cu alți părinți. 
Adică chiar părintele Trofim — unul dintre cei mai buni 
părinţi, fericit şi, bineînţeles, mântuit — avea dreptate 
când nu voia să depăşească granițele pocăinței: mai 


! Cf. Viața şi învățătura..., op. cit., pp. 236-237. 

mult nu putea să poarte, mai mult nu putea primi. 
Nivelul la care trăia fericitul Siluan, sau culmea înaltă 
pe care pasea el, slujind lui Dumnezeu, era mult mai 
presus de nivelul atins de părintele Trofim în vremea 
vieții sale pe Pământ. Astfel, în una şi aceeaşi 
mănăstire poți afla cele mai înalte trepte ale cunoaşterii 
cu putință omului, ca şi măsurile sfinteniei ,,mijlocii” 
(nu desăvârşire, dar totuşi sfintenie), şi chiar ignoranta 
— pildă fund părintele Vladimir, ucenicul părintelui 
Trofim: Precum spunea Starețul Siluan, el nu avea 
destulă întelegere pentru ceea ce depăşeşte măsura 
pocăinței. Iar Siluan, toată viața fusese ca şi „strivit” în 
mănăstirea sa. „Strivit? — din pricina trăsăturii 
caracteristice celor cu adevărat nepătimași: ei se supun 
celorlalți, şi nu încearcă să stăpânească. 

Igumenul are în grija sa persoane de cele mai 
felurite vârste duhovniceşti. Cu fiecare. vârstă el se 
socoteşte: Cum trebuie să lucreze, ce poate aştepta, ce 
poate să ceară acelui om pe care Proma lui Dumnezeu i 
l-a încredințat? Căci în mănăstire trebuie să poată trăi 
persoane de toate vârstele duhovnicești, de la început şi 
până la sfârşit. 

Multe am întâlnit eu de-a lungul vieții mele, şi la 
Athos, şi în afara Athosului. Vă amintiți acea icoană a 
înălțării păcătoşilor către Dumnezeu? Ea închipuie 
iconografic pe monahul ce a ajuns la capătul scării, şi 
Domnul îi cuprinde mâna în mâna Sa, arătând că este 
„mântuit,” că a „ajuns la desăvârşire.” Şi acele cuvinte 
ce depăşeau nivelul patimilor păcătoase sânt de 
neînțeles oamenilor. „Cum este asta, de ce?” Oamenii 

nu o pot suporta. Și poţi găsi multe mănăstiri unde se 
pune o barieră înălțănii duhovniceşti, din pricina 
nedesăvârşirii povăţuirii igumenului. Dacă în inimile 
noastre vom îngădui gândul că uşile desăvârşirii ne sânt 
închise, atunci cu adevărat multora le va fi cu neputinţă 
să nu piară sub povara deznădejdii. 

Și deci, preascumpii mei frați şi surori, acea 
rugăciune pe care v'am propus-o, rugăciunea theolo- 
gică, citiți-o din toată inima voastră cu o firească 
credinţă. Şi veţi vedea atunci că vi se vor deschide uşi 
care înainte vă erau închise. Vi se vor deschide căi care 
aveau o grămadă de poticneli. Situaţia noastră este 
prielnică, prin faptul că, în condiţiile date nouă, ne 
putem cu adevărat zidi viaţa, mântuirea, având un astfel 
de povăţuitor ca fericitul Siluan. 

Monahul luvenalie, despre care am pomenit în 
cartea Îl vom vedea pe Dumnezeu precum este, spu- 
nea: „Mie îmi place să citesc Vieţile Sfinților, să văd 
cum oameni păcătoşi, dintr'o dată se fac vecinic 
fericiţi, primesc darul înfierii, devin mari sfinți.” Aşa şi 
noi — fiecare dintre noi poate spune: „Om păcătos sânt, 
eu încă de departe nu am ajuns la desăvârşire, dar voiu 
încerca să o fac, în locul ce mi s'a dat.” Vorbesc astfel, 
nu pentru că cineva dintre voi s'ar clătina. Nu! Ci este 
vorba de continua noastră teamă pentru mântuire: Unde 
trebuie să fim, cum trebuie să ne săvârşim calea? 

Iată principiul nostru: A păzi poruncile lui Hristos 
din Evanghelie — ceea ce înseamnă a birui patimile 


' Cf. Mistica..., op. cit., p. 130. 

păcătoase şi a ajunge la nepătimirea Dumnezeiască. În 
ce consta greutatea fericitului Siluan, la picioarele 
căruia mi-a îngăduit Domnul să mă aflu? — El cinstea, 
şi cu adevărat prețuia pe fiecare om, însă nu putea 
vorbi deplin despre Dumnezeu cu nimenea, deşi înseta 
sufletul lui să vorbească „despre ceea ce ştiu toate 
cerurile,” așa cum scrie în însemnările lui. 

Și când ne aflăm în faţa unor asemenea pilde, se 
ridică întrebarea: De unde să aflăm puterea însuflării 
pentru a trăi creştineşte? În ce chip omul, făptură 
păcătoasă şi slabă, dintr'o dată devine în stare a vorbi 
de înfiere? 

În Psaltire găsim cuvintele: Al Tău sânt eu, 
måntuieşte-mă. Când rostesc aceste cuvinte mă văd 
împărțit. Căci zicând lui Dumnezeu: A? Tău sânt eu, 
vorbesc despre mine însumi; însă îndărătul acestei 
expresii se ascunde şi alt gând, că nu este destul acea 
expresie. „Până când Tu Insuti, Dumnezeule, vei zice: 
Da, tu eşti fiul meu,” eu nu mă pot încrede în cuvintele 
mele: Al Tău sânt eu... Singure cuvintele mele nu sânt 
destul: trebuie ca şi Tu să dai mărturie sufletului meu 
şi, dacă vrei, şi împrejurul meu, despre faptul că eu sânt 
fiul Tău.” 

Într'o zi am cercetat pe un bătrân ce petrecuse 
mulți ani în Vechiul Russikon,“ şi am stat la el în chilie 


! Cf. Între iadul deznădejdii..., op. cit., p. 219. 

2 Ps. 118:94. | 

> Cf. Ps. 2:5. 

4 Schitul Mănăstirii, unde Cuviosul Siluan vorbise cu părintele 
Stratonic (Cf. Viaţa şi învățătura..., op. cit., pp. 50-51). 

nu puțină vreme. El mi-a povestit despre viața lui si 
despre o vedenie. În copilărie era bolnăvicios şi nu 
putea duce greutățile vieţii ţărăneşti. Şi munca ţăranului 
este cu adevărat grea. Şi iată că într'o zi. el spune 
părinților: 

—  Daţi-mă la mănăstire. 

Ei i-au răspuns: 

— Nu, puişorule, tu nu poţi acolo; în mănăstire 

trebuie să muncesti. 

— Dar totusi, dati-ma! 

Și iată că mama îl ia pe băieţel, îl duce la icoana 
Maicii Domnului şi spune: „De acum Tu să fu mama 
lui, eu nu mai pot; Ţie îţi dau în grijă băieţelul acesta, 
fiul meu.” Şi după rugăciunea maicii, când şi-a dat fiul 
Maicii Domnului, el a adormit. Şi în vis vede o sală 
mare şi scaunul Împăratului în capătul sălii; şi şedea 
Stăpânul, Împăratul, iar împrejur stăteau mulțime de 
fete importante, apropiații Împăratului. Şi acolo îl 
ducea o Femeie (care era Maica Domnului), lăsându-l 
îngenuncheat înaintea Împăratului. Şi Împăratul spune 
unuia din cei de lângă EI: „Du-te şi vezi ce are el acolo 
în basma.” Omul ia din mâinile băiețașului legăturica, o 
desface şi zice: „Două inimi zdrobite.” Atunci 
Împăratul se ridică de pe scaunul Său, Se apropie de 
băiețaș şi spune: „Aşadar, tu eşti fiul Meu.” 

Vă închipuiţi puterea rugăciunii, şi a mamei, şi a 
băiatului, şi a Însăşi Maicii Domnului? Dumnezeu S'a 
ridicat de pe scaun şi a spus: „Iu eşti fiul Meu!” Cei ce 
nu au trăit astfel de lucruri nu le pot înţelege. Cuviosul 
loan Scărarul scrie că dacă cuiva nu i-a fost dat să 

trăiască ceva din Duhul Sfânt, el aceea nu o poate 
înţelege. 

Ceilalţi, care nu au ajuns la această treaptă, dar 
continua intr’o viata de nevointa fără a ajunge la astfel 
de înălțimi, se întâmplă că nu primesc cuvintele fraților 
lor şi zic: „Lasă-l, rătăceşte.” Şi ceea ce este dar al Du- 
hului Sfânt se răstălmăceşte de aceşti oameni bine- 
cinstitori şi se preschimbă într’o stare bolnăvicioasă, de 
proastă calitate. 

Astfel, sânt oameni ce au ajuns la starea în care 
Domnul spune: „Da, tu eşti fiul Meu”; şi când omul 
spune: „Al Tău sânt eu, mântuieşte-mă,” Dumnezeu 
răspunde: „Da, tu eşti al Meu.” Iar atunci cuvintele „Al 
Tău sânt eu,” rostite de cel ce se roagă, devin de acum 
un fapt al vecinicei fiinţe. 

Am putea povesti multe întâmplări care mişcă 
inima. Dar destul aceasta: Oamenu dobândesc înfierea 
prin Cel ce este Fiu după Dumnezeire, în Dumnezeirea 
cea fără de început. Cuviosul Ioan Scărarul zice că trei 
cuvinte au acelaşi înțeles: nepătimire, dragoste și 
înfiere. 

Și astfel, când vă împărtăşiți de oameni care trăiesc 
în Dumnezeu, aceasta devine o putere atrăgătoare, încât 
şi noi însetăm după o asemenea stare. Dar calea spre ea 
este cu adevărat grea şi împleticită. Avem nevoie de 
ajutoare, de igumeni, de părinți duhovnicești, care să ne 
ajute să mergem. De ce dintr’o dată a zis Domnul, 
într’o anume clipă: „Da, tu eşti fiul Meu”? Cum poate 


! Cf, Scara, 30, 4. În Filocalia vol. 9, Bucureşti, 1980, p. 425. 

trăi un astfel de monah pe Pământ? — Da, foarte simplu 
şi firesc! lar când aceasta se săvârşeşte în adevăratul 
înţeles al cuvântului, atunci nu este nici teatru, nici 
ceva artificial, ci totul este simplu şi cu adevărat străin 
de păcat. 

Și deci noi, mica frăție, aici, putem şi trebuie să ne 
folosim de acest dar al lui Dumnezeu, astfel încât 
Domnul să ne primească drept fii ai Săi. Este deosebit 
de greu să vorbeşti despre subiectul acesta, pentru că în 
multe locuri îi citesc pe Sfinții Părinți fără înţelegere şi 
este oprit a gândi despre înfiere. Dar iată pildă vie a 
unei înfieri — Serafim din Sarov. La un nivel mai 
scăzut, şi într'un chip cu totul diferit (vorbesc de forme 
exterioare), aceeaşi s'a întâmplat şi cu Siluan, cărua 
dintru bun început i-a fost dat să-l vadă pe Domnul, dar 
nimeni nu putea să-l creadă, şi el a trăit ascunzându-o 
aproape o jumătate de veac. 

Poate cuvântarea mea de astăzi vi se va părea 
banală, dar în realitate ar trebui ca toți să luăm aminte 
la cuvintele ce ne-au fost date astăzi. Cu toţii ne vom 
lupta ca să dobândim în deplinătatea lor poruncile lui 
Hristos. Acea rugăciune pe care v'am propus-o are ca 
tel să facă din theologie starea noastră, să facă din 
fiecare dintre noi un „împreună-lucrător” cu Însuşi 
Dumnezeul cel Vecinic, împreună-lucrător pentru 
mântuirea oamenilor. 

În Mănăstirea Sf. Panteleimon era un monah 
bătrân, foarte mic de statură, care vreme de patruzeci 
de ani, şi dimineaţa şi seara, a lucrat la bucătărie cu 
bucuria că pregăteşte hrană pentru cei iubiți de însuşi 

Dumnezeu. Vedeţi cum este cu putință să vă puneţi 
mintea într'o astfel de dispoziție, încât cele mai obiş- 
nuite fapte să devină omului slujiri vecinice. Bunul 
nostru igumen încearcă să dea fiecăruia dintre voi ceea 
ce este mai potrivit, şi prin aceasta să uşureze viața 
noastră grea. Viaţa noastră aci este mai grea decât la 
Athos. $1 astfel, atunci când sânteți zdrobiți de multă 
scârbă, scârba nu este numai în voi înşivă: ea este 
urmarea harului lui Dumnezeu, ca împreună-pătimire 
cu oamenii întregii lumi. Și dacă ne vom lupta cu 
adevărat pentru unirea pentru care Însuşi Hristos S’a 
rugat Tatălui Său, ne vom afla împreună-lucrători cu 
Însuşi Dumnezeu. Nu are importanţă ce treabă anume i 
s'a încredințat: să faci mâncare la bucătărie, să cânţi 
cântări  dumnezeieşti la strană sau, în sfârşit, 
înveşmântat cu harul preoţesc, să slujeşti Liturghia — 
Taina cea Dumnezeiască a Preschimbării pâinu şi 
vinului în Trupul şi Sângele lui Hristos Însuşi. 

Și deci, amintiţi-vă cum pe acel biet băiat Domnul 
l-a ridicat cu cuvintele: „Iu eşti fiul Meu.” Dacă vom 
păstra gândul cel drept, moştenit spre mântuirea noastră 
de la Părintele Siluan, atunci orişiunde am fi, orişiunde 
am merge, la orişice am lucra, vom intra totuşi în 
atmosfera „patimilor dumnezeieşti” ale lui Hristos. 
Dumnezeu este fără de patimă, dar în același timp 
dragostea  Dumnezeiască in lumea aceasta este 
totdeauna pătimitoare. Și când veţi fi în scârbe, dacă 
vine cineva la voi cu nevoile sale, dați oricărui om tot 
ce aveți mai bun în suflet, şi veţi afla odihnă și 
sufletului vostru. 

Și de astă dată iertați-mă şi mă binecuvântați, şi 
Domnul să vă păzească! 


Epo 


29 
DE LA ETICĂ LA FIINȚIALITATE! 


„Pocăiți-vă! ”: de la etică la fiinţialitate. Pilda din 
Evanghelie cu tânărul bogat. Despre diferitele 
nivele: Maria şi Martha. Tema persoanei. ,,De la 
Dumnezeul cel mare să ceri numai cele mari.” 
Pentru suferințele lui Adam: Hristos, ca răspuns la 
ele. Pentru înțelegerea „graiului” lui Hristos, 
urmând Lui. Prin răbdare se primeşte simțământul 
ființei. Despre înfiere: „Al Tău sânt eu.” 


Binecuvântat fie ceasul acesta pe care ni l-a dat 
Domnul nostru cel bun. În pace şi cu linişte putem 
vorbi despre diferitele puncte ale căi noastre celei 
lungi. 

Minunată este calea noastră: ea ne depăşeşte min- 
tea, şi duhul nostru se vede neputincios a urma „pildei” 
lui Hristos,” Dumnezeul nostru, Care a adus pe pământ 
focul dragostei Tatălui.” 

Astăzi mă voiu opri la tema pocăinţei şi a înfierii. 
În ciuda faptului că aceste stări, în formele lor 
culminante, scapă oricărui cuvânt omenesc, noi totuşi 
vom ,,innebuni” şi vom vorbi, în măsura puterii 
noastre, despre cele ce sânt nețărmurit, negrăit de mari 
si de marete. 


Nr. D-13 (1 Febr., 1993), după numerotarea M™. 
2 Cf. Io. 13:15. 
3 C£. Le. 12:49. | 

De câte ori am repetat deja că noi ne începem 
călătoria cu micul pas al pocăinţei. Însă sfârşitul acestei 
cai, dupa înțelesul nostru, este îndumnezeirea omului. 
Când îndrăznim a vorbi despre astfel de lucruri, mulți 
oameni, înfricoşându-se, se sfiesc şi se ruşinează. Dar 
doară de ar şti ei de câtă frică este plin sufletul nostru 
de a nu greşi în orişice cuvânt ce priveşte cea mai 
sfântă decât toți şi decât toate — Dragostea Tatălui! 

Dar cum ne vom apropia de această temă? — Ci 
lăsând deoparte pentru moment unele amănunte, vom 
vorbi despre esenţa lucrului. 

Începutul propovăduirii lui Hristos este cuvântul 
„Pocăiţi-vă.”! lar dacă îl vom cerceta, vom afla 
(precum în multe alte cuvinte ale lui Hristos) foarte 
multe, aş zice, „nivele”; iar noi sântem nevoiți încă a 
afla un grai pentru acestea. Şi iată eu aş numi două 
dintre nivelele pocăinței: unul — cel care rămâne în 
limitele eticii; celălalt — în care se vorbeşte de-acum nu 
despre elemente etice, ci despre însăşi vecinicia, adică 
despre Dumnezeu. Primul priveşte nivelul înţelegerii 
omului ca făptură, şi omul nu poate (şi nici nu înțelege 
cum e cu putință) a deosebi cele două chipuri ale 
pocăinţei. Pe primul l-aş numi „actul etic,” iar pe 
celălalt „trecerea de pe o orbită pe alta, vecinică.” 
Pentru moment nu vom încerca să lămurim de este cu 
putinţă sau cu neputinţă a trece de la cele vremelnice la 
cele vecinice, sau de la etică la ființialitate. 


' Mt. 4:17. 

O pildă a unui act de pocăință adânc şi frumos 
putem vedea la tânărul din Evanghelie, care înseta după 
vecinicia Dumnezeiască, şi l-a întrebat pe Hristos ce 
trebuie să facă pentru a trece de la ale vremii către cele 
vecinice. Domnul, căutând cu dragoste către acel tânăr, 
1-a ZIS: 

—  Păzeşte poruncile... 

— Care? 

— Nu ucide, nu preacurvi, nu rapi... 

Tânărul a răspuns: 

— Din tinerețile mele am păzit acestea; ce încă nu 

am ajuns să fac? 

Atunci Domnul i-a zis: 

— Dacă vrei să fii desăvârşit, părăseşte toate cele 
dinainte, toate avuţiile şi toate cunoaşterile tale, şi 
sărac, urmează Mie. 

N’a putut purta tânărul. 

Din povestirea evanghelică vedem că tânărul cu 
pricina era un iudeu binecinstitor al acelor vremi când 
aşteptarea Messiei se împlinise. Din punct de vedere 
moral, etic, el se afla la un nivel înalt, dar există un alt 
nivel mai mare, ce are în vedere de acum sfera 
Dumnezeiestii Fiinte Nefacute şi dintru început. Astfel 
pilda ne arată că sânt multe gradaţii diferite ale stărilor 
duhovniceşti ale oamenilor. lar trecerea de la vremelnic 
la vecinic pare cu neputinţă, precum tot cu neputinţă 
este în matematică trecerea de la număr la infinit. Cele 
două nu se pot compara. 


! Cf. Mt. 19:16-22. 

Altă pildă: Erau în Vithamia două surori, Martha şi 
Maria. Pe amândouă le iubea Hristos, şi amândouă 
iubeau pe Hristos şi credeau că El este Messia. Şi iată 
că atunci când a venit la ele, Martha se ocupa de o 
mulțime de lucruri legate de primirea oaspeţilor, se 
ocupa cu gospodăria; iar Mania, când s'a apropiat de ea 
Purtătorul unui astfel de Duh precum era Hristos, s'a 
aşezat la picioarele Lui ca, însetată, să audă fiecare 
cuvânt al Său. Şi ce credeți? Când Martha, împovărată 
de muncile şi grijile de zi cu zi, şi de toate greutățile 
gospodăriei, s'a întors către Hristos şi i-a zis: „Spune 
Mariei să mă ajute,” Domnul i-a răspuns cu dragoste: 
„Martho, Martho, tu te grijeşti acum cu atâta dragoste 
de primirea Mea, însă Maria şi-a ales partea mai mare, 
iar partea aceasta nu se va lua de la ea.” 

Vedeţi diferenţa: Planul dragostei etice sau văzute, 
al relaţiilor noastre fireşti, omeneşti — vrednic de laudă, 
dar care nu ne dă încă dumnezeiasca vecinicie. Domnul 
însă zice: Cerul şi Pământul vor trece, dar cuvintele 
Mele nu vor trece.? Citind cuvintele lui Hristos, fără să 
vrem ne amintim: Întru început era Cuvântul, şi 
Cuvântul era către Dumnezeu, şi Dumnezeu era 
Cuvântul.” Vedeți cât de aproape trăiau cele două 
surori una de alta, şi în acelaşi timp, ce uriaşă distanţă 
în setea lor. Una din ele, Maria, era gata să-L 
primească într'o stare de neluare aminte a neajunsurilor 
în planul celor de zi cu zi, în timp ce cealaltă îşi arăta 


l Cf. Le. 10:38-42. 
2 Mt. 24:35. 
3 To. 1:1. 

toată dragostea în fiecare amănunt exterior. Vedeţi 
diferența de nivele: unul — „intru început era Cu- 
vântul”; iar celălalt — dragoste „din toată inima şi din 
toată mintea,”! dar care încă nu depăşeşte hotarele 
vârstei duhovniceşti pe care am numit-o etică. Aşa şi în 
alte câteva pilde din Evanghelii, aflăm gânduri, idei şi 
manifestări ale vieții dintre cele mai adânci, pentru 
care, trecând la altă terminologie, vom zice că aceasta 
este „treapta a doua,” aceasta deja nu mai este etica, ci 
fiintialitatea. 

În ultima vreme începem să ne întâlnim pe Pământ 
cu un fenomen paradoxal: pe de-o parte, zdrobirea 
întregii omeniri, cu cea mai incredibilă sălbăticie; iar 
pe de altă parte, năzuința de a ajunge la persoana 
omului — ce anume este omul ca persoană, încotro se 
întoarce mintea persoanei? 

Atunci când începe să crească în noi principiul 
persoanei, chiar de ne vom afla în vreo temniţă, în duh 
vom pătrunde deja în neţărmuritele întinderi ale Cos- 
mosului făcut. Omul nu mai vede lucrurile de acum în 
chip exterior, ci trăieşte lăuntric. Iar hăurile nețărmurite 
Şi fără de fund pe care le contemplă nu este cu putinţă a 
le defini prin nici un cuvânt omenesc. | 

Ce să zicem despre hăurile fără fund ce se deschid 
omului ce se afundă în dragostea lui Hristos? Acele 
străfunduri abisale — ce caracter au ele, şi de unde sânt? 
Sânt ele oare exterioare sau lăuntrice? — Noi nu putem 
nici înțelege aceasta, nici să o definim, şi numai 


! Cf. Mt. 22:37. 

printr'o pocăință de ordin ființial putem pătrunde în 
acea lume. Dar şi atunci rămâne necunoscută omului: 
Oare nețărmurirea ce se deschide înaintea lui există în 
mod obiectiv, sau este starea minţii noastre cele: zidite 
după chipul Minţii Făcătorului, a lui Dumnezeu Însuşi? 

Pe această Minte, pe acest Duh, Domnul L-a numit 
Tată: Duh este Dumnezeu.! Şi iată, ne întrebăm: Acest 
Duh, cum se atinge de noi fără să ne omoare? La 
începutul vieţii mele la Athos părintele meu 
duhovnicesc mi-a spus cuvintele următoare: „Vezi să 
nu ceri de la Dumnezeu lucruri mici, ci Marelui 
Dumnezeu, şi tu să-i ceri numai cele mari.” Avem 
atunci de-a face cu un contrast: Omul cel mai sărac, şi 
care nu are nimic, dintr'o dată se simte în stăpânirea 
bogățiilor nețărmurite ale lui Dumnezeu, din toată 
facerea Sa. Trecerea aceasta se face în chip cât se poate 
de liniştit, în împrejurările formelor vieţii obişnuite, dar 
dacă va fi cu putință, omul şi trupeşte se va slobozi de 
toate, şi va trăi numai cu Acel Dumnezeu. 

Da, noi putem simţi că lumea ce ne înconjoară este 
zidită de Mintea şi Voia acelui Duh pe care Îl numim 
Dumnezeu, şi Dumnezeu-Tatăl: „Să zidim omul dupre 
chipul Nostru, şi dupre asemănare.”? Şi greu ne este să 
deosebim un punct de unde putem vorbi despre marea 
tragedie care pe toți ne zdrobeşte. Suferințele întregii 
lumi, de-a lungul a mii de ani... Devine de neînțeles, 
cum oare Dumnezeu a putut înfăptui astfel încât să se 
poată ajunge la suferinţe care întrec orice limită? 


! To. 4:24. 
2 Fac. 1:26. 

Despre ce este vorba? Ce a săvârşit Adam? Aş dori să 
vorbesc despre tragedia aceasta care pe mine însumi 
m-a zdrobit, şi chiar de mii de ori. Cum este cu putință 
a răbda astfel de suferinţe de-a lungul miilor de ani care 
au trecut din clipa când s'a zis: Să fie lumină? — În etica 
creştină ne uimeşte chipul Omului, al unui singur Om, 
ce se urcă pe Golgotha spre a lua pe umerii Săi întreaga 
greutate a blestemului Pământului şi povara tuturor 
patimilor. Astfel, din punct de vedere etic, nu vedem 
nimic mai măreț, nimic mai sfânt decât Hristos. 
Vorbesc despre acestea pentru că mintea noastră poate 
primi realitatea Fiinţei lui Dumnezeu, dar fără ca încă 
să ştie care este caracterul acestui mare Duh. 

În anii tinereții mi s”a întâmplat să citesc cuvintele 
poetului Puşkin: „Ce vrăjmaşă stăpânire, smulsu-m'a 
din a nu fi?” Gândul poetului era acela că lumea suferă 
— şi dacă lumea suferă, atunci ce fel este El, Ziditorul 
lumii? Dar iată, vine Fiul Lui, ca să vorbească cu omul 
zidit după chipul lui Dumnezeu şi după asemănare; iar 
noi contemplăm gândul cel mai nainte de veci pentru 
om al lui Dumnezeu, Făcătorul nostru. Şi dacă omul se 
vede pe sine în Hristos, dintru început tot atât de bun ca 
Însuşi Dumnezeul Care S'a arătat pe Pământ, atunci, 
fireşte, dacă acest lucru ni s'a arătat în Duhul Sfânt, de- 
acum nu ne mai putem duce niciunde de la acel mare 
Act al Fiinţei Dumnezeieşti. Înseamnă că nu Ziditorul 
nostru este vinovat de suferinţe, ci făptura potenţial 


! Cf. 1 Tim. 2:5. 

asemănătoare Lu: — omul, chipul lui Dumnezeu-Abso- 
lutul. 

Și iată, Numele Lui îl chemăm: „Doamne Iisuse 
Hristoase, Fiul Tatălui Carele ridici păcatul lumii, mi- 
luieşte pre noi. Cela ce ridici păcatele lumii, priimeşte 
rugăciunea noastră. Cel ce şezi de-a dreapta Tatălui, Tu 
Unul, cu adevărat eşti Sfânt.” Si nu este sfârşit 
închinării noastre înaintea Acelui Chip după care este 
zidit omul. 

Și deci, când omul este dus cu mintea şi cu inima 
în sfera Dumnezeiască, după aceea mintea sa va fi 
purtată tot mereu anume în acele sfere. Şi cum este cu 
putință a se depărta de „acolo”? Toate întrec mintea 
noastră, putințele noastre, şi nici o încercare a minţii nu 
va reuşi să dobândească descoperirea adâncurilor 
Dumnezeirii Însăşi. 

lertați-mă, iubiții mei. Puţină vreme mi-a rămas să 
vorbesc cu voi, şi de aceea mă grăbesc. Vorbind cu voi, 
să ştiţi că eu nimic altceva nu pretind, fără numai a vă 
împărtăşi bătaia inimii. Căci ne este înfricoşat a zice 
mai departe, fiindcă Domnul ne cheamă să urmăm Lui. 
lar El, unde merge? — În grădina Ghethsimani, noaptea, 
iar apoi la Golgotha. 

Aşadar, devenind creştini, şi căutând asupra 
suferințelor întregii lumi, începem cumva să întelegem 
»graiul” lui Hristos. Apostolii Ioan şi Iacov I-au cerut 
să le dea să şadă de-a dreapta şi de-a stânga lui Hristos. 
Iar Hristos a zis: „Dar voi puteţi oare să beți paharul, şi 
să vă botezați cu botezul cu care Eu mă botez?” Ei au 
zis: „Putem.” Ca Tată al nostru al tuturor, Hristos le 

răspunde cu dragoste: „Da, voi veţi bea paharul, şi veți 
primi botezul pe care l-am primit Eu Însumi.”! Şi noi, 
ca duh, „bem paharul şi ne botezăm precum Domnul 
S'a botezat.” Cât de înțelept a fost rânduit în Biserică 
de către Părinți: treptat, de la lucruri mărunte, dintr’o 
dată sântem duşi la a vedea măreţii până şi în lucruri 
neînsemnate. Iată adevăratul Om, chipul lui Dumnezeu. 
Și anume pentru a reface în noi înşine chipul, cel ce a 
fost întunecat de păcat şi de patimi josnice, ducem 
lupta noastră — lupta nevoinței monahale. Atunci 
mintea noastră renaşte, şi vede lucrurile într'o altă 
ordine şi într'o altă lumină. Totuşi aceasta nu înseamnă 
nicidecum că ea s'a slobozit de patimi... 

În epoca noastră lumea din afară se îndepărtează 
de Hristos, şi acesta este aspectul cel mai dureros, mai 
tragic, mai cumplit, al evenimentelor lumii noastre: A 
doua oară a pierde pe Hristos, precum L-a pierdut 
Adam în Rai — cum este cu putință? Ci vom răbda 
micile frecuşuri în viaţa noastră de toate zilele, şi vom 
trece cumva cu vederea alunecările către mânie, către 
vrăjmăşie, către orice ar fi între noi — pentru că trebuie 
să vedem suferințele omului, iar nu părțile lui cele rele. 
În realitate acesta este „material” pentru marea fiinţare 
despre care nu putem încă vorbi. Şi calea noastră 
începe cu cele cu care eu termin aproape fiecare 
cuvântare: În cele mai mici nimicuri, rămâneţi cu 
mintea acolo unde este Domnul, „după catapeteasma”? 
Zilei a opta — petreceti cu mintea acolo, iar cu trupul 


' Cf. Mc. 10:35-39. 
2 Cf. Evr. 9:3. 

învăţați-vă să trăiţi în condiţiile de aci. Duhul omului 
este pus in el pentru a începe să simtă ființa. Iar 
Domnul adesea se poartă cu noi ca şi cum El nici nu ar 
înţelege neputinţa noastră. Şi nici nu ar fi cu putință a 
răbda o astfel de lume, dacă Hristos nu era Dumnezeu. 
Iar dacă este Dumnezeu, atunci toate sânt cu putinţă. 
Și noi, Acestui Tată al nostru, cu toate suferințele 
noastre, îi spunem: „Slavă Ţie, Dumnezeule cel Înalt, 
slavă Ţie în vecii vecilor.” 

Când a primit Israil înfierea? — Când ne rugăm lui 
Dumnezeu, atunci, după sfatul duhovnicului athonit, nu 
vom cere lucruri mici, ci Marelui Dumnezeu îi vom 
cere numai cele mari. Cu toate acestea, trebuie osebite 
cele două momente: unde se termină lumea etică şi 
unde începe Dumnezeiasca ființialitate. 

În Psalmi aflăm expresia: A] Tău sânt eu, mântu- 
ieşte-mă. Când rostim acele cuvinte, ele ne pot părea 
exagerate în îndrăzneala lor. Cum spui tu, omule: Al 
Tău sânt eu, mântuieşte-mă? Oare crezi că Dumnezeu 
are nevoie de tine? Oare ceea ce faci este aşa de măreț, 
încât Însuşi Dumnezeu este dator să-ți vină în 
întâmpinare? 

Ci se apropie clipa când dintr'o dată Dumnezeu 
spune omului: Fiul meu ești tu, eu astăzi te-am născut.? 
Când noi ne rugăm: A/ Tău sânt eu, mântuieşte-mă, nu 
trebuie să depăşim planul etic. Putem cu adevărat să 
cerem înfierea, dar a o întări, noi nu putem; Singur 
Domnului Îi este cu putință. Aşa că, în Rai, strămoșul 


! Cf. Mc. 9:23. 
2 Ds, 2:5. 

nostru a făcut un pas neghiob: a încercat să dobân- 
dească dumnezeirea fără Dumnezeu Însuşi — pas naiv, 
copilăresc. 

Aşadar, când Însuşi Dumnezeu aduce acea 
„îndreptare” şi zice: „Da, tu eşti fiul Meu,” atunci 
înfierea îşi primeşte trăsătura vecinică. Dar dacă eu zic: 
„Eu sânt al Tău,” o voiu spune numai în limitele firii 
mele etice: „Mai bun decât Tine eu nu văd. Dar Tu 
mântuieşte-mă. Nicidecum nu înseamnă că sânt fiul 
Tău, câtă vreme Tu Însuţi nu porţi mărturie pentru 
mine că sânt al Tău fiu.” 

Citim în Evanghelie că s'a auzit glasul Tatălui: 
„Fiul Meu eşti Tu, pre El să ascultați.” Deci a fost 
nevoie de mărturia Tatălui Însuşi, pentru a întări ca 
ultim fapt adevărul că lisus Hristos era Fiul Tatălui. 





' Cf. Mt. 3:17; 17:5 si textele paralele. 
? To. 12:38. 


30 
DESPRE PĂRĂSIREA DE DUMNEZEU! 


Despre cuvântul lui Dumnezeu. Iconografia şi chipul 
lui Dumnezeu. Despre întâmplarea cu părintele N. 
Despre părăsirea de Dumnezeu în epoca noastră. 
„Aşa trebuie pentru vecinicie.” Clătinările şi 
nepulința — calea noastră. Despre depărtarea 
energiei bucuriei. Pentru durerea care naşte 
rugăciune pentru întreaga lume. 


Cu neputinţă este a explica de fiecare dată celor 
nou veniți ce reprezintă „praznicele revederilor” 
noastre — adunările noastre împreună. 

Dorinţa noastră: a trăi în Duhul Sfânt acolo unde 
se cheamă Numele Lui. Când ne apropiem de Cuvântul 
lui Dumnezeu, bineînţeles că nu ne este cu putință a 
ocoli teama, şi nici bucuria nu o ocolim. De multe ori 
am vorbit, şi încă o dată vom repeta, că în fiecare zi, şi 
în toată vremea şi în tot ceasul, încercăm să trăim în loc 
sfânt, iar acel loc este biserica. 

„Prin ce se sfinţeşte biserica? — Prin faptul că noi, 
năzuind a nu scârbi Duhul Sfânt, încercăm să prindem 
fiecare cuvânt al Lui. Acele cuvinte sânt scrise acum în 
inimile noastre:  Creştinii trebuie să vorbească 
totdeauna din ceea ce le dă Duhul, iar nu să filosofeze. 
Dacă veți simţi cum reacționau Biserica şi mulțimile la 


' Nr. D-14 (8 Febr., 1993), după numerotarea M". 

propovaduirea Sfintilor Apostoli, atunci bineinteles ca 
veți dori să păstraţi acea bucurie şi acea dragoste plină 
de durere pentru lume. De ce vorbesc cu teamă despre 
Cuvântul lui Dumnezeu? — Pentru că începe Evan- 
ghelia cu cuvintele: Întru început era Cuvântul, şi 
Cuvântul era câtre Dumnezeu, şi Dumnezeu era 
Cuvântul.! Toţi cei ce au capacitatea de a deosebi în ce 
duh vorbeşte un om, vor zice, în legătură cu secvența 
cuvintelor din Prologul Evangheliei Sfântului loan de 
Dumnezeu Cuvântătorul, că omul aşa nu vorbeşte, şi 
este inutil să cercetezi, aşa cum au încercat unii, toate 
operele filosofice, spre a descoperi de unde vine acea 
expresie a Sfântului loan de Dumnezeu Cuvântătorul: 
Oare din faptul că el se învăţa în cercurile filosofilor şi 
printre cei mai aleşi oameni ai vremii lui? — Nu, nici cei 
mai aleşi nu puteau vorbi astfel. Înţelesul acestor 
cuvinte se descoperă nu prin tâlcuiri omeneşti, ci prin 
simțământul vieţii cuprinse în acele cuvinte. 

Mi-am îngăduit să vorbesc despre acestea astăzi 
pentru că avem cu noi în mănăstire un nou oaspete, 
iconograful N. Acea artă şi tehnică el însuşi şi-a ales-o 
pentru viaţa lui duhovnicească, ceea ce înseamnă că 
atunci când pictează o icoană, fie că o gândeşte în mod 
direct, fie că nu, trăieşte cu conştiinţa că omul este zidit 
după chipul lui Dumnezeu. Tradus din greacă, „icoană” 
înseamnă „chip.” Un profesor de la Institutul Sf. 
Serghie mi-a povestit un lucru uimitor. El este patrolog 
şi un om binecinstitor, şi zicea că, uitându-se la femeile 


! Io. 1:1. 

simple care veneau să sărute icoanele, remarcase o 
oarecare înrudire a duhului celor ce sărutau cu cel ce 
era înfățișat în icoane. Iată deci că manifestarea duhului 
omenesc în sfera vieții noastre pământeşti trăieşte în 
iconograf atunci când se trudeşte să înfăptuiască o 
icoană a lui Hristos Dumnezeu, a Maicii Domnului sau 
a Sfinţilor. 

Ştiţi că sânt deja şapte sau opt ani de când am 
rămas fără să pot citi, pentru că ochii mei nu mai văd 
literele tipărite. Cu gândul, tot mereu sânt în aşteptarea 
venirii momentului când contactul cu lumea aceasta se 
va întrerupe. Până acuma trăiesc prin energia cuprinsă 
în pomul întregului Adam. Evenimentele vremilor 
noastre fac ca veacul nostru să fie deosebit de 
important. Uneori mi se pare că Domnul Dumnezeu, 
îndepărtându-Se de la noi, prin singură această mişcare 
negativă a îndepărtării ne afundă în patimile noastre, şi 
noi trăim patimile acestei lumi. Şi mari sânt suferinţele 
sufletului omenesc când se îndepărtează de la noi 
lucrarea simțită a harului Sfântului Duh. 

Îndepărtarea lui Dumnezeu după două războaie 
mondiale neînchipuit de grele — Primul şi al Doilea — a 
dus la faptul că întreaga lume este afundată în criză şi 
în nimic nu află ieşire. Şi când ne rugăm Lui pentru 
lumea întreagă, El totuşi ne răspunde: „Da, suferă 
omul. Şi binevoieşte sufletul Meu întru cei ce se roagă 
pentru ceilalți, pentru cei ce suferă, pentru întregul 
Adam. Ci lăsaţi totul aşa cum este, nu vă turburaţi de 
faptul că războaiele sânt inevitabile, nu vă turburaţi de 
faptul că oamenii, suferind, ajung cu adevărat până la 

capătul a ceea ce se poate numi culmea rabdaru 
durerii.” Atunci iată în ce constă întrebarea mea: 
„Doamne, dacă atâția oameni, cu lacrimi, cu suspinuri 
cheamă către Tine: Miluieşte-ne! Miluieşte pre noi şi 
lumea Ta!”, iar El zăbăvniceşte a ne milui... Şi spune în 
Evanghelie: „Auzind despre toate acestea, ridicați-vă 
capetele, că astfel trebuie să fie.” Viaţa noastră 
pământească este vremelnică; nu aci ne vom dobândi 
săvârşirea, propria înfăptuire ca persoană, ca şi chip al 
lui Dumnezeu în deplinătatea lui. Da, este o întrebare 
puternică, îndreptată către Hristos, către Tatăl şi către 
Duhul Sfânt... 

„Vino şi sălăşluieşte întru noi, Duhule Sfinte, 
Mângâietorul cel Bun.” - 

Sub ochii noştri se destramă imperii, milioanė de 
oameni mor de foame, de boli. „Unde eşti Tu, Cel ce 
ne-ai zidit?” Şi Domnul răspunde: „Aşa este de 
trebuință pentru vecinicie.” Omul este zidit după chipul 
lui Dumnezeu şi după asemănare. Omul trebuie să 
îmbrățişeze în dragostea sa nu numai omenirea, ci şi 
întreaga zidire. Şi Domnul se bucură când ne rugăm 
pentru cei ce suferă, dar EI Însuşi zăbăvniceşte a veni şi 
a tămădui. De ce? — Pentru ca El poate toate. El zice: 
„Nu vă temeţi de cei ce omoară trupul, iar apoi mai 
mult nu pot face; ci vă temeţi de cel care după omorâre 
poate încă să pedepsească.”? Ceea ce înseamnă că El şi 
după omorârea şi moartea noastră poate să ne ridice din 
nou în şi mai multă slavă. Poate că de acum niciodată 


! Cf. Mt. 13:7; Le. 21:28. 
? Mt. 10:28. 

nu o să mai fim aşa cum ne trăim acum pe noi înşine: 
lipsiţi de dragoste şi de lumină. 

Sufletul meu se bucură atunci când vă văd, dragii 
mei frați şi surori, cum vă daţi veselia, puterea şi 
rugăciunea voastră celor ce ne cercetează. Dar după 
moarte, ce putem noi face? — Ci Domnul toate le poate 
face, totdeauna. Și iată, cuvintele „Astfel trebuie să 
fie,” până nu vom muri şi vom ajunge la Judecata cea 
de Apoi, nu le vom putea înţelege până la capăt. 
Nebunie ar fi a gândi că Domnul binevoieşte suferinţe. 
El Însuşi a arătat o asemenea dragoste care va să ne 
covârşească în toate veacurile şi în vecinicie. lar când 
va veni, Îi vom zice: „Doamne, dar Tu unde erai ieri, 
sau acum un ceas?” Dar ciudat lucru, El vine, ne 
mângâie cu mărturia prezenţei Sale, şi deja nu mai 
avem ce întreba pe Dumnezeu. Aşa cercăm noi 
neputința făpturi noastre zidite: neîncetate clătinări, 
neîncetate înmulţiri sau împuţinăni ale durerilor şi 
suferințelor, ale întunericului şi luminii. Ci ştiind 
această cale, vom încerca să strigăm către Maica 
Domnului şi către toti Sfinţii, şi către Însuşi Dumnezeu, 
ca să ne dea răbdare, şi putere pentru această răbdare. 

Să mă ierte Dumnezeu, dar vreau să povestesc 
ceva despre mine însumi. Acum mai mult de o jumătate 
de veac, fiind încă la Athos, am suferit multe dureri, şi 
mă copleşeam de ele — şi lăudam pe Dumnezeu, 
uimindu-mă cum a putut El face trupul acesta prin care 
eu sufeream. Acum nu mai este aşa. Cu mintea eu pot 
să mă bucur de căile lui Dumnezeu; dar deja nu mai am 
energia bucuriei. Şi mă căiesc că nu pot să vă aduc acea 

bucurie. Vă chem la răbdare, la o stare de rugăciune 
atentă, cu o necontenită căutare a vou lui Dumnezeu. 
Ajute-ne Domnul, în Duhul Sfânt, să petrecem în 
lumina poruncilor Sale! Şi iată, chemând pe voi către 
toate acestea, vă voiu ruga să ţineţi în minte toate 
minunile Proniei lui Dumnezeu, Care ne-a „răbdat” 
până acum. Vremea noastră este de ncîndurat. Eu nu 
sânt infailibil, pot să greşesc la fiecare pas, ba şi 
greşesc. Însă vă voiu spune: Adesea îmi vine gândul că 
totuşi ne-au ajuns vremile apocaliptice. Iar noi ne vom 
zidi căsuţa, căsuţă săracă în comparație cu altele, cu 
multă sârguinţă, spre a da slavă lui Dumnezeu, Mân- 
tuitorul nostru. 

leri s'a întors din Grecia vechiul nostru împreună- 
truditor zidirii mănăstirii noastre, care şi-a cheltuit toate 
puterile, părintele N. El s'a dus acolo pentru zidirea 
mănăstirii noastre. Vă zic că l-am întâmpinat cu un 
deosebit cutremur căci, precum mi-au descris, căderea 
lui a fost de la patru metri înălțime, printre pietre şi 
gard. S'a rostogolit peste acele pietre dintr’o parte în 
alta, şi în chip minunat a rămas nevătămat. Lovitura şi 
căderea au fost fără îndoială mortale; şi iată că îl avem 
din nou cu noi. 

Unii din voi va veti aminti cum am fost aruncat de 
la înălțimea amvonului la pământ, nici nu ştiu de către 
ce putere. Şi cu siguranță că aş fi fost omorât, dacă n'aş 
fi reuşit să mă agăţ cu un deget de capătul unui fier, şi 
aşa mi-am cruțat capul de o lovitură mortală. Aşa că, 
vedeţi voi, bisericuța aceasta ne-a costat atâtea 
suferințe şi primejdii, dar pentru faptul că o zidim cu 

atâta trudă, eu cred că Domnul ne va da un suflu care 
să îmbrăţişeze întreaga făptură a lui Dumnezeu. lar noi 
ne vom aminti de toate minunile Lui, pentru că 
amintindu-ne de ele, ne vom obişnui duhul să trăiască 
în atmosfera aceea, şi oricare alta care nu purcede de la 
Dumnezeu, nouă nu ne va plăcea... 

Vă vorbesc, cum ar fi, cuvinte înalte, dar despre 
ele veți citi, şi citiți-le, la Sfinții Părinţi, la Cuviosul 
Isaac Sirul — când omul se roagă dintr'o puternică, 
ascuţită şi adâncă durere pentru întreaga făptură.! Dar 
când vine acea stare, după darul Duhului Sfânt, să vă 
aduceţi aminte atunci că El este cu noi, că nu sântem 
singuri. Noi nu putem provoca, cum ar fi, in chip 
artificial acele stări înalte, dar când Dumnezeu, pentru 
un gând smerit, ne dă unele din cele cu adevărat înalte 
gânduri şi stări, aceasta se petrece atât de liniştit, atât 
de simplu, încât nu mai este nici o mişcare, nici către 
slavă deşartă, nici către altceva asemănător. Este viata 
firească, normală duhului omului — viață după chipul 
lui Dumnezeu, asemănătoare cu viaţa Lui Însuşi. Iată, 
vedeţi ce lucru: În ultima lună mi-a fost atât de rău, dar 
acum nu mă pot rupe de voi, şi tot vorbesc, vorbesc, 
vorbesc; dar totuşi, odihniti-va de mine. 

Și Domnul Dumnezeu să binecuvânte pe toți. 


1 Cf. Cuv. Isaac Sirul, Cuvinte pentru nevoință, Cuv. 48, Ed. 
Bunavestire, 1997. 


CUVÂNTAREA DE RĂMAS BUN! 


Pentru cuvântul de-Dumnezeu-dat. Pentru alegerea 
de către Dumnezeu la viața monahală. Despre 
unimea cu frații după sfârşit. Suferințele pentru a 
însuşi viața lui Hristos. Desăvârşirea credinţei 
creştine. Despre viața noastră ca durerile lui 
Hristos. Despre gropniță: „şi după moarte vom fi 
nedespartiti...”” 


Fie Numele Domnului binecuvântat de acum şi 
până în veac. 

Domnul a zis, ca poruncă a Sa: „lubiți-Mă, şi în 
această dragoste păziți poruncile Mele."? Prin paza 
poruncilor noi dobândim obişnuința, deprinderea de a 
trăi în necontenita amintire a lui Hristos: Viaţa Lui, 
pilda Lui, poruncile Lui. Şi deci, vă rog, dragi frați şi 
surori, primiți uşor şi cu pace aceste cuvinte — nu ca şi 
cuvintele mele, ci ca răspuns la chemarea cu care ne 
cheamă Hristos. 

Dacă veți auzi acum câteva lucruri pe care le-a 
spus Domnul la Cina cea de Taină, înainte de ieşirea 
Lui, rogu-vă, nu vă smintiţi, căci precum Domnul a 
spus: „Nu vă grijiți mai nainte de ce veţi spune, căci 
cuvântul vi se va da de la Duhul Sfânt. Şi nu voi veți 
grăi, ci Duhul Care purcede de la Tatăl.” Alegând pe 


' Nr. D-16 (5 Aprile, 1993), dupa numerotarea M”. 
? Cf. Io. 14:23. 
? Cf. Mc. 13:11. 

Preacurata Fecioara Maria, făcându-o cale spre întru- 
parea Sa, Domnul astfel se uneşte cu noi toţi şi în felul 
gândirii. Astfel, hotărât: Dati-mi voie să vorbesc 
urmând pildei lui Hristos. Căci EI a zis: Pildă am dat 
vouă, ca şi voi aceeaşi să faceți.’ 

Vă spun că aceste ultime luni au fost pentru mine o 
mare lecție. Mi-e greu să mă despart de voi. Şi în 
acelaşi timp, deşi Domnul mi-a îndelungat zilele total 
neaşteptat, dorirea mea ar fi fost să mă văd cu fiecare 
dintre voi separat, măcar două vorbe să zicem. Dar, nu 
ştiu cum se face, nu izbutim în contextul vietii noastre; 
iar noi primim această pronie a lui Dumnezeu ca pe o 
cale a Crucii. Voi, cei ce ați venit aci — voi ne-ati ales 
pe noi, iar nu noi pe voi. Pentru ucenicii Săi Domnul a 
zis: Nu voi M’afi ales, ci Eu am ales pre voi. Calea 
este astfel: Duhul Domnului vă alege şi lucrează în voi, 
fără ca noi să facem ceva. Ce înseamnă „fără ca noi să 
facem ceva”? — Vreau să zic că noi înşine ne trăim 
viata fara a ne uita „în afară”: nu încercăm să atragem 
pe cineva, în nici un chip. Trăim în simplitatea noastră, 
iar voi veniți aci aduşi de Duhul Sfânt, căci viața 
noastră, văzută de oameni din afară, este simplă; nimic 
nu se vede din afară, dar viaţa aceasta — este curată 
răstignire. Dar, fie că voi ne-ati ales pe noi, fie noi pe 
voi — acum santem toți una. $i fiecăruia dintre voi, cu 


' Cf. Io. 13:15; 1 Cor. 11:1 = „Următori fiți mie, precum şi eu lui 
Hristos. Efes. 5: — “Fiţi dar următori lui Dumnezeu, ca nişte copii 
iubiți.” 

? lo 15:16. 

îndrăznire îi repet acelaşi cuvânt: cuvântul lui Hristos.! 
Câtă vreme trăim aci, s'ar zice că nimic deosebit nu se 
întâmplă, dar ceea ce este mai presus decât toate 
rămâne nevăzut ochiului acestei lumi. 

Eu nu cred că moartea trupească poate fi pentru 
noi despărțire. Nu!... Moartea mea, după părerea doc- 
torilor, este totuşi aproape vizibilă. Unu nu-mi dau mai 
mult de câteva zile. Ei s'au mai înşelat; poate că şi de 
data aceasta se vor fi înşelat. Sarcina noastră acum, 
nevoința noastră, este pentru a birui limitele vremii şi 
materiei, ale materialității trupului nostru, pentru ca să 
rămânem una şi după plecarea mea. Şi nu fiindcă eu aş 
fi ceva „deosebit.” Ci Duhul aşa grăieşte în inima mea. 
Eu sânt om păcătos, şi nu ajung la înălțimea poruncilor 
Dumnezeului Celui Viu, pentru că porunca aceasta a 
Dumnezeului Celui Viu îmbrățişează întreaga lume, tot 
ce este, în afara vremii, în afara întinderii. Zis-a 
Domnul la Cina cea de Taină: Viu sânt Eu, şi voi veţi fi 
vii.” Astfel eu trebuie cu voi să rămân viu. 

Preaiubitului nostru părinte duhovnicesc Siluan, 
Dumnezeu fără cuvânt i S'a descoperit în vedenie, la 
începutul nevoinţei sale monahale. Continuaţi acuma 
truda noastră de neînchipuit şi, nouă tuturor, de neajuns 
fără Hristos. Calea noastră este a ne da viața pentru 
viața celuilalt. Şi nu este dragoste mai mare decât cea 
când sufletul omului este gata de orice moarte pentru 
binele aproapelui. Domnul a zis despre o astfel de 
dragoste că „Dragoste mai mare decât aceasta nu 


Cf. Io. 17:21. 
2 To. 14:19. 

este.”! Şi deci îmi îngădui să vorbesc, deoarece şi voi 
mi-ați mărturisit că sânteți gata să rămâneți în cuvânt şi 
în unimea gândirii noastre şi a inimilor noastre. Sute de 
mărturii au fost pentru faptul că Domnul aude 
rugăciunile din locul acesta. 

Aşadar, fiți cu pace în inima voastră, şi câtă vreme 
rămân cu voi, şi după ieşirea mea cea după trup” : Noi 
NU NE DESPARTIM... 

Da, tac, nu pentru că nu am cuvinte, ci pentru ca 
îmi este greu a rosti cuvintele acestea. Domnul a spus, 
în rugăciune, lui Dumnezeu Tatăl, pentru ucenicii Săi: 
„Acum pentru aceştia mă rog; nu pentru lumea întreagă 
mă rog, ci pentru aceştia (...),” pe care Eu îi trimit ca oi 
în mijlocul lupilor.” Aşa si voi, rabdati viata noastră! 
Ea se alcătuieşte într'un chip ciudat — ca şi cum nimic 
deosebit nu s“ar întâmpla. Însă este cu adevărat ceva 
cât se poate de înalt şi cât se poate de măreț — dragostea 
Tatălui, dragostea Fiului, dragostea Duhului Sfânt este 
cu noi. Rugându-mă pentru fiecare dintre voi, pe nume, 
sânt bineînţeles legat cu fiecare dintre voi, cu acele 
legături pentru care se poate spune că aparţin 
Împărăției vecinice — legături ale vecinicei iubiri, 
neclătită în vecii vecilor. Greu ne este să cuprindem 
aceasta. Unii dintre Apostoli au vorbit despre ea cu mai 
multă îndrăzneală decât ne îngăduim noi. Dar 
începuturile noastre sărace, sânt totuşi lucrarea lui 


! Cf. Io. 15:13. 

2 Cf. lo. 14:1 şi 27. 
3 Cf. Io. 17:9. 

* Cf. Mt. 10:16. 

Dumnezeu Insusi; si, precum zic arhiereii în vremea 
slujbei: „Și întăreşte via aceasta, pre carea a sădit 
dreapta Ta.” Mă aflu într'o situație fără ieşire — eu 
însumi sânt nerăbdător, deşi mi-am dat viaţa slujirii 
celorlalți. Câte zile, câte nopți am petrecut cu 
Dumnezeu, în rugăciune — pe care pot oare să o numesc 
rugăciune, căci este „scrâşnure a dinților”? 

ȘI aşa, preascumpii mei frați şi surori, la sfârşitul 
cali mele, va spun ca în dragostea noastră pentru 
Hristos vom ramane neclatiti! Toată nedumerirea, toată 
suferinta noastra, purtati-le ca viata lui Hristos. Sant 
multe căi către „absolut” în viaţa omenirii, însă nu este 
nimeni care să se compare cu Hristos. Și deci, cu nici 
un preţ să nu vă rupeți de Hristos. Dacă a hotărât 
Domnul să murim, muri-vom conştienţi de dragostea 
Lui, care L-a dus până la Cruce. Nădăjduiesc să lucreze 
cu adevărat în noi cuvântul lui Hristos: Viez Eu, şi voi 
veți via.' 

Fiecare cuvânt al lui Hristos este însăşi 
Dumnezeiasca vecinicie. Pentru nimeni să nu dați pe 
Hristos! Fie El singurul Împărat al inimii noastre, 
împreună cu Tatăl şi cu Duhul Sfânt. Căci a crede în 
Hristos este viaţă lucrătoare, viaţa lui Hristos Însuși. 
Precum El a suferit pentru toată făptura şi pentru 
întreaga lume, aşa şi noi ne vom ruga lui Dumnezeu. Şi 
în clipele grele, fie ca plânsul din Ghethsimani să ne 
cucerească. Dar şi cu noi se întâmplă aşa încât, după o 
oarecare asemănare cu plânsul din Ghethsimani, când 


"To. 14:19. 

Duhul Vecinic se atinge de noi, atunci trăim cu 
adevărat, atunci începe viața noastră cea fără de 
moarte; şi atunci într'un cu totul alt chip ni se va 
înfățişa Dumnezeul cel Absolut. Credinţa noastră cea 
creştină este ultima desăvârşire; şi nimeni să nu ne 
despartă de dragostea lui Hristos, precum şi Pavel 
spunea!’ Am zis acum cuvintele acestea negândindu-mă 
la apostolul Pavel. Dar vedeţi, noi vorbim aceeaşi 
limbă, despre aceeaşi viață ca şi Apostolul, şi toți 
Sfinţii, martorii Dumnezeirii lui Hristos. 

Iată, mulțumesc lui Dumnezeu că m'am nimerit 
aici, adus de tinerii mei fraţi. Rog pe Dumnezeu să-mi 
dea cuvânt, şi cuvintele năvălesc grămadă, iar eu do- 
resc să aleg ceea ce apartine esențial lumii Dum- 
nezeului nostru, adică vieții vecinice: Vreau să zic că 
atunci când începem, asemenea lui Hristos, să suferim 
pentru întreaga făptură, atunci, în Hristos şi împreună 
cu Hristos noi trăim viața vecinică. 

Și aşa, vă mulțumesc că ați ascultat cuvântul meu. 
Mă duc, încredinţat că Domnul v'a adus, pe fiecare 
dintre voi, cu mâna Sa. Şi nu e uşoară viaţa noastră, cel 
ce nu o cunoaşte, nu cunoaşte durerile lui Hristos. $1 
“deci, pentru astăzi termin cuvântarea cu voi în trei 
cuvinte: a da viața noastră pentru ca ceilalți să trăiască; 
a mângâia pe toți cei ce ne cercetează, cei săraci, care 
nu au alt mângâietor în lumea aceasta; şi astfel, slujind 
lui Dumnezeu în frații noştri şi surorile noastre 


' Cf. Rom. 8:39. 

suferinzi, care sant ai Lui, noi ne impreunam in aceasta 
dragoste cu Insusi Hristos in veci. 

Planul nostru acum: Să construim aci o gropniță 
pentru toți. Dacă ar fi să facem un cimitir, şi sa 
îngropăm pe fiecare separat, terenul nostru nu ne va 
ajunge. Aşadar vom construi o gropniță. Acolo vom 
pune sicriele, acolo vor fi rămăşiţele noastre... Dar va fi 
bucurie că nici după moarte nu vom fi separați. 


Și aşa, să fie binecuvântarea Domnului peste voi, 
peste toţi, frații mei şi surorile. 


EP 


Testament 


Cuvântare de slavă înalţ Dumnezeului nostru, Care 
mi-a dat bucuria să vă văd adunaţi astăzi la un loc. Nu 
ştiu ziua când voiu muri, dar experienţa ultimilor ani 
m'a învăţat să-mi aştept sfârşitul vieţii în fiecare zi. Din 
voia Domnului, asupra mea a căzut datoria de a purta 
mărturie pentru părintele nostru duhovnic Siluan, pe 
care mi l-a arătat în adevărata sa măreție. Prea plin de 
conştiinţa micimii mele, eu pronunt aceste cuvinte plin 
de o mare frică. Ceea ce am învăţat la picioarele lui, în 
timpul vieții lui, eu nu vreau să păstrez numai pentru 
mine, ci ard de dorirea de a o împărtăşi vouă tuturor în 
aceeaşi plinătate în care a binevoit Domnul să-mi 
descopere pe alesul Său. Voiesc, şi mă rog lui Dum- 
nezeu, ca El să descopere vouă aşteptarea inimii mele: 
a preda vouă ceea ce am primit eu, ca testamentul meu. 


x k k 


In împreună-viețuirea monastică în rânduiala idea- 
la, se pune ca țel dobândirea acelei uniri pentru care 
S'a rugat Hristos: Ca tofi una să fie, precum Tu, 
Părinte, întru Mine, şi Eu întru Tine, ca şi ei întru noi 
una să fie (o. 17:21); cu alte cuvinte, după chipul 
unimii Sfintei Treimi. Unul este Dumnezeu, dar unul în 
trei Ipostasuri-Feţe; şi după cuvintele descoperirii Sfin- 
tei Scripturi: Să facem om dupre chipul nostru şi dupre 

a noastră asemănare (Fac. 1:26), trebuie să înțelegem 
că în mintea cea fără de început a Făcătorului nostru, 
omul este gândit ca unul, unul singur, însă într'un mare 
număr de ipostasuri. În această minunată unime, 
fiecare, într'un oarecare sens, înlăuntrul ipostasului 
său, este centru a toate: toți şi toate sânt pentru el. Iar 
el, la rândul lui, toate ale sale şi pe sine întreg se dă 
tuturor şi fiecăruia. Nu este nici mai mare, nici mai 
mic. Fiecare, purtând în rugăciunea sa pe toți membrii 
obștii, tinde să dobândească ceea ce ni se pune înainte 
ca poruncă, „să iubeşti pre aproapele tău ca însuți pre 
tine” (Mt. 22:39), cu alte cuvinte, ca propria „sa” viaţă. 
Dacă membrii obștii monahale poartă în sine cu 
adevărată înţelegere această sarcină, atunci ei înrâuresc 
binefăcător unul pe altul în obşteasca nevoință de a 
dobândi unimea în Dumnezeu. Astfel se făureşte îm- 
preunarea eforturilor, o strânsă colaborare, o conver- 
gență în avântul unei binecinstitoare înfăptuiri care 
asigură înălțarea în sfera duhovnicească a Împărăției 
Sfintei Treimi. 
xK OK x 

Împreună-trăirea monastică se dovedeşte a fi con- 
diția cea mai prielnică pentru lărgirea conștiinței noas- 
tre până la limitele ce ne sânt puse înainte ca ţel final, 
ca realizarea chipului şi asemănării lui Dumnezeu în 
„om-omenire”: Ca să fie una precum şi noi (lo. 17:11). 
Nevoinţa aceasta fiind nesfârşit de mare, bineînțeles că 
nu poate fi uşoară. Ea este „calea cea strâmtă,” plină de 
adânci suferințe, despre care vorbeşte Hristos (Mt. 
7:14). Toată viaţa noastră noi putem creşte insufletiti 

de cuvântul şi de pilda lui Hristos Însuşi, până ce vom 
ajunge la unimea credinței şi a cunoaşterii Fiului lui 
Dumnezeu, întru bărbat desăvârşit, la măsura vârstei 
plinirii lui Hristos (Ef. 4:13). 

Mântuirea constă în primirea darului vieții dumne- 
zeiesti in vecinica ei deplindtate. Zicand ,,deplinatate,” 
noi avem in vedere forma ipostatica a fiintarii. De- 
plinatatea, noi o intelegem ca iubire care este proprie 
desăvârşirii cunoaşterii, şi aceasta în vârtutea îm- 
părtăşirii în însăşi fiinţa. 

Nu strică să repetăm că dragostea strămută viaţa 
celui ce iubeşte în persoana celui iubit: existenţa celor 
iubiți ai mei devine conținutul vieţii mele. Dacă eu cu 
toată ființa mea iubesc pe Dumnezeu, după înțelesul 
întâi porunci: Să iubeşti pre Domnul Dumnezeul tău 
din toată inima ta, şi din tot sufletul tău, şi din tot 
cugetul tău (Mt. 22:37), atuncea eu petrec întreg în El. 
Și numai aşa viata Lui devine a mea. Dacă cu, 
asemenea lui Hristos, până în sfârşit (lo. 13:1) iubesc 
pe toți, atunci viaţa tuturor, prin puterea iubirii devine 
viața mea. Şi nu numai în sensul cantitativ al cuprin- 
sului, ci şi calitativ, prin preschimbarea firii mele 
omeneşti după harul lui Dumnezeu. Astfel, aceasta 
apare ca un deosebit rod al petrecerii noastre în 
Dumnezeu şi a lui Dumnezeu în noi. lar aceasta este 
vecinicia cea vie, cu alte cuvinte, personală, ipostatică. 

; MARTURIA DUHULUI: ; 
PARINTELE SOFRONIE SI BISERICA RUSA 


La începutul anilor '90 au venit la Mănăstire oas- 
peți din Rusia — fenomen foarte rar în acei ani. Fiind de 
fata la una din cuvântările Stareţului împreună cu 
obştea mănăstirii, unul din oaspeţi a cerut Starețului să 
rostească un ultim cuvânt pentru monahism. Văzând în 
această semnificativă întâlnire Pronia lui Dumnezeu, 
Starețul a început să vorbească, adresând cuvântul 
întregii Biserici Ruse. Întâlnirea l-a răscolit pe Stareţ în 
chip deosebit, căci de-a lungul întregii sale căi creş- 
tineşti el adânc se plecase înaintea nevoinței mu- 
ceniceşti pe care a răbdat-o Biserica Rusă în veacul al 
XX-lea. Fiind în pragul morţii, în acel moment Starețul 
s'a hotărât să dezvăluie ceea ce îi fusese dat să trăiască 
de-a lungul a multe decenii în rugăciunea sa neîncetată 
pentru Biserica Rusă, precum îi fusese arătat de către 
Duhul Adevărului. În acea cuvântare Starețul cu frică a 
cutezat să rostească aceste cuvinte îndrăznețe: „Duhul 
lui Dumnezeu mă  înştiințează pentru adevărul 
cuvintelor mele în legătură cu Biserica Rusă şi cu 
Patriarhul e: cel de Dumnezeu dat. Stăruitor vă rog pe 
toți: Ascultaţi-mi cuvântul pe care Dumnezeu mi l-a 

dat,! şi pentru care toată răspunderea o iau asupră-mi."? 
Ele sunau ca mărturisirea lui înaintea întregii Biserici 
Ruse, şi ca testamentul lui pentru întreg credinciosul 
popor rus. 

Atât Starețul Sofromie cât şi părintele şi povatuito- 
rul lui duhovnicesc, Cuviosul Siluan Athonitul, priveau 
prigonita Biserică Rusă, în suferințele ei pentru 
credinţă, ca pe o pildă de nevoinţă mucenicească pentru 
întreaga lume creştină. În anii de după Revoluţie, 
contemplând în duh bătălia credinței în Hristos 
Dumnezeu, cu necredinţa, Starețul simțea că înfrun- 
tarea cea mai crâncenă avea loc în Rusia. Din această 
pricină rugăciunea sa pentru credincioşi acelui pământ 
era deosebit de arzândă. Cu toate acestea, la 
Mănăstirea Sf. Panteleimon de la Athos, unde Părintele 
Sofronie şi-a început calea monahală, atitudinea față de 
Biserica Patriarhală Rusă era departe de a fi 
binevoitoare. În unii din ierarhii şi preoții ei, Stareţii 
athoniți vedeau pe „vânzătorii” lui Hristos, care în chip 
fățarnic făceau compromisuri cu regimul atheist. Intr’o 
scrisoare către David Balfour, Starețul scria: „„(...) 
Stareţii athoniţi se raportează nebinevoitor față de 
Mitropolitul Serghie. (...) Eu nu mi-am ascuns simpatia 
fată de Biserica Patriarhală Rusă, şi de aceea m'am 


! Cuvinte îndrăzneţe”: într'adevăr, în treizeci şi unu de ani, nici o 
singură dată nu l-am auzit pe Părintele Sofronie să afirme deschis că 
ceea ce ne povăţuia era cuvântul lui Dumnezeu însuflat de Duhul 
Sfânt. (N. tr.) 

2 Cf. Cuvântarea nr. |, 31 August, 1992. 

văzut supus unei oarecare persecuţii.”! Starețul isi 
amintea cum l-au chemat odată la o sinaxă cu monahii 
unde i-au cerut să se lepede de convingerile sale faţă de 
Biserica Rusă. Tăcut, el le-a ascultat învinuirile, 
rugându-se lui Dumnezeu să-l lumineze şi să-i dea 
cuvântul de folos. Într'un anume moment a simţit în 
inimă: „Ei, acum vorbeşte!” Şi Părintele Sofronie s'a 
ridicat să vorbească. Cuvintele lui simple, dar care 
purcedeau din experienţa dată lui de sus, au învederat 
adevărul ca pe un fapt vădit ce nu mai cere nici o altă 
dezbatere. După întâmplarea de mai sus, atitudinea faţă 
de Biserica Rusă în mănăstire s'a schimbat întrucâtva. 
Acum, la începutul celui de-al treilea mileniu, ne aflăm 
în fața dovezii vădite a adevărului cuvintelor lui, cărora 
însăşi istoria le poartă mărturia. După câteva decenii, 
slobozită de asuprirea comunismului, Biserica Rusă s'a 
ridicat din cenuşă ca singurul martor negreşalnic al 
adevărului Dreptei Slăviri în Rusia care şi-a păstrat 
credinciosia fata de Cel Care 1-a aşezat temeliile — 
Hristos. Dupa saptezeci de ani de stapanire atheista, 
„portile iadului nu au biruit-o.”? 

În anii celui de-al Doilea Război Mondial, fiind 
deja la pustie, adesea se ruga nopţi întregi pentru toate 
popoarele „ca într'un fel de nebunie”: era strigătul 
lăuntric către Dumnezeu pentru pacea întregii lumi. 
Însă, ca şi mai nainte, prigoniţii Rusiei ocupau primul 
loc în conștiința lui. Rugăciunea pentru ei era la 


' Cf. Arhim. Sofronie, „Nevoinţa cunoaşterii lui Dumnezeu”: 


Corespondenta cu David Balfour, p. 214. (în lb. rusă) 
Cf. Mt. 16:18. 

începutul tuturor rugăciunilor lui, şi la mijloc, şi la 
sfârşit. Acea rugăciune l-a legat pe Staret pentru 
totdeauna cu un fir duhovnicesc nevăzut de soarta 
Bisericii Ruse. 

Venind în Franța după război, Starețul în chip 
firesc a făcut cerere de a fi primit în clerul Exarhatului 
Bisericii Ruse. Staretului ii era străină conştiinţa 
acelora dintre emigranți care rupseseră comuniunea 
liturgică cu Biserica Patriarhală, în vârtutea opoziţiei 
lor față de situația politică contemporană din Rusia, şi 
care socoteau lupta cu puterea sovietică ca momentul 
esenţial şi cel mai important al vieţii lor. În acei ani, 
apartenența la jurisdicția Patriarhiei Moscovite în 
Franţa, ba chiar în întregul Apus, era supusă multor 
greutăți. Toţi cei ce mergeau la Biserica Rusă a 
Patriarhiei Moscovei erau socotiți „agenţi ai lui Stalin” 
si, inevitabil, erau supuşi unor presiuni morale. Pentru 
faptul că aparținea Bisericii Patriarhiei Ruse, Starețul a 
fost nevoit să plece de la Institutul Sfântul Serghie din 
Paris. Însă Starețul primea cu recunoştinţă faţă de 
Dumnezeu aceste încercări: vedea în ele „o oarecare 
măsură de împărtăşire” a suferințelor poporului 
orthodox rus. Starețul spunea: „Biserica în Rusia este 
Biserica în iad.” Era puternic atras, anume să fie cu ei 
„în iad,” să se roage împreună cu ei. În 1958 Părintele 
Sofronie a călătorit în Rusia la invitația oficială a 
Patriarhiei Moscovei, cu intenția tainică dea rămâne în 
Lavra Sfintei Treimi a Sfântului Serghie, spre a îm- 
părtăşi soarta Biserici suferinde. La întrevederea cu 
Preafericitul Patriarh Alexei I, când i-a dezvăluit 

intenția sa, Preafericitul i-a răspuns: „Părinte Sofronie, 
veniți mâine, şi vă voiu da răspuns.” În ziua următoare 
Patriarhul a spus: „Părinte Sofronie, nu pot toate.” 
Starețul s'a văzut nevoit să se întoarcă în Apus, însă 
părtăşia vie în rugăciune cu poporul suferind se 
întipărise adânc în conştiinţa lui. Fusese izbit de 
contrastul neînchipuit pe care îl prezenta atunci viața 
din Rusia Sovietică. Pe de-o parte, poporul adânc 
credincios; oamenii sufereau la vederea necredintei 
celorlalți şi plângeau pentru cei ce refuzau să vadă cea 
atât de limpede, atât de „vădită” Funţă şi prezenţă a lui 
Dumnezeu, trăind starea celor necredincioşi ca pe cea 
mai cumplită nefericire. Pe de altă parte, necredincioşii, 
cărora le era ruşine că printre ei încă se aflau atâtea 
„prejudecăți,” şi care făceau totul pentru a izbăvi tara 
progresistă” de aceste rămăşiţe ale vechii „ignoranţe.” 

Starețul îşi amintea mai cu seamă de o întâmplare 
în Biserica Academiei Duhovniceşti a Moscovei, unde 
slujise Liturghia. La sfârșitul slujbei, poporul se 
înghesuia să sărute crucea. Mulţi plângeau, dar o 
femeie în vârstă plângea cumva în chip deosebit, chiar 
dacă liniştit — cu frângerea unei inimi îndurerate. 
Stareţului i s'a îndurerat sufletul de compătimire şi a 
simțit cum i se rupe inima. A luat crucea în mâna 
stângă, iar cu dreapta a ținut capul bătrânei şi a 
întrebat-o încet la ureche: „Care vă este durerea?” „Am 
un fiu necredincios,” a răspuns ea, şi a plecat, plângând 
și mai tare. Starețul a rămas impresionat de adâncul 
suferinței ei: era nu mai mică decât suferința unei 
mame ce şi-a pierdut singurul ei fiu. 

După căderea sistemului comunist a început 
renaşterea duhovnicească a poporului rus. O dată cu 
aceasta s'au ivit nu puține noi mișcări bisericeşti şi în 
afara Bisericii. În aceşti ani grei, întărit de mărturia 
lăuntrică a dreptății Bisericii Ruse, Starețul a chemat pe 
fiii ei să se țină neclintit de omoforul ei mântuitor. 
Unul dintre duhovnicii ruşi a împărtăşit Stareţului 
Sofronie îndoielile lui, stârnite de anumite manifestări 
din Biserica Rusă. Drept răspuns, Starețul i-a scris: 


„(...) Rog cu staruinta pe Sfintia Voastra sa 
faceți ascultare glasului meu, al unui om păcătos: 
Țineți-vă cu toate puterile numai de Biserica 
Patriarhală. Ţineţi-vă până la „„mărturisire” (ca să 
nu zic până la „„martiriu”, adică până la moarte). 
Mântuirea este numai in Ea. Toate celelalte 
mișcări, oricât ar fi ele de evlavioase în ce priveşte 


manifestarea lor exterioară — sânt curse ale 
vrajmasului. Prin ele vine numai răzvrăt, ură, 
obsteasca pierzanie. 


Vă scriu acestea cu deplină conştiinţă a 
răspunderii mele înaintea lui Dumnezeu şi a 
Bisericii celei Răscumpărate cu scump Sângele 
Fiului lui Dumnezeu celui Întrupat. 

Oricât ar fi de neocolit neajunsurile — Ea şi 
numai Ea singură îşi va afla calea Sa cea 
adevărată. Aşa spunea la vremea sa loan Gură de 
Aur. Aşa spunea Cuv. Serafim din Sarov. Aşa 

gândesc toţi nevoitoriui tuturor generaţiilor care cu 
adevărat se tem de a greşi.”! 


Ierom. Nicolai Saharov 





! Arhim. Sofronie, „Scrisoare către igumenul N.”, 27 Aprilie, 1991, 
p. 1. (în lb. rusă) 

RUGĂCIUNEA PENTRU UNIRE 


Doamne lisuse Hristoase, Mielul lui Dumnezeu 
Cela ce ridici păcatul lumii, Carele suindu-Te pre 
muntele  Golgothei, răscumpărat-ai pre noi din 
blestemul legii, şi ai preînnoit chipul Tău cel căzut, pre 
Cruce preacinstite mâinile Tale întinzând, ca pre fii lui 
Dumnezeu cei risipiţi întru una să aduni, şi trimițând 
pre Preasfântul Duh, la unime pre toți ai chemat; Tu 
dar, fiind a Tatălui strălucire, înainte de a ieşi la această 
mare lucrare de sfinţenie, lumii răscumpărătoare, 
rugatu-Te-ai Părintelui Tău ca toţi una să fim, precum 
Tu eşti cu Tatăl şi cu Duhul Sfânt: Însuţi dăruieşte nouă 
har şi înțelepciune, spre a împlini această poruncă în 
fiece zi, şi ne întăreşte în nevoinţa acelei iubiri carea ai 
poruncit nouă zicând: „Să vă iubiţi unul pre altul, 
precum Eu am iubit pre voi.” Prin Duhul Tău Cel Sfânt 
dărmeşte nouă puterea de a ne smeri unul altuia, 
amintindu-ne că cel ce mai mult iubeşte, acela mai mult 
se şi smereşte; învață-ne unul pentru altul a ne ruga, 
poverile unul altuia cu răbdare a purta, şi împreunează 
pre noi întru cea a dragostei nedespărțitei legături, întru 
O turmă de oi ascultătoare, pentru numele Tău cel 
Sfânt, împrejurul Părintelui şi Povăţuitorului nostru 
iubit, dând nouă şi a vedea în fieştecare frate şi soră — 

chipul slavei Tale celei negrăite; şi a nu uita că fratele 
nostru este viaţa noastră. 

Aşa, Doamne, Cela ce pentru bunăvoirea Ta ne-ai 
adunat întruolaltă dela marginile lumu, fă-ne a fi cu 
adevărat întru 6 fratie, vietuind intru 6 inimă, întru ó 
voie, întru ó dragoste, ca in om, dupre cel mai nainte 
de veci sfatul Tău pentru Adam, cel întâiu născut. 

Întăreşte, apără şi acoperă sălaşul acesta cel sfânt, 
pre carele a sădit dreapta ta, şi umbrează pre el subit 
acoperământul Preacuratei Maicii Tale, şi al Sfântului 
Înaintemergătorului Tău Ioann, si al Cuviosului Pă- 
rintelui nostru Siluan, pre fieştecarele binecuvântând şi 
ocrotind, cari aci viețuiesc (NN), păzindu-ne adică de 
gânduri de stricăciune făcătoare, de cuvinte sau de 
porniri protivnice ale inimii carile prăpăstuiesc sfântă 
lucrarea slujirii noastre; spre a se zidi sălaşul acesta pre 
piatra Evangheliceştilor Tale porunci, întru loc de 
tămăduire, loc de sfințire şi de mântuire, nouă înşine, 
precum şi tuturor celor ce aleargă către dânsul, cei 
osteniți şi împovărați frații şi surorile noastre, şi ca să 
aflăm toți odihnă întru Tine, Cel bland şi smerit 
Împăratul nostru, acum şi pururea şi în vecii vecilor. 
Amin. 


Arhi 

POVESTEA MONAHULUI 
(Un monah cu rugăciune adâncă, de la Vechiul Russi- 


kon, povesteşte Părintelui Sofronie despre copilăria 
lui) 


Familie săracă într'un sat din Rusia (pe la sfârşitul 
veacului al XIX-lea); tatăl murise, fratele cel mare 
poartă povara familiei; feciorul cel mic (poate copilul 
cel mai mic), este mereu bolnav, dar... vrea să intre la 
mănăstire. 

Fratele cel mare îi spune: 

— Stai cu noi; în mănăstire n'o să te poată primi — 
acolo trebuie să munceşti. Tu eşti mereu bolnav... Ră- 
mai tu cu noi... 

Dar de săraci ce erau, nu mai puteau să se îngri- 
jească de el. 

Se duce mama la biserică cu pruncul, şi merge îna- 
intea icoanei Maicii Domnului, şi ia pruncul în braţe, 
şi-l tinde Eu: 

- Tu vezi, Stăpână..., nu mai pot să mă îngrijesc de 
el. Tie ţi-l dau. De acum este fiul tău: Rogu-Te, 
Stăpână bună, primeşte-l întru grija Ta. 

În noaptea aceea visează feciorul un vis: o Doam- 
nă, strălucind cu lumină, preaslăvită, măreaţă. Ştie că 
este Împărăteasă, dar ştie că este şi mama lui... 

Împărăteasa îi dă o mică legătură, o basma cu ceva 
înfăşurat în ea, şi îl zice: 

— Mergi la Împăratul şi-I dă acestea. 

Se duce feciorul. Şi intră într'o sală mare, foarte 
lungă, plină de lumini. La capătul ei şade pe Scaun — 
Împăratul, înconjurat de feţe domneşti, de slujitori, de 
ostaşi. Feciorul face câțiva paşi, dar cuprins de frică 
multă, cade cu faţa la pământ. 

Zice Împăratul cuiva dintre cei de lângă EI: 

— Mergi şi ridică-i legătura, şi vezi ce cuprinde. 

Slujitorul o desface. 

— Două inimi zdrobite! 

Împăratul se ridică şi zice pruncului: 

— Atunci — tu eşti fiul Meu! 

ȘI se trezeşte copilul. 

Din acea zi, nu a mai fost niciodată bolnav. 

favorizează „trăirea întregii omeniri.” Pentru creşterea duhov- 
nicească cea neobservată. 

CUVANTAREA 3: DESERTAREA.....ccccccssesssssecessenscecensesesessseaee 49 
Pentru prigoana in Rusia si cinstea de a suferi pentru Hristos. 
Deşertarea — semnul alegerii lui Dumnezeu.... 


CUVÂNTAREA 4: DESPRE STRUCTURA MĂNĂSTIRII ...... 53 


Naționalismul şi Hristosul universal. Limitarea lui Hristos ca o 
cădere în întuneric. Neprimirea mănăstirii noastre din pricina 
naționalismului. Manifestarea conştientizării „întregului Adam” în 
viața monastică. Universalismul creștin şi cel necreştin. Duhul vieţii, 
iară nu disciplina: „neorânduiala” nu este atât de importantă. 
Constiinta lui Hristos ca temeiul structurii. Rugăciunea curată 
răpeşte mintea de la cele neînsemnate. Nevoinţa exterioară — este 
prea puțin. 


CUVÂNTAREA 5: CHIPUL LUI IISUS HRISTOS.................... 65 


Pentru însemnarea chipului în inimi. Nevoinţa-gândul lui Hristos — a 
şterge blestemul lui Adam. Lărgirea inimii prin poruncile lui Hristos. 
A urma şi a se asemăna lui Hristos înseamnă a-şi înnoi conştiinţa. 
Experiența Sfântului Siluan: o însuflare nesecată ce depăşeşte 
tipicele. Însuflarea atârnă nu numai de Dumnezeu, ci şi de înclinația 
noastră. Experiența asemănătoare lui Hristos, a Sfântului Siluan. 
Duhovnicia şi percepția inimii. Petrecerea minţii împreună cu 
Hristos. Cum trebuie a se lupta cu gândul. 


CUVANTAREA 6: DESPRE RATACIRE....ccccccscscssscsscsecccceeeseene 75 


Intâlnirea cu conceptul „rătăcire.” Ce anume este rătăcirea şi 


w 29 


„steaua nerătăcită. ” Criteriul vieţii nerătăcite. „,Invredniceşte-ne, 


Doamne, în ziua aceasta...” In theologia abstractă mai curând sânt 

cu putință greşelile. Ţelul nostru — „Cela ce simplu va trăi...” Sf. 
Siluan — un caz aparte: nu trebuie a se compara cu el. Dumnezeu ne 
vede pe noi, iar nu noi pe Dumnezeu. Pentru neînțelegerea a ceea ce 
este păcatul — învinuirea lui Dumnezeu. Pentru smerirea de sine şi 
de-Dumnezeu-părăsirea. 


CUVANTAREA 7: DESPRE VECINICIE.....cccccccceseceeessssseseeees 87 


Telul — a dobândi Dumnezeiasca vecinicie. Pomenirea morții si cele 
vremelnice. Pregătire către vecinicie. Vecinicia ca prisosul de viaţă 
în Hristos. Cum se trăieşte în vecinicie. Vecinica fiire se va cunoaşte 
deplin numai după moarte. Despre viața după moarte. 


CUVÂNTAREA 8: DESPRE PRINCIPIILE VIEŢII MONA- 


Vederea adevăratului criteriu. Cunoaşterea în unirea dragostei. 
Calea Starețului Iosif şi a Sfântului Siluan. Pentru smerita cugetare 
prin cunoaşterea lui Dumnezeu. „Noi începem cu abecedarul. ” Ideea 
unirii la Cuviosul Siluan: cum să o concretizăm în „familia noastră. 
Cum să înțelegem principiul vieţii şi însuflarea. Fiţi „artişti. 
Dumnezeul nostru — Dumnezeu Viu, Ipostatic. 


CUVÂNTAREA 9: ORGANIZAREA VIEȚII MONASTICE DUPĂ 
PRINCIPIUL PERSOANEI... nenea eee eee aaa eee 107 


Tipicul şi persoana. Rugăciunea în biserică, în chilie şi pentru lume. 
Pentru vietuirea împreună. Despre lupta zilnică cu păcatul, pe calea 
mântuirii. De neocolit sânt frecuşurile în viața de obşte. Pilda lui 
Hristos, în viziunea țelului final. „Familia” noastră este de la 


Dumnezeu. Cuviosul Siluan şi Sfinţii sânt „acolo unde este Hristos. ' 

CUVÂNTAREA 10: CUM SĂ TRECEM MARELE POST ....... 119 


Cum să trecem postul, în viziunea felului final. Pentru biruința lui 
Hristos pe Golgotha. Despre textele slujbelor Postului Mare. 
Predania vie a Bisericii. Pentru felurita putere de a îndura a 
fiecăruia. Bucuria nu ține multă vreme. Pentru anumite amănunte ale 
Postului. Pentru Duminica lertării: cum se prea biruiesc ispitele. 
Lemnul cunoaşterii şi dezbinarea între oameni. A se micşora este 
lucru mare înaintea lui Dumnezeu — cum se atrage harul. Aşteptări 
apocaliptice. Unirea în Fiinţă, ca îndumnezeire. Despre rugăciunea 
Sfântului Efrem Sirul. 


CUVÂNTAREA 11: POSTUL ŞI LUPTA CU ISPITELE PE 
CALEA CĂTRE ÎNVIERE men nenea e eee ce ceace: L31 


Pentru ispita lui Hristos în pustie. Prin Post poate să ne vină ispită. 
Vrăjmaşul ne ispiteşte într'o măsură mai mică decăt pe Hristos. 
Ispitele prin Post sânt în toate planurile ființei noastre. Țelul 
Postului — trăirea Învierii prin ,,asteptarea” care este izvorul 
energiei. Pentru cele două biruinţe şi cele două înfrângeri. Hristos — 
calea pentru fiii lui Adam cel căzut. Pentru lupta fizică cu păcatul, 
până la durerea inimii. Despre întâietatea minţii în lupta 
duhovnicească cu păcatul. Despre lupta trupească şi amintirea 
morții. 


CUVÂNTAREA 12: CUNOAŞTEREA LUI DUMNEZEU PRIN 
NEVOINȚA DEŞERTĂRII ŞI A PLÂNGERII .....ceceeeeceee e eeeeee 143 


Despre mântuire şi despre deşertăciunea ştiinţei theologice: prin ea 
nu se poate trăi Dumnezeu. Despre legătura ființială cu Dumnezeu, 

prin înfrânare de la păcal. Despre ipostas în învățătura şi pilda 
Cuviosului Siluan. Prin lupta cu păcatul vine cunoaşterea lui 
Dumnezeu. Lacrimile — calea sfinților; înrobirea — calea lumii. 
Mântuirea — a urma lui Hristos în deşertarea Sa: a primi moartea de 
la fratele. Noi ne mântuim în epoca apostaziei. Cuvântarea de 
Dumnezeu ca rugăciune şi ca stare. Despre căderea lui Adam, 
descoperirea „Eu Sânt” şi propovăduirea „,Pocăiţi-vă!” Unde nu 
este dragoste, plâns nu va fi. 


CUVÂNTAREA 13: CUNOAŞTEREA LUI DUMNEZEU PRIN 
ASEMĂNAREA CU HRISTOS ÎN ATOT-OMENIREA SA ..... 155 


Educația academică şi credința. Experienţa lui Hristos este temeiul 
vieții Cuviosului Siluan. Ce înseamnă a fi chipul lui Dumnezeu. 
Hristos, ca ideal al omului. Despre adevărata cuvântare de 
Dumnezeu. „A nu săvârşi păcatul” — calea către primirea lui 
Dumnezeu, după pilda Cuviosului Siluan. Obştea — cale către viața 
în Dumnezeu şi cu Dumnezeu. Asemănarea cu Hristos, in univer- 
salismul Său. Rezultatele theologiei cărturăreşti. Despre ecumenism 
— ca viață fără de păcat. Theologia contemporană — autour du pot. 
„Tatăl nostru” este adevărata patrologie. 


CUVÂNTAREA 14: PENTRU PAZA MINȚII ÎN DUMNEZEU ...... 167 


Despre puterea şi adâncul sensului rugăciunilor de zi cu zi. Despre 
Sfântul Siluan: unde petrecea el cu mintea. Pilda lui Hristos. 
Respingerea gândurilor prin paza minţii în Dumnezeu-Omul este o 
minune: „pământ” care trăieşte şi gândeşte pe Dumnezeu. Simţul 
legăturii cu Dumnezeu este începutul țelului nevoinței noastre. De la 
pomenirea Înfiicoşatei Judecăți la pocăința care ne aseamănă cu 
Hristos. Cum să treci cu mintea către Dumnezeu. Părintele Serafim 

de la Sfântul Munte: „Numai păcatul înjoseşte.”” Despre pocăința 
nesfârşită. Despre puterea de a ne renaşte a cuvântului rugăciunii. 
Ascultarea duce la adevărata Fiinţă. 


CUVÂNTAREA 15: MÂNTUIREA NOASTRĂ STĂ ÎN UNIREA 
NOASTRA nosotros aaa aia aaa cat asi ÎI 


Cum se naște cuvântul pentru cei de față. Cum se îmbină cele 
nefarmurit de mari cu cele mai simple lucruri din viaţa noastră. Nu 
dreptului este pusă legea: trebuie să ascultăm glasul lui Dumnezeu. 
Despre neînțelegeri. Cuviosul Siluan — pildă a libertăţii față de orice 
concurență. Mântuirea noastră stă în unire. De la rugăciunea pentru 
mănăstire, la rugăciunea pentru întregul Adam.  Urmaţi 
duhovnicilor. Greutăți din pricina înţelegerii parțiale a unora. 
Pentru paza principiului general. Rugăciunea cea mai presus de 
Chip. Greu este a găsi o limbă pentru cuvânt. 


CUVANTAREA 16: CUNOAŞTEREA LUI DUMNEZEU ŞI 
DEVENIREA PERSOANEI m: psi cata aaa dea iu eta 187 


Rugăciunea izbăveşte de împovărarea materiei. Tragedia necu- 
noaşterii lui Dumnezeu. Sărăcia duhovnicească. Despre limitele 
posibilităților făpturii. Absolutul ca persoană — temeiul asemănării 
omului cu Dumnezeu. Despre gândul cel mai nainte de veci al lui 
Dumnezeu pentru om, în Hristos. Problema repetării rugăciunilor. 
Vederea lui Dumnezeu ca fel al monahismului. Is. 11: 1-2. Problema 
persoanei încă nu este rezolvată. Rugăciunea pentru întregul Adam 
este expresia persoanei. Monahismul şi şcolile prorocilor. Despre 
micşorarea dimensiunilor creştinismului. Cele două forme de 
smerenie. Despre paza însujflării. 

CUVÂNTAREA 17: CALEA CĂTRE CUNOAŞTEREA LUI 
DUMNEZEU sets scrii ast taia i ap ab ti 205 


Pentru dragostea de Dumnezeu. Dumnezeu Singur este adevărata 
Fiinţă. Pentru cuvintele „Fără Mine nu puteţi face nimic. ” Sarcinu 
noastră — a ne adăogi şuvoiului vieţii Dumnezeieşti. Fiinţa, una este. 
Biruința păcatului părintelui celui întăi-zidit. Cuprinsul fiintial al 
poruncii lui Hristos. Moartea se biruieşte prin deşertare. Urmarcu 
lui Hristos pe calea suferinței. Despre primirea energiilor 
Dumnezeieşti. Despre „cei chemați şi cei aleşi” şi predestinarea. 


CUVÂNTAREA 18: CALEA CĂTRE ASEMĂNAREA CU 
DUMNEZEU... na nana aaa ananas acu aaa 223 


Oare dragostea trupească şi însuflarea artistică pot deveni 
duhovniceşti? Cuviosul Siluan — despre lupta cu propriul său 
caracter. Despre sfințenia cea dintru început a Maicii Domnului. 
Biruința asupra gândurilor este una mai presus de cosmos. Despre 
dragostea pătimaşă şi cea Dumnezeiască. Cum a trecut în vecinicie 
Cuviosul Siluan. Neputinţa filosofiei şi a ştiinţei în ce priveşte viaţa 
duhovnicească. Duhul poruncilor ca stare proprie. „Cu cât mai 
desăvârşită dragostea, cu atât mai sfântă viața. ” 


CUVÂNTAREA 19: DESPRE ASEMĂNAREA NOASTRĂ CEA 
DINTRU ÎNCEPUT CU DUMNEZEU, ȘI CĂDEREA ............ 237 


Temeiul nostru — Descoperirea, iar nu deducția. Mc. 9:23; Lc. 8:48 
şi Io. 10:34 — pentru „mântuirea prin credință.” Credinţa este 
manifestarea lucrătoare a puterii lui Dumnezeu în noi. Primejdios 
lucru a vorbi despre „îndumnezeire” (Cf. lo. 10:34). Noi sântem 

Chipul lui Dumnezeu, dar răniți de păcat. Despre însuşirea 
conştiinţei că sântem „fii ai lui Dumnezeu ” şi realitatea căderii. 


CUVÂNTAREA 20: MÂNTUIREA PRIN DRAGOSTE, IAR NU 
PRIN BOGĂȚIA CUNOŞTINŢELOR INTELECTUALE ........ 247 


Mântuirea se dobândeşte prin dragoste. Despre cuvântul cel de pe 
urmă al Starețului Siluan (Cf. 1 Cor. 13 şi Sf. loan şi Kronstadt). 
Dezbinarea creştinismului din pricina nedeplinei înțelegeri a 
poruncii iubirii. Monahismul ca şcoală a iubirii şi a mântuirii. 
Despre paza poruncilor. Despre ferirea de păcat. Poruncile lui 
Hristos sânt mai presus de cosmos. Descoperirea gândului celui mai 
nainte de veci pentru om în Hristos. Pentru neapărata trebuință a 
cunoaşterii țelului ultim al monahismului. 


CUVÂNTAREA 21: MĂREŢIA CHEMĂRII MONASTICE ..... 255 


Monahismul este cea mai măreață cultură pe Pământ, lupta 
împotriva patimilor şi viața înaintea Feţei lui Dumnezeu. Experienţa 
picturii, ca descoperire a frumuseţii lăuntrice. Despre Liturghie. 
Despre robia păcatului. Viaţa fără de păcat, prin nevoinţă. Poruncile 
lui Hristos scot la iveală păcatul. „Imposibilitatea” poruncilor lui 
Hristos. Despre nevoința minţii: tot gândul care nu este după 
Evanghelie este păcat. Cum să ne luptăm cu gândurile. 


CUVÂNTAREA 22: DESPRE LUPTA DE A PETRECE CU 
MINTEA ÎN DUMNEZEU .....ccccesccccsscecscsscssecssesssesscecceacecesecees 269 


Patima îşi are chipul propriu. Lupta pricinuită de neînvoirea minţii 
cu gândul rugăciunii creatoare. Primejdia gândurilor trupesti. A-si 
ține mintea în Dumnezeu este cu putință numai prin puterea lui 

Dumnezeu Însuşi. Venirea lui Dumnezeu ca slobozire din robirea 
materiei. Metode de luptă pentru a smulge mintea de la gânduri. 
Trebuie ca Însuşi Dumnezeu să vină către noi. Tragedia lumii — 
păcatul îndumnezeirii de sine. Îndumnezeirea prin petrecerea cu 
mintea în Dragostea lui Dumnezeu. 


CUVÂNTAREA 23: DESPRE VIAŢA ÎN PUSTIA ATHO- 


Despre ieşirea în pustie. Despre rugăciunea când lumea este uitată. 
Sfatul bătrânilor în anul 1938. Cuvântul Arhiepiscopului Vasili 
Krivoşein. Despre propria slujire duhovnicească a părintelui. Con- 
vorbirea cu un monah. Despre Lumina Nezidită. 


CUVÂNTAREA 24: „O, CUM AŞ DORI CA VOI TOŢI SĂ FIŢI 
DO) EDȚ 7 „casti tau n E să di tibi 289 


Despre Postul Mare. Despre neapărata trebuinţă a însuflării. Despre 
postul lui Hristos în pustie. Despre asemănarea cu Hristos în 
vecinicie. Trebuie să devenim poeţi însuflaţi şi nevoitori plini de 
bărbăție. Despre primirea vieţii nezidite a lui Dumnezeu. Intelectul şi 
„nebunia credinţei.” Pentru ura de sine şi dragostea de Dumnezeu şi 
de aproapele. Despre suferințele lui Hristos din iubire pentru om. 
Pilda Sfântului loan Înaintemergătorul. Pomenirea Judecăţii de 
Apoi. De la cele mici, la nețărmurire. 


CUVÂNTAREA 25: DUMINICA IERTĂRII: „FERICITĂ MINTEA 
CAREA NU A UMBLAT ÎN SFATUL NECINSTITORILOR” ....... 297 


Iertarea: de la lăcaşul de rugăciune până la dimensiunile cosmice. 
„Fericită mintea carea nu a umblat în sfatul gândurilor rele." 

Despre petrecerea în Dumnezeu. Noi trebuie să trăim cu cuvântul lui 
Hristos, dar fără închipuire. Rolul voirii noastre. Dumnezeu este 
smerenie. Pentru a ierta unul pe altul. Triodul şi aspectul kenotic. 
„Aştept învierea morților. ” 


CUVÂNTAREA 26: DESPRE ÎNTREGIMEA VIEȚII DUHOVNI- 


Despre rătăcirea celor ce zic: „Acum nu mai sânt Stareti.” Pentru 
Rusia — a se uni în jurul Patriarhului. Istoria omenirii. Ruinările din 
Rusia. Hristos același în veci. Despre povățuirea duhovnicească. 
Ascultarea — cultura cunoaşterii lui Dumnezeu. Despre cele trei 
perioade ale vieții duhovnicești. Ascultarea — cale către rugăciunea 
curată. A nu atribui sieşi nimic! Pentru cuvântul igumenului Misail. 
Despre stările care nu cunosc experiența Golgothei. Despre cei ce 
cred că darurile duhovniceşti în vremea noastră nu mai sânt cu 
putință. 


CUVANTAREA 27: SUFERINTELE PRIN CARE SE CUNOASTE 
UNIMEA OMENIRII - CALE A MÂNTUIRII ÎN VREMEA 


Înțelegerea omenirii prin împreună-pătimire. Vremea noastră — 
îndoit de grea. Despre rugătorul pentru lumea întreagă. Despre 
iadul neiubirii. Neputinţa noastră pentru isihasm. Pentru mântuirea 
noastră prin Suferințele caracteristice veacului nostru. Despre lipsa 
de cultură a inimii, într 'un belşug de cultură a intelectului. 


CUVANTAREA 28: DESPRE INFIERE ......ccccccccccoccecesceeceesess 329 

Tot locul este spre mântuire. Înţelesul iconografiei „Scării. ” „Acum 
am început.” Despre diferitele vârste duhovniceşti în una şi aceeaşi 
mănăstire, şi greutăți. Despre rugăciunea propusă obştii. Principiul 
nostru — poruncile lui Hristos. Despre înfiere: „Al tău sânt eu.” 
Despre cele două inimi zdrobite. Prigonirea desăvărşirii. Calea 
noastră — împreună-pătimire şi unime. 


CUVÂNTAREA 29: DE LA ETICĂ LA FIINŢIALITATE ...... 341 


„Pocăiţi-vă! ”: de la etică la fiinţialitate. Pilda din Evanghelie cu 
tânărul bogat. Despre diferitele nivele: Maria şi Martha. Tema 
persoanei. „De la Dumnezeul cel mare să ceri numai cele mari.” 
Pentru suferințele lui Adam: Hristos, ca răspuns la ele. Pentru 
înțelegerea „graiului” lui Hristos, urmând Lui. Prin răbdare se 
primeşte simțământul ființei. Despre înfiere: „Al Tău sânt eu.” 


CUVÂNTAREA 30: DESPRE PĂRĂSIREA DE DUMNEZEU ...... 353 


Despre cuvântul lui Dumnezeu. Iconografia şi chipul lui Dumnezeu. 
Despre întâmplarea cu părintele N. Despre părăsirea de Dumnezeu 
în epoca noastră. „Aşa trebuie pentru vecinicie.” Clătinările şi 
nepulința — calea noastră. Despre depărtarea energiei bucuriei. 
Pentru durerea care naşte rugăciune pentru întreaga lume. 


CUVÂNTAREA DE RĂMAS BUN... eee aaa 361 


Pentru cuvântul de-Dumnezeu-dat. Pentru alegerea de către 
Dumnezeu la viața monahală. Despre unimea cu fraţii după sfârşit. 
Suferințele pentru a însuşi viața lui Hristos. Desăvârşirea credinței 
creştine. Despre viața noastră ca durerile lui Hristos. Despre 
gropniță: „şi după moarte vom fi nedespărţiţi... ” 

TESTAMEN Tanania aaa un ia la toi papa aa 369 


Anexa l 
MĂRTURIA DUHULUI: PĂRINTELE SOFRONIE ŞI BISERICA 


Anexa 2 
RUGĂCIUNEA PENTRU UNIRE... eee aaa 381 


Anexa 3 
POVESTEA MONABHULUL,.........c.ccccccccccccssccrseccsc eee cceuccesccsessees 383 

